
I 


Prezentarea Anului 1000 


Un popor terorizat de iminenţa sfârşitului lumii : 
spiritul multor oameni de cultură mai păstrează încă 
vie imaginea Anului 1000, în ciuda a ceea ce au scris 
Marc Bloch, Henri Focillon sau Edmond Pognon pen¬ 
tru a o distruge. Dovadă că paradigmele milenariste 
nu şi-au pierdut de tot, în conştiinţa colectivă a epocii 
noastre, puterea de seducţie. Acest miraj istoric îşi face 
cu uşurinţă loc într-un univers mental dispus să-l pri¬ 
mească. Istoria romantică îl moştenea de la câţiva istorici 
şi arheologi care se ocupaseră, în secolele al XVII-lea 
şi al XVIII-lea, de explorarea ştiinţifică a Evului Mediu, 
epocă obscură, aservită, născând toate superstiţiile go¬ 
tice pe care primele Lumini începuseră să le risipească, 
într-adevăr, la sfârşitul secolului al XV-lea, odată cu 
triumful noului umanism, apare şi prima descriere cu¬ 
noscută despre spaimele Anului 1000. Ea se constituia 
ca un răspuns la dispreţul profesat de tânăra cultură a 
Occidentului în privinţa sumbrelor şi frustelor secole 
de care tocmai se despărţea, pe care le renega pentru 
a privi, peste prăpastia barbară, spre Antichitatea aleasă 
ca model. Constituind nucleul tenebrelor medievale, 
Anul 1000, antiteză a Renaşterii, oferea spectacolul morţii 
şi al unei prosternări stupide. 

O mare parte din forţa acestei reprezentări îşi are 
originea în obstacolele care interziceau o viziune clară 
asupra acestui moment de istorie europeană. într-adevăr, 
anul care a fost al miilea de la întruparea lui Hristos, 
după calculele - inexacte - ale lui Dionisie cel Mic, abia 

clacă închipuie o existenţă, atât de lipsită de rigoare e 
reţeaua mărturiilor pe care se întemeiază cunoaşterea 
lui istorică. Intr-atât încât, pentru a reconstitui acest 
punct cronologic - şi pentru a constitui dosarul pe 
care vi-1 prezentăm - ne-am văzut obligaţi să lărgim 
în mod substanţial câmpul de observaţie şi să luăm în 
considerare o zonă de aproximativ o jumătate de secol 
care să cuprindă Anul 1000, cam între anii 980 şi 1040. 

Şi tot n-am obţinut decât o viziune foarte puţin 
distinctă. Europa de atunci ieşea dintr-o extrem de 
profundă depresie. Incursiunile micilor bande de jefu¬ 
itori, năvălind din nord, din est sau de la sud, repri¬ 
maseră primele elanuri de progres care înmuguriseră 
timid în perioada carolingiană, provocând o reîntoarce¬ 
re agresivă la sălbăticie şi păgubind mai ales edificiile 
culturale, pe care împăraţii secolului al IX-lea se în¬ 
verşunaseră să le construiască. Limitate la vârfurile 
societăţilor ecleziastice, mediile cultivate fură atât de 
maltratate încât, spre anul 860, tradiţia scrisului, şi aşa 
foarte restrânsă, se pierdu aproape în întregime. Acesta 
este motivul pentru care Occidentul secolului al X-lea, 
un ţinut de păduri, triburi, vrăjitorie şi regi neînsem¬ 
naţi care se urau şi se trădau, părăsi istoria, lăsând 
chiar mai puţine urme ale trecerii sale decât Africa 
Centrală a secolului al XlX-lea, care-i seamănă atât de 
mult. Fireşte, pentru generaţia care a precedat Anul 
1000, marile pericole şi nefericiri trecuseră ; piraţii 
normanzi mai năvăleau încă în Aquitania, capturând 
prinţese pentai care cereau răscumpărare, şi-i vom mai 
vedea pe sarazini asediind Narbonne ; se încheiase 
totuşi perioada marilor hărţuieli şi se simţea că un 
progres lent, dar continuu, se pusese în niişcare, proces 
ale cărui elanuri n-au încetat de atunci să antreneze 
ţările Europei occidentale. Curând se va produce o 
revenire a culturii şi o reînviere a tradiţiei scrisului. 
Istoria Anului 1000 devine posibilă. Dar ea este o 
istorie a primei copilării : gângureşte, fabulează. 

Arheologia 

La drept vorbind, istoricul nu foloseşte numai textele, 
dar chiar tot ceea ce adună arheologia în beneficiul ei 
îl poate lămuri într-un mod deosebit. Exemplul Polo¬ 
niei îi dovedeşte ceea ce este îndreptăţit să aştepte de 
la o cercetare atentă a tuturor vestigiilor vieţii materia¬ 
le, de la explorarea mormintelor şi a temeliilor caselor 
de locuit, de la analiza urmelor unei vechi aşezări, pe 
care le păstrează peisajul sau toponimia actuală. Săpă¬ 
turi recente au dezvăluit, într-adevăr, ce reprezentau, 
în câmpiile poloneze, „oraşele’’ Anului 1000, construc¬ 
ţii din pământ şi lemn înconjurând cu incinte lipite 
una de alta palatul prinţului şi al războinicilor săi, 
catedrala proaspăt înălţată şi burgul meseriaşilor ser¬ 
vitori. La drept vorbind, arheologii polonezi, cehi, 
unguri sau scandinavi, stimulaţi de absenţa aproape 
totală a textelor cu privire la această perioadă a istoriei 
lor naţionale şi constrânşi să folosească alte materiale 
pentru a o construi, se situează clar în avangarda unei 
arheologii a vieţii cotidiene. în Franţa, arheologia îşi 
mai experimentează încă tehnicile. Pentru cea mai 
mare parte a Europei, ceea ce se ştie despre începutul 
secolului al Xl-lea provine din surse scrise. Cartea de 
faţă îşi propune să prezinte şi să comenteze câteva 
dintre ele, alese dintr-un fond documentar care, chiar 
şi în ţinuturile franceze plasate pe atunci în fruntea re¬ 
înnoirii culturale, se dovedeşte a fi deosebit de restrâns. 

Chartele 

Din cei aproximativ şaizeci de ani care încadrează 
Anul 1000, datează o anumită cantitate de texte care 
nu pretind să povestească evenimente, ci să stabileas¬ 
că drepturi. Acestea sunt diplome notificând decizii 

regale, charte sau note privind aproape toate trans¬ 
ferurile de domenii. Rare, încă, în Anglia şi nordul 
Germaniei, în arhivele Franţei, Italiei şi Germaniei de 
Sud, asemenea acte sunt mult mai numeroase decât 
titlurile analoage datând din secolul al X-lea sau chiar 
din perioada carolingiană. Nici o epocă anterioară a 
istoriei europene nu este atât de bogată în asemenea 
acte. Nu pentru că cei care le redactează ar fi fost în 
acest moment foarte activi. Erau chiar mai puţin har¬ 
nici decât în secolul al IX-lea şi, cu siguranţă, şi mai 
puţin decât în secolul al V-lea. Dar, pe de o parte, ei 
folosesc pergamentul, un material mult mai rezistent 
şi mai durabil decât papirusul primei perioade a Evului 
Mediu ; pe de altă parte, aceste înscrisuri au fost păs¬ 
trate cu mai multă grijă. Ele reprezentau o valoare cu 
adevărat esenţială în ochii călugărilor şi clericilor într-un 
timp în care un mare număr de aşezăminte religioase 
se aflau în plină reformă, trebuind, în consecinţă, să-şi 
întemeieze restaurarea pe ordonarea sistematică a a- 
verii ; ei păstrează cu sfinţenie, în acest sens, toate 
înscrisurile care le garantau prerogativele : diplome şi 
privilegii regale, charte de donaţie, acorduri încheiate 
cu puterile rivale. înscrisul avea într-adevăr valoare în 
procesele de contestări judiciare. Fireşte, în acele tim¬ 
puri, în afară de oamenii Bisericii, nimeni nu ştia să 
citească. Dar, în adunările în care mănăstirile şi episcopi¬ 
ile veneau să pledeze împotriva uzurpatorilor domeni¬ 
ilor lor, şefii de bande şi însoţitorii lor nu îndrăzneau 
pe faţă să nu ţină seama de pergamentele pe care 
ochii lor le vedeau marcate ici, colo, cu semnul crucii 
şi în care oamenii capabili să le descifreze găseau soco¬ 
teala precisă a vechilor tranzacţii şi numele celor care 
fuseseră martori. Din această epocă datează primele ar¬ 
hive, care sunt toate ecleziastice, şi cartularii în care 
scribii Bisericii recopiau, clasând multiplele titluri izo¬ 
late ţinute în dulapurile destinate păstrării chartelor. 

Aceste colecţii au avut mult de suferit de-a lungul 
timpului. Dar multe dintre ele sunt aproape intacte în 
Jtalia şi Germania. în Franţa, o mare parte din ele au 
făcut obiectul unor transcrieri sistematice, înainte de 
instalarea marii nepasări din secolul al XVIII-lea şi a 
risipirii lor, prin distrugere, în perioada revoluţionară. 
Arhivele abaţiei de la Cluny, de exemplu, au fost 
salvate, pentru perioada de care ne ocupăm, con¬ 
ţinând mai mult de o mie patru sute de charte şi note 
(cum multe dintre ele nu au fost datate cu precizie, o 
cifră exactă este imposibil de dat). Aceste înscrisuri 
conţin mărturii de neînlocuit. Fără ele, n-am şti aproa¬ 
pe nimic despre condiţiile economice, sociale şi juri¬ 
dice ; ele permit să se întrevadă cum se stabileau ie¬ 
rarhiile statutelor personale, cum se înnodau legăturile 
de vasalitate, cum evoluau patrimoniile, aruncând câ¬ 
teva lumini asupra exploatării marilor averi funciare. 
Dar aceste documente nu sunt utile decât dacă sunt 
dense. Numai adunând în fascicule indicaţiile laconice 
pe care fiecare din ele le conţin, le putem folosi pen¬ 
tru a reconstitui, nu fără dubii, nu fără enorme lacune, 
reţeaua relaţiilor umane din câteva zone privilegiate, 
din împrejurimile celor mai importante aşezăminte din 
epocă. în schimb, izolată, fiecare din aceste charte nu 
ne spune nimic sau aproape nimic. Scribii de dinainte 
de mijlocul secolului al IX-lea rămâneau, în majoritatea 
cazurilor, prizonierii unor formulări vechi, prost adap¬ 
tate la inovaţiile timpului prezent; sub pana lor, ceea 
ce era modern în epoca lor rămâne ascuns în vocabu¬ 
lele prăfuite şi cadrele sclerozate ale exprimării. Marea 
răsturnare a relaţiilor politice şi sociale, din perioada 
ordonată în jurul Anului 1000, această veritabilă re¬ 
voluţie, mai timpurie în ţinuturile franceze, va face să 
apară şi să se instaleze pentru secole structurile numite 
feudale, care erau, într-adevăr, prea recente, prea actuale, 
ca să aibă vreun ecou asupra termenilor rituali ai 

scrierii juridice, cea mai rigida dintre toate, cea mai 
lentă în a se adapta expresiei noutăţilor. Astfel, pentru 
a extrage din asemenea surse toate învăţămintele, tre¬ 
buie să le cercetăm pe fascicule, în serii. Despărţit de 
cele care îl preced, îl însoţesc sau îl urmează, nici 
unul din aceste acte nu ne oferă bogăţiile de infor¬ 
maţie pe care le dezvăluie la prima lectură scrierile 
literare. 

Pe vremea când istoricii nu se ocupau decât de 
regi, de prinţi, de bătălii şi politică, literatura furniza 
erudiţilor esenţialul hranei lor spirituale. în schimb, 
ea a fost neglijată imediat ce examinarea aspectelor 
economice şi sociale a devenit scopul principal al 
cercetării istorice. Cu numai zece ani în urmă, nimeni 
nu se ocupa de aceste scrieri. Dar iată că anumite 
curiozităţi nou apărute, efortul pentru reconstituirea a 
ceea ce au însemnat în trecut atitudinile psihologice 
au făcut ca ele să redevină o sursă esenţială de cer¬ 
cetare. Acestea sunt textele pe care lucrarea de faţă, 
deliberat orientată spre istoria mentalităţilor, vrea să 
le pună în evidenţă. 

Opere literare 

Săracă literatură. Singura scrisă era cea latină. Ea 
se făurea în cercul îngust al celor cultivaţi şi numai în 
folosul lor. Legături strânse o ţineau unită cu instituţiile 
şcolare, motiv pentru care este direct implicată în re¬ 
naşterea carolingiană. O vedem înflorind, odată cu 
trecerea furtunii, pe plăpânda tulpină pe care pedago¬ 
gii lui Ca rol cel Mare o plantaseră, la sfârşitul secolului 
al VII Mea, în barbaria francă. Ca toate creaţiile din 
vremea lui Ludovic cel Pios şi Carol cel Pleşuv, operele 
Anului 1000 se arată fascinate de modelele antichităţii 
latine, strâduindu-se sârguincioase să le imite. Ceea 
ce s-a păstrat face parte din genurile practicate în 
literele romane şi seamănă îndeaproape cu auctores, 
„autorităţile” pe care le conservau bibliotecile Anului 
1000, comentate de învăţaţi. Acesta este şi cazul mai 
tuturor operelor ale căror extrase le-am grupat aici - 
al poemului dedicat lui Robert cel Pios, regele Franţei, 
poem scris spre sfârşitul vieţii (în jur de 1030) de 
Adalberon, episcop de Laon, bătrân intrigant, implicat 
în politica regală, aşa cum fuseseră şi prelaţii carolin- 
gieni -, al scrisorilor scrise de Gerbert, cel ce va fi 
Papă în Anul 1000 şi editate de el cu gândul la Pliniu 
şi Cicero - în sfârşit, al tuturor biografiilor personajelor 
sacre, rege, sfânt sau abate, inspirate din literatura 
panegirică antică şi mai ales din Epitoma vitae regis 
Roberti Pii , viaţa regelui Robert pe care Helgaud, că- 

lugărul de la Saint-Benoît-sur-Loire, o redactase între 
anii 1031-1041. în ceea ce priveşte operele propriu-zis 
istorice, ele merită un examen mai atent. 

A scrie istoria 

Aceste opere sunt relativ abundente. în timpul re¬ 
naşterii carolingiene, care a introdus toată cultura scri¬ 
să într-un cadru strict ecleziastic, grija' de a prelungi 
tradiţia romană şi de a-i urma pe Tit-Liviu şi Tacit 
fusese, intr-adevăr, puternic stimulată de o altă atitudine 
intelectuală, de sensul duratei inerent religiei creştine. 
Căci creştinismul sacralizează istoria ; el o transformă 
în teofanie. în mănăstiri, principalele vetre de cultură 
în epoca lui Carol cel Mare, şi care vor redeveni astfel 
în Anul 1000, practica istoriei se integra în mod firesc 
exerciţiilor religioase. Şi cănd reformatorii, preocupaţi 
de ascetism, urmărind să alunge, chiar din exerciţiile 
spiritului, orice urmă de plăcere, îi îndemnară pe că¬ 
lugări să nu mai studieze scrierile păgâne, istoricii 
rămaseră aproape singurii, printre autorii profani, care 
scăpară de suspiciunile lor. Se cunosc, pentru un an 
situat pe la mijlocul secolului al Xl-lea, cărţile distri¬ 
buite călugărilor de la Cluny pentru lecturile din postul 
Paştelui : într-o proporţie de unu la zece, membrii 
comunităţii au primit opere istorice, majoritatea creştine : 
Beda Venerabilul, Orosius, Josephus, dar şi păgâne, 
precum cele ale lui Tit-Liviu. Se considera că textele, 
conţinând memoria trecutului, puteau să contribuie în 
două feluri la marea operă care se făurea în atelierele 
din vremea aceea, abaţiile : construirea împărăţiei lui 
Dumnezeu. Mai întâi, ele ofereau, într-adevăr, exem¬ 
plele morale ; ele puteau deci să-l ghideze pe creştin în 
progresul spiritual, să-l pună în gardă împotriva peri¬ 
colelor şi să-l orienteze pe drumul cel drept; ele edi¬ 
ficau. Pe de altă parte, şi mai ales, ele aduceau mărturia 

atotputerniciei lui Dumnezeu care, de la întrupare, se 
inserase el însuşi în durata istorică ; celebrând actele 
oamenilor care fuseseră inspiraţi de Sfanţul Duh, ele 
vădeau gloria divină. 

în prologul cărţii sale, DesMerveilles, scrisă spre anul 
ll40, abatele de Cluny, Pierre le Venerable, defineşte 
astfel meritele operei istorice şi utilitatea ei : Bune sau 
rele, toate faptele care se săvârşesc în lume, prin voia 
sau îngăduinţa lui Dumnezeu, trebuie să folosească 
slavei şi înălţării Bisericii. Dar dacă nu le cunoaştem, 
cum ar putea ele contribui la sla va lui Dum nezeu şi la 
înălţarea Bisericii sale ? A scrie istoria înseamnă deci 
a crea opera necesară, intim asociată liturghiei ; prin 
vocaţie, îi revine călugărului să fie principalul ei artizan ; 
trebuie îndemnat să se aştearnă pe lucru, iar Pierre le 
Venerable îşi urmează astfel exhortaţia : Nepăsarea 
care se cuibăreşte în nerodnicia tăcerii a devenit atât 
de mare că tot ce s-a întâmplat în ultimii patru, cinci 
sute de ani, în Biserica lui Dumnezeu sau în regatele 
creştinătăţii, ne este fiecăruia aproape necunoscut. în¬ 
tre vremea noastră şi vremiie ce au trecut, deosebirea 
este că noi cunoaştem perfect evenimentele petrecute 
cu cinci sute ori o mie de ani în urmă, în timp ce nu 
ştim nimic despre faptele ulterioare şi chiar despre cele 
care au loc în zilele noastre. 

Când, cu o sută de ani mai devreme, Raoul Glaber, 
cel mai bun istoric al Anului 1000, îşi dedica lucrarea 
unui alt abate de Cluny, Odilon, el spunea acelaşi 
lucru : 

îndreptăţit ele plângeri pe care le-am auzit adesea 
exprimate de fraţii noştri de studiu şi, uneori, chiar de 
înălţimea Voastră m-au tulburat: în zilele noastre, nu 
există nimeni care să transmită celor ce vor veni după 
noi o relatare cât de neînsemnată despre numeroasele 
fapte, deloc neglijabile, petrecute atât în sânul bisericilor 

lui Dumnezeu cât şi al popoarelor. Mântuitorul a decla¬ 
rat că, până în ultimul ceas al ultimei zile, el va aduce 
lumii lucruri noi cu ajutorul Sfântului Duh şi al Tatălui 
său. în aproape două sute de ani, de la Beda, preot în 
Marea Britanie şi Paveî diacon în Italia, încă nu s-a 
găsit nimeni care, însufleţit de un asemenea scop, să fi 
lăsat posterităţii cea mai neînsemnată scriere istorică. 
De altfel, aceştia n-au făcut decât să-şi scrie istoria 
propriului popor sau a ţinutului lor. în timp ce, evi¬ 
dent, atât în lumea romană cât şi în ţinuturile de 
dincolo de mare sau în cele barbare, s-au întâmplat o 
mulţime de lucruri care, încredinţate memoriei, ar fi 
foarte profitabile pentru oameni şi i-ar îndemna mai 
cu seamă la prudenţă . Şi s-ar putea povesti cel puţin 
tot atâtea fapte care s-au înmulţit, după cum se spune, 
în jurul celui de al miilea an de la naşterea lui Hristos, 
Mântuitorul nostru. Iată de ce, pe măsura mijloacelor 
mele, mă voi supune recomandării înălţimii Voastre şi 
voinţei fraţilor noştri 1 . 

Existau, în vremea aceea, patru genuri de scrieri 
istorice : 

1. Analele , mai întâi, în care se notau an de an princi¬ 
palele evenimente cunoscute. Acest gen era practicat, 
cu multă strălucire, în mănăstirile carolingiene. în Anul 
1000, nu mai rămân decât fragmente, din ce în ce mai 
anemice. în manuscrisul Annales Floriacensis, alcătuit 
la abaţia Fleury, adică la Saint-Benoît-sur-Loire, după 
Anul 1000, numai şapte ani fac obiectul unor însem¬ 
nări : 1003, 1004, 1017, 1023, 1026, 1028, 1038-1060 2 . 
Annales Beneventani 3 au fost continuate, la Sainte- 
-Sophie din Benevent, până în 1130, în timp ce 
Annales Viridunenses \ de la mănăstirea Saint-Michel 
din Verdun, s-au întrerupt după 1034. 

• Prudente (fr.) - din lat. prudentia. cu sensul de „înţelepciune” (n.tr.). 

2. Cronicile suni anale reluate, elaborate de un autor, 
care face din ele operă literară. în epoca de care ne 
ocupăm, trei asemenea lucrări prezintă o anumită im¬ 
portanţă. 

a.) Chronicon Nwaliciense ', compus înainte de anul 
1050, în abaţia din Novalaise, situată într-una din 
marile trecători ale Alpilor, şi care, distrusă de sara¬ 
zini, fusese restaurată în jurul Anului 1000. 

b) Opt cărţi de Cronici r6 au fost elaborate de epis¬ 
copul Thietmar de Merseburg. Născut în anul 976, 
într-o familie de conţi saxoni, acesta este unul din 
cei mai importanţi reprezentanţi ai perioadei de 
înflorire culturală pe care a cunoscut-o Saxa, unul 
din ţinuturile cele mai sălbatice ale Europei pană 
la urcarea prinţilor ei pe tronurile regatelor germa¬ 
nice, în cursul secolului al X-lea, şi apoi pe cele 
ale Imperiului. Pe domeniile castelelor lor, aceştia 
au instituit episcopii (cum a fost cea de la Merseburg, 
fondată în 968) şi au construit mănăstiri, care au 
devenit centrele acelei renovatio , resurgenţă a renaş¬ 
terii carolingiene. Educat în mănăstirea Saint-Jean 
din Magdeburg, Thietmar a devenit preot în 1003, 
a rămas pe lângă arhiepiscopul ţinutului, datorită 
căruia, în 1009, a fost numit episcop. La sfârşitul 
vieţii, şi-a scris Cronicile , pe care le-a adus până în 
anul 1008. 

c) Ademar de Chabannes, asemenea lui Thietmar, 
a fost mai întâi călugăr, a intrat apoi în rândurile 
preoţimii şi s-a înscris într-un cerc episcopal. Năs¬ 
cut în jurul anului 988, într-o ramură laterală a unei 
mari familii din nobilimea limousină, fusese oferit 
de foarte tânăr abaţiei Saint-Cybard d’Angouleme. 
Dar doi din unchii lui ocupau înalte demnităţi în 
mănăstirea din Limoges, unde era venerat mormântul 
Sfântului Marţial, sfântul tutelar al Aquitaniei. Ei 

l-au atras pe Ademar în acest foarte important cen¬ 
tru cultural, unde l-au iniţiat în litere. Revenit la 
Angouleme, printre preoţii catedralei, s-a pus pe 
scris. Cronica 7 sa, lucrare foarte amplă, ia înfăţişa¬ 
rea unei veritabile istorii, aceea a întregului popor 
franc. Intr-adevăr, primele două cărţi şi jumătate 
din a treia nu sunt decât compilaţii ; numai ultima 
parte este originală şi abia după 980 devine adevă¬ 
rată cronică a aristocraţiei din Aquitania. Remanieri, 
adaosuri ulterioare au alterat un text care pune 
criticii erudite probleme dintre cele mai grele. 

3. Opere istorice pot fi considerate şi Cărţile Miracolelor 
compuse în marile lăcaşuri de pelerinaj, situate în 
apropierea unor relicvarii dintre cele mai venerate, 
Căni al căror scop precis era să răspândească faima 
acestora. Ele povestesc miracole operate prin virtuţile 
moaştelor sfinte. Opere compozite, ele sunt alcătuite 
de mai mulţi redactori care, unul după altul, au adunat 
anecdote ; chiar prin această succesiune, cronologia 
pătrunde în relatare. Două culegeri de acest fel sunt 
foarte importante pentru cunoaşterea Franţei din jurul 
Anului 1000. 

a ) în această epocă, abaţia din Fleury-sur-Loire era 
unul din strălucitele centre ale vieţii monastice ; 
situată în apropiere de Orleans, reşedinţa principală 
a regelui Franţei, ea pretindea că păstrează relicvele 
sfântului Benedict din Nursia, patriarhul călugărilor 
din Occident. Aici, genul istoric era mai intens 
cultivat decât în alte părţi. Aimoin, autorul unei 
Historia Francorum , s-a străduit, în jurul anului 
1005, să adauge două cărţi la prima culegere de 
Miracole , compusă în onoarea sfântului Benedict 
la jumătatea secolului al IX-lea. El a abordat cartea 
a Il-a ca un istoric şi a introdus în ea, într-o relatare 
de o structură solid cronologică, descrierea miraco * 

lelor; însă, în cartea a IlI-a, a clasat miracolele pe 
ţinuturi. Urmând un plan asemănător, un alt că¬ 
lugăr, Andrei, a început, după anul 1041, să po¬ 
vestească noi miracole ; asemenea tuturor cronica¬ 
rilor, el a inserat aluzii frecvente la evenimentele 
politice, la intemperii şi meteoriţi s . 

b) Bernard, fost elev al şcolii episcopale din Chartres, 
care conducea spre anul 1010 şcoala episcopală 
din Angers, a vizitat, uimit, relicvele sfintei Foy de 
la Conques ; el a refăcut de două ori pelerinajul şi 
a oferit episcopului Fulbert de Chartres, unul din 
marii intelectuali ai epocii, o culegere de Miracole 
săvârşite lângă faimoasa statuie relicvară. Acest text 
constituie două cărţi din Liber miraculorum sânte 
Fidis 9 ; celelalte două cărţi sunt opera unui conti¬ 
nuator din secolul al Xl-lea. 

4. Istorii adevărate de pe atunci, nu cunoaştem decât 

trei. 

a) Dudon, decanul colegiului Saint-Quentin din 
Vermandois, a redactat pentru „ducii piraţilor’’ o 
Istorie a Normanzilor, „trei cărţi de moravuri şi mari 
fapte de vitejie ale primilor duci ai Normandiei’’, 
ducându-şi relatarea până în 1002. 

b) Patru cărţi de Istorii, înglobând o perioadă cu¬ 
prinsă între 888-995, sunt opera lui Richer, călugă¬ 
rul de la Saint-Remi din Reims 10 . 

c) Un alt călugăr, dar nesupus şi instabil, Raoul, 
numit Glaber, umbla de la o mănăstire burgundă la 
alta, fiind bine primit datorită talentelor sale literare, 
în ciuda defectelor pe care le avea. La Saint-Benigne 
din Dijon, el se împrieteneşte cu Guillaume de 
Volpiano, cruntul erou al reformei religioase, care-1 
îndeamnă să devină istoric. Se pare că a reuşit să 
ducă până la capăt, la Cluny, în jurul anului 1048, 

cinci cărţi de Istorii şi o istorie a lumii de la începutul 
secolului al X-lea, dedicată abatelui Saint Odilon 11 . 
Raoul nu are însă o reputaţie prea bună. I se duce 
vestea de vorbăreţ, credul, stângaci, iar latina lui 
este considerată cam încâlcită. E bine să nu judecăm 
opera în funcţie de habitudinile noastre mentale şi 
cu propria noastră logică. Dacă vrem să-i urmăm 
demersul spiritual, apare imediat, şi de foarte de¬ 
parte, ca fiind cel mai bun martor al timpului său. 



III 

Raoul ţine de ceea ce triumfă, adică de monahismul 
de la Cluny, iar Richer, de ceea ce moare, adică de 
acel tip de cultură episcopală care strălucise la Reims, 
în secolul al IX-lea, în timpul lui Hincmar, dar a cărui 
importanţă se stinge după Anul 1000 ; vechea şcoală 
carolingiană de istorie moare odată cu el şi cu analele 
care se restrâng. E de-ajuns, deci, să facem inventarul 
acestei literaturi istorice şi să observăm felul cum este 
ea răspândită în spaţiul creştinătăţii latine pentru a 
sesiza o mişcare a fundamentelor culturale asociate 
marii răsturnări a structurilor occidentale durând de 
un mileniu. 


O viziune monastică 

Toate aceste opere, am spus, îşi au originea în 
renaşterea carolingiană. Or, aceasta dăduse avănt epis¬ 
copatului, catedralelor şi şcolilor care le erau asociate, 
în jurul anului 840, când ele dădeau cele mai frumoase 
roade, toţi oamenii mari - toţi marii scriitori - erau 
episcopi. Dar epoca lor se încheiase spre sfârşitul 
secolului al X-lea ; rodul lor se estompează odată cu 
cel al regilor. Puţină strălucire mai păstrează doar cei 
stabiliţi pe lângă tronuri. Efectiv, pe lista noastră de 
opere literare, nu figurează decât două nume de epis¬ 
copi, cele ale prelaţilor regali : Thietmar, legat de regii 
din est, împăraţi saxoni ; Adalberon, de regele din 
vest, Robert de Franţa. în ţinuturile occidentale, cu o 
evoluţie mai timpurie, unde sunt mai puternice forţele 

de disoluţie, care subminează temeliile puterii monar¬ 
hice şi, în acelaşi timp, prind oficiul sacerdotal în 
capcana intereselor pământeşti, restrângerea funcţiei 
episcopale apare şi mai evidentă. Pamfletul lui Adalberon 
conţine, de altfel, o critică acerbă a slăbiciunii regale, 
provocată de intruziunea călugărilor în afacerile publi¬ 
ce. în privinţa biografiei regelui Robert, ea nu provine 
de la un cleric de curte ; ea este monastică, se scrie la 
Saint-Benoît-sur-Loire şi exaltă ceea ce în comporta¬ 
mentul suveranului se potriveşte cu ascetismul şi voca¬ 
ţia liturgică a monahismului. Căci Anul 1000 este, din 
nou, timpul călugărilor. Toţi istoricii pe care i-am citat 
au fost educaţi în mănăstiri şi o mare parte din ei nici 
nu le-au mai părăsit. Mai bine adaptate la cadrele în 
întregime rurale ale vieţii materiale, mai dispuse să 
răspundă la exigenţele pietăţii laice, pentru că acestea 
adăposteau relicve, pentru că erau înconjurate de 
necropole, pentru că aici se spuneau rugăciuni de-a 
lungul zilei pentru vii şi pentru morţi, pentru că-i 
primeau pe copiii de nobili şi pentru că bătrânii se¬ 
niori îşi aşteptau aici sfârşitul, abaţiile din Occident au 
fost cuprinse mai devreme decât clerul catedralelor de 
spiritul reformei, care le-a ridicat din ruine, le-a resta¬ 
bilit regularitatea, le-a întărit acţiunea salvatoare şi a 
făcut ca ele să primească daruri din belşug. Donaţiile 
pioase nu se făceau pe atunci episcopiilor, ci abaţiilor, 
iar cartularele episcopale sunt mai sărace decât cele 
ale mănăstirilor. Printre acestea din urmă se numără şi 
capodoperele culturii : marile monumente de artă ro¬ 
mană au fost abaţiile şi nu catedralele. Aproape tot 
ceea ce putem întrezări din aceste timpuri percepem 
cu ochii călugărilor. 

Observaţii locale 

La această deplasare a polilor culturali se adaugă 
lin alt transfer, de data aceasta geografic. Renaşterea 
carolingiană a favorizat ţinuturile france, zona dintre 
Loara şi Rin. Un examen atent al literaturii istorice 
arată că zona privilegiată de altădată şi-a pierdut stră¬ 
lucirea şi că fervoarea activităţii intelectuale tinde să 
se disperseze spre periferia vechiului Imperiu. Spre 
Saxa, refugiu, în secolul al X-lea, al comunităţilor re¬ 
ligioase din faţa jefuitorilor normanzi sau unguri, ai 
căror prinţi, deveniţi împăraţi atraseră spre ei relicvele, 
cărţile şi oamenii de ştiinţă şi unde se formau misiona¬ 
rii însărcinaţi cu convertirea la creştinism a păgânilor 
din nord şi din est. Spre vechea Neustrie, sleită altă¬ 
dată de incursiunile scandinave, dar ale cărei puteri 
roditoare se vor reconstitui în jurul oraşelor Rouen, 
Chartres sau Orleans. Spre Galia de sud mai ales, 
Burgundia şi Aquitania, spre acele ţinuturi romane 
mult timp supuse exploatării france, mereu răzvrătite, 
şi care se eliberează de jugul carolingian, capabile 
să-şi exploateze fondul vechi de cultură, în jurul ma¬ 
rilor mănăstiri cu relicve şi în care se înstăpâneşte, 
încetul cu încetul, influenţa congregaţiei clunisiene. 
Această dispersare reflectă decisiva prăbuşire a Impe¬ 
riului. 

Toţi istoricii epocii, analiştii, cronicarii şi, mai mult 
decât toţi la un loc, cei care s-au străduit să alcătuiască 
o adevărată istorie sunt convinşi de unitatea poporului 
lui Dumnezeu, identificat cu creştinătatea latină, fas¬ 
cinaţi de mitul imperial, expresie a unei asemenea 
coeziuni. 

Deci , spune Raoul Glaber, de la anul 900 al 
Cuvântului întrupat care a creat şi a dat viaţă tuturor 
lucrurilor până în zilele noastre, vom vorbi despre 



24 


Martorii 


oamenii iluştri care au strălucit în lumea romană, de 
slujitorii credinţei catolice şi ai justiţiei, întemeindu-se 
pe relatările demne de încredere şi pe ceea ce am vă¬ 
zut ; vom vorbi despre numeroasele întâmplări, demne 
de luare aminte, petrecute în sfintele biserici cât şi la 
unul sau altul dintre popoare; şi dedicăm lucrarea 
noastră în primul rând Imperiului care a fost al hunii 
întregi, Imperiului Roman 12 . 

Dar, de fapt, materialul acestor diverse opere isto¬ 
rice traduce recenta fracţionare a Occidentului. înalta 
aristocraţie, care, altădată, era în întregime adunată în 
jurul unui singur şef, stăpânul Imperiului franc, ale 
cărui familii posedau domenii risipite în toate provin¬ 
ciile Occidentului, apare acum divizată ; câteva mari 
familii domină câte un principat teritorial. Odată cu 
scrierile lui Dudon din Saint-Quentin, se inaugurează 
o istoriografie locală în întregime consacrată celebrării 
unei familii nobile. Nu celei a regelui, ci aceleia a 
unui prinţ. Thietmar vorbeşte aproape exclusiv numai 
de Saxa şi de hotarele ei cu slavii şi se ocupă de 
împăraţi numai în măsura în care aceştia sunt saxoni. 
Numai Aquitania şi, mai exact, Angoumois şi Limousin 
apar în cronica lui Ademar, din clipa în care încetează 
să mai folosească operele altora. Această limitare pro¬ 
gresivă a curiozităţii şi informării istorice îşi are ori¬ 
ginea în marea mişcare apărută în Anul 1000, care 
fracţionează puterea, o localizează, stabilind Europa 
în structurile ei feudale. 




IV 


Pentru o istorie 
a atitudinilor mentale 


Pentru că documentele acestui dosar sunt mai toate 
extrase din operele literare, e bine să precizăm ce 
anume pot ele să aducă astăzi la constituirea istoriei. 

1. Este zadarnic să căutăm în ele condiţiile vieţii mate¬ 
riale. în Anul 1000, cotidianul nu-i interesa câtuşi de 
puţin pe istorici, nici pe cronicari şi nici atât pe autorii 
de anale. Dimpotrivă - şi voi reveni asupra acestui 
lucru - numai excepţionalul, insolitul, ceea ce rupe 
ordinea bine aşezată a lucrurilor meritau atenţie în 
ochii lor. La drept vorbind, actele juridice alcătuite în 
cancelarii nu furnizează nici un indiciu asupra banalu¬ 
lui şi cadrelor normale ale existenţei; cel mult, câteva 
însemnări izolate, a căror semnificaţie nu se luminează 
decât prin referirea la ceea ce se poate ghici cu privire 
la timpurile care au precedat sau au urmat această 
epocă. Referiri din care să se întrevadă o lume sălba¬ 
tică, o natură aproape intactă, foarte puţini oameni, 
înzestraţi cu unelte derizorii, luptând cu mâinile goale 
împotriva forţelor vegetale şi a puterilor pământului, 
incapabili să le domine, chinuindu-se să le smulgă o 
hrană săracă, ruinaţi de intemperii, hărţuiţi periodic 
de foamete şi boală, mereu torturaţi de foame. Din 
care se poate, de asemenea, discerne o societate ex¬ 
trem de ierarhizată, turme de sclavi, un popor de 
ţărani tragic de sărac, supus în întregime câtorva fa¬ 
milii care se desfăşoară în ramuri, mai mult sau mai 
puţin ilustre, dar ţin strâns adunate în jurul unui 

trunchi unic, prin forţa legăturilor de rudenie. Din care 
să zărim căţiva şefi, meşteri în războaie sau rugăciune, 
parcurgând călare un univers mizer, smulgându-i puţi¬ 
nele bogăţii cu care-şi împodobesc propria lor per¬ 
soană, palatele, moaştele sfinţilor şi aşezămintele lui 
Dumnezeu. 

2. Politica este mai uşor de descifrat în aceste texte, 
din care multe au fost scrise pentru a-i glorifica pe 
prinţi, pe aceşti oameni însărcinaţi de Dumnezeu cu 
misiunea de a conduce poporul şi ale căror acte pă¬ 
reau atunci să traseze drumurile istoriei : 

Tot aşa cum, străbătând necuprinsele pământuri 
ale hunii sau călătorind pe întinsele ape, fiecare se 
întoarce spre crestele munţilor sau vârfurile arborilor, 
îndrept ându-şi priiirile spre ele pentru ca aceste repere, 
uşor de recunoscut de departe, să-l ajute să-şi atingă 
ţinta, fără să se rătăcească - la fel şi noi, în am biţia 
noastră de a face trecutul cunoscut posterităţii, cu¬ 
vântul şi atenţia noastră se vor referi adesea, în cursul 
povestirii, la personalitatea oamenilor mari pentru ca, 
datorită lor, chiar povestirea să câştige în claritate şi 
să prezinte mai multă siguranţă 

în prim plan se află împăratul sau Regele (adică 
regele Franţei), cei doi monarhi moştenitori ai lui 
Carol cel Mare şi Cezar, veghind împreună la salvarea 
lumii. însă apar deja şi stăpânii provinciilor pe care 
generalizarea dislocării feudale îi stabileşte într-o 
situaţie de autonomie, un duce de Normandia, un 
conte de Angouleme. Ademar de Chabannes îl înveş¬ 
mântează pe Wilhelm cel Mare, duce de Aquitania cu 
toate atributele suveranităţii, folosind pentru a-i reliefa 
portretul, forme retorice rezervate altădată biografiilor 
imperiale: 

Duce de Aquitania şi conte de Poitiers, gloriosul şi 
puternicid Wilhelm se arăta plăcut tuturor, bun sfătui¬ 
tor, de o uimitoare înţelepciune, de o largă genero¬ 
zitate, apărător al săracilor, ocrotitor al călugărilor, 
constructor şi prieten al bisericilor şi, mai ales, prieten 
al sfintei Biserici romane... 

Pretutindeni, pe unde se ducea, în toate adunările 
publice, el lăsa impresia mai degrabă a unui rege de¬ 
cât a unui duce, prin onoarea şi strălucita glorie în 
care era înveşmântată persoana lui. Nu numai că a 
supus întreaga Aquitanie, într-atât încât nimeni nu 
îndrăznea să ridice mâna împotriva lui, dar chiar 
regele Franţei nutrea pentru el o mare prietenie. Şi, 
mai mult, Alfonso, regele Spaniei, regele Sanchez de 
Navarra şi, de asemenea, regele danezilor şi al anglilor ; 
numit Kanut, au fost seduşi de el, încât îi trimiteau în 
fiecare an ambasadori încărcaţi de preţioase daruri, 
el însuşi trimiţându-i înapoi plini de daruri şi mai 
preţioase. De împăratul Henric a fost legat printr-o atât 
de strânsă prietenie că şi unul şi celălalt se onorau pe 
rând cu daruri. Printre alte numeroase daruri, ducele 
Wilhelm i-a trimis împăratului o sabie mare de aur fin 
pe care a gravat aceste cuvinte : Henric împărat, Cezar 
August. Pontifii romani, când sosea el la Roma, îl pri¬ 
meau cu tot atâtea plecăciuni ca şi pe augustul îm¬ 
părat şi tot senatul roman îl aclama ca pe ocrotitorul 
lui. Şi cum contele dAnjou, Foulque, îi adusese oma¬ 
giul său, el i-a oferit fieful Loudun şi multe alte castele 
din Poitou, precum şi Saintes şi câteva castele; acest 
duce, când întâlnea un preot strălucitor de învăţătură, 
îl înconjura cu atenţii. Aşa s-a întâmplat cu Renaud, 
călugărul supranumit Platou, datorită ştiinţei cu care 
se împodobise, căruia i-a orânduit abaţia mănăstirii 
Saint-Maixent. La fel, el a adus din Franţa pe episcopul 
de Chartres, Fulbert, un om deosebit de învăţat, căruia 
i-a încredinţat trezoreria de la Saint-Hilaire şi a arătat 

în public tot respectul pe care i-l purta... Acest duce 
fusese din copilăria sa instruit în litere şi cunoştea 
foarte bine Scripturile. Păstra în palatul său un mare 
număr de cărţi şi, când întâmplarea făcea să aibă un 
răgaz, între războaie, se ocupa cu cititul petrecând 
lungi nopţi în meditaţie, printre cărţi, până când som¬ 
nul îl dobora. Acesta era şi obiceiul lui Ludovic şi al 
tatălui său, Car ol cel Mare. Şi Theodor, împăratul vic¬ 
torios, se îndeletnicea adesea, în palatul său, nu 
numai cu lectura, ci şi cu scrisul. Şi Octavian Cezar 
August, după ce a terminat de citit, n-a zăboint să scrie 
cu mâna lui istoria luptelor sale... faptele de vitejie ale 
romanilor şi tot felul de alte lucruri 1/1 . 

Totuşi, pentru că toate aceste scrieri nu se inte¬ 
resează decât de suveranii foarte importanţi şi pentru 
că excepţionalul reţine întregul lor spirit de pătrun¬ 
dere, ele ne oferă foarte puţine detalii cu privire la 
ceea ce, chiar în acest moment, transformă de sus în 
jos jocul şi repartiţia puterilor conducătoare. Din po¬ 
litică, ei se mulţumesc să relateze doar evenimentul, 
suprafaţa, şi nu structurile. în Galia meridională, prin¬ 
cipatele regionale suportau deja şi ele neajunsurile 
pricinuite de aceste forţe dizolvante care, odinioară, 
le eliberaseră de autoritatea monarhică. Or, relatările 
istorice nu ne comunică aproape nimic despre castele, 
devenite puncte de sprijin ale acestor noi puteri, nici 
despre acel grup social constituit în Franţa, între anii 
980 şi 1040, clasa cavalerilor. Cei mai lucizi istorici ai 
acestui timp resping folosirea anumitor cuvinte care 
începeau să apară pe atunci, în chartele şi documen¬ 
tele vremii, întrebuinţate pentru a califica noile situaţii 
sociale. Titlurile li se par prea vulgare, prea nedemne 
de un text care tinde să-i egaleze pe clasici : prizonieri 
ai vocabularului şi ai retoricii lor, ei sunt absolut in¬ 
capabili să descrie în adevărul ei actual ierarhia statu- 
turilor personale. 

3. Dar cel puţin aceste texte, şi în aceasta constă valoa¬ 
rea lor, aduc o contribuţie de neînlocuit la istoria 
atitudinilor mentale şi a reprezentărilor la nivelul psi¬ 
hologiei colective. Mărturia lor, rămâne, fără îndoială, 
limitată, pentru că emană dintr-un cerc foarte restrâns, 
cel al „intelectualilor’', pentru că oferă numai punctul de 
vedere al oamenilor Bisericii şi, mai precis, pe cel al 
călugărilor. Mentalitate închisă prin definiţie ; a te retra¬ 
ge între zidurile unei mănăstiri nu înseamnă a întoarce 
spatele lumii pământeşti, a o rupe cu ea, a fugi de ea ? 
Nu înseamnă oare a trăi, în mărginită adunare comuni¬ 
tară, prescrisă de regula benedictină, doar pentru un 
singur scop, celebrarea prin liturghie a gloriei divine ? 
Viziune deformată, întunecată de pesimismul inerent 
al vocaţiei monastice, care refuză societatea oamenilor 
fiindcă e coruptă şi alege privaţiunile penitenţei. 

Adaug că mesajul acestor texte se prezintă deosebit 
de sărăcit prin necesitatea traducerii. Modalităţile ex¬ 
presiei nu se dovedesc, într-adevăr, în perspectiva 
unei istorii psihologice, extrem de instructive prin ele 
înseşi ? Această retorică căreia denigratorii lui Raoul 
Glaber îi condamnă revărsarea, apoi cuvintele, combi¬ 
naţiile, alura frazei, legăturile, ritmurile, a căror alegere 
se impunea atunci oricărei arte a scrisului, propun 
specialiştilor în lingvistică şi în psihologia meditaţiilor 
un întreg material neexplorat încă şi a cărui analiză 
atentă promite să fie pasionantă. Necesităţi tehnice 
impun traducerea acestor documente sau, mai degra¬ 
bă, o transpunere nu lipsită de arbitrar. Să le lăsăm 
acum să vorbească şi să ne străduim să aflăm, prin 
intermediul lor, cum au văzut autorii lor Anul 1000, 
cum au trăit acest timp de speranţă şi teamă şi cum 
s-au pregătit să înfrunte ceea ce a fost pentru ei parcă 
o nouă primăvară a lumii. 

O mie de ani de la întrupare 


Din epoca feudală, nu ne-a rămas decât o cronică, 
singura care vorbeşte despre Anul 1000 ca despre un 
an tragic : cronica lui Sigebert de Gembloux. S-au 
văzut în vremea aceea, citim în textul lui, multe mi¬ 
nuni, un îngrozitor cutremur de pământ, o cometă 
brăzdând fulgurant cerul ; irupţia luminoasă a pătruns 
chiar înlăuntrul caselor şi, printr-o spărtură a cerului, 
a apărut imaginea unui şarpe. Autorul acestui text 
descoperise în Annales Leodienses menţiunea seismu¬ 
lui. Dar restul, de unde-1 ştia ? Nici într-un caz din 
propria experienţă ; scria mult mai târziu, după eveni¬ 
mente, pe la începutul secolului al Xll-lea ; nu văzuse 
nimic cu ochii lui. Un fapt rămâne : pe mărturia lui se 
bazează legenda ale cărei urme le regăsim în secolul 
al XVI-lea. Redactate în acest moment, Analele de la 
Hirsau reiau şi înfrumuseţează conţinutul Cronografiei 
lui Sigebert: 

în anul 1000 de la întrupare, violente cutremure 
de pământ au zguduit întreaga Europă, distrugând 
pretutindeni măreţe şi solide edificii. în acelaşi an, a 
apărut pe cer o cometă înfricoşătoare. Mulţi dintre cei 
care au văz ut-o crezură că aceasta anunţă ziua din 
urmă... Aceasta e o adăugire gratuită : despre terorile 
Anului 1000, cronica lui Sigebert de Gembloux nu 
spune, efectiv, nimic. 

Dar, examinând scrierile istorice compuse de con¬ 
temporani, suntem uimiţi să descoperim cât de puţin 
caz au făcut, aproape toţi, de împlinirea a o mie de 

ani de la întrupare. Anul trece neobservat în Analele 
din Benevent, în cele de la Verdun şi în textele lui 
Raoul Glaber. în Analele de la Saint-Benoît-sur-Loire, 
se află o notă destul de lungă despre anul 1003, care 
s-a remarcat prin insolite inundaţii, printr-un miraj, 
naşterea unui monstru, înecat de părinţi ; dar amplasa¬ 
mentul celui de al miilea an al întrupării rămâne gol. 
De fapt, o asemenea tăcere nu înseamnă mare lucru. 
Toate aceste texte n-au fost ele scrise după sfârşitul 
acestui an, după ce groaza, dacă existase, şi într-un 
moment în care, dovedindu-se zadarnică, nu mai cre¬ 
deau că ar fi necesar să se vorbească despre ea ? Prin 
urmare, nimic nu ne permite să neglijăm şi alte indicii. 
Iată două. 


Visul lui Otto al lll-lea 

Fără să se precizeze data, unul din manuscrisele 
cronicii lui Ademar de Chabannes evocă un eveniment 
major petrecut în Anul 1000, relatat şi de Thietmar şi 
de Cronica de la Novaiaise. 

în zilele acelea, împăratul Otto al lll-lea a fost aver¬ 
tizat printr-un vis că avea de exhumat corpul lui Carol 
cel Mare, îngropat la Aix, dar din pricina uitării care 
se aşternuse cu timpul, nu mai cunoştea locul în care 
fusese îngropat. După un post de trei zile, fu descoperit 
în locul în care împăratul îl lăzuse în vis, aşezat într-o 
raclă de aur, într-o criptă boltită, de sub bazilica 
Sfânta Maria; purta pe cap o coroană de aur fin, iar 
trupul i se conservase perfect. A fost exhumat şi expus 
privirilor poporului. în acest timp, unul din canonicii 
locului, Adalbert, un om cu o înfăţişare de uriaş, a 
luat coroana lui Carol şi, ca pentru a o măsura, şi-a 
pus-o pe cap: s-a văzut atunci că ţeasta lin era mult 
mai îngustă; coroana era atât de largă încât îi intrase 
capul cu totul. Măsurându-şi apoi piciorul, s-a dovedit 

că era mult mai mic decât cel al suveranului; şi imediat , 
prin puterea divină, piciorul i s-a frânt. A mai trăit 
încă patruzeci de ani infirm. Trupul lui Carol cel Marc 
a fost depus în aripa dreaptă a aceleiaşi biserici, în 
spatele altarului sfântului Ioan Botezătorul; s-a constru¬ 
it deasupra o splendidă criptă aurită, iar el a început să 
se remarceprintr-o sumedenie de miracole. Totuşi, nu 
este onorat printr-o solemnitate specială; i se celebrea¬ 
ză simplu aniversarea ca pe aceea a morţilor obişnuiţi 1 . 

Pentru a-i reda acestei ceremonii întregul ei sens, 
trebuie să ne referim la Micul tratat al lin Antihrist , 
scris în 954 de Adson, abate de Montier-en-Der. El se 
adresa celor preocupaţi de ziua Judecăţii ; întemeindu-se 
pe textele sfântului Pavel, îi liniştea asigurându-i că 
sfârşitul timpurilor nu va veni înainte ca toate regatele 
lumii să se fi despărţit de Imperiid Roman, căruia îi 
fuseseră supuse înainte. Astfel, literaţilor din secolul al 
X-lea, destinul universului li se părea legat de cel al 
Imperiului : dezagregarea acestei structuri, domnind 
peste cetatea terestră, ar preceda întoarcerea în haos 
şi distrugerea absolută. La fel, consacrarea moaştelor 
lui Carol cel Mare la Aix-la-Chapelle, ca, de altfel, 
întregul comportament al lui Otto al III-lea, în cei 
patru ani care au precedat Anul 1000, spiritul lui de 
penitenţă, voinţa de a restabili la Roma sediul Impe¬ 
riului şi de a-1 „renova’’ fundamental, legându-1 mai 
strâns de exemplele anterioare, romane şi carolingi- 
ene, nu pot fi interpretate ca măsuri de înduplecare a 
lui Dumnezeu, menite să înlăture iminentul pericol ?... 
Când şi-a instalat sediul pe Aventin, când a luat de pe 
rămăşiţele lui Carol cel Mare, purtând-o personal, 
crucea de aur, semnul victoriei, împăratul Anului 1000 
nu era şi el îndemnat de teama poporului şi de propria 
lui teamă să întărească prin gesturi simbolice temeliile 
lumii ? 

Cu privire la sfârşitul lumii... 

O altă mărturie, mai explicită, cu privire la credin¬ 
ţele populare, la neliniştea latentă de care profitau 
predicatorii penitenţei : relatarea lui Abbon, abatele 
de la Saint-Benoît-sur-Loire. El reamintea un eveniment 
din tinereţea lui, putând fi datat cam prin anul 975. 

Cu privire la sfârşitul lumii, am auzit predicându-se 
poporului, într-o biserică din Paris, că Antihristul va 
veni la sfârşitul Anului 1000 şi că , la puţin timp după 
aceea, vom fi cu toţii supuşi judecăţii generale. Am 
combătut cu asprime această părere, bazându-mă pe 
Evanghelii, pe Apocalipsă şi pe Carlea lui Daniel 1 . 

Fireşte că savantul, doctorul care era Abbon, nu 
împărtăşeşte aceste temeri şi, cum îşi scrie relatarea în 
998, este chiar permis să ne gândim că, dacă aceste 
temeri, în imediata apropiere a mileniului, ar fi fost cu 
adevărat violente în sânul poporului creştin, el ar fi 
ţinut să-şi dezvolte cu mult mai mult argumentele, 
pentru a le risipi. Rămâne de netăgăduit că, în zorii 
secolului al Xl-lea, nucleul conştiinţei colective se afla 
sub imperiul unei tulburătoare aşteptări. 

Pentru creştinism, Istoria este orientată. Lumea are 
o vârstă. Dumnezeu a creat-o într-un anumit moment. 
Atunci şi-a ales un popor căruia îi îndrumă paşii. într-un 
anume an, într-o anume zi, el s-a întrupat şi a coborât 
printre oameni. Textele, cele ale Sfintei Scripturi, ne 
permit să calculăm datele, cele ale creaţiei, ale 
întrupării, şi permit să discernem ritmurile Istoriei. 
Aceleaşi texte - cele folosite de Abbon - Evangheliile, 
Apocalipsa anunţă că, într-o zi, lumea se va sfârşi. îl 
vom vedea pe Antihrist, seducând popoarele lumii. 
Apoi cerul se va deschide pentru coborârea în slavă a 
lui Iisus, venind să judece vii şi morţii. în împărăţia 
lui Dumnezeu, în Ierusalimul celest, se va încheia 
lunga procesiune a poporului lui Dumnezeu. Pentru a 
putea înfrunta ziua mâniei, trebuie să fim pregătiţi. 
Călugării dau exemplu. Ei au îmbrăcat haina abstinenţei 
şi s-au aşezat în fruntea mişcării colective. Sacrificiul 
lor nu are sens decât în aşteptare. Ei o întreţin. Ei 
îndeamnă pe fiecare să vegheze la preliminariile Pa- 
rusiei. 


Millenium 

Or, o pagină din Scriptură, capitolul XX al 
Apocalipsei, furnizează cheia cronologiei prospective : 
Apoi am văzut un înger pogorându-se din cer având 
cheia Adâncurilor şi un lanţ mare în mâna lui. Şi a 
prins Balaund, pe Şarpele cel vechi - care este diavolul 
şi Satana - şi l-a legat pe o mie de ani. Şi l-a aruncat 

în adânc şi l-a închis şi l-a pecetluit deasupra lui, pen¬ 
tru ca să nu mai amăgească popoarele până ce nu se 
vor sfârşi cei o mie de ani. După aceea, trebuie să fie 
dezlegat câtăva m vrerne. 

...Şi când se vor sfârşi cei o mie de ani , Satana va fi 
dezlegat din închisoarea lui. Şi va ieşi să amăgească 
neamurile care sunt în cele patru colţuri ale pămân¬ 
tului, pe Gog şi pe Magog, şi să le adune la război; iar 
numărul lor este ca nisipul mării... 

Adică, „odată trecuţi cei o mie de ani”, răul va 
invada lumea şi va începe timpul frământărilor. Acesta 
este temeiul milenarismului. Călugăr, instruit în tehni¬ 
cile computului, adică tocmai calcularea ritmurilor tim¬ 
pului, pătruns de sentimentul că istoria este ordonată 
pe cadenţe regulate, obişnuit să elucideze misterele 
recurgând la analogii şi la virtuţile mistice ale nume¬ 
relor, Raoul Glaber propune istoriei umanităţii această 
periodizare : 

Şi cum aceluiaşi Creator, când a pus în mişcare 
toate părţile maşinii lumii, i-au trebuit şase zile pentru 
a-şi desăvârşi opera, şi, acestea odată făcute, s-a odih¬ 
nit în a şaptea zi, tot aşa, timp de şapte mii de ani . el 
s-a ostenit să-i înveţe pe oameni înmulţind pentru ochii 
lor minunile semnificative. Astfel, în secolele anterioa¬ 
re, nici o epocă nu a trecut fără să i’adă aceste semne 
miraculoase ce-l dezvăluie pe Dumnezeul etern, până 
la aceea în care marele principiu al tuturor lucrurilor 
a apărut pe acest pământ sub formă umană şi care 
este a şasea din istoria universului. Şi se crede că într-a 
şaptea vor lua sfârşit diversele încercări ale lumii de 
aici, în scopul, fără îndoială, ca tot ceea ce a avut un 
început să găsească în autorul fiinţei lui sfârşitul cel 
mai plăcut pentru odihna sufletului să\D. 

Anul 1033 

Dar care mileniu, oare ? Acela al naşterii sau acela 
al morţii lui Iisus ? Cel al întrupării sau cel al răscum¬ 
părării ? în creştinismul secolului al Xl-lea, Paştele 
avea mai multă importanţă decât Crăciunul. în jurul 
acestei sărbători, se organiza ciclul liturgic ; ea marca 
începutul anului. Şi în existenţa oamenilor, într-un 
timp în care se dezvoltau riturile funerare şi se celebrau 
morţii, obiectul atenţiei şi ceremoniilor îl constituia 
aniversarea morţii unui om şi nu acela, puţin cunoscut, 
al intrării lui în lume. Fireşte, era creştină începe cu 
întruparea. Dar Anul 1000, trecând fără nici o nenorocire, 
nu trebuia atunci prelungită aşteptarea până în anul 
1033, considerat al miilea an de la Răstignire ? 

într-adevăr, în funcţie de acest dublu millenium , 
îşi ordonează Raoul Glaber - scriind după trecerea 
acestui timp - istoria sa. El a preferat să adune faptele 
care, se spune, s-au înmulţit în jurul am Uni 1000 al 
Domnului Nostru Iisus Hristos. El pleacă de la anul 
900, înaintând atât cât i-a fost dat s-o facă. Descoperă 
în jurul anului 1000 semne de corupţie care concordă 
cu profeţiile lui Ioan conform cărora Sat an va fi 
dezlegat după 1000 de ani încheiaţi. 

Dar după numeroasele semne şi minuni care, fie 
înainte, fie după, şi totuşi în jurul Anului 1000 al 
Domnului Iisus, s-au petrecut în lume, nu au lipsit 
oameni ingenioşi şi de spirit pătrunzător care să prezică 
altele nu mai puţin considerabile, în apropierea urmi 
mileniu de la Patimile Domnului; ceea ce, într-adevăr, 
s-a şi întâmplat, în mod evident \ 

Căci, la drept vorbind, ceea ce era important pentru 
om nu erau evenimentele, ci „semnele şi minunile”. 

Istoria, într-adevăr, nu avea pentru ei alt rol decât 
acela de a hrăni meditaţia credincioşilor, de a le spori 
vigilenţa şi, în acest scop, de a le evidenţia avertismen¬ 
tele pe care Dumnezeu le trimitea creaturilor sale prin 
„miracole’', prevestiri, „profeţii”. Trebuie, într-adevăr, 
să obsewăm cum s-a manifestat, progresiv\ de la începu¬ 
turile umanităţii, cunoaşterea Creatorului. Mai întâi 
Adam, şi cu el toată rasa lui, îl proclamă pe Dumnezeu 
Creatorul său, atunci când, lipsit, prin vinovata lui 
nesupunere la preceptele divine, de bucuriile Paradişi tltti 
şi condamnat la exil, el îşi plânge cu lacrimi amare 
jalnica stare. Dar de când neamul oamenilor s-a în¬ 
mulţit, de-a lungul şi de-a latul pământului, dacă n-ar 
fi fost prevăzătoarea bunătate a Creatorului său care 
să-l ţină la sânul milostivirii sale, de multă vreme ar fi 
căzut fără putinţă de scăpare în prăpastia greşelii şi a 
orbirii sale. Iată de ce, chiar de la începuturi, divinele 
hotărâri ale bunului său Creator au ivit pentru el ulu¬ 
itoare miracole în lucruri, preziceri extraordinare în 
elemente şi. de asemenea, în gura celor mai înţelepţi, 
profeţiile destinate să-i inculce, pe calea divină, în ace¬ 
laşi timp, speranţa şi teama \ 

Cu cât sfârşitul lumii e mai aproape, cu atât vedem 
înmulţindu-se lucrurile despre care vorbesc oamenii ( \ 

Ei vorbesc, se neliniştesc, se întreabă cu privire la 
sensul ascuns al lucrurilor şi la avertismentele pe care 
acestea le conţin. Ei îi ascultă pe cei ale căror virtuţi şi 
înţelepciune le îndreaptă paşii spre împărăţie, pe cle¬ 
rici şi pe călugări, pe cei care ne-au lăsat mărturiile 
lor. Dar aceştia, ca să descifreze istoria, îşi foloseau 
resursele spiritului. Despre habitudinile lor mentale 
este important, înainte de toate, să ne informăm. 

Studiile 


Martorii noştri aparţin cu toţii unui mic grup de 
învăţaţi, de privilegiaţi care frecventaseră şcolile. Or, 
este posibil, prin căteva izvoare, să cunoaştem for¬ 
maţia pe care au putut s-o primească. Cu toate că şi 
asupra acestui punct, ca şi asupra altora, documentele 
nu amintesc decât ceea ce este excepţional : bine in¬ 
formaţi suntem cu privire la Gerbert, cel mai învăţat 
dintre oamenii timpului său. înainte de a fi numit 
arhiepiscop de Reims, apoi de Ravenna şi înainte de a 
deveni în sfârşit, sub numele de Silvestru al II-lea, 
Papa Anului 1000, Gerbert condusese şcoala episco¬ 
pală din Reims. în istoria sa, Richer, care i-a fost elev, 
vorbeşte îndelung despre ştiinţa maestrului său. 

El descrie mai întâi felul în care s-a instruit Gerbert. 
Arhiepiscop de Reims, Adalberon, preocupat să refor¬ 
meze clerul, încearcă să-i educe adecvat pe fiii bisericii 
în artele liberale. în timp ce el medita la toate acestea 
în sinea lui. Providenţa a îndreptat spre el paşii lui 
Gerbert, un om genial, de o admirabilă elocinţă. Prin 
el, în curând, toată Galia avea să strălucească şi să 
lumineze ca o făclie aprinsă. Aquitan prin naştere, el 
fusese crescut de mic în mănăstirea sfântului mărturisitor 
Geraud [la Auriiiac\ şi instruit în gramatică. Pe când, 
adolescent, îşi continua acolo studiile, se întâmplă ca 
Borrel, ducele din Spania de dincoace de munţi 
[ Catalonia ] să vină în această mănăstire să se roage. 
Abatele din partea locului îl primi cu multă politeţe şi, 
în cursul conversaţiilor, îl întrebă dacă în Spania se 

aflau oameni foarte pricepuţi în artele \ liber ale]. Ime¬ 
diat, ducele răspunse afirmativ; abatele îl convinse 
foarte repede să ia cu el pe unul din călugării săi şi să-l 
înveţe artele. Ducele se învoi şi acceptă cu mărinimie; cu 
consimţământul fraţilor ; îl luă cu el pe Gerbert, pe care-l 
încredinţă, pentru a fi instruit, episcopului Atton [din 
Vich]. Pe lângă acesta, Gerbert studie matematicile în 
profunzime şi cit multă eficacitate. 

Dar cum providenţa voia ca Galia, cufundată încă 
în beznă, să strălucească în plină lumină, ea făcu să 
le treacă prin minte ducelui şi episcopului ideea de a 
merge la Roma să se roage. Odată încheiate pregătirile , 
ei porniră la drum, luându-l cu ei pe adolescentul care 
le fusese încredinţat. După ce sosiră în oraş şi după ce 
se rugară în faţa sfinţilor apostoli, merseră să-i pre¬ 
zinte Papei... veştile bune şi să-i ofere din bunurile lor 
ceea ce i-ar fi pe plac. 

Inteligenţa adolescentului, precftm şi voinţa aces¬ 
tuia de a învăţa nu scăpară Papei. Cum muzica şi 
astronomia erau pe atunci complet necunoscute în 
Italia, curând, printr-un emisar îl informă pe Otto, 
regele Germaniei şi al Italiei, despre sosirea unui tânăr 
care cunoştea foarte bine matematica şi putea să o 
predea cu sârg. Curând regele îi sugeră Papei să-l re¬ 
ţină pe tânăr şi să nu-i dea drumul cu nici un preţ. 
Ducelui şi episcopului care veniseră cu el din Spania, 
Papa le spuse simplu că regele voia să-l reţină pe tânăr 
pe lângă ei, că îl va trimite repede înapoi în mare 
cinste şi că îl va răsplăti prin favoruri. Astfel, ducele şi 
episcopul au fost convinşi să se întoarcă în Spania, 
lăsându-l pe tânăr cu această condiţie. 

Lăsat în grija Papei, tânărul fu oferit apoi regelui, 
întrebat cu privire la arta sa, el răspunse că ştia bine 
matematica, dar că ar fi vrut să înveţe ştiinţa logicii. 
Cum ţinea să-şi împlinească insul, nu rămase mult 
timp aici ca profesor. 

în vremea aceea, G., arhidiacon de Reims , se bu¬ 
cura de o mare faimă de logician. Tocmai atunci, el 
fusese trimis de Lothar, regele Franţei, la Otto, regele 
Italiei. La sosirea sa, tânărul se înfăţişă plin de bucurie 
regelui, de la care obţinu să fie încredinţat lui G. I se 
alătură acestuia câtva timp şi îl urmă la Reims. învăţă 
de la el ştiinţa logicii şi progresă rapid. în schimb, G., 
care începuse să înveţe matematica, fu învins de difi¬ 
cultăţile acestei arte şi renunţă la muzică 1 . 

Acest text ne lămureşte asupra următoarelor fapte : 

1. Studiile se aflau înscrise în cadrul celor şapte arte 
liberale, împrumutat odinioară de pedagogii carolingi- 
eni de la şcolile Imperiului târziu. 

Din trivium , nu se învăţa la Saint-Geraud d’Aurillac 
decât gramatica (adică latina), dar nu retorica, nici 
dialectica (logica). în Catalonia, la hotarele cu Islamul, 
cunoaşterea quadrivium- lui (Richer vorbeşte despre 
„matematică” şi precizează „astronomie şi muzică’’) era 
mult mai aprofundată decât în alte părţi. 

2. Nu este vorba propriu-zis de o şcoală, ci de faptul 
că tânărul cleric, care voia să înainteze în studiu, îşi 
căuta în toată creştinătatea maeştri cărora să li se alăture 
pe rând. Căuta, de asemenea, cărţi. Despre această 
extremă mobilitate şi neobosită căutare a instrumen¬ 
telor ştiinţei ne putem forma o părere pe baza altor 
două mărturii. 

Richer chemat să studieze la Chartres 

Pe când reflectam mult şi deseori la artele liberale 
şi când îmi doream să învăţ logica lui Hippocrate din 
Cos, am întâlnit într-o zi, în oraşul Reims, un călăreţ 
din Chartres. îl întrebai cine şi al cui era, de ce şi de 
unde vine, şi mi-a spus că era trimis de Hcribrand, 
clericul din Chartres, că voia să vorbească cu Richer, 
călugărul de la Saint-Remi. Uimit de numele prietenului 

şi de scopul misiunii lui, îi mărturisii că eu eram cel 
pe care-l căuta. Ne-am îmbrăţişat şi ne-am retras mai 
la o parte. Curând, el îmi întinse o scrisoare în care 
eram imitat să citesc Aforismele. Plin de bucurie, luai 
un servitor şi mă pregătii să plec la Chartres... 

Prin urmare, studiam cu sârg Aforismele lui 
Hippocrate pe lângă maestrul Heribrand, un om de o 
mare generozitate şi ştiinţă... Cum acolo n-am putut 
găsi decât diagnosticul bolilor şi cum această simplă 
cunoaştere a bolilor tul corespundea aşteptărilor mele, 
i-am cerut permisiunea de a-i citi cartea intitulată De 
l’accord d’Hippocrate, Galien et Suran. Am obţinut-o, 
căci pentru un om atât de priceput în artă, proprietă¬ 
ţile farmaciei, botanicii şi ale chirurgiei tul au nici un 
secret 2 . 


Corespondenţa lui Gerbert: 

„Despre copişti şi cărţi...” 

(Către Evrard, abatele de la St-Julien de Tours.) 

...este de cel mai mare folos să ştii să vorbeşti în aşa 
fel încât să convingi şi să stăpâneşti vehemenţa spi¬ 
ritelor tulburate de farmecul elocinţei. în acest scop, 
mă străduiesc să adun o bibliotecă. La Roma, de multă 
vreme, în întreaga Italie, în Germania şi în Belgia, am 
cheltuit mulţi bani ca să plătesc copişti şi cărţi, ajutat 
fiind în fiecare provincie de bunăi’oinţa şi zelul prie¬ 
tenilor mei. Permite-mi să te rog să-mi faci acelaşi 
serviciu. în funcţie de ceea ce îmi vei spune, voi trimite 
copistului pergamentul şi banii necesari, iar ţie îţi voi 
fi recunoscător pentru binefacerea ta... 

(lui Rainard, călugăr la Bobbio.) 

...Ştii cu câtă fewoare caut căni în toate părţile; ştii, 
de asemenea, câţi copişti se găsesc în oraşele şi satele 

Italiei. Aşterne-te deci pe treabă şi, fără să spui nimănui, 
pe cheltuiala ta, copiază-mi pe M. Manilius, Despre 
Astrologie, Victorinus. Despre Retorică. Demostene, 
Oftalmica. Promit să păstrez o tăcere de mormânt cu 
privire la serviciul pe care mi-lfaci şi la bunăvoinţa ta 
demnă de laudă şi mă angajez să te răsplătesc cu gene¬ 
rozitate pentru ceea ce vei fi cheltuit, după socoteala 
ta, şi la data pe care o vei stabili ... 3 



Profesoratul lui Gerbert la Reims 


Gerbert , care se recomandase arhiepiscopului prin 
nobleţea ştiinţei sale, îşi atrase întreaga bunăvoinţă a 
acestuia. La cererea sa, fu însărcinat cu instrucţia în 
arte a unor echipe de şcolari. 

An ce ordine întrebuinţa el cărţile pentru a preda ,: , 
titlul capitolului 46 din Istoriile lui Richer, insistă încă 
o dată asupra rolului pe care-1 deţinea, în tehnicile 
şcolare, „lecţia 5 ', adică lectura unui autor făcută de 
maestru. Richer descrie, de asemenea, succesiunea 
studiilor: elevii lui Gerbert au primit cunoştinţe ele¬ 
mentare de gramatică ; ei erau succesiv iniţiaţi în alte 
doua ramuri din trivium. Lecturile maestrului au ca 
obiect mai întâi dialectica. 

Logica 

El explica dialectica şi lămurea sensul cuvintelor ; 
parcurgând în ordine aceste cărţi: mai întâi, comenta 
lucrarea Isagoge a lui Porphyrios, adică Introducerile, 
după traducerea retorului Victorinus şi după Boethius, 
studia apoi cartea lui Aristotel despre Categorii , adică 
predicatele, explicând perfect ce este Peri Hermeneias, 
adică lucrarea Despre interpretare ; în sfârşit, îi îrwăţa 
pe auditorii lui Topicele, adică temeiurile probelor, 
traduse de Cicero din greacă în latină şi. lămurite de 
cele şase căni de comentarii ale lui Boethius. 

Le-a citit şi le-a explicat spre folosul lor cele patru 
cărţi despre diferitele topice, două cărţi despre silo¬ 
gismele categorice, trei despre silogismele ipotetice, o 
carte despre definiţii şi o carte despre diviziuni. 

Retorica 

Aproape toate lucrările pe care se întemeiază pre¬ 
darea logicii aparţin lui Boethius. Gerbert trece apoi 
la retorică. într-o scrisoare adresată lui Bernard d’Aurillac, 
el vorbeşte despre alcătuirea unui tablou al retoricii 
expus pe douăzeci şi şase de foi de pergament, legate 
laolaltă şi formând un tot, pe câte două coloane juxta¬ 
puse, fiecare de treisprezece file. Această lucrare pare 
fără îndoială admirabilă neştiutorilor; ea este utilă şco¬ 
larilor studioşi pentru a-i face să înţeleagă regulile foarte 
subtile ale retoricii şi pentru a le fixa în memorie. 

Totuşi, 

temându-se că elevii rut vor reuşi să deprindă arta 
oratorică fără să cunoască modurile de elocuţiune ca¬ 
re nu pot fi găsite decât la poeţi , el crezu de cuviinţă 
să le folosească şi pe acestea, pentru a-şi familiariza 
elevii. Citi deci şi comentă pentru ei pe Vergiliu, Staţiu 
şi Terenţiu, pe satiricii Juvenal, Persius şi Hora ţiu şi, 
în sfârşit, pe Lucan , istoricul. După ce elevii săi au 
ajuns să-i cunoască bine pe aceştia şi să-şi însuşească 
modurile de exprimare, îi introduse în retorică. 

Astronomia 

Cu toate acestea, după cum am văzut, quadrwium- 
numit aici matematică şi compus, în ordine, din aritme¬ 
tică, muzică; astronomie şi geometrie - era domeniul 
în care excela Gerbert. 

El începu prin a-şi iniţia elevii în aritmetică, prima 
parte a matematicii. îi învăţă apoi temeinic imizica, 
artă cu totul ignorată până atunci în Galia. Dispunând 

notele pe monocord, distingând consonanţele şi acor¬ 
durile lor ; tonurile şi semi-tonurile, bemolii şi diezii', 
distribuind raţional tonurile în sunete, el reuşi să le 
evidenţieze raporturile. 

Construcţia unei sfere pline: - Pentru a sublinia 
sagacitatea acestui mare om şi pentru a-i înlesni lecto¬ 
rului să observe eficacitatea metodei sale , nu este inutil 
să amintim eforturile pe care le-a făcut pentru a reuni 
principiile astronomiei. Cu toate că aceasta este o şti¬ 
inţă aproape ininteligibilă, el a reuşit, spre admiraţia 
tuturor ; s-o explice cu ajutorul câtorva instrumente. El 
reprezentă mai întâi globul lumii la scară redusă printr-o 
sferă, din lemn masiv; o înclină oblic pe orizont, cu 
cei doi poli; acoperi poliil superior cu sem nele conste¬ 
laţiilor septentrionale, iar polul inferior cu scmmcle 
constelaţiilor australe; îi reglă poziţia prin cercul pe 
care grecii îl numesc ..orizont”, iar latinii Jimitant” 
sau „determinant”. pentru că datorită lui se pot distin¬ 
ge şi delimita constelaţiile vizibile de cele invizibile. 
Plasă sfera pe orizont pentru a arăta, într-un fel folosi¬ 
tor şi probant, răsăritul şi apusul constelaţiilor. îşi 
iniţie elevii în ştiinţele naturale şi-i învăţă să înţeleagă 
mişcarea constelaţiilor. Noaptea, se întorcea spre stelele 
strălucitoare, străduindu-se să le măsoare înclinaţia 
în diversele regiuni ale lumii, atât la răsăritul cât şi la 
apusul lor. 

Semnificaţia cercurilor intermediare: - în ceea ce 
priveşte cercurile pe care grecii le numesc „paralele”, 
iar la t i n i i ,. echid ist a n te ” ş i care era 1t, fără î nd oi a lă, 
imateriale, iată cum îi făcea să le înţeleagă. Construi 
un semicerc tăiat de un diametru, constitui diametrul 
printr-un tub, la extremităţile căruia marcă cei doi 
poli, boreal şi austral. Diviză, de la un pol la altul, 
semicercul în treizeci de părţi. La a şasea diviziune de 

la pol, plasă un tub reprezentând cercul arctic. Apoi, 
sărind cinci diviziuni mai departe, el mai aşeză un 
tub identic , pentru a marca cercul ecbinoxial. După 
aceleaşi dimensiuni, dwiză restul spaţiului până la 
polul sud. 

Structura acestui instrument cu diametrul orientat 
spre poli şi convexitatea semicercului aşezată în sus 
permitea elevilor să înţeleagă cercurile invizibile şi să 
le fixeze temeinic în memorie. 

Construcţia unei sfere foarte utile pentru cunoaş¬ 
terea planetelor: - Gerbert născoci un artificiu pentru 
a face înţeleasă revoluţia planetelor, cu toate că ele se 
mişcă în interiorul lumii încrucişându-şi drumurile. 
Construi mai întâi o sferă circulară, constituită adică 
numai din cercuri. Plasă cele două cercuri numite de 
greci coerente” şi de latini „incidente'', pentru că ele 
se întretăiau. La extremităţi fixă polii. Prin coluri trecu 
alte cinci cercuri , numite paralele, în aşa fel încât, de 
la un pol la altul, jumătate din sferă să fie împărţită 
în treizeci de părţi. Şi toate acestea nu la un mod vul¬ 
gar sau confuz: pe cele treizeci de părţi ale emisferei 
mai aşeză şase cercuri de la pol la primul cerc, cinci 
de la primul plan până la al doilea, patru de la al 
doilea la al treilea, cinci de la al patrulea al cincilea, 
şase de la al cincilea până la pol. în raport cu aceste 
cercuri, el plasă oblic cercul numit de greci „loxos” sau 
„ zoe”, iar de latini „oblic” sau „vital”, fiindcă el con¬ 
ţinea figurile animalelor reprezentând stelele. în in¬ 
teriorul acestui oblic suspendă cercurile planetelor 
printr-un admirabil artificiu. Astfel, într-o manieră ex¬ 
trem de eficace, el demonstră elevilor săi revoluţiile, 
înălţimile şi distanţele respective. în ce fel ? Ar fi ne¬ 
cesară o dezvoltare care ne-ar îndepărta de subiectul 
nostru... 

Construcţia unei alte sfere pentru înţelegerea con¬ 
stelaţiilor : - în afara acestei sfere, el mai construi una, 
circulară, în interiorul căreia nu mai dispuse cercuri, 
dar pe care constelaţiile erau reprezentate prin nişte 
fire de aramă. Străpunse sfera cu un tub servind drept 
axă pentru indicarea polului celest. Pentru cel care-l 
privea, aparatul figura cerul. Era alcătuit în aşa fel 
încât stelele tuturor constelaţiilor să fie reprezentate 
prin semne aşezate pe sferă. Acest aparat avea în el 
ceva divin: chiar cel care nu se pricepea deloc la a- 
ceastă artă putea, fără profesor, dacă i se arăta una 
din constelaţii pe sferă, să le recunoască pe toate cele¬ 
lalte. Astfel. Gerbert îşi instruia cu nobleţe elevii. Aceas¬ 
ta în privinţa astronomiei. 

Geometria 

Confecţionarea unui abac: - Nu se ostenea mai puţin 
în predarea geometriei. Pentru introducerea în această 
ştiinţă, ceru unui armurier să-i construiască un abac, 
adică o tablă compartimentată. Aceasta era împărţită 
pe lungime în douăzeci şi şapte de sectoare. în ele în¬ 
scrise cele nouă cifre reprezentând toate numerele. 
Fabrică, de asemenea, o mie de caractere din corn, 
având forma cifrelor. Când acestea erau deplasate pe 
cele douăzeci şi şapte de compartimente ale abacului, 
indicau înmulţirea şi împărţirea numerelor. Astfel, se 
înmulţeau şi se împărţeau o mulţime de numere, ajun- 
gându-se la rezultat într-un timp mai scurt decât cel 
necesar pentru a formula operaţia. Cine ar dori să în¬ 
veţe temeinic această ştiinţă, să citească chiar cartea 
lui Gerbert scrisă pentru gramaticianul Constantin de la 
Saint-Benoît-sur-Loire; o va găsi acolo tratată în detalii f. 

în şcolile episcopale, învăţarea limbii latine şi a 
topicii ei, bazată pe exemplele clasice, şi studierea 

raţionamentului demonstrativ, după micile tratate de 
logică în care Boethius, la începuturile timpurilor me¬ 
dievale, rezumase în latină dialectica greacă, formau 
primul ciclu de învăţământ. Ucenicie a mijloacelor de 
expresie şi de convingere, el viza, ca şi sistemul şcolar 
antic, din care se născuse, să formeze oratorii. în 
privinţa celui de al doilea ciclu, el ţinea să comunice 
anumite cunoştinţe practice (muzica era de o imediată 
folosinţă oamenilor Bisericii, a căror funcţie principală 
era pe atunci să cânte, la orice oră a.zilei, gloria lui 
Dumnezeu). Dar el oferea şi o viziune globală şi intimă 
a Creaţiei. Orientat, într-adevăr, spre astronomie, spre 
studiul numerelor şi al concordanţelor tonale, acest al 
doilea ciclu dezvăluia ordinea profundă a universului, 
reflectată în mişcarea circulară a astrelor, în relaţiile 
matematice şi ritmurile armonice. 

în majoritatea mănăstirilor - la Cluny mai ales - o 
reacţie ascetică, apărută pe la începutul secolului al 
IX-lea, restrânsese mult timpul acordat studiilor. La 
Saint-Benoît-sur-Loire, Abbon dezvoltase învăţămân¬ 
tul ; dar la Aurillac, de exemplu, acesta se oprea la 
gramatică. Gerbert a trebuit să-şi caute maeştrii în alte 
locuri, pe lângă o catedrală. „Şcoala’’ monastică se 
deosebea în general de „şcoala’’ episcopală, ca şi men¬ 
talitatea călugărilor de aceea a clericilor. Călugării, 
într-adevăr, renunţaseră la plăcerile lumeşti şi trăiau în 
linişte. De ce să se mai iniţieze în artele (pervers®) ale 
elocinţei şi persuasiunii ? Le ajungea să ştie bine latina, 
limba Scripturilor, şi să-şi lase spiritul, în meditaţie ca 
şi în rugăciune, să umble liber printre vocabulele lim¬ 
bii sacre. Cum întreaga lor existenţă era destinată cân¬ 
tului coral, în ceremoniile neîntrerupte ale liturghiei, 
experienţa muzicală şi ştiinţa raporturilor armonice 
acţionau asupra comportamentului lor mental cu mai 
multă forţă decât în mediile catedralelor. Dar nici 
retorica, nici dialectica nu erau pentru ei. Această 
orientare particulară a studiilor a avut un efect imediat 
asupra felului lor de a se exprima, adică asupra cărţilor 
lor şi, în consecinţă, asupra majorităţii textelor adunate 
aici. 


Despre pericolul de a-i citi pe poeţi 

De la începutul secolului al X-lea, abaţii de Cluny 
nu încetau să-şi avertizeze fraţii privind pericolul vătă- 

mătoarelor seducţii ale literaturii profane. Aceeaşi ati¬ 
tudine la Raoul Glaber : 

în acel timp, un rău asemănător se ivi la Ravenna. 
Un an ume Vilgard se consacră, cu o pasiune ieşită din 
comun, studiului artei gramaticale (acesta a fost dintot- 
deauna obiceiul italienilor, de a neglija celelalte arte, 
pentru a se ocupa de aceasta). Umjlat de orgoliu, dato¬ 
rită cunoştinţelor în arta sa, acesta începuse să dea 
treptat semne de stupiditate: într-o noapte, demonii 
luară înfăţişarea lui Vergiliu, Horaţiu şi Juvenal şi i se 
arătară, prefăcându-se că vor să-i midţumească pen¬ 
tru iubirea de care dădea dovadă în studierea celor 
spuse de ei în cărţi şi în slujirea cu atât succes a renu- 
melui lor în ochii posterităţii. Pe deasupra, îi promiseră 
că vor împărţi cu el gloria lor. Corupt de această misti¬ 
ficare diabolică, el se apucă să predea cu emfază mult 
mai multe lucruri contrare sfintei credinţe : declară că 
poeţii trebuiau crezuţi cuvânt cu cuvânt. Până la ur¬ 
mă, el fu judecat drept eretic şi condamnat de Piero, 
pontif d oraşului. Se descoperi atunci, prin întreaga 
Italie, o mulţime de adepţi ai acestei dogme vătămătoare, 
sectanţi care au fost şi ei trecuţi prin foc şi sabie''. 

Pe firul meditaţiei 

în privinţa mecanismelor logice care ghidau gân¬ 
direa monastică, pe acestea le putem descoperi în 
anumite pasaje din Istorii , mai ales în lunga disertaţie 
în care Glaber se străduieşte să combată erorile ereti¬ 
cilor din Orleans. 

Dar şi noi, cu firavele mijloace ale inteligenţei noas¬ 
tre, ne-am decis să răspundem, măcar cât de puţin, 
acestor erori pe care le-am expus. Mai întâi, îndemnăm 
pe toţi credincioşii să-şi liniştească inima cu vorbele 

profetice ale apostolului care, prevăzând în viitor ase¬ 
menea trădări, a spus : .. Trebuie să existe erezii , pentru 
a-i deosebi pe cei de dreaptă credinţă'’. Ceea ce, deci, 
caracterizează cel mai bine prostia acestor eretici şi-i 
arată cu adevărat lipsiţi de orice ştiinţă şi de orice 
înţelepciune, este faptul că ei neagă existenţa autorului 
tuturor creaturilor, adică a lui Dumnezeu. Căci este 
clar că, dacă orice lucru, oricare i-arfi masa sau volu¬ 
mul său, este dominat de mărimea altuia, se înţelege 
că totul provine dintr-o fiinţă mai mare decât toate. 
Acest raţionament este valabil atât pentru lucruri cor¬ 
porale, cât şi pentru cele incorporate. Trebuie să ştim 
că orice lucru corporal sau incorporai poate fi modi¬ 
ficat de vreun accident, impuls sau de acţiunea pe care 
o dorim, dar el nu va fi mai puţin creaţia neclintitulu i 
stăpân al lucrurilor şi numai prin el va înceta să mai 
fie, găsindu-şi sfârşitul. Cum, într-adevăr ; autorul tu¬ 
turor creaturilor este prin esenţa lui imuabil, ţpt prin 
esenţa lui e bun şi veridic. Aşa cum, cu atotputernicia 
lui, el împarte şi ordonează într-un mod inefabil diver¬ 
sele specii ale naturii, nicăieri, în afara lui, acestea 
nu-şi vor găsi odihna, neputând decât să se întoarcă 
la cel care le-a zămislit , Este clar că în univers nimic 
nu este distrus de Creator, în afara speciilor care neso¬ 
cotesc cu obrăznicie ordinea atribuită de el naturii. 
Astfel, orice lucru este cu atât mai bun şi cu atât mai 
adevărat cu cât se ţine mai puternic şi mai ferm în 
ordinea propriei naturi. Şi se mai întâmplă astfel ca 
toate hierurile, care se supun neclintit dispoziţiilor 
Creatorului lor ; să-l proclame continuu şi să-l slujească. 
Dar dacă se află unul care, din pricină că l-a înfrun¬ 
tat cu îndrăzneală, a căzut în dizgraţie, acesta oferă 
un exemplu pentru cele care rămân pe calea cea dreaptă, 
între toate aceste creaturi, speţa umană ocupă într-un 
fel mijlocul, deasupra tuturor animalelor şi sub spiri¬ 
tele celeste. Această speţă deci, la jumătatea druimdui 

între cele superioare şi cele inferioare, devine asemănă¬ 
toare cu acela de care se află mai aproape. Iată de ce 
ca se ridică deasupra fiinţelor inferioare pe măsură ce 
imită mai bine natura spiritelor superioare. Nu-i este 
dat decât omului, dintre toate animalele, să se înalţe 
spiritual; dar, în schimb, dacă nu reuşeşte, devine din¬ 
tre toate cel mai demn de dispreţ. Această condiţie spe¬ 
cială, bunătatea Creatorului a prevăzut-o, cu multă 
înţelepciune, încă de la început. El a văzut că, adesea, 
omul se depărtează de ceruri şi prea se lasă târât în 
jos. De aceea, în succesiunea timpurilor, el i-a arătat o 
sumedenie de minuni pentru a-l învăţa şi a-i permite 
să se înalţe. 

Nici un fel de înlănţuire logică, nici un fel de „ra¬ 
ţiuni” ; doar firul unei meditaţii morale. Şi la capăt - 
încă o dată - miracolele. 

Dorinţa de Dumnezeu 

Despre această dorinţă depun mărturie fiecare carte, 
f iecare pagină a divinelor Scripturi. Scripturile, născu¬ 
te din învăţătura Atotputernicului însuşi , al căror scop 
special este să ofere tot felul de dovezi despre existenţa 
lui, înalţă dintr-o dată spiritul şi inteligenţa omului 
care se hrăneşte cu ele în grija de a-şi cunoaşte Creatorul. 
Arătându-i omului faţă de ce este superior şi ce are 
deasupra lui, ele îl copleşesc cu un dor nemăsurat. 
Căci, cu cât se dezgustă de ceea ce se ajlă la îndemâna 
lui, cu atât se umple mai mult de iubire pentru bu¬ 
nurile care-i lipsesc; cu cât iubirea lui îl apropie de 
aceste bunuri, cu atât se perfecţionează şi se înfrumu¬ 
seţează ; cu cât devine mai bun, cu atât seamănă mai 
mult cu Creatorul său, care este bunătatea supremă. 
Este deci uşor de înţeles că fiecare om căruia îi lipseşte 
dorinţa acestei iubiri devine, fireşte, mai jalnic şi mai 

josnic decât orice animal; căci , dacă el este singurul 
dintre toate fiinţele animate putând să urmărească 
beatitudinea eternităţii . nici un animal viu nu riscă, 
asemenea lui , pedeapsa eternă pentru greşelile şi 
crimele sale. Dar dacă un om doreşte în sufletul său 
să-şi cunoască Creatorul, el trebuie mai întâi să devină 
conştient de ceea ce îi conferă superioritate ; căci, măr¬ 
turie a unei autorităţi venerabile, omul poartă în el 
imaginea Creatorului, în principal prin aceea că el 
deţine, singurul dintre fiinţele vii, darul preţios al ra¬ 
ţiunii. Dar dacă avantajele acestei raţiuni sunt salvate 
prin moderaţia de sine şi iubirea faţă de Creator ; adică 
prin veritabila umilinţă şi perfecta caritate, în schimb 
binefacerile sale sunt anulate prin concupiscenţă dem¬ 
nă de dispreţ şi prin mânie. Omul care nu-şi învinge 
viciile devine asemenea animalelor; cel care practică 
virtuţile este făcut după chipul şi asemănarea 
Creatorului; umilinţa îi dă noţiunea a ceea ce este, 
caritatea îl face să acceadă la asemănarea cu Creatorul. 
Şi dacă oamenii îi adresează acestuia rugăciuni şi 
ofrande, o fac pentru a-i cere să le păstreze neatins 
darul raţiunii sau cel puţin ca, prin bunătatea lui, să 
sporească şi să îndrepte acest dai', când el s-a dena¬ 
turat. Şi totuşi laude şi binecuvântări urcă spre acelaşi 
Creator şi ele constituie pentru oamenii întregi la minte 
şi cu raţiune puternică tot atâtea mărturii despre cu¬ 
noaşterea sa. 

Aceste semne sunt conţinute în Scripturile sfinte şi 
ele se află acolo pentru a susţine dorul de Dumnezeu, 
acest elan de iubire despre care vorbeşte abatele Jean 
de Fecamp şi care este calea adevăratei cunoaşteri, 
intuitive şi nu raţionale. Orice călugăr crede că nu 
cunoaştem nimic prin inteligenţă, ci doar prin iubire 
şi prin practicarea virtuţilor. ^ 

Studiul, calea perfecţiunii 

Cu cât fiecare dintre noi va reuşi să progreseze în 
cunoaşterea Creatorului, cu atât va constata că aceas¬ 
tă cunoaştere l-a înălţat şi l-a făcut mai bun. Acesta 
nu va putea să hulească prin nimic opera creatorului 
său care, pe măsură ce-l va fi cunoscut, va fi devenit 
mai bun decît era la început. După cum este clar că, 
dacă cineva huleşte opera divină, este străin de cu¬ 
noaşterea divină. De unde se desprinde consecinţa cla¬ 
ră că, dacă cunoaşterea Creatorului conduce tot omul la 
binele suveran, necunoaşterea îl aruncă în prăpastia 
relelor celor mai rele. Mulţi, din prostie, nu manifestă 
decât nerecunoştinţă pentru binefacerile lui, risipesc 
operele milostivirii sale şi se aşază, prin necredinţa lor, 
mai jos decât animalele; aceştia rămân cufundaţi pen¬ 
tru totdeauna în bezna orbirii lor. Şi ceea ce, pentru 
majoritatea oamenilor, este leacul cel mai bun care îi 
conduce la mântuire, pentru alţii nu este, prin greşeala 
lor, decât prilej de nefericire eternă. 

Cum ştiinţa se înscrie pe căile eticii, ea nu are sens 
decât ca instrument al mântuirii, studiul nu poate fi 
decât un exerciţiu spiritual, unul din cele care pre¬ 
gătesc intrarea în împărăţia cerurilor. 

Toate acestea pot fi înţelese într-un mod deosebit de 
limpede în această îndurare specială a Tatălui atotpu¬ 
ternic, spontan trimisă din cer oamenilor, prin interme¬ 
diul fiului, părtaş în veşnicie al maiestăţii şi divinităţii 
sale, Iisus Hristos. Asemenea Tatălui său, izvor de inaţă, 
adevăr şi desăivârşire, el a oferit celor care cred în el, 
fără ocolişuri, un document necunoscut de nimeni ire- 
me de secole, învăluit în întregime în enigme şi mistere: 
cel al Scripturilor ; plin de mărturiile care-l adeveresc. 

în acest document, prin cuvinte adevărate şi mit -i 
ne arată că el însuşi şi Tatăl său , şi cu Duhul lor. ut. 
sunt, în trei şi perfect distincte persoane, decât una şi 
aceeaşi fiinţă, o singură eternitate şi o singură putere, 
o singură voinţă şi o singură acţiune şi toate acestea 
în acelaşi timp, într-o singură bunătate şi participând 
în mod egal la toate lucrurile de aceeaşi esenţă. De la 
el, prin el şi în el există toate lucrurile reale , iar el a 
existat deplin şi egal de dinainte de curgerea vremii, 
fiind principiul lucrurilor; în el se află plinătatea între- 
guhii şi sfârşind a toate. Dar, chiar dacă Atotputernicid 
însuşi alesese între creaturile sale pe cele care ţin mij- 
locul, adică pe om, pentru a-şi reproduce propria-i 
imagine, îi lăsase omului liberid arbitru şi, pe deasu¬ 
pra, îi pusese la picioare toate bogăţiile lumii, acest 
om, fără grija de a-şi păstra măsura condiţiei sale, 
pretinse să fie mai mult sau altceva decât hotărâse 
voinţa Creatorului său şi căzu îndată într-o dizgraţie 
la fel de mare ca şi îngâmfarea sa. Şi pentru a-l ridica 
din nou, acelaşi Creatorl-a trimis în lume pe Fîfd divi¬ 
nităţii sale, înveşmântat în imaginea lui însuşi, pe care 
de la început şi-a creat-o. Misiune pe cât de binefă¬ 
cătoare şi sublimă, pe atât de gingaşă şi minunată. 
Dar majoritatea oamenilor n-au ştiut sau n-au vrut 
să-i acorde nici încredere, nici iubire, atunci când ar 
fi putut găsi în el o suficientă înţelegere pentru mân¬ 
tuirea lor; mai degrabă, înrădăcinaţi în feluritele lor 
greşeli, ei s-au arătat cu atât mai îndărătnici la ade¬ 
văr, cu cât sunt mai evident incapabili să-l cunoască. 
Ei se află, fără îndoială, la originea tuturor ereziilor ; 
a tuturor sectelor greşite, răspândite pe întregul pă¬ 
mânt. Toţi aceştia, dacă nu se vor schimba, dacă nu 
vor începe să-l urmeze pe Hristos, după ce vor fi făcut 
penitenţă, mai bine ar fi pentru ei să nu se fi născut 
niciodată. Dar cei al căror spirit e plin de credinţă şi 
ascultă de Domnul, îl iubesc şi cred în e\ devin cu 

atât mai buni cu cât sunt mai apropiaţi de cel care 
este originea şi desăvârşirea binelui. Ei constituie cetele 
preafericiţilor ; a căror venerabilă faimă onorează cur¬ 
gerea timpurilor. Acestora li s-a dat să existe şi să 
trăiască fericiţi pentru totdeauna în jurul Creatorului 
tuturor lucrurilor şi să simtă cum le sporeşte beatitudi¬ 
nea la nesfârşit% contemplându-l. Dar acum cred că 
am realizat ceea ce ne-am propus şi am răspuns sufi¬ 
cient, în aceste puţine cuvinte, nebuniei celor damnaţi ( \ 

Simbolica 

Esenţialul este deci să descifrăm mesajele, „cuvinte 
adevărate şi miracole’' în acelaşi timp, de care sunt 
pline universul vizibil şi istoria şi în care abundă textul 
Scripturilor. Ştiinţa şcolilor catedrale şi ştiinţa mănăs¬ 
tirilor se întâlnesc prin efortul egal de elucidare, ca şi 
printr-o metodă pe care se întemeiază, în epocă, orice 
pedagogie şi orice aventură intelectuală : exegeza. Ma¬ 
estrul care citeşte în faţa elevilor săi un autor, Gerbert 
care trasează pe sfere semnele constelaţiilor, călugărul 
care meditează la cuvintele Psalmilor speră, după cuvân¬ 
tul sfântului Pavel, să acceadă „prin văzut la nevăzut” 
şi să pătrundă, în sfârşit, enigma lumii, adică să-l a- 
tingă pe Dumnezeu. Logica nu are ce căuta într-o 
asemenea cercetare ; mai degrabă, de vreme ce crea¬ 
ţia, în dimensiunile ei spaţiale şi temporale, apare ca 
o ţesătură de corespondenţe, intervin descoperirea 
analogiilor şi recurgerea la simboluri. Din această me¬ 
todă, care oferă cheia tuturor creaţiilor timpului, cele 
de artă, de literatură sau liturgice, să mai împrumutăm 
un exemplu din Glaber : 

Unii au obiceiul să întrebe de ce în timpurile noii 
credinţe sau ale graţiei nu se mai produc, ca altădată, 
viziuni ale lucrurilor divine şi miracole. Acestora 

trebuie să le răspundem pe scurt invocând mărturiile 
extrase chiar din Scripturile sfinte, dacă in ima lor este 
deschisă darurilor Duhului Sfânt. Vom alege , mai întâi 
din Deuteronom, o mărturie evidentă. După ce s-a hră¬ 
nit vreme de patruzeci de ani cu mana cerească, 
poporul evreilor traversă Iordanul şi se aşeză în ţara 
Canaanului; cerul încetă atunci să-i mai ofere mana, 
iar fiii lui Israel nu mai avură acest fel de hrană. Ce 
ni se dovedeşte nouă. celor pentru care aproape totul 
constă în reprezentări, dacă nu că, după ce vom fi 
trecut fiecare Iordanul nostru, adică de la bote zid lui 
Hristos, nu mai trebuie să aşteptăm să cadă din cer 
semnele şi prezicerile ? Ci trebuie . dimpotrivă, să ne 
mulţumim cu această pâine vie prin care cel ce se hră¬ 
neşte cu ea primeşte viaţa veşnică şi împărăţia pămân¬ 
tului celor vii. Pe de altă parte, la ordinul Domnului, 
Moise porunci ca toate vasele care cădeau ca pradă de 
război în mâinile poporului său să fie purificate prin 
apă dacă erau din lemn şi prin foc dacă erau din 
bronz. Ceea cc înseamnă că vasele, altfel spus, oamenii 
care, luaţi ostatici de la duşmanul cel dintotdcaima, 
îngroaşă partea Mântuitorului, trebuie să fie purificaţi 
cu apa botezului şi focul martiriului. Şi acest baston 
transformat în şarpe, de care Moise s-a speriat atât de 
tare încât a luat-o la fugă, apoi, apucându-l de vârful 
cozii, îl prefăcu iarăşi în baston, trebuie să fie şi el 
interpretat ca simbol tipologic. Acest şarpe făcut dintr-un 
baston desemnează puterea divinităţii întrupate în 
Fecioara Maria. Moise reprezenta poporul evreu care, 
văzându-l pe Domnul Iisus, adevăratul Dumnezeu şi 
adevăratul om, se depărtează de el cu neîncredere; 
dârei îl va recunoaşte în vremea sfârşitului lumii, ceea 
ce este exprimat prin apucarea şarpelui de coadă. Şi 
această trecere a Mării Roşii, în timpul căreia marea 
este despicată sau agitată, apoi popoarele trecute prin 
foc şi sabie, la ordinul Domnului, semnifică evident 

regatul poporului israelit care subzistă un timp, după 
care se stinge şi dispare. La începutul noii alianţe, la 
începutul domniei lui Hristos, Domnul Iisus în picioare 
pe val, călcând apa mării, permite lui Petru, pe care-l 
pusese în capul Bisericii sale, să meargă cu el; dar ce 
arată aceasta tuturor credincioşilor, dacă nu că toate 
naţiunile, supuse şi încă nedistruse de tot sau extermi¬ 
nate, vor fi fundamentul regatului lui Hristos, care va 
dura cât veacul ? Există, într-adevăr, în cuvintele lui 
Dumnezeu, frecvente pasaje după care marea este sim¬ 
bolul lu mii prezente. 

Adesea, când vrem să elucidăm în cuvinte o între¬ 
bare esenţială, eşuăm şi ne micşorăm pe noi înşine; 
cum spune Scriptura | „Cel care vrea să scruteze mă¬ 
reţia Domnului este copleşit de gloria lui 1 P 

Corespondenţele mistice 


Materia şi metodele învăţământului imprimă foarte 
adânc în spiritul savanţilor Anului 1000 convingerea 
unei coeziuni şi a unei armonii esenţiale între acea 
parte din univers pe care omul o poate înţelege prin 
simţuri şi acea parte care scapă acestora. între natură 
şi supranatură nu există nici un fel de barieră, ci 
dimpotrivă, există legături permanente, intime şi infinite 
corespondenţe. Prin intermediul cuvintelor, progre¬ 
sând de la semnificaţia lor exterioară spre aceea, din 
ce în ce mai interioară, prin care omul se aventurează 
în domeniul necunoscutului, comentariul gramaticie- 
nilor şi al retorilor, glosa, care cuprinde şi prelungeşte 
lectura „autorilor’', încearcă să descâlcească pas cu pas 
iţele încurcate ale relaţiilor oculte. în privinţa ştiinţelor 
asociate ale qiicidrwuim-xAm , ele conduc la descifrarea 
raporturilor ascunse care unesc tonurile muzicii cu 
numerele şi cursul regulat al stelelor - adică la sesiza¬ 
rea ordinii cosmice - şi, până la urmă, la descoperirea 
unei mai exacte imagini a lui Dumnezeu. 

„Conexiuni speculative” 

Să plasăm aici meditaţia asupra „cuaternităţii di¬ 
vine’', foarte caracteristică pentru atitudinea spirituală 
şi pentru cadrele în care era ţinută pe atunci prizonieră 
gândirea savantă. Raoul Glaber o introduce, chiar la 
începutul Istoriilor sale, ca şi cum ar fi vrut să-şi situeze 
opera de istoric la joncţiunea lumii văzute cu cea 

nevăzută, la răspântia spaţiului şi a timpului, la întâlnirea 
dintre cosmos, microcosmos, natură, morală şi credinţă. 

Deosebind între creaturile sale prin diversitatea fi¬ 
gurilor şi a formelor. Dumnezeu, creatorul a toate, a 
vrut să ajute, prin intermediul a ceea ce văd ochii şi a 
ceea ce sesizează spiritul, sufletul omului învăţat, să se 
ridice la o intuiţie simplă a divinităţii. în cercetarea şi 
cunoaşterea aprofundată a acestor chestiuni, au stră¬ 
lucit mai întâi Sfinţii Părinţi catolici greci, care nu 
erau nişte filosofi mediocri. Exersându-şi perspicacita¬ 
tea asupra numeroaselor obiecte, ci au ajuns la noţiu¬ 
nea anumitor cuatcrnităţi, prin care actuala lume de 
jos şi lumea de sus, care trebuie să vină, sunt explicate 
inteligenţei. C nat emit ăţile şi acţiunile lor, ale unora 
asupra altora, odată delimitate cu precizie, vor face 
mai agile spiritele şi inteligenţele care le studiază. Deci, 
există patru Evanghelii, care alcătuiesc, în spiritul nos¬ 
tru, lumea superioară; există tot atâtea elemente care 
constituie lumea de jos şi, de asemenea, patru virtuţi, 
suverane, între toate, care, odată deprinse, ne învaţă 
să le practicăm pe celelalte. Posedăm patru simţuri, în 
afara pipăituluiaflat în slujba celorlalte, mai subtile. 
Astfel, ceea ce este eterul, elementul focului, în lumea 
sensibilă, ra fi prudenţa în lumea intelectuală: ca se 
ridică într-adevăr în sus, nerăbdătoare în dorinţa de 
a se apropia de Dumnezeu. Ceea ce aerul este în lumea 
corporală, este forţa în lumea intelectuală, întreţinând 
tot ceea ce este viu şi întărind pe fiecare în actele pe 
care şi le propune. Aşa cum se comportă apa în lumea 
corporală, aşa se comportă şi temperanţa în lumea 
intelectuală: hrană pentru cei buni, aducând cu ea o 
mulţime de virtuţi şi slujind credinţa prin dorul iubirii 
de Dumnezeu. Pământul în lumea inferioară oferă o 
imagine conformă justiţiei în lumea intelectuală, perma¬ 
nentă şi imuabilă regulă a unei echitabile împărţiri. 

Astfel, pretutindeni se distinge o structură asemănă¬ 
toare structurii spirituale a Evangheliilor: Evanghelia 
după Matei conţine figura mistică a pământului şi a 
justiţiei, pentm că dezvăhiie mai limpede decât altele 
substanţa trupului lui Iisus, devenit om. Evanghelia 
după Mar cil dă o imagine despre temperanţă şi apă 
vădind penitenţa purificatoare, decurgând din botezul 
lui Ioan. Evanghelia după Lucaface evidentă similitu¬ 
dinea aerului cu forţa, căci el este răspândit în spaţiu 
şi confirmat prin rmmeroase relatări. în sfârşit, 
Evanghelia după Ioan, sublimă între toate, semnifică 
eterul, sursă a focului, şi prudenţa, pentru că prin el o 
cunoaştere simplă a lui Dumnezeu şi credinţa se insi¬ 
nuează în sufletele noastre. La aceste conexiuni spe¬ 
culative între elemente, virtuţi şi Evanghelii trebuie, 
fireşte, pe drept cuvânt , asociat omul în slujba căruia 
sunt puse toate acestea. Căci substanţa vieţii sale a fost 
numită de către filosojii greci microcosmos, adică lumea 
cea mică. Vederea şi auzul, slujitoarele inteligenţei şi 
ale raţiunii, se raportează la eterul superior ; cel mai 
subtil dintre elemente , SLiblim între toate, mai nobil şi 
mai curat. Vine apoi mirosul, semnificând aerul şi 
forţa. Gustul este foarte propice să dea apei şi tem- 
peranţei o semnificaţie adecvată. Şi pipăitul, cel mai 
jos dintre toate, mai ferm şi mai greoi decât celelalte, 
conţine în el expresia perfectă a pământului şi a jus¬ 
tiţiei. 

Raoul Glaber pleacă de la o figură simplă, pătratul, 
semnul mistic al creaţiei materiale (în centrul bisericii, 
naosul şi transeptul alcătuiesc, prin intersecţia lor, o 
asemenea figură, iar sculptura romană plasează frecvent, 
în cele patru colţuri, imaginile evangheliştilor). Prin 
apropieri analogice, el se străduieşte să pună în evi¬ 
denţă „conexiunile speculative” între lumea de jos şi 
lumea „intelectuală”. Ceea ce, printr-un demers ase- 



70 


Văzutul şi nevăzutul 


mănător celui al rugăciunii, conduce la intuiţia divi¬ 
nului şi implică, pe deasupra, o definiţie mistică a 
istoriei : 

Aceste raporturi incontestabile între lucruri ni-l re¬ 
velează pe Dumnezeu, în tăcere, la un mod, în acelaşi 
timp, evident şi frumos. Căci, în timp ce, printr-o miş¬ 
care imuabilă, un anumit lucru prezintă un altul în 
sine, relevând principiul prim din care acestea decurg, 
toate tind să se reîntoarcă la el. Mai trebuie, de ase¬ 
menea, în lumina acestei reflecţii, să examinăm cu 
atenţie fluviul care izvorăşte din Eden în Orient şi se 
împarte în patru cursuri foarte bine cunoscute: pri¬ 
mul, Fison, al cărui nume înseamnă deschiderea gurii, 
semnifică prudenţa , care este difuză şi utilă în cei mai 
buni: căci din pricina propriei inerţii a pierdut omul 
Paradisul, dar cu ajutorul prudenţei îl va redobândi. 
Al doilea, Gihonul, al cărui nume înseamnă deschide¬ 
rea pământului, semnifică temperanţa, cea care păs¬ 
trează castitatea şi taie din rădăcină încrengăturile 
viciilor. Şi al treilea, Tigrul ale cărui maluri sunt locuite 
de asirieni, conducătorii, semnifică foyţa, care, după 
ce a îndepărtat viciile vătămătoare, îi îndrumă pe oa¬ 
meni cu ajutorul lui Dumnezeu, spr$ bucuriile împără¬ 
ţiei veşnice. Cât despre al patrulea jluviu , Eufratul, al 
cărui nume înseamnă abundenţa, desemneazăîn mod 
evident dreptatea care hrăneşte şi întăreşte sufleuil ca¬ 
re o doreşte cu înflăcărare. Or, după cum şi numele 
acestor fluvii poartă în ele imaginile celor patru virtuţi, 
şi, în acelaşi timp, figura celor patru Evanghelii, tot 
aşa, aceste virtuţi simt prinse în configuraţia istoriei 
acestei lumi, împărţită în patru epoci. Căci, de la înce¬ 
putul lumii până la răzbunarea prin potop, prudenţa 
a fost regină cel puţin la cei care, în bunătatea naturii 
lor atât de simple, şi-au cunoscut Creatorul şi l-au 
iubit, ca în A bel, Enocb sau Noe sau în toţi ceilalţi 

care, prin puterea raţiunii lor , au înţeles ceea ce era 
util să facă; este sigur că temperanţa a fost şi partea 
lui Avraam şi a celorlalţi patriarhi, care au fost ajutaţi 
prin semne şi viziuni, ca acelea ale lui Isaac, lacov, 
Iosifşi ale altora care, în norocul sau nenorocul vieţii 
lor şi-au iubit, mai presus de orice Creatorul; forţa s-a 
afirmai prin Moise şi prin alţi profeţi, oameni cu ade¬ 
vărat puternici, care au întemeiat prescripţiile legii, 
căci îi vedem ocupaţi să aplice fără înduplecare durele 
ei precepte; în sfârşit . de la venirea Verbului încarnat , 
tot veacul este împlinit, dominat, înconjurat de dreptate, 
realizare şi fundament ale tuturor celorlalte virtuţi, 
după cuvintele pe care le spune Botezătorului vocea 
adevărului f r Se cuvine ca noi să împlinim toată drep¬ 
tatea 1 . ;; 



II 


Ordinea socială şi supranatura 


Există şi alte manifestări ale conformităţii văzutului 
cu nevăzutul. O sesizăm, de exemplu, în structura 
societăţii umane, ce se dovedeşte a fi omoloagă ce¬ 
leilalte societăţi care, în lumea de dincolo, populează 
împărăţia cerurilor. A face perceptibilă o asemenea 
coordonare intimă, chiar acesta este scopul episco¬ 
pului Adalberon de Laon, când descrie pentru Robert 
cel Pios ordinea relaţiilor umane. Gândirea prelatului 
tinde să se piardă în virtuozităţile verbale şi ritmice la 
care îndemnau, în şcolile episcopale, rafinamentele 
retoricii. Ea reuşeşte totuşi să descrie noua ierarhie a 
claselor, a cărei rigoare, chiar în acel moment, în al 
doilea sfert al secolului al Xl-lea, se impunea tuturor 
oamenilor capabili de reflecţii ; nici unul dintre ei nu 
se va îndoi de acum încolo că genul uman n-a fost 
împărţit, chiar din clipa creaţiei, în trei ordine, ordinul 
celor care se roagă, ordinul celor care luptă, ordinul 
celor care muncesc. Nu este locul aici să precizăm în 
ce măsură această reprezentare mentală traduce reali¬ 
tatea trăită şi se adaptează noilor comportamente pe 
care le generează progresul descompunerii feudale. 
De vreme ce ne menţinem în planul atitudinilor inte¬ 
lectuale şi al reacţiilor sentimentale, este de ajuns să 
arătăm că, pentru Adalberon, legitimitatea noii reparti¬ 
zări a condiţiilor sociale ţine de faptul că ea corespun¬ 
de armonios ordinii care domină societatea spirituală. 
Dumnezeu, creându-1 pe om după chipul şi asemăna¬ 
rea lui, n-a dispus oare de aceleaşi ierarhii în cer şi pe 
pământ ? Nu putem admite, în orice caz, că între cele 

două cetăţi, naturală şi supranaturală, terestră şi divină, 
se manifestă vreo discordanţă. 

Adalberon se adresează regelui Robert ca egalului 
său : printr-o ceremonie asemănătoare - ungerea - 
episcopul şi suveranul au primit, într-adevăr, de la 
Dumnezeu înţelepciunea care le permite să străbată 
dincolo de vălul aparenţelor. 

Ierusalimul celest 

Adu-ţi aminte de marea glorie cu care te-a copleşit 
Regele regilor; în marea lui bunătate, ţi-a dat un dar 
mai preţios decât toate celelalte: ţi-a dat inteligenţa 
adevăratei înţelepciuni datorită căreia poţi înţelege na¬ 
tura lucrurilor cereşti şi veşnice . Ţi-a fost dat să cunoşti 
Ierusalimul ceresc, cu pietrele, cu zidurile şi porţile lui, 
întreaga lui arhitectură şi st pletele pe care le aşteaptă 
şi pentru care a fost construit. Numeroşii lui locuitori, 
pentru a fi mai bine guvernaţi, sunt împărţiţi în clase 
distincte; atotputerea divină le-a impus o ierarhie. Te 
cruţ de amănunte, care ar fi lungi şi plictisitoare. 

Regele 

Ştiinţa nu mă preocupă; s-o lăsăm divinei 
Providenţe. Dar spiritul uman este atât de îndeaproape 
înrudit cu divinitatea, încât cel care vrea să ignore 
ceea ce se află deasupra lui nu se poate cunoaşte. Acest 
puternic Ierusalim nu este altceva, cred eu, decât viziu¬ 
nea păcii divine. Regele regilor îl guvernează, Domnul 
stăpâneşte peste el şi, în acest scop, el l-a împărţit în 
clase. Nici una din porţi nu este ferecată în metal; 
zidurile nu sunt din piatră, iar pietrele nu alcătuiesc 
ziduri; pietrele sunt vii şi viu aurul care pardoseşte 
străzile a căror strălucire o întrece pe aceea a aurului 
celui mai fin. Construit ca să fie cetatea îngerilor, el se 
deschide şi cetelor de muritori: o parte din locuitorii 

săi îl conduc, cealaltă trăieşte şi respiră aici. E tot ce 
ştiu, deşi mi-ar plăcea să mi se povestească mai mult. 

Episcopul 

Lectorul sârguincios doreşte să cunoască cât mai 
multe lucruri cu putinţă; în timp ce un spirit somnolent 
şi fără râvnă are obiceiul să uite şi ceea ce a învăţat 
odinioară. Rege preaiubit, cercetează cărţile sfântului 
Augustin; el trece, în mod justificat, drept cel care a 
explicat ce este sublima cetate a lui Dumnezeu. 

Regele 

Episcope, spune-mi, te rog, cine sunt cei care o locu¬ 
iesc ; prinţii, dacă există, sunt egali între ei, sau, dacă 
nu sunt, care le este ierarhia ? 

Episcopul 

întreabă-l pe Dionisie, numit Areopagitul: el şi-a 
dat osteneala să scrie două cărţi cu privire la acest 
subiect. Sfântul pontif Grigore vorbeşte şi el despre asta 
în Moralia, încercând să analizeze credinţa preaferici¬ 
tului Iov; şi mai tratează acest subiect foarte clar în 
omelii şi la fel de clar în finalul lucrării sale Ezechiel ; 
aceste scrieri ale lui, Galia le-a primit ca pe un dar. 
Asemenea lucrări scapă înţelegerii muritorilor. Mai în¬ 
tâi ţi le voi expune şi-ţi voi explica apoi sensul alegoric 
al ciuntitelor mele. 

Sfântul Augustin, Dionisie Areopagitul şi Grigore 
cel Mare sunt cei trei autori fundamentali pe care se 
sprijină, în mănăstirile Anului 1000, orice efort de 
elucidare a misterului şi cei care împing meditaţia spre 
iluminările divine. Adalberon se referă la ei pentru a 
defini cele două trăsături majore ale Ierusalimului ceresc, 
cetatea strălucitoare pe care o va contempla, la sfârşitul 
lumii, umanitatea reînviată : ea este dispusă ierarhic, 
asemenea cetăţii terestre ; „lăcaşul îngerilor” este deschis 

muritorilor care se îndreaptă spre el, pentru că, în 
plan divin, comunicarea între cele două părţi ale uni¬ 
versului trebuie, în final, să se restabilească. 

Societatea ecleziastică 

Poporul ceresc este decvalcătuit din mai multe cor¬ 
puri şi după imaginea lui s-a organizat poporul pă¬ 
mântean. în legea Vechii Biserici a poporului, Biserica 
purtând numele simbolic de Sinagogă, Dumnezeu, 
prin intermediul lui Moise, şi-a ales miniştrii cărora 
le-a impus o ierarhie. Istoria sfântă povesteşte ce fel de 
miniştri au fost instituiţi. Ordinea Bisericii noastre se 
numeşte împărăţia cerurilor. Dumnezeu însuşi a ales 
pentru ea miniştrii fără pată şi legea cea nouă se pă¬ 
zeşte aici sub domnia lui Iisus. Canoanele conciliilor, 
inspirate de credinţă, au hotărât cwn, sub ce titluri şi 
de cine trebuie să fie instituiţi miniştrii. Or, pentru ca 
statul să se bucure de pacea Bisericii, el trebuie să se 
supună la două legi diferite, definite şi una şi cealaltă 
prin înţelepciune, mama tuturor virtuţilor. Una este 
legea divină; ea nu face nici o diferenţă între miniştrii 
săi; în faţa ei, toţi se află într-o condiţie egală, oricât 
de diferiţi ar fi după naştere sau rang; un f iu de meş¬ 
teşugar nu se deosebeşte de moştenitorul regelui. Dar 
acestora, legea clementă le interzice orice fel de josnică 
ocupaţie lumească. Nu ară glia, nu merg în urma bo¬ 
ilor ; abia dese ocupă puţin de vie, copaci sau grădini. 
Ei nu sunt nici măcelari, nici hangii, nici păzitori de 
porci, păstori de ţapi sau oieri; ei nu treieră grâul şi 
nu cunosc fierbinţeala unei tigăi încinse cu grăsime; 
nu se ocupă de scamatorii, tul sunt spălători şi refuză 
să fiarbă lenjeria. Dar ei trebuie să-şi cureţe sufletul şi 
trupul; să dobândească cinste prin moravurile lor şi 
să vegheze asupra moravurilor celorlalţi. Astfel, legea 
eternă a lui Dumnezeu le impune să fie fără pată: ea 

îi declară eliberaţi de orice servitute. Dumnezeu i-a 
adoptat: ei sunt slujitorii liti: el le este singur jude¬ 
cător; din înaltul cerurilor, el le cere să fie căşti şi 
puri. Prin porunci, el a supus pentru ei întregul neam 
omenesc: nici un prinţ n-a fost exceptat, de vreme ce 
el a spus : „lumea întreagă”. El le-a impus să predice 
păzirea adevăratei credinţe şi să boteze pe ucenicii lor 
în sfânta apă a botezului; el i-a format ca medici ai 
rănilor care pot cangrena sujletele, iar misiunea lor 
este să aplice leacul vorbelor. El a rânduit că numai 
preotul are dreptul să administreze sacramentele trupului 
dumnezeiesc. I s-a dat sublima misiune de a-l oferi el 
însuşi. Ceea ce glasul lui Dumnezeu a promis tul poate 
fi respins, o credem, o ştim; numai dacă nu vor fi 
alungaţi de propriile lor crime, aceşti miniştri se vor 
aşeza în primele rândttri ale cerurilor. Ei trebuie deci 
să vegheze, să se abţină de la anumite alimente, să se 
roage neîncetat pentru necazurile poporului şi pentru 
ale lor. Am spus câte ceva despre cler şi puţin despre 
organizarea lui: esenţial este faptul că toţi clericii sunt 
de condiţie egală. 

în timp ce în Biserică, aşezată la joncţiunea între 
carnal şi sacru, Dumnezeu vrea ca orice distincţie 
socială să fie anulată, vedem că societatea civilă, mai 
cufundată în material, se divizează în ordine. Şi autori¬ 
tatea Regelui (Franţei) unită cu aceea a împăratului 
(regele Germaniei), şi unul şi celălalt imagini ale lui 
Dumnezeu pe pământ, garantează stabilitatea unei 
asemenea rânduieli. 



Ordinea socială şi supranatura 


77 


Cele trei ordine 


Regele 

Astfel, una este casa Domnului şi o singură lege o 
stăpâneşte ? 

Episcopul 

Societatea credincioşilor formează un singur trup; 
dar statul are trei. Căci cealaltă lege, legea omenească, 
distinge alte două clase: nobilii şi servitorii care, 
intr-adevăr, nu sunt supuşi aceluiaşi statut. Două per¬ 
sonaje ocupă primul loc : unul este regele, celălalt este 
împăratul; prin guvernarea lor este asigurată solidi¬ 
tatea statului. Restul nobililor are privilegiul de a nu 
suporta constrângerea nici unei puteri, cu condiţia să 
se abţină de la crimele pedepsite de justiţia regală. Ei 
sunt războinicii, protectorii bisericilor; ei sunt apără¬ 
torii poporului, ai celor mari şi, deopotrivă, ai celor 
mici, ai tuturor, în sfârşit, asigurându-şi, în acelaşi 
timp, propria lor protecţie şi securitate. Cealaltă clasă 
este aceea a senntorilor; această rasă nefericită nu 
dobândeşte nimic decât cu preţul trudei. Cine ar putea, 
printr-un calcul al abacului, să socotească grijile care-i 
frământă pe servitori, multele drumuri pe care le stră¬ 
bat şi muncile lor chinuitoare ? Senntorii furnizează 
lumii întregi bani, haine, mâncare; nici un om liber 
n-ar putea trăi fără senntori. 

Casa lui Dumnezeu, pe care o credem una, este deci 
împărţită în trei: unii se roagă, alţii se luptă, iar cei¬ 
lalţi, în sfârşit, muncesc. Aceste trei părţi coexistând, 
nu admit să fie despărţite; sennciile aduse de una sunt 
condiţia apariţiei operelor celorlalte două; fiecare, la 
rândul ei, are misiunea să uşureze ansamblul. Astfel, 
această alcătuire triplă este, în acelaşi timp, una; şi 
tot astfel, legea a triumfat, iar lumea a putut să se 
bucure de pace 1 . 



Prezenta celor morţi 


Politica şi socialul sunt concepute, prin urmare, ca 
proiecţii ale unei ordini imanente ; clericilor le revine 
misiunea fundamentală de a stabili ritual legăturile 
între lumea regilor, a cavalerilor şi a ţăranilor cu lumea 
îngerilor. Dar, din aceeaşi raţiune profundă, mai există 
şi relaţiile constante între ţara morţilor şi cea a viilor. 
Defuncţii trăiesc, într-ădevăr; ne cheamă, dar trebuie 
multă atenţie pentru a-i percepe. în Anul 1000, Biserica 
din Occident acceptă, în sfârşit, vechi credinţe în pre¬ 
zenţa celor morţi, în supravieţuirea lor, invizibilă, şi 
totuşi foarte puţin diferită de existenţa carnală. Ei bân¬ 
tuie într-un spaţiu imprecis, între pământ şi cetatea 
divină. Aşteaptă acolo, de la prieteni şi rude, ajutor, 
un serviciu, rugăciuni, gesturi liturgice capabile să le 
uşureze chinurile. îi vedem apărând, în mai multe 
rânduri, în povestirea lui Raoul Glaber. Dar cei care 
primesc aceste mesaje de dincolo sunt şi ei foarte 
repede înghiţiţi de- moarte. 

în epoca următoare (995), neamul sarazinilor, cu 
regele lor Al Mansur, năvălea din ţinuturile africane, 
ocupând aproape întregid teritoriu spaniol, până la 
hotarele meridionale ale Galiei şi masacrând mulţime 
de creştini. în ciuda inferiorităţii forţelor sale, Guillaume, 
duce de Navarra, zis şi cel Sfânt, îi atacă în mai multe 
rânduri. Penuria efectivelor îi obligă chiar şi pe călu¬ 
gări să pună mâna pe armele pămînteşti. Grele pier¬ 
deri se înregistrară şi de o parte şi de cealaltă; în sfâr¬ 
şit, victoria fu obţinută de creştini şi, după ce 
sacrificară pe mulţi dintre ai lor, sarazinii, atâţia câţi 

mai rămăseseră, se refugiară în Africa. Dar în acest 
lung şir de lupte, căzură, evident , şi mulţi călugări 
creştini, care puseseră mâna pe arme, stăpâniţi mai 
degrabă de sentimente de caritate fraternă decât de 
nu ştiu ce pretenţioasă dorinţă de glorie. 

în vremea aceea, trăia la mănăstirea Moutiers- 
-Saint-Jean din Tardenois un frate numit Goufier, un 
călugăr cu purtări blânde şi milostive. într-o duminică, 
avu o vizunie divină, demnă de încredere. După 
Matutinae, se reculese pentru a se ruga în mănăstire, 
în timp ce fraţii ceilalţi se duseseră să se odihnească 
puţin. Brusc, biserica se umplu de oameni îmbrăcaţi 
în veşminte albe, cu etole de purpură, a căror înfăţi¬ 
şare gravă spunea mult despre calitatea lor celui care-i 
privea. în fruntea lor, mergea, purtând în mână o cruce, 
un om care-şi spunea episcopul noroadelor şi care sus¬ 
ţinea că trebuie să oficieze liturghia chiar în acea zi şi 
în acel loc sfânt. El şi ceilalţi relatară că asistaseră în 
noaptea aceea la Matutinae, alături de fraţii din mă¬ 
năstire. Şi adăugară că slujba - laudes - pe care o 
auziseră, cădea foarte bine în ziua aceea. Era duminica 
a opta după Rusalii, zi în care, cu bucuria reîmnerii 
Domnului, a înălţării lui şi a coborârii Duhului Sfânt, 
în majoritatea ţărilor, se practica obiceiul de a se psal¬ 
modia răspunsuri la cuvinte cu adevărat sublime, în¬ 
soţite de o melodie emoţionantă, la fel de demne de 
divina Treime, cum poate să fie opera spiritului uman. 
Episcopul se apropie de altarul sfântului Mauriciu, 
martirul, şi, intonând antifonul Treimii începu să cele¬ 
breze liturghia. Totuşi, fratele nostru îl întrebă cine 
erau, de unde veneau şi care era motiind acestei vizite. 
Ei rm se codiră să-i răspundă: 

„Suntem călugări creştini, îi spuseră ei, dar, pentru 
că ne-am apărat patria şi poporul catolic, am. fost, în 
războaiele cu sarazinii, despărţiţi prin sabie de înve¬ 
lişul nostru corporal. Iată de ce acum Dumnezeu ne 

cheamă pe toţi împreună să împărtăşim soarta preafe¬ 
riciţilor ; dar a trebuit să trecem prin acest ţinut pentru 
că există mulţi oameni care ni se vor alătura în scuti 
timp. ” 

Cel care oficia liturghia, la sfârşitul rugăciunii du¬ 
minicale, după ce îi binecuvântă pe toţi, îl trimise pe 
unul din ci să dea sărutul frăţesc călugărului nostru. 
Acesta, după ce primi sărutul, văztt că celălalt îl chemă 
prin semne să-l urmeze. Când vru s-o facă, aceştia 
dispărură. Şi fratele înţelese că în scurt timp va părăsi 
şi el această lume, ceea ce se şi întâmplă. 

într-adevăr, cinci luni după această viziune, adică 
în luna decembrie care a urmat, el a plecat, la porun¬ 
ca abatelui său, la Auxerre, pentru a îngriji câţiva fraţi 
bolnavi din mănăstirea Saint-Gcrmain, căci era in¬ 
struit în arta medicinii. Imediat ce sosi, îi rugă pe fraţii 
pentru care venise să facă degrabă tot ceea ce se cu¬ 
venea pentru înndecarea lor. El ştia că i se apropia 
moartea. Ei îi răspunseră: 

,,Fă-ne plăcerea să te odihneşti astăzi de oboseala 
călătoriei pentru ca mâine să fii într-o stare mai bună. ” 

El le răspunse: 

„Dacă rm termin astăzi ceea ce am de făcut, pe cât 
îmi este posibil, veţi vedea că mâine nu voi mai putea 
face nimic. ” 

Crezură că glumeşte, pentru că-l ştiau vesel din fire, 
şi uitară de sfatul lui. Dar, în zorii zilei următoare, fu 
prins de o durere ascuţită; ajunse cum putu până la 
altarul preafericitei Maria, pururea fecioară, pentru a 
oficia liturghia. După ce încheie slujba, se întoarse la 
infirmerie, unde, pradă unor dureri insuportabile, se 
întinse pe pat. Cum se întâmplă în asemenea cazuri, 
un somn de plumb îi îngreună pleoapele, adormind, 
în ciuda temerilor care-l cu prinseseră. Brusc, văzu în 
faţa lui pe Fecioara în toată splendoarea ei, luminând 
cu lumină mare şi întrebându-l de ce se înfricoşase. 
Pentru că el o privea, ea adăugă: 

„Dacă te sperie călătoria, nu ai de ce te teme, vei fi 
sub ocrotirea mea.” 

Liniştit de această viziune, el îl rugă pe părintele 
superior al aşezământului să vină la el, unul pe care-l 
chema Achard, om învăţat care avea să fie după aceea 
abatele mănăstirii; acestuia îi povesti el amănunţit 
viziunile lui, pe aceasta şi pe cea dintâi. Preotul îi 
spuse: 

întăreşte-te, fratele meu, întru Domnul; dai', cum 
ai văzut ceea ce e rar dat oamenilor să vadă , trebuie 
să plăteşti tributul cărnii pentru a putea după aceea 
împărtăşi soarta celor care ţi-au apărut în vis. ” 

Şi ceilalţi fraţi, convocaţi, îl vizitară, după cum se 
obişnuieşte în aceste cazuri. La sfârşind celei de a treia 
zi, la căderea serii, îşi părăsi trupul. Fraţii îl spălară, 
după obicei, îi pregătiră linţoliul, şi bătură toate clopotele 
mănăstirii. Un laic, un om totuşi foarte credincios, 
care Ioana prin apropiere, ne ştiind de moartea acestui 
frate, crezu că bat clopotele pentru Matutinae şi se ri¬ 
dică să se ducă la biserică, după obicei. în clipa în 
care ajunse la capătul unui pod de lemn, aflat cam pe 
la jumătatea drumului, mai multe persoane din împreju¬ 
rimi auziră dinspre mănăstire voci strigând: „Trage ! 
Trage ! Adu-ni-l repede !” 

Acestor voci le răspundea o alta • 

„Pe ăsta rm pot, dar îţi voi aduce un altul dacă 
găsesc vreun mijloc de a o face. ” 

în aceeaşi clipă, omului nostru, care mergea la 
biserică, i se păru că zăreşte pe un pod pe umil din 
vecinii lui (era un diavol) venind spre el şi de care 
n-avea cum să se teamă: îl chemă pe nume şi-l sfătui 
să traverseze cu atenţie. Dar imediat, cel rău, luând 
forma unui turn, se ridică în aer, vrând să-i întindă o 
capcană omului nostru, în timp ce acesta urmărea din 
priviri viclenele lui scamatorii. Preocupat de ceea ce 
vedea, făcu un pas greşit şi căzu , izbindu-se răii de 

pod. Se ridică foarte repede, se apără făcându-şi 
semnul crucii: recunoscând în această farsă răutatea 
demonului, se întoarse acasă, cil mai multă prudenţă. 
Puţin timp după aceea, muri şi el în pace la rândul 
său \ 



IV 


Moaştele 


Cuvintele unui text sacru şi muzica psalmodiei nu 
sunt singurele care, prin ritmuri şi diversitatea sensu¬ 
rilor, să croiască drum invizibilului. Lucrurile deschid 
şi ele uneori anumite porţi, iar lumea de dincolo se 
revelează ochilor şi urechilor omului, nu numai prin 
simboluri, ci şi prin fenomene. Cei mai învăţaţi dintre 
clerici acordă deci atenţie farmecelor, vrăjilor, ambi¬ 
guităţilor familiare ale gândirii sălbatice şi tuturor me¬ 
ditaţiilor magice. Pentru ei nu există nici o îndoială : 
influxurile ciudate, emanate de lumea cealaltă, tulbură, 
din când în când, ritmurile regulate ale naturii. Miste¬ 
rul este în permanenţă prezent, vizibil, tangibil. 

Regii taumaturgi 

Incontestabil, într-adevăr, miraculosul irupe neînce¬ 
tat din persoanele şi obiectele sacre. Şi, mai întâi, din 
mâna regală. Ungerea cu ulei sfinţit, în ziua consa¬ 
crării, a impregnat corpul regelui cu slava şi forţa 
divine. El este de atunci plin de o putere supranatu¬ 
rală, vindecând numai prin simpla atingere. Helgaud 
a fost primul care a descris minunile regelui Franţei : 

Frumosul palat care se află la Paris a fost construit 
la ordinul regelin Robert de către oamenii săi. Dorind, 
în sfânta zi de Paşte, să-l onoreze cu prezenţa sa, po¬ 
runci să se întindă masa, după tradiţia regală. Când 
să ridice mâinile pentru spălarea rituală, un orb ţâşni 
din mulţimea de săraci care, înghesuindu-se în jurul 

lui, alcătuia un permanent cortegiu, şi îl rugă cu umi¬ 
linţă să-i stropească ochii cu apă. Regele, luând în 
glumă spusele orbului, după ce i se turnă apă în pumni, 
i-o aruncă pe faţă. Imediat, sub ochii mai marilor ţă¬ 
rii, care erau de faţă, orbul se vindecă sub efectul apei; 
şi în timp ce toţi îl felicitau, lăudând pe Domnul, regele 
se aşeză la masă şi fu în ziua aceea cel mai vesel dintre 
toţi mesenii. întreaga zi, cei care luaseră pane la festin 
vorbiră despre această minune şi-l lăudară pe 
Dumnezeul atotputernic. Şi poate că n-ar fi vorbit de¬ 
cât despre lucruri zadarnice şi neînsemnate dacă n-ar 
fi fost luminaţi de o asemenea lumină. Şi se poate cre¬ 
de, şi nu fără motiv, că acest palat merită să fie onorat 
frecvent de vizitele regale, pentru că virtutea divină l-a 
însemnat cu un asemenea miracol şi l-a consacrat prin 
bucuria poporului, în prima zi în care piosul rege a 
vrut să bencbetuiască. 

Puterile corpurilor sfinte 

Totuşi, există obiecte în care, mai mult decât în 
apariţiile morţilor şi în puterile miraculoase ale regilor, 
se vede cealaltă lume pătrunzând în viaţa cotidiană, 
de aici, de pe pământ, şi operându-se întâlnirea între 
creştinism şi credinţele profunde ale poporului. Aceste 
obiecte sunt rămăşiţele existenţei terestre ale sfinţilor: 
trupul, osemintele, mormântul, tot ceea ce constituie 
moaştele. Pe respectul pe care îl inspiră aceste rămă¬ 
şiţe se întemeiază întreaga ordine socială ; pentru că 
toate jurămintele care încearcă să disciplineze tumultul 
feudal sunt, într-adevăr, rostite cu mâna pe un relicvariu. 

Bizuindu-se pe o riguroasă justiţie, acelaşi rege se¬ 
renisim (Robert cel Pios) se străduia să nu-şi pribă- 
nească gura prin minciuni, ci, dimpotrivă, să ţină în 
inima şi gura lui numai adevărul; jura cu sârguinţă 

numai pe credinţa în Domnul Dumnezeul nostru. Iată 
de ce, pentru cei care depuneau jurământul, dorind 
ca aceştia să fie la fel de neprihăniţi ca şi el (împie- 
dicându-i să devină spcijuri), poruncise să se facă o 
raclă de cristal, împodobită cu aur fin, dar fără nici 
un fel de moaşte în ea, pe care jurau cei mari, neş¬ 
tiutori de această pioasă viclenie. El mai poruncise să i 
se facă o altă raclă de argint de astă dată în care 
aşeză un os de grifon; pe acesta jurau cei fără de 
putere şi ţăranii \ 

Lipsit de moaştele pe care le conţine, un sanctuar 
îşi pierde imediat valoarea : 

în acele zile, Geoffroi, abate la Saint-Marţial, succe¬ 
sor al lui Aubaut, însoţit de contele Boson, s-a dus, 
urmat de o mare trupă de războinici, într-o biserică, 
pe care câţiva seniori o răpiseră pe nedrept sfântului 
Marţial: el ridică de aici trupul sfântului Vaulry şi-l 
duse cil el la Lirnoges, păstrând acolo moaştele acestui 
sfânt mărturisitor până în zUia în care vinovaţii se¬ 
niori recunoscură şi declarară dreptul sfântului Marţial. 
Şi când acesta intră, în cele din urmă, în posesia bu¬ 
nului său, abatele înapoie trupul sfânt sanctuarului 
de unde fusese luat: şi, în prezenţa ducelui Wilbelm, 
el stabili disciplina monastică'". 

Descoperirea şi strămutarea moaştelor, aureolate de 
legende, plecând uneori în călătorie sau vizităndu-se 
unele pe altele, erau, în acele timpuri, însoţite de cele 
mai frumoase ceremonii şi de toată strălucirea creaţiei 
artistice. 



86 


Văzutul şi nevăzutul 


Inventarea craniului lui loan Botezătorul 

în zilele acelea, povesteşte Ademar de Chabannes, 
Domnul a binevoit să dea o vie strălucire domniei sere¬ 
nisimului duce Wilhelm [de Aqtlitania]. Intr-adevăr, 
în vremea lui, a fost descoperit capul sfântului loan în 
bazilica din Angely, închis într-un cufăr de piatră tă¬ 
iat în formă de piramidă, lucrare ci prea ilustrului 
abate Audouin; se spune că sfântul cap era chiar cel 
al sfântului loan Botezătorul. Aflând de acestea, du¬ 
cele Wilhelm, care se întorcea de la Roma, tinde par¬ 
ticipase la sărbătorile Paştelui, se umplu de bucurie şi 
hotărî să expună sfântul cap privirilor poporului. Capul 
era păstrat într-o raclă de argint, în interiorul căreia 
se citeau aceste cuvinte: „Aici se odihneşte 
înainte mergătorul Domnului. ” Dar cât despre a şti cine, 
în ce epocă şi din ce loc a fost adus aici şi dacă este 
chiar vorba de înaintemergătorul Domnului, iată ce 
n-a fost prea sigur stabilit. în istoria regelui Pepin, 
unde se pot citi toate amănuntele, nu se face nici o 
menţiune a acestui eveniment care este, oricum, dintre 
cele mai importante; iar ceea ce se spune în ea nu 
trebuie câtuşi de puţin luat în serios de oamenii învăţaţi, 
în această scrisoare fantezistă, se povesteşte, într-adevăr, 
că pe vremea când Pepin era rege în Aquitania, un 
anume Felix aduse pe mare capul sfântului loan 
Botezătorul din Alexandria în Aquitania şi că, în vre¬ 
mea aceea, Alexandria era guvernată de arhiepiscopul 
Teofil, menţionat de sfântul Luca la începutul Faptelor 
Apostolilor, când spune: „ Cuvântul cel dintâi l-am fă¬ 
cut, o Teofile, despre toate... ”; ar fi avut loc, apoi la 
Aunis o bătălie între regele Pepin şi vandali, şi chiar 
acest cap, aşezat de rege lângă trupurile camarazilor 
ucişi, i-ar fi înviat imediat pe toţi. Or, Pepin n-a trăit 
nici în vremea vandalilor şi nici în cea a lui Teofil şi 

tul scrie nicăieri că sfântul cap al înaintemergătorului 
Domnului s-ar fi aflat vreodată la Alexandria. Vedem, 
dimpotrivă, în vechi legende că sfântul cap al 
înaintemergătorului a fost mai întâi descoperit de doi 
călugări cărora li se revelase locul unde se afla acesta; 
apoi împăratul Teodosie l-a transferat în cetatea împă¬ 
rătească de la Coristantinopole şi acolo este venerat de 
credincioşi. 

Să revenim deci la povestirea noastră. Când a fost 
arătat capul sfântului Ioan care tocmai fusese desco¬ 
perit, Galia toată, Italia şi Spania, tulburate de această 
ştire, se grăbiră care mai de care să alerge, spre acel 
loc. Regele Robert şi regina, regele Navarrei, Sancbez, 
ducele Gasconici, Eudes din Cbampagne, conţi şi alţi 
oameni maxi, cu episcopi, abaţi şi toată nobilimea aces¬ 
tor ţinuturi se îndreptară într-acolo. Toţi ofereau da¬ 
ruri preţioase, de toate felurile: regele Franţei oferi un 
taler de aur fin, cântărind treizeci de livre, şi stofe 
ţesute din fir de mătase şi aur pentru a împodobi 
biserica. Elfii primit cu mari onoruri de ducele Wilbelm, 
apoi se întoarse în Franţa prin Poitiers. Nu se mai vă¬ 
zuse până atunci nimic mai îmbucurător şi mai plin 
de slavă decât această întâlnire între preoţi şi călugări 
cântând psalmi şi punând moaştele sfinţilor, aduse cu 
mare grabă din toate părţile pentru a onora memoria 
sfântului înaintemergător. în cursul sărbătorilor, 
moaştele marelui prinţ, străbunul Aquitaniei şi cel care 
a împământenit primul credinţa în Galia, adică ale 
preafericitului apostol Marţial, fură strămutate acolo 
împreună cu moaştele sfântului Ştefan din catedrala 
de la Limoges. Pe când, închise într-o raclă de aur şi 
pietre preţioase, se scoteau moaştele sfântului Marţial 
din propria lui bazilică, întreaga Aqt litanie, care st ferea 
de mult timp din pricina inundaţiilor provocate de 
prea multele ploi, văzu cu-bucurie, la trecerea stră¬ 
moşului lor, cerul înseninându-se. Mergând în urma 

raclei cu moaşte, abatele Geoffroi şi episcopul Geraud, 
cu numeroşi seniori şi o mulţime de oameni din popor, 
se opriră la bazilica Mântuitorului, la Charroux. Călu¬ 
gării aşezământului şi tot poporul le ieşiră în întâmpi¬ 
nare la o milă de oraş şi, celebrând cu mare pompă 
această zi de sărbătoare, intonând antifoanele într-un 
singur glas, îi conduseră până la altarul Mânt uitorului. 
După săvârşirea liturghiei, îi însoţiră în acelaşi fel. Şi 
după ce intrară în bazilica sfântului înaintemergător, 
episcopul Geraud celebră în faţa sfântului cap liturghia 
Naşterii sfântului Ioan Botezătorul, căci se aflau în 
luna octombrie. Preoţii de la Saint-Etienne cântară, 
alternativ cu călugării de la Saint-Marţial, tropii şi 
laudele, cum se face în zi de sărbătoare; iar după litur¬ 
ghie episcopul binecuvântă poporul, ridicând capid 
sfântului Ioan ; şi astfel, bucurându-se cu mare tulbu¬ 
rare de miracolele săvârşite pe urmă de sfântul Marţial, 
toţi s& întoarseră în a cincea zi înainte de sărbătoarea 
Tuturor Sfinţilor. Cam în aceeaşi vreme, sfântul 
mărturisitor Leonard, la Limoges, şi sfântul martir 
Antoni n, la Quercy, începură să se facă cunoscuţi prin 
uimitoare miracole, iar poporul alerga spre ei din toate 
părţile. 


Minuni 

...Pe când se strămutau relicvele sfântului Cybard 
spre sfântul înaintemergător, fu strămutat şi bastonul 
pastoral al sfântului mărturisitor. Acesta era curbat la 
capătul de sus şi, la vreme de noapte, până la revărsa¬ 
tul zorilor, se vedea strălucind, pe cer, deasupra locului 
unde se aflau moaştele sfântului, un baston de foc, 
curbat şi el la capătul de sus; miracolul dură până 
când ajunseră în faţa capului sfântului Ioan; şi, după 
ce sfântul Cybard săvârşi miracole, vindecând bolnavi, 
se întoarseră pe la casele lor cu mare bucurie. în timp 

ce canonicii de la Saint-Pierre d'Angouleme îşi urmaţi 
drumul cu moaştele lor ; cei care le purtau, îmbrăcaţi 
în veşminte sfinţitetrecură un fluviu adânc . /<mf 
se ude; ca şi cum ar fi călcat pe pământ uscat, nu se 
vedea, nici pe ei, nici pe hainele, nici pe încălţările lor, 
nici un strop de apă. 

în acest timp, după ce fu de ajuns arătat privirilor 
poporului, captă sfântului Ioan fu ridicat de ducele 
Wilhelm şi aşezat în piramida în care se aflase de la 
început şi mlăuntrul căreia este păstrat într-o raclă de 
argint, legată cu lănţişoare din acelaşi metal. Piramida 
este din piatră placată cu panouri de lemn, în între¬ 
gime învelite în argintul oferit cu prisosinţă de regele 
Sanchez deNavarra preafericitului înaintemergător. 

în timpul marilor solemnităţi, mulţimi de credin¬ 
cioşi exaltaţi se striveau pe culoarele criptelor, în jurul 
raclelor cu moaşte : 

Pe la mijloctă Postului Paştelui, în-timpul i'eghei de 
noapte, pentru că o mare mtăţime năvălise în acest 
sanctuar, înghesuindu-se în jună sfântului Marţial, 
mai mult de cincizeci de bărbaţi şi femei se călcară în 
picioare unii pe alţii şi muriră înlăuntnă bisericii, unde 
au şi fost îngropaţi a doi ia zfl. 



V 


Miracolele 


La cele mai înalte nivele ale conştiinţei religioase, 
apare drept indiscutabil Faptul că miracolele nu sunt 
necesare nici credinţei, nici mântuirii, că important 
este numai spiritualul şi că miraculosul nu este decât 
spuma veşniciei. Herve, trezorierul de la Saint-Martin 
de Tours, reconstruise bazilica pentru a depune aici 
moaştele sfântului. 

Se povesteşte că, doar la câteva zile înainte de a- 
ceasta strămutare, Herve se rugase Domnului să-şi 
arate iubirea faţă de această biserică, mireasa lui, 
binevoind, cum mai făcuse de atâtea ori, să săvârşească, 
cu ajutorul sfântului Martin, un miracol. în timp ce 
era afundat în rugăciune, îi apăru sfântul mărturisitor 
şi, adresând:L-i-sc cu blândeţe, îi spuse aceste cuvinte: 

„Ceea ce ceri, iubitul meu fiu, află că e puţin lucru 
pe lângă ceea ce Domnul are puterea să-ţi dea ; dar, 
pentru moment, miracolele care s-au săvârşit altădată 
sunt de ajuns, căci mai grabnic este să secerăm ce am 
semănat. Numai pentru acele lucruri bune care înalţă 
sujletele trebuie să ne rugăm cu toţii. Pentru sujlete, 
nu uita niciodată să implori binecuvântarea divină. 
Să ştii că, în ceea ce mă priveşte, mă voi ruga pe lângă 
Domnul pentru cei care slujesc cu ardoare în această 
biserică. Unii dintre ei, preocupaţi mai mult decât este 
firesc de treburile lumii acesteia, săvârşind::-şi slujba 
mai mult prin arme şi războaie, au pierit ucişi în lupte. 
Nu-ţi ascund că mi-am dat multă osteneală pentru a 
obţine îngăduinţa lui Hristos ca să fie smulşi din 

mâinile slujitorilor întunericului şi aduşi în locuri de 
răcoare şi lumină. în rest, străduieşte-te să-ţi împlineşti 
îndatorirea ta, foarte plăcută Domnului. ” 

în ziua fixată pentru sfinţire, s-au văzut venind 
episcopi şi abaţi, precum şi o mulţime mare de cre¬ 
dincioşi, bărbaţi şi femei, clerici şi laici; înainte de a 
începe oficierea slujbelor, Hen>e luă de o parte pe cei 
mai sfinţi dintre preoţii veniţi de departe şi se îngriji să 
le relateze viziunea lui. După ce se încheie ceremonia, 
după tradiţie, şi toate obiectele de cult Jură aşezate la 
locul lor, acest om sfânt începu să-şi aplice mortificările 
unei vieţi şi mai ascetice, hotărând să-şi petreacă viaţa 
în singurătate, în strâmtoarea unei chilii de pe lângă 
biserică, citind psalmi şi rugăciuni. După patru ani, 
simţi că va părăsi curând această lume: sănătatea i 
se înrăutăţea din zi în zi şi mulţi se grăbiră să-l vizi¬ 
teze, aşteptând ca moartea lui să fie marcată de vreun 
miracol, judecând după meritul pe care-l i'edeau la 
acest om. Dar el, cu înţelepciune, îi îndemnă să se 
ocupe de alte lucruri, prevenindu-i să tul aştepte să 
vadă nici un semn extraorinar, implorându-i mai ales 
să se roage cu râvnă pentru el Domnului prea sfânt. 
Cum ora morţii se apropia, cu mâinile şi ochii ridicaţi 
spre cer ; nu înceta să repete: „Ai milă, Doamne ! Ai 
milă, Doamne!” Rostind aceste cuvinte, îşi dădu sufletul; 
fu îngropat în aceeaşi biserică, chiar în locul în care 
se ajlase odinioară mormântul preafericitului Martin 1 . 

Dar credinţa poporului, în timpul acesta, se hră¬ 
neşte cu miracole. Nevoia de miracol, de contactul 
fizic cu forţele supranaturale, împinge mulţimea spre 
sanctuarele ascunse în umbra criptelor şi a acelor 
martyria. Această înclinaţie irezistibilă şi toate avantajele 
pe care ea le putea prilejui, explică intensul comerţ 
cu relicve şi atâtea înşeleciuni ale căror victime nu au 
fost chiar toţi oamenii acelei vremi. 

Imposturi 

Autoritatea divină, prin vocea lui Moi se, îi averti¬ 
zează pe evrei: }: Dacă se află printre voi un profet 
care, vorbind în numele vreunui zeu al străinilor, pre¬ 
zice vreun eveniment din viitor şi, dacă din întâmpla¬ 
re, acest eveniment chiar se întâmplă, nu credeţi în 
acest om : căci Domnul Dumnezeul vostru vă ispiteşte 
ca să vadă de-l iubiţi sau nu. ” în timpurile noastre ,* 
s-a întâmplat, într-un caz diferit, acelaşi lucru. în vre¬ 
mea de care ne ocupăm, trăia un om din popoi ' un 
telal foarte isteţ, căruia nu i se cunoşteau nici numele, 
nici patria ; căci se muta din loc în loc, păzindu-se să 
fie recunoscut, dându-şi mereu alte nume şi minţind 
cu privire la ţinutul său de baştină. Scotea din 
morminte, pe ascuns, oseminte provenite de la morţi 
de curând, le aşeza în diverse cutii şi le vindea unui 
mare număr de oameni, ca pe moaştele sfinţilor mar¬ 
tiri sau mărturisitori. După ce a făptuit nenumărate 
înşelăciuni în Galia, fu obligat să fugă şi ajunse în 
ţinutul Alpilor, locuit de nişte neamuri neştiutoare care 
îşi au de obicei sălaşurile prin munţi. Acolo îşi luă 
numele de Ştefan, aşa cmn în alte părţi se numise Petru 
sau Ioan. Şi, aici, după obiceiul său, se duse, la vreme 
de noapte, într-un loc dintre cele mai de rând, să adu¬ 
ne osemintele unui om necunoscut; le închise într-o 
raclă, pretinzând că aflase, printr-o revelaţie pe care 
i-ar fi făcut-o îngerii, că este vorba despre rămăşiţele 
sfântului martir numit Just. Curând poporul, compor- 
tându-se ca de obicei în asemenea cazuri, şi toţi ţă¬ 
ranii cu minte puţină alergară la auzul acestei veşti, 
întristaţi chiar că nu erau bolnavi pentru a putea im¬ 
plora vindecarea. îşi aduseră infirmii, oferiră săracele 
lor daruri, aşteptând zi şi noapte vreun miracol brusc. 
Or, aşa cum am mai spus, spiritele rele au uneori 

permisiunea să-l săvârşească. Acestea sunt ispitele în 
care oamenii cad prin păcatele lor. Avem aici un exem¬ 
plu evident. Căci văzură curând tot felul de membre 
răsucite ridicându-se şi fragmente de toate formele plu¬ 
tind prin aer. Totuşi, nici episcopul din Maurienne, 
nici cel de la Uzes, nici cel de la Grenoble, în ale căror 
dioceze se petreceau asemenea sacrilegii, nu făcură nici 
un demers pentru a se interesa de această afacere. Pre¬ 
ferară să ţină câtelea col ocini în care nu se ocupară decât 
de cum ar mai fi putut lua necuvenite dări de la popor 
şi, în acelaşi timp, cum să sprijine această înşelătorie. 

Totuşi, Manfred, foarte bogatul marchiz, auzi vor- 
bindu-se despre această întâmplare; el îşi trimise oa¬ 
menii să pună mâna pe acest mincinos obiect de cult, 
poruncind să i se raporteze ale cui erau moaştele luate 
drept cele ale unui venerabil martir. Marchizul se în¬ 
grijise chiar să ridice o mănăstire în cetatea fortificată 
Suse, cea mai veche din Alpi, spre slava lui Dumnezeu 
cel atotputernic şi a mamei saleMaria, pururea fecioară. 
Avea intenţia, după ce va fi ridicat aşezământul, să-l 
aducă aici pe acest sfânt şi orice alte moaşte pe care le 
va fi găsit. Curând, lucrările construcţiei fură încheiate 
şi el fixă ziua sfinţirii; invită episcopi din vecinătate, 
care veniră însoţiţi de abatele Guillaume de Volpiano 
cel atât de des pomenit, şi de alţi câţiva abaţi. Telalul 
nostru se afla şi el pe acolo; intrase în graţiile marchi¬ 
zi dui, promiţându-i curând şi alte moaşte mult mai 
preţioase, provenite de la sfinţii cărora el le inventa 
faptele, numele şi detaliile martiriului, ca şi tot restul, 
de altfel. Când oamenii cei mai învăţaţi îl întrebau de 
unde aflase aceste lucruri, el debita zgomotos tot felid 
de lucruri neverosimile; făceam şi eu parte din sidta 
abatelui meu, de atâtea ori pomenit. El zicea : 

„Noaptea, îmi apare un înger care-mi povesteşte şi 
mă învaţă tot ceea ce vreau să ştiu ; şi el rămâne cu 
mine atâta vreme cât nu-l rog să plece. ” 

Cum, la aceste vorbe, noi îl întrebam cum îl vede, 
în somn sau în stare de veghe, el adăuga : 

..Aproape în fiecare noapte, acest înger mă ridică 
din patul meu, fără ştirea soţiei mele : şi după o lungă 
discuţie, el pleacă salutându-mă şi îmbrăţişându-mă.” 

Simţeam în aceste vorbe o minciună stângace şi 
aflarăm că omul nu era deloc un angelic, ci chiar un 
slujitor al minciunii şi al fărădelegilor. 

Totuşi, prelaţii, operând ritualic sfinţirea bisericii, 
acesta fiind scopul călătoriei lor, aşezară, la un loc cu 
celelalte moaşte, osemintele descoperite de ticălosul im¬ 
postor ; spre marea bucurie a poporului care sosea din 
toate părţile pe urmele lui. Or , acestea se întâmplau în 
data de 16 a calendelor lui noiembrie. Ziua fusese a- 
leasă pentru că adepţii înşelătoriei pretindeau că ar fi 
vorba chiar de oasele sfântului Just care suferise mar¬ 
tiriul în oraşul Beauvais, din Galia şi al cărui cap 
fusese strămutat şi păstrat la Auxerre, acolo unde sfântul 
se născuse şi fusese crescut. Dar eu, care ştiam despre 
ce era vorba, am spus că toate sunt scorneli. Or, în 
noaptea următoare, câţiva călugări şi alţi credincioşi 
văzură în această biserică apariţii înfricoşătoare; din 
racla care conţinea osemintele ieşiră chipuri negre care 
părăsiră biserica. De atunci, mulţi oameni plini de bun 
*simţ se străduim zadarnic să stârnească oroarea faţă 
de această uricioasă înşelătorie pentru că nu reuşiră 
să împiedice mulţimea ţăranilor să venereze, în per¬ 
soana acestui telal corupt, numele urmi om incorect 
ca şi cinn ar fi fost chiar Just însuşi, şi să persevereze 
în greşeala lor. în ceea ce ne priveşte, am relatat 
această întâmplare pentru a atrage atenţia asupra for¬ 
melor atât de variate ale înşelăciunilor, drăceşti şi 
omeneşti de care eplină lumea şi care au o predilecţie 
deosebită pentru izvoarele şi arborii pe care bolnavii îi 
venerează fără discernământ H . 

Victoria cultului moaştelor 

Curentul unor asemenea credinţe se arăta uneori 
atăt de puternic că pană şi cei mai învăţaţi se lăsau 
antrenaţi de el. Bernard, directorul şcolilor din Angers, 
descoperind Aquitania, fu mai întâi profund şocat de 
formele pe care le îmbrăca în această regiune devoţiu- 
nea populară faţă de moaşte. Primele relicvarii antropo¬ 
morfe pe care le văzu i se părură nişte idoli la fel de 
periculoşi ca statuile păgâne. Dar curând se lăsă şi el 
captivat. Fapt dovedit în Miracolele sfintei Foy. 

SÂ FIE ÎNGĂDUIT, DIN PRICINA UNUI OBICEI DE 
NEÎNLÂTURAT LA OAMENII SIMPLI, SÂ SE RIDICE 
STATUI SFINŢILOR, PENTRU CĂ NU ESTE NICI O 
PAGUBĂ PENTRU RELIGIE ŞI NU ATRAGE ÎN NICI 
UN FEL MÂNIA DIVINĂ. 

Există un obicei venerabil şi străvechi, atât în ţinu¬ 
turile Auvergne, Rodez şi Toulouse, cât şi în regiunile 
învecinate: fiecare ridică sfântului său, după mijloa¬ 
ce , o statuie de aur ; de argint sau din alt metal, în 
care închid fie capul, fie o altă parte a trupului sfânt. 
Din pricină că această practică a părut oamenilor în¬ 
văţaţi superstiţioasă, şi pe drept cuvânt - ei cred că se 
continuă un ritual al cultului vechilor zei sau mai 
degrabă al demonilor - am crezut şi eu, de asemenea, 
neştiutor, că obiceiul era rău şi contrar religiei creştine, 
când am contemplat pentru prima dată statu ia sfântului 
Geraud, instalată pe un altar. Statuia, remarcabilă 
prin aurul ei foarte fin, prin pietrele de mare preţ şi 
reproducând cu atâta artă trăsăturile urmi chip li¬ 
man, că ţăranii care o priveau se simţeau pătrunşi de 
privirea lui clarvăzătoare şi credeau uneori că sesi¬ 
zează în raza lor semnul unei îngăduinţe cu privire la 

dorinţele lor. Curând, surâzând în sinea mea, de gre¬ 
şeala mea, m-am întors spre însoţitorul meu, Bernier, 
vorbindu-i în latină: . : Ce crezi, frate, despre acest idol? 
Lui Jupiter sau Marte nu le-ar fi plăcut o asemenea 
statuie ?” Bernier, orientat deja de vorbele mele, răs¬ 
punse cu destulă isteţime învăluind critica în laude. El 
avea dreptate. Căci acolo unde i se dedica unui 
Dumnezeu unic atotputernic şi adei>ărat un cult real, 
pare nefast şi absurd să fabrici statui din ghips, lemn 
sau metal, în afară de aceea a Domnului lisus răstignit. 
Biserica catolică permite să se creeze cu pietate o ase¬ 
menea imagine pentru a păstra ine amintirea patimilor 
lui Hristos, fie cu dalta, fie cu penelul. Dar amintirea 
sfinţilor, ochii oamenilor n-ar trebui să o contemple 
decât în relatările veridice sau în chipurile pictate pe 
pereţi, în culori întunecate. Nu există motive să ac¬ 
ceptăm statui de sfinţi decât ca pe un abuz vechi şi ca 
pe un obicei imposibil de dezrădăcinat la oamenii sim¬ 
pli. Acest abuz are o asemenea forţă în locurile despre 
care vă vorbesc încât, dacă aş fi rostit cu voce tare 
părerea mea despre statuia sfântului Geraud, aş fi fost 
pedepsit ca un ucigaş. 

în sfârşit, în a treia zi, am ajuns aproape de aşeză¬ 
mântul sfintei Foy. Din întâmplare, dar şi printr-un 
noroc, în clipa în care am intrat în mănăstire, locul 
retras unde se păstrează imaginea venerabilă era des¬ 
chis. Ajunşi în faţa ei, înghesuiala credincioşilor pros¬ 
ternaţi era atât de mare că nu mai avurăm loc unde 
să ne închinăm şi noi. Mă simţii supărat şi rămasei în 
picioare pentru a privi imaginea. în termeni exacţi, 
mi-am formulat rugăciunea : „Sfântă Foy, tu, ale cărei 
moaşte se află în acest simulacru, ajută-mă în ziua 
Judecăţii de Apoi. ” în aceeaşi clipă, am privit surâzător 
spre ucenicul meu Bernier. Mă gândeam că era cu 
adevărat o inepţie, ceva fără sens ca atâtea fiinţe 

înzestrate cu raţiune să se roage în faţa unui obiect 
mut, lipsit de inteligenţă. Dar vorbele erau zadarnice, 
ideea meschină, neprovenind dintr-o inimă dreaptă: 
imaginea sacră nu era consultată ca un idol, prin 
intermediul sacrificiilor, ci era onorată în amintirea 
venerabilei martire, în numele lui Dumnezeu 
atotputernic. Dar eu , dispreţuind-o ca şi cum ar fi fost 
Venus sau Di ana, am tratat-o de simulacru. 

M-am căit apoi, cu multă amărăciune, de purtarea 
mea prostească faţă de sfânta lui Dumnezeu. Reveren¬ 
dul Augier, un om cinstit şi venerabil, decan în acel 
moment (am aflat că el devenise apoi abate) îmi poves¬ 
ti, printre alte miracole, aventura clericului Ulric. Acest 
om se credea mult mai învăţat decât ceilalţi: într-o zi 
în care ai’ea obligaţia să transporte sfânta imagine în 
alte locuri, mintea i se tulbură atât de tare că, oprind 
procesiunea pelerinilor el vorbi împotriva sfintei, bă¬ 
tând câmpii, formulând nu ştiu ce ijiepţii cu privire la 
imaginea ci. 

în noaptea următoare, pe când îşi odihnea picioa¬ 
rele rupte de oboseală, o femeie îi apăru în vis, învă¬ 
luită într-o măreţie terifiantă. „Ei bine, ticăloşiile, cum 
ţi-ai permis să-mi denigrezi imaginea ?” După aceste 
vorbe, ea îşi lovi duşmanul cu o baghetă şi dispăru. 
Cât a mai trăit, a povestit această păţanie pentru poste¬ 
ritate. Nu există deci nici un argument pentru a pune 
în discuţie dacă statuia sfintei Foy trebuie venerată 
fiindcă este clar şi sigur că detractorii o atacă de fapt 
pe sfânta martiră însăşi; adaug că nu este vorba aici 
de un idol nelegiuit prilejuind un rit de sacrificiu sau 
divinaţie, ci de un pios memorial al unei fecioare sfinte 
în faţa căruia credincioşii află mai deplin şi mai demn 
căinţa care-i încurajează să implore mijlocirea, prin 
puterea ei, pentru iertarea păcatelor lor. Iată, poate, 
explicaţia cea mai înţeleaptă. Fireşte, acest înveliş al 
moaştelor sfinte este fabricat în forma unui chip uman 
oarecare, conformă dorinţei artistului, dar este impor- 

tontă printr-o comoară mult mai preţioasă decât chivotul 
legii de odinioară. Dacă este adevărat că în această 
statuie este păstrat intact corpul unei martire atât de 
importante, este în afara oricărei îndoieli că avem aici 
una din cele mai preţioase perle ale Ierusalim!dui ceresc. 
Şi bunătatea supremă operează chiar în virtutea meri¬ 
telor sale asemenea miracole, fără echivalent în epoca 
noastră la un alt sfânt, prin mărturie directă sau indi¬ 
rectă. 

în consecinţă, statuia sfintei Foy nu comportă ni¬ 
mic care ar cere interdicţia sau blamul, pentru că, se 
pare, nu a fost reînnoită aici nici o veche eroare , pute¬ 
rile sfinţilor n u au fost m icşorate, iar religia n-a suferit 
nici o stricăciune 9 . 

Miracolele sfintei Foy 

Bernard, în sfârşit, convins, se strădui deci să-şi 
folosească talentul relatând uimitoarele miracole pe 
care osemintele, închise în statuia’de aur, le produ¬ 
ceau în jurul lor. 

Brasarde de aur 

Adaug acum că nimeni n-a putut înregistra toate 
miracolele pe care Domnul a binevoit să le opereze prin 
intermediul sfintei Foy; pe cele care au fost reţinute, 
un singur om nu poate singur să le relateze. Vreau 
totuşi să adaug câteva cuvinte privind unele fapte deja 
cunoscute, despre care mi s-a vorbit, pentru a nu fi 
taxat de mutism din pricina unei discreţii excesive şi 
nici de inoportunitate prin vorbăria mea. Cunosc 
vechi!d dicton : „ Tot ce e rar epreţios. ” De aceea, n-am 
relatat decât un mic număr de fapte destinate să edi¬ 
fice ansambltd comunităţii pentru a le preţui. Iisus 
Hristos să-mi ierte greşeala de a fi trecut sub tăcere, de 
bună voie, un mare număr de miracole. 

Este vorba de Arsinda, soţia contelui Giiillaume din 
Toulouse, fratele acelui Pons, ucis prin viclenie, după 
aceste întâmplări, de către ginerele său, Artaud. Aceas¬ 
tă femeie purta brăţări de aur. sau, mai degrabă, pen¬ 
tru că ele ajungeau până la coate, brasarde magnifice, 
minunat cizelate şi împodobite cu pietre preţioase. într-o 
noapte, pe când se odihnea singură în patul ei nobil, 
văzu în vis apărându-i o tânără foarte frumoasă. Ad¬ 
mir ându-i frumuseţea, îi puse următoarea întrebare : 

\ 

„Spune-mi, o, doamnă, cine eşti ?” 

Sfânta Foy, cu o voce blândă, îi răspunse la întrebare: 

„Sunt sfânta Foy, nu te teme.” 

Arsinda i se adresă cu o voce rugătoare : 

O, sfântă doamnă, de ce ai binevoit să te apropii 
de o păcătoasă ca mine ?” 

Atunci, sfânta Foy îi aduse la cunoştinţă interlo¬ 
cutoarei sale motivul pentru care venise : 

„Dă-mi mie brasardele tale: du-te la Conques şi 
depune-le pe altarul Mântuitor uhu. Acesta este motivul 
apariţiei mele. ” 

La aceste vorbe, femeia, ştiutoare, ne vrând să lase să-i 
scape un asemenea dar fără o răsplată, reluă: „O sfântă, 
doamnă, dacă prin mijlocirea ta Dumnezeu mi-ar da 
un fiu, mă voi supune cu bucurie poruncilor tale.” 

Sfânta Foy îi răspunse : 

„ Creatorul atotputernic o va face cu uşurinţă pen¬ 
tru slujitoarea lui, cu condiţia să nu refuzi ceea ce 
ţi-am cerut. ” 

A doua zi, femeia ţinând în inima ei acest răspuns, 
se interesă cu râvnă unde este oraşul numit Conques: 
în vremea aceea, într-adevăr, reputaţia puterii deose¬ 
bite a oraşului Conques nu trecuse decât foarte rar 
dincolo de graniţele ţmutului. După ce iniţiaţii i-au 
dat informaţia, ea se achită în persoană de misiunea 
de pelerinaj, purtând brasardele de aur cu multă pietate, 

oferindi L-le lui Dumnezeu şi sfintei sale. Mândra femeie 
petrecu sărbătorile învierii Domnului Mântuitorului în 
aceste locuri', dând strălucire , prin prezenţa ei acestor 
solemnităţi, apoi se întoarse în ţara ei. Ea îşi văzu 
curând promisiunea împlinită şi aduse pe lume un 
băiat. Apoi, din nou, însărcinată, ea născu un al doilea 
fiu, iar numele acestora fură, pentru primul, Raymond, 
pentru al doilea, Henric. 

Apoi, după un timp, brasardele ftiră topite pentru a 
modela un retablu 10 . 

Despre răzbunarea cerească împotriva unor oameni 
care voiau să fure vinul călugărilor. 

...Cavalerul Hugues, în puterea căruia se afla acest 
oraş, porunci celor doi servitori ai săi, apoi unui al 
treilea, să fure vinul călugărilor depozitat pe domeniul 
Molieres. Domeniul era vecin cu oraşul în chestiune, 
la o distanţă nu mai mare de două mile. 

Aceştia se despărţiră şi, străbătând cărările dintre 
casele satului, căutam căruţe pentru ca să transporte 
vinul. Primul dintre ei, pe nume Benedict, avu de a 
face cu un ţăran naiv, care-l rugă din toată inima să 
nu împlinească răul pe care-l începuse. Dar i-a răs¬ 
puns, se spune, hulind: „Da ’ ce, sfânta Foy bea vin ? E 
o idioţenie! Nu ştii că cel care nu bea vin nici nu-i 
simte lipsa ?” Vai de cel căruia îi sunt străine înţele¬ 
surile propriilor lor vorbe şi nu ştie că a nedreptăţi pe 
cei care-i slujesc pe sfinţi înseamnă a jigni, fără în¬ 
doială, chiar pe sfinţi, lovind nu numai în sfinţi, ci 
chiar în Domnul nostru Iisus Hristos, care simte su¬ 
ferinţele în trupul altuia şi pentru care sfinţii nu sunt 
altceva decât membre intim legate de el. Cum i se spu¬ 
sese că nu era acolo paznicul pivniţei , el se lăudă că 
poate ridica drugul pe vârful piciorului, zicând că ni¬ 
căieri nu existau caturi atât de solide încât să nu le 
poată sparge numai trăgând cu piciorul. Vorbind, fără 
cel mai mic efort, zgâlţâi zidul casei în care intră, 

demonstrând cn ce forţă va deschide el porţile cramei. 
Totuşi, când vru să lovească din nou cu piciorul, ge¬ 
nunchiul i se îndoi; nervii lui paralizaţi din propria 
lor încâlceală, îşi pierdură orice putinţă de mişcare şi 
se înţepeniră până în adâncurile lor; cu încheieturile 
imobilizate, acesta căzu lat, ca un nenorocit. Orificiul 
imund se deschise până la urechi; murdăriile revărsate 
ale burţii lui, scârbav risipite, lăsară să se vadă clar 
cât de groaznică şi sfâşietoare îi era spaima. Nefericitul 
torturat de un chin înspăimântător nu-şi mai târî jalnica 
lui viaţă decât două zile u . 

Despre învierea unui catâr 

Man ifestarea atotputerniciei divine privind minerea 
unui catâr, prin mijlocirea sfintei Foy, nu este mai 
puţin demnă dea fi lăudată şi cunoscută. Nu se cuvine 
ca o creatură cu mintea întreagă să roşească povestind 
despre ceea ce Creatorului suprem nu i-afost ruşine să 
facă. Să nu fim surprinşi de faptid că milostenia 
Creatorului cuprinde toate fiinţele vii, de orice fel, 
pentru că este scris : „Doamne, tu vei ocroti oameni şi 
animale.” Istoria pe care-o voi spune face pane din 
această categorie. 

Un cavaler din părţile Toulouse-ului, pe nume 
Bonfils (fiul lui mai trăieşte şi poartă acelaşi nume) se 
îndrepta într-o zi spre locul consacrat sfintei, când, la 
vreo două mile de oraşul Conques, catârul lui rănit, 
nu se ştie cum, căzu ţeapăn la pământ. Aduse doi 
ţărani pe care-i rugă să jupoaie animalul. Iar el, care 
făcuse drumul din dragoste pentru sfântă, plecă mai 
departe spre sanctuar. Acolo, aruncându-se la pământ, 
se cheltui în rugăciuni şi-şi rosti dorinţele. La sfârşit, i 
se plânse stat ini aurite a sfintei de pierderea catârului, 
pentru că nu era vorba despre un catâr oarecare, ci de 
unul aproape incomparabil, şi pentru că Duşmanul 
victorios îi provocase pagubă în vreme ce el era pre- 

ocupat de lucrurile pioase. Temeinicia acestei credinţe 
merită să fie lăudată cu multă râvnă, căci abia îşi 
sfârşi omul nostru rugăciunea că , smulgându-se din 
mâinile celor doi ţărani creştini care-l ţineau de pi¬ 
cioare cu gândul să-l jupoaie, catârul se ridică, o, mi¬ 
nune, într-un salt plin de viaţă şi, luând-o la galop, 
trecând peste coline, pe urma tovarăşilor săi de drum, 
năvăli în oraş. 

[...] Acum câtva timp, un grttp din Angersplecă în 
călătorie pentru a se închina în acel oraş celebru şi 
populat, al cărui nume vechi a fost aproape uitat (dacă 
nu mă înşel, era Anicium), dar căruia poporul îi spune 
acum . ; Notre-Dame-du-Puy”. Acolo , oamenii despre ca¬ 
re vorbim se întâlniră cu un individ nelegiuit şi eretic 
care declară că locuieşte în apropiere de Conques. Când 
află că are de a face cu oameni din Angers, îi întrebă : 
„Cunoaşteţi oare pe un anume Bernard care, întor- 
cându-se în acest an de la Conques, a adus de acolo 
nu ştiu câte scrieri mincinoase despre sfânta Foy ? Oare 
ce minte ar putea vreodată să creadă asemenea istorii 
cu ochi smulşi şi puşi la loc şi animale înviate ? Am 
auzit punându-se pe seama sfintei Foy, ca şi pe seama 
altor sfinţi, multe alte minuni - unele chiar nemaipo¬ 
menite. Dar oare ce motiv şi ce nevoie să aibă 
Dumnezeu să învie animalele ? Când ai bun simţ, nu 
poţi şi nici nu se cade să dezlegi asemenea enigme. ” 

Ce orb şi nesăbuit era acest om ! E de piatră inima 
celui care transformă în beznă lumina primită, a ace¬ 
luia care rămâne, nefericitul, şi după ce a fost spălat 
de apa botezului, acelaşi om vechi ieşind din sânul 
matern, acelaşi, dar şi mult mai rău după regenerarea 
Spiritului. Dacă acest om ar fi trăit în vremea patimilor 
Domnului, el ar fi negat, desigur, alături de evrei, 
învierea lui Lazăr sau vindecarea urechii tăiate. Da, 
acest om s-a arătat a fi fiul Diavolului, duşmanul 
Adevăndui, slujitorul lui Antihrist 11 . 

Miracolele sfântului Benedict 

Sfântul Benedict acţionează, la fel ca sfânta Foy, 
împotriva celor care se ating de drepturile lui : 

în ţinutul burgund, la Troyes, exista un domeniu 
aparţinând sfântului Benedict, numit Taury, pe care o 
strajă (senior care-şi asuma paza unei proprietăţi ecle¬ 
ziastice), pe nume Geoffroy, îl apăra împotriva oame¬ 
nilor din afară, dar care jefuia el însuşi cu mai multă 
furie decât orice străin. Călugării îl îndemnau deseori 
să se abţină de la asemenea fărădelegi, dar el nu as¬ 
culta deloc. Sfanţidpărinte Benedict se învoi atunci cu 
Dumnezeu ca acesta să fie pedepsit înainte ca ai’erea 
să se fi topit cu totul din mârşăvia acelei straje. într-o 
zi, pe când se afla în propria lui casă, în oraşul Troyes, 
împărţind dreptatea ţăranilor, un câine negru turbat 
se apropie şi, fără să atingă pe nimeni din cei de faţă, 
se aruncă asupra lui, muşcându-l de nas şi de obraz, 
după care se îndepărtă. înnebunind, straja fu condusă 
de prieteni la bazilica Saint-Denis. Se mai înzdrăveni 
puţin, dar nu de tot, şi se întoarse acasă. Cum la relele 
cu care-i copleşea pe săracii sfântului Benedict, mai 
adăugase altele, mult mai rele, fu prins de un diavol, 
înlănţuit şi închis într-o cămăruţă, unde-şi dădu duhul. 
Toţi cei care l-au cunoscut au fost de acord că această 
soartă îi fusese hărăzită din pricina cruzimii cu care 
se purta faţă de ţăranii sfântului mărturisitor Benedict 13 . 

Pentru că universul formează un tot coerent, pentru 
că el conţine o imensă parte invizibilă şi pentru că 
reflexele, semnele, chemările venite din aceste ţinu¬ 
turi misterioase au un răsunet în mijlocul aparenţelor 
sensibile le revine oamenilor Bisericii misiunea de a 
intermedia între sacru şi profan, de a pândi atenţi toate 

aceste avertismente. Fără îndoială, ei sunt sensibili mai 
întâi la ordinea care domneşte asupra întregii lumi 
create, iar pentru ei istoria, în mod firesc, urmează un 
curs regulat, asemenea astrelor, stabil, cum ar trebui 
să fie puterea imperială. Totuşi, este evident că această 
ordine se dereglează uneori, apele, aerul, focul, 
pământul şi umorile omului se tulbură, că traiectoria 
unei comete taie cercurile concentrice în care se mişcă 
stelele, iar războiul rupe deseori echilibrul politic. 
Asemenea evenimente dezvăluie, la suprafaţa aparen¬ 
ţelor, conflictele, dezordinile.secrete care se petrec în 
adâncurile lumii invizibile. Iar tulburarea, ale cărei 
mărturii sunt, aparţine lui Dumnezeu însuşi. Adică 
privesc foarte direct pe fiecare om în parte şi mântuirea 
lui. Iată de ce scriitorii Anului 1000, obişnuiţi cu exe¬ 
geza, instruiţi, prin studiul gramaticii şi al muzicii, să 
perceapă armoniile şi corespondenţele, convinşi cu 
toţii de coeziunea cosmică, trăind în aşteptarea sfâr¬ 
şitului timpurilor, s-au străduit să noteze insolitul şi 
să-i dea un sens. Iată de ce relatările lor au uneori 
aerul unei urzeli de minuni. 

Povestirile istoricilor antici, al căror text serveşte 
studiului gramaticii, au împământenit ideea că e firesc 
ca moartea eroilor, adică a sfinţilor, a împăratului sau 
a regelui, să fie însoţită de un cortegiu de fenomene 
neobişnuite. Părea deci normal ca, în amintirea lui 
Hristos, vremea împlinirii unui mileniu să fie şi aceea 
a unor importante miracole. Ordinea lumii se dove¬ 
deşte a fi atunci perturbată de tot felul de tulburări 
legate unele de altele. Nu pentru că s-ar înlănţui ca o 
serie de relaţii cauzale, ci pentru că-şi răspund, sunt 
înrudite : ele izvorăsc, toate, din una şi aceeaşi pro¬ 
fundă nelinişte. 


Cometele 

Dereglarea este mai întâi de ordin cosmic. Analiştii 
au notat întotdeauna cu mare grijă apariţia meteorilor. 
Raoul Glaber şi Ademar de Chabannes acordă în scri¬ 
erile lor un spaţiu larg cometei din anul 1014, legând 
de acest semn de foc incendiile care au izbucnit con¬ 
comitent. 

în timpul domniei regelui Robert a apărut pe cer, 
înspre apus, tina din acele stele pe care le numim co¬ 
mete ; fenomenul a început în luna septembrie, la vreme 
de seară, şi a durat aproape trei luni. De o strălucire 
intensă, lumina ei ine cuprindea o mare parte a ceru¬ 
lui şi apunea la căutatul cocoşilor. în ceea ce priveşte 
posibilitatea de a afla dacă Dumnezeu ne trimisese o 

nouă stea sau dacă era o stea căreia el îi sporise lu¬ 
mina ca pe un semn miraculos, ea nu stă decât în 
puterea Celui care în înţelepciunea lui ordonează lu¬ 
crurile cum ştie el mai bine. Dar, totuşi, fapt sigur este 
că de fiecare dată când oamenii văd petrecându-se în 
lume asemenea minuni, la puţin timp, se abate asupra 
lor ceva neaşteptat sau. înfricoşător. S-a întâmplat, 
într-adevăr, curând, ca un incendiu să distrugă biserica 
Saint-Michel-Archange, ridicată la malul mării, pe o 
stâncă; până în zilele noastre, ea a rămas obiect de 
veneraţie pentru, lumea întreagă \ 

în vremea aceea, o cometă, mai lată şi mai lungă 
decât o sabie, apăru spre miazănoapte în câteva nopţi 
de vară la rând; şi s-a întâmplat ca, în Galia şi în 
Italia, numeroase oraşe, castele şi mănăstiri să fie dis¬ 
truse de foc; printre acestea şi mănăstirea Charroux 
care, împreună cu bazilica Mântuitorului, căzu pradă 
flăcărilor. Biserica Sainte-Croix d’Orleans şi mănăstirea 
Saint-Benoît deFleury şi multe alte sanctuare fură mis¬ 
tuite de flăcări 2 . 


Eclipsele 

Chiar în anul în care se împlineau 1000 de ani de 
la Răstignirea lui Hristos, pe 29 iunie 1033, s-a produs 
o eclipsă de soare despre care vorbesc Sigebert de 
Gembloux şi Analele din Benevent, numind-o „extrem 
de întunecată”. 

în acelaşi an în care se împlinea o mie de ani de la 
Răstignirea Domnului, în ziua a treia a calende lor lui 
iulie, într-0 vineri, în ziua a douăzeci şi opta a lunii, 
s-a produs o eclipsă sau o întunecare a soarelui, care 
a durat de la ora a şasea a acelei zile până la ora a 
opta şi a fost cu adevărat înfricoşătoare. Soarele devenise 

albastru ca safirul, iar în partea superioară pu rta ima¬ 
ginea lunii în primul ei pătrar. Oamenii, privindu-se 
între ei, se vedeau palizi ca nişte morţi. Lucrurile pă¬ 
reau învăluite într-o ci doare ca şofranul. Şi atunci 
stupoarea şi o spaimă imensă puseră stăpânire pe ini¬ 
mile lor. Spectacolul, după cum îşi dădură bine seama, 
prevestea o groaznică plagă ce avea să se abată asupra 
oamenilor. Şi, într-adevăr, chiar în ziua aceea, care 
era ziua naşterii apostolilor, în biserica sfântului Petru, 
câţiva membri ai nobilimii romane, conjuraţi, se 
răzirătiră împotriva Papei cu gândul să-l ucidă; nu 
reuşiră, dar îl alungară totuşi de pe scaunul lui... 

De altfel, se văzură atunci, în lumea toată , în tre¬ 
burile ecleziastice ca şi în cele seculare, teribile crime 
împotriva dreptului şi a justiţiei. O lăcomie desfrânată 
făcea să nu mai întâlneşti la nimeni nici o încredere 
faţă de ceilalţi, încredere care este fundamentul şi te¬ 
meiul unei bune conduite. Şi, pentru a fi şi mai evident 
că păcatele pământului ajunseseră să fie auzite şi în 
cer: „sângele curse peste sânge ,} , cum striga profetul 
faţă-n faţă cu nesfârşitele nedreptăţi ale poporului său. 
De atunci, într-adevăr, în aproape toate ordinele socie¬ 
tăţii, începu să se lăfăie insolenţa; severitatea şi regu¬ 
lile justiţiei îşi micşorară rigoarea, în aşa fel încât se 
putu aplica generaţiei noastre cuvântul apostolului: 
„Se aude vorbindu-se printre voi de fapte rele, necu¬ 
noscute până acum popoarelor. ” O lăcomie neruşinată 
a cuprins inima omului, iar credinţa ne-a slăbit; de 
aici au apărut jafurile şi incesturile, conflictele între 
poftele oarbe, furturile şi infamele adultere. Vai !fiecă¬ 
ruia îi era ruşine să mărturisească sieşi ce gândeşte ! 
Şi, cu toate acestea, nimeni nu-şi corecta nefastul obi¬ 
cei al răului \ 

Lupta stelelor 

S-a întâmplat chiar, după cum observă Ademar de 
Chabannes, în 1023, ca stelele să se lupte între ele, 
aşa cum făceau în acel moment puterile pământului. 

în zilele acelea, în luna ianuarie, în jurul orei a 
şasea a zilei, s-a produs o eclipsă de soare de o oră; 
luna se tulbură şi ea atunci, devenind când de cu¬ 
loarea sângelui, când de un albastru întunecat, când 
dispărând cu totul. Se văzură atunci, în partea austra¬ 
lă a cerului. în semnul Leului, două stele care s-au 
bătut între ele cât a durat toamna; cea mai mare şi 
mai luminoasă venea dinspre Orient, cea mai mică 
dinspre Occident. Cea mai mică alerga furioasă şi par¬ 
că speriată spre cea mare, care nu-i permitea să se 
apropie, ci , lovind-o cu o coamă de raze, o împingea 
departe spre Occident. 

La un timp, după aceste evenimente, a murit Papa 
Benedict căruia i-a urmat Loan. Vasile, împăraţid greci¬ 
lor, murind şi el, fratele său, Constantin, deveni împă¬ 
rat în locul lui. Herbertus, arhiepiscop de Koln, părăsi 
viaţa terestră, iar după moarte, se remarcă prin mira¬ 
cole. împăratul Henric muri la rândul său, fără să lase 
fii în urma lui, încredinţând însemnele imperiale fra¬ 
telui său Bruno, episcop de Augsburg, arhiepiscopului 
din Koln şi celui din Mainz pentru ca ei să aleagă un 
împărat după moartea lui. Episcopii convocară o adu¬ 
nare a întregului regat şi rânduiră litanii şi posturi 
pentru a-l îndupleca pe Dumnezeu să-i ajute în această 
problemă. Poporul îl alese pe Conrad, nepotul defunctului 
împărat Henric. Episcopii, mai inspiraţi, aleseră un alt 
Conrad, pe soţul unei nepoate de a lui Henric, pentru 
caracterul lui energic şi judecata lui dreaptă. Ei îi con- 

feriră statului regal prin ungerea cu ulei sfânt, la Mainz , 
şi-i înmânară sceptrul, coroana şi lancea sfântului 
Mauriciu. în preajma Paştelui, prinţul atacă Roma c'u 
o armată numeroasă; cetăţenii romani refuzară să-i 
deschidă porţile; văzând că nu poate pătrunde în oraş, 
fără să masacreze un mare număr de oameni , împăra¬ 
tul Conrad nu vru să mânjească cu sânge sărbătoarea 
Paştelui şi rămase la Ravenna. Acolo, Papa îi aduse 
coroana imperială şi, în ziua de Paşte chiar, îl în co¬ 
ronă cu mâinile lui împărat al oamenilor. în anul 
următor, în aceeaşi zi de Paşte, domnul şi împăratul 
Conrad îşi unse fiul la Aix-la-Chapelle. Acest rege con¬ 
sacrat era pe atunci foarte mic ş i se numea Henric. La 
ceremonie asistară episcopii veniţi atât din Italia, cât 
şi din Galia. Astfel, Conrad, sfătuit de Papa de la Roma 
şi de toţi episcopii marelui imperiu, care-l vedeau în¬ 
zestrat cu spiritul justiţiei, îşi asumă domnia impe¬ 
riului. Totuşi, acel Conrad mai tânăr, ales prin su¬ 
fragiile poporului orbit, începu împotriva lui un război 
civil, dar împăratul reuşi să-l prindă viu şi să-l ţină 
întemniţat cât crezu el de cuviinţă. Acestea sunt eveni¬ 
mentele anunţate de astre prin semnul stelei mici şi al 
celei mari '. 



II 

Monştrii 

Tulburările au efect asupra fiinţelor vii şi se ma¬ 
nifestă prin apariţia unor monştri vestitori, şi ei, de 
discordii. 

în al patrulea an al mileniului, a fost văzută o 
balenă de o mărime neobişnuită despicând apele la 
locul numit Berneval, îndreptăridu~se din ţinuturile 
septentrionului spre cele occidentale. Ea a apărut într-o 
dimineaţă de noiembrie, în zori, asemănătoare unei 
insule, şi fu i’ăzută continuăndu-şi drumul până în 
ora a treia a zilei, răspândind stupoare şi uimire în 
mintea celor care o vedeau. După apariţia acestei pre¬ 
vestiri marine, tumultul războiului începu brusc pe 
toată întinderea lumii occidentale, în acelaşi timp în 
ţinuturile Galiei şi în insulele de dincolo de mare, cele 
ale anglilor, bretonilor şi scoţienilor. Cum se întâmplă 
adesea, răutăţile cehii mai mic popor semănară discor¬ 
dia între regi şi între seniori; în mânia lor, începură 
prin a ruina popoarele şi sfârşiră prin a se ucide între ei. 

Epidemiile 

Chiar alcătuirea umană, acest microcosmos, se află 
şi ea supusă, la rândul ei, dezordinii. Speţa umarfă, 
mai întâi, fu lovită în structura sa corporală. Ştim bine 
că epidemiile şi foametea erau fenomene normale 
într-o cultură materială de un nivel atât de primitiv şi 

la nişte populaţii care sufereau de o sărăcie lucie. 
Contemporanii văzură, totuşi, în aceste calamităţi, sem¬ 
ne şi minuni, printre atâtea altele, şi asociate altora, 
ale unei dereglări generale în voia căreia era lăsat 
universul. 

în anul 1043, în Franţa de nord, prinţii şi, printre 
ei, regele Franţei, nu respectaseră pacea : 

O tainică judecată a Domnului făcu să se abată 
asupra popoarelor răzbunarea divină. Un foc ucigaş 
începu să mistuie o mulţime de fiinţe, atât printre cei 
mari cât şi din clasele mijlocii şi inferioare; unii fură 
lăsaţi în viaţă, cil membrele amputate, ca să fie de 
exemplu generaţiilor viitoare. în acelaşi timp, aproape 
întreaga lume îndură o cumplită sărăcie, provocată 
de lipsa vinu lui şi a grâidui. 

Deja în anul 997, lovite de o epidemie asemă¬ 
nătoare, boala focului, popoarele nu găsiseră decât 
un singur sprijin, pe acela al puterilor supranaturale, 
închise în relicvarii. 

în vremea aceea, bântuia printre oameni un flagel 
teribil, un foc ascuns care, dacă ataca un membru, îl 
devora despărţindu-l de trup; cei mai mulţi erau, într-o 
singură noapte, complet mistuiţi de această înfricoşătoare 
ardere. S-a găsit în memoriile numeroşilor sfinţi leacul 
împotriva acestei ciume terifiante; mulţimile se înghe¬ 
suim mai ales în bisericile celor trei sfinţi mărturisitori, 
Martin din Tours, Ulric din Bayeux şi, în sfârşit, vene¬ 
rabilul nostru preot Maieul (de la Cluny); şi acolo îşi 
găsiră, prin binefacerile lor ; înndecarea dorită \ 

în acel timp, boala focului se aprinse şi în ţinutul 
Limousin. Un număr incalculabil de bărbaţi şi femei 
fură mistuiţi de un foc invizibil şi vaietele lor umplură 

pământul. Atunci, Geoffroy, abatele de la Saint-Martial, 
care-i succedase lui Guigue , şi episcopul de Audouin 
se sfătuiră cu ducele Wilhelm şi rânduiră pentru 
limousini un post de trei zile. Toţi episcopii Aquitaniei 
se adunară la Limoges. Trupurile şi relicvele sfinţilor 
fură aduse din toate părţile cu mare solemnitate; 
trupul sfântului Marţial, patronul Galiei, fu scos din 
mormânt; toată lumea se umplu de o mare bucurie, 
iar răul îşi încetă pretutindeni ravagiile; ducele şi cei 
mari încheiam un pact de pace şi dreptate 6 . 

Foametea 

Raoul Glaber a văzut cu ochii lui, în anul 1033, 
foametea care a bântuit în ţinutul Burgundia ; descrierea 
pe care ne-a lăsat-o a devenit de-a dreptul celebră : 

în vremea care a urmat, foametea începu să-şi în¬ 
tindă ravagiile pe aproape întregul pământ şi lumea se 
lăsă cuprinsă de teama că întreaga spiţă omenească 
ar fi putut să dispară. Condiţiile atmosferice erau atât 
de neprielnice că omul nu găsea măcar o clipă potrivită 
pentru semănat şi, mai ales, din pricina inundaţiilor, 
nu-şi putea strânge recolta. S-ar fi zis, pe bună drep¬ 
tate, că elementele ostile îi declaraseră acestuia război; 
şi nu e nici o îndoială că fiiseseră puse să pedepsească 
nesupunerea oamenilor. Ploi nesfârşite muiaseră pă¬ 
mântul, într-atât încât nu se putea trage nici o brazdă 
în stare să primească vreo sămânţă. La vremea secera¬ 
tului, buruiana şi mohorâta neghină umpluseră câmpu¬ 
rile. Dintr-o baniţă de sămânţă, acolo unde pământul 
era mai roditor, abia dacă umplea, la secerat, un sex- 
tar, iar dintr-un sextar abia dacă scotea un pumn de 
boabe. Această nerodnicie răzbmiătoare apăruse în 
ţinuturile din Orient : ea dei>astă Grecia, ajunse în 
Italia şi, de acolo, împânzind Galia, străbătu ţara, 

atingând triburile englezilor . Cum lipsa hranei lovea 
întregul norod, cei mari ca şi cei din clasele mijlocii se 
topeau odată cu cei săraci; jafurile celor puternici 
trebuiră să se oprească în faţa sărăciei universale. Da¬ 
că, din întâmplare, se mai găsea ceva mâncare de 
cumpărat, stătea în puterea celui care vindea să accep¬ 
te preţul sau să ceară mai mult. în multe locttri, se 
vindea baniţa cu şaizeci de scuzi şi un sextar cu cinci¬ 
sprezece. Şi totuşi, după ce mâne ară toate animalele 
sălbatice şi toate păsările văzduhului, oamenii, încleştaţi 
de o foame devoratoare, se apucară să adune hoituri 
şi alte lucruri groaznice numai cât le spui. Mulţi, ca să 
scape de moarte, se hrăneaţi cu rădăcinile pădurilor şi 
ierburile apelor , dar în zadar: singurul leac pentru a 
domoli răzbunarea lui Dumnezeu era retragerea în 
sine. în sfârşit, te cuprinde greaţa numai auzind de 
viciile care stăpâneau pe atunci neamul omenesc. Vai! 
lucru rar auzit de-a lungul vremii, foamea turbată îi 
împinse pe oameni să mănânce carne de om. Călătorii 
erau răpiţi de către cei mai robuşti decât ei, hăcuiţi, 
fierţi şi mâncaţi. Mulţi oameni, pribegind dintr-un loc 
în altul, alungaţi de foame, trăgeau, în drum, pe la 
vreo casă mai primitoare, dar noaptea erau ucişi şi 
folosiţi drept hrană pentru cei care-i găzduiseră. Mulţi, 
ademenind copiii cu un ou sau cu un măr, îi atrăgeau 
în locuri pustii, unde-i măcelăreau şi se ospătau cu ei. 
Trupurile celor morţi, smulse din pământ, eraţi şi ele 
vrednice să mai potolească foamea. Soită acesta de 
ttirbare Itiă asemenea proporţii că animalele rămase 
fără stăpân eraţi mai puţin ameninţate de răpitori decât 
oamenii. Ca şi cum ar fi devenit un obicei înfruptarea 
din carnea de om, se găsi unul care să o aducă gata 
preparată, pentru a o vinde la târgul de la Tournus, 
cum ar fi făcut cu carnea oricărui animal. Arestat, 
nu-şi negă nelegiuirea; fu legat şi ars pe rug. Un altul 
se duse noaptea, îi scoase resturile îngropate în pământ 
şi le mâncă; prins la rândtă Itn, fti şi el ars. 

Exista o biserică, situată la o distanţă cam de trei 
mile de oraşul Măcon, în pădurea Châtenet, singu¬ 
ratică, fără enoriaşi, şi închinată sfântului Ioan ; în 
apropierea acestei biserici, un om fioros îşi aşezase 
casa. Toţi cei ce treceau pe acolo sau intrau în coliba 
lui erau ucişi şi făcuţi bucăţi pentru cumplitele lui 
prânzuri. Se întâmplă că într-o zi un bărbat veni cu 
femeia lui să-i ceară găzduire, oprindu-sc la el ca să-şi 
mai tragă sufletul; cercetând din priviri ungherele ca¬ 
sei, văzu capete tăiate, de bărbaţi, de femei şi copii. 
Păli pe loc, încercă să fugă. dar nefasta gazdă se opuse, 
oprindu-l pe loc, cu forţa ; îngrozit de capcana ucigaşă, 
omul nostru fu, totuşi, mai puternic şi, reuşind să sca- 
pe, fugi spre oraş, împreună cu femeia lui. Sosind , 
povesti ceea ce văzuse contelui Otto şi altor cetăţeni. 
Trimiseră fără întârziere un număr de oameni ca să 
verifice dacă era adei’ărat ; plecând în grabă, îl găsiră 
pe sângerosul individ în casă , înconjurat de capetele a 
patruzeci şi opt de victime, a căror carne fusese deja 
înfulecată de gura lui bestială. îl duseră în oraş, unde 
îl legară de o grindă, într-un grajd, după care îl ar- 
seră, aşa cum am văzut cu ochii mei. 

S-a mai făcut, în acelaşi ţinut, o experienţă, care 
nu mai fusese, după cunoştinţa mea, încercată în nici 
o altă parte a lumii. Mulţi oameni scoteau din pământ 
un lut alb, asemănător argilei, îl amestecau cu făină 
sau tărâţele pe care le mai aveau şi făceau din el pâi¬ 
ne, crezând că astfel nu vor muri de foame; le dădea 
speranţă de viaţă, dar nici o stare cât de cât mai bună. 
Pretutindeni, nu se i’edeau decât feţe palide şi vineţii; 
multora li se acoperea pielea de băşici; vocea umană 
dei’enise şi ea piţigăiată, asemenea unor ţipete de pă¬ 
sări muribunde. Din cadavrele părăsite, prea multe ca 
să fie îngropate, din lipsa unui mormânt, se înfruptau 
lupii hămesiţi care continuam mult timp, şi după 

aceea, să-şi caute prada printre oameni. Şi cum nu 
puteau fi îngropaţi fiecare în lăcaşul lui, numărul lor 
fiind mare, în anumite locuri, oameni cu frica lui 
Dumnezeu săparăgropi comune în care trupurile celor 
morţi erau aruncate câte cinci sute şi mai multe, dacă 
rămânea loc, amestecaţi, în dezordine, pe jumătate 
goi, sau chiar fără nici un veşmânt; răspântiile, margi¬ 
nile câmpurilor sen>eau şi ele de cimitire. Unii auziseră 
spunându-se că ar fi fost mai bine să plece în alte 
ţinuturi, dar foarte mulţi dintre ei piereaţi pe drum de 
foame. 

Lumea, ca o pedeapsă a păcatelor ei, suferi această 
năpastă, spre a-i fi de căinţă, treme de trei ani. Atunci 
s-au scos podoabele bisericilor la vânzare, în beneficiul 
nevoiaşilor; atunci s-au risipit tezaurele care, aşa cum 
se vede în legiuirile Părinţilor, fuseseră constituite de 
mult chiar în acest scop. Dar rămâneau încă prea 
multe crime de răzbunat, iar numărul săracilor depăşea 
adesea resursele bisericilor. înfometaţii erau atât de 
adânc loviţi din lipsa de hrană că, dacă din întâm¬ 
plare găseau ceva de mâncare, după ce-şi potoleau 
foamea, se umflau şi mureau pe loc. Alţii, înţepenin- 
du-şi mâinile pe mâncare, încercau s-o ducă la gură, 
dar, prea slăbiţi, renunţau, descurajaţi, fiindcă nu a- 
veau puterea s-o facă pînă la capăt. Câtă durere, cât 
chin, câte lacrimi, câte vaiete, pentru cei care vedeau 
asemenea lucruri, mai ales printre oamenii bisericii, 
episcopi şi abaţi, călugări şi călugăriţe, clerici şi laici 
care trăiau în inimile lor cu frica de Dumnezeu ! Cuvân¬ 
tul scris nu poate da socoteală. Se credea că ordinea 
anotimpurilor şi a elementelor, stăpână de la început 
şi până în secolele din urmă, se întorsese pentru tot¬ 
deauna la haos şi că acesta era sfârşitul neamului 
omenesc. Şi lucru mai de mirare decât tot restul, şi 
mai înfricoşător: loviţi de misterioasa năpastă a răz¬ 
bunării divine, rar se întâlnea vreun om care, cu 

inima strânsă', în faţa unor asemenea lucruri, să se 
aplece umilit, ridicând sufletul şi mâinile către 
Dumnezeu pentru a-l chema într-ajutor. Timpul nostru 
a văzut împlinindu-se cuvintele lui Isaiia : , : Şi poporul 
nu s-a întors cu faţa către cel care-l lovea.” Exista, 
într-adevăr, la oameni o împietrire a inimii adăugată 
la năucirea minţii. Şi numai judecătorul suprem, Tatăl 
bunătăţii totale, poate stârni în om dorinţa de a se 
ruga şi numai el ştie când trebuie să se îndure. 



III 


Rătăcirea spirituală : 
Simonia 


Tulburări mai grave, constituind un simptom şi mai 
expresiv al dezordinii, loviră de data aceasta nu trupul 
creştinătăţii, ci sufletul ei. Asemenea pervertiri ale ade¬ 
vărului apar în ochii istoricilor timpului drept cele mai 
zguduitoare evenimente ale mileniului. începând cu 
simonia, ciumă a Bisericii : patima după avere care 
punea stăpânire în mod deschis pe slujitorii lui 
Dumnezeu (şi pe care Raoul Glaberîi denunţă cu atât 
mai multă vigoare cu cât era călugăr, şi de obedienţă 
clunisiană) nu era oare semnul - şi, în acelaşi timp, 
cauza (dar inteligenţa acelor timpuri distingea greu 
raporturile de cauzalitate şi relaţiile între semnificat şi 
semnificant) - apropiatelor primejdii ? 

în lumina învăţăturii cuvântului sacru, se i’ede lim¬ 
pede, în zilele noastre, că răcirea milei din inimile 
oamenilor şi înmulţirea nedreptăţii vor face iminente 
acele timpuri primejdioase pentru suflet. Numeroase 
pasaje din Părinţii Bisericii ne dezvăluie cum, slujind 
lăcomia mereu sporită, drepturile şi ordinele religiilor 
trecute şi-au aflat, chiar în ceea ce ar fi trebuit să le 
ajute să se ridice spre o mai înaltă demnitate, cauzele 
căderii în desfrâu... 

Am început aşa pentru că, aproape toţi prinţii fiind 
de mult timp orbiţi de zadarnicele bogăţii, această ciumă 
a bântuit pretutindeni, printre toţi prelaţii bisericilor 
răspândite prin lume. Dând gratuit şi venerabil al lui 

Hristos, Domnul atotputernic, ei l-au convertit, parcă 
pentru a-şi face şi mai sigură propria lor damnare, 
într-un comerţ al lăcomiei. Asemenea prelaţi par cu 
atât mai puţin capabili să săvârşească lucrarea divină 
cu cât se ştie că ei nu au ajuns în funcţiile lor intrând 
pe poarta principală. Neruşinarea unor asemenea oa¬ 
meni a fost zadarnic veştejită de numeroasele texte ale 
Sfintelor Scripturi, întrucât e sigur că în zilele noastre 
bântuie mai mult ca niciodată în diversele ordine ale 
Bisericii: Chiar regii, care ar trebui să fie judecătorii 
capacităţii candidaţilor la funcţiile sacre, corupţi prin 
darurile oferite fără măsură, preferă, pentru a guverna 
bisericile şi sufletele, pe cel de la care speră să pri¬ 
mească cele mai bogate daruri. Şi dacă băgăreţii, toţi 
cei umflaţi de o vanitate nemărginită, sunt primii care 
se împing în orice slujbă bisericească şi nu se sfiesc, 
după aceea, să-şi neglijeze îndatorirea lor pastorală, o 
fac pentru că interesul lor este legat de casetele în care 
îşi strâng banii şi nu de acele daruri pe care le poartă 
cu ea înţelepciunea; odată puterea obţinută, ei se dedică 
cu atât mai mare asiduitate lăcomiei, cu cât datorează 
acestui viciu încoronarea ambiţiilor lor; ei îl sen’esc 
ca pe un idol; îl pun în locul lui Dumnezeu; stăpâniţi 
de el, s-au aruncat spre asemenea onoruri fără să poa¬ 
tă invoca merite sau îndatoriri împlinite; unii, mai 
puţin abili, clocesc pofta jalnică de a-i imita ; de unde 
se iscă urile reciproce şi îndârjite. Căci, în această 
privinţă, tot ceea ce urmi a reuşit să adune cu preţul 
unor lupte aprige pare celuilalt, care-l inindiază, furat 
pe seama lui; şi ca întotdeauna, pentru invidioşi, feri¬ 
cirea celorlalţi este izvorul unor neîncetate chinuri. De 
aici se nasc larma continuă a contestaţiilor, veşnicele 
scandaluri şi sunt primejduite, fiind mereu încălcate, 
regulile fundamentale ale diverselor ordine. 

De fapt, în Franţa, unde descompunerea feudală 
era mai avansată ca în alte părţi, slăbirea progresivă a 

autorităţii regale lăsa, încetul cu încetul, seniorilor 
particulari posibilitatea de a dispune de patronajul 
sanctuarelor şi de a alege pe înalţii demnitari ai Bisericii. 
Raoul Glaber vede clar consecinţele : intervenţia banului 
în desemnarea conducătorilor spirituali şi ai miniştrilor 
nevăzutului provoacă slăbirea întregului popor al lui 
Dumnezeu ; prin urmare, stârneşte mânia divină şi 
atrage pe pământ cortegiul calamităţilor răzbunătoare. 

Astfel, impietatea întinzându-şi ravagiile în rându¬ 
rile clerului, vedem cum ispitele orgoliului şi ale nestă- 
pânirii de sine au mai multă putere asupra popomi ui. 
Curând, vicleniile mincinoase, hoţiile, omorurile pun 
stăpânire aproape pe toţi, purtându-i spre moarte. Şi 
cum ochii credinţei catolice, adică ai prelaţilor Bisericii, 
sunt întunecaţi de o orbire vinovată, poporul, lăsat în 
necunoaşterea căilor mântuirii sale, merge spre ruină 
şi pierzanie. Printr-o dreaptă pedeapsă, prelaţii s-au 
văzut maltrataţi chiar de cei care ar fi trebuit să le dea 
ascultare şi au constatat nesupunerea celor pe care, prin 
exemplul lor, i-au îndepărtat de calea cea dreaptă. Să 
tul ne mirăm atunci dacă, în spaimele lor, strigătele 
nu le-au fost auzite : ei înşişi prin excesele lăcomiei lor 
şi-au închis porţile îndurării. Totuşi, se ştie bine că, 
drept pedeapsă pentru asemenea crime, trebuie să ne 
aşteptăm la calamităţi publice lovind popoarele şi toate 
fiinţele vii, şi chiar la epidemii lovind roadele pămân¬ 
tului, adică la intemperii atmosferice. Astfel, chiar cei 
care ar fi trebuit să ocrotească turma Domnului 
atotputernic încredinţată grijii lor, în mersul ei spre 
mântuire, se opuneau binefacerilor obişnuite ale 
Domnului. Căci, într-adevăr, de fiecare dată când pie¬ 
tatea episcopilor lipseşte şi când abaţilor le slăbeşte ri¬ 
goarea în aplicarea regi di lor) imediat disciplina cedea¬ 
ză în mănăstiri şi, după exemplul lot) tot poporul se 
depărtează de Dumnezeu. Nu e atunci tot neamul 

omenesc întors, din propria lui voinţă, la vechiul haos 
şi aruncat în prăpastia pierzaniei ? Şi, fireşte, aştep¬ 
tarea acestui eveniment a inspirat de demult străve¬ 
chiului Leviathan certitudinea că viitura Iordanului 
va ajunge într-o zi până la buzele lui, când mulţimea 
celor botezaţi, ispitiţi de lăcomie, vor părăsi căile ade- 
vărului şi se vor repezi în morminte. Şi, aşa cum se 
vede, după mărturia autorizată a apostolilor, sleirea 
milostivirii şi mulţimea nedfeptăţilor, în inima celor 
îndrăgostiţi de ei înşişi fără măsură, au provocat ne¬ 
obişnuita îndesire a relelor despre care am vorbit, în 
jurul anului 1000 de la naşterea Domnului şi 
Mântuitorului nostru şi, apoi, în toate părţile lumii. 



IV 


Tulburarea eretică 


La fel ca foametea şi ciuma, primele tulburări ale 
ereziei ne apar fireşti, pentru acele timpuri, în sânul 
unui popor sărac lipit, dar care începuse să iasă din 
absoluta sălbăticie, câştigând prin elitele sale religioase 
destulă vigoare intelectuală pentru a-şi pune întrebări 
cu privire la credinţa lui. Totuşi, pentru toţi istoricii de 
atunci, aceste prime nelinişti eliberatoare se înrudesc 
cu dezordinile cosmice. Şi, printre semnele vestitoare 
ale sfârşitului timpurilor, apariţia falşilor profeţi nu era 
şi ea prezisă de Scripturi ? 

„In satul Vertus” 

Spre sfârşitul Anului 1000 trăia în Galia, în satul 
Vertus, în comitatul Chalâns, un om din popor pe nume 
Lent ard care, aşa cum o va dovedi sfârşitul povestirii, 
putea fi considerat drept trimisul Satanei; îndrăzneaţă 
sa nebunie luă naştere în felul următor. Se afla, într-o 
zi, singur pe câmp, muncindu-şi pământul. Adormind 
de oboseală, i se păru că un mare roi de albine îi 
pătrundea în trup prin ascunsa lui ieşire naturală; 
roiul ieşea pe gură, zumzăind asurzitor şi chinuindu-l 
cu mii de înţepături. După ce fu îndelung torturat de 
acele lor, i se păru că le aude vorbind şi poruncindu-i 
să facă o mulţime de lucruri imposibile pentru un om. 
în sfârşit, vlăguit, se ridică, se întoarce acasă, îşi 
alungă nevasta şi cere divorţul în temeiul preceptelor 
evanghelice. Apoi, pleacă de acasă, ca şi cum ar merge 
să se roage, intră în biserică, smulge crucea şi sparge 



124 


Mira col el e Mi leu iu lui 


icoana Mântuitorului . Văzându-l toţi fură cuprinşi de 
frică crezându-l, pe bună dreptate, nebun ; dârei reuşi 
să-i convingă, căci ţăranii au mintea slabă, că el nu 
acţiona decât în temeiul unei extraordinare revelaţii a 
lui Dumnezeu. Se avântă în numeroase discursuri inu¬ 
tile, neadevărate, încercând să se înfăţişeze ca un înţe¬ 
lept, făcându-i să uite învăţătura apostolilor. Să plăteas¬ 
că dările, zice el, e un lucru prostesc. Şi, în timp ce alte 
erezii, pentru a înşela mai bine, se înveşmântează în 
cuvintele Sfintei Scripturi cărora le sunt potrivnice, a- 
cesta pretindea că din cuvintele profeţilor numai unele 
sunt folositoare, iar celelalte nu merită să li se dea 
crezare. între timp, înşelătoarea lui faimă de om plin 
de înţelepciu ne şi credincios atrase repede de partea 
lui o mare parte a poporului. Ceea ce văzând, prea 
învăţatul Jeboin, fostul episcop al diocezei de care de¬ 
pindea omul nostru, porunci să fie adus în faţa lui. Fu 
întrebat cu prii ire la tot ceea ce se zvonea despre spu¬ 
sele şi purtarea lui; celălalt încerca să-şi ascundă vă- 
tămătoarea infamie, invocând în favoarea lui mărturiile 
Sfintelor Scripturi, cu toate că nu le studiase niciodată. 
Foarte inteligentul episcop socoti că această apărare 
nu este suficientă, că acest caz era pe cât de condam¬ 
nabil pe atât de ruşinos; demonstrând cum nebunia 
acestui om îl condusese la erezie, el vindecă poporul 
de această nebunie şi-l readuse în întregime la cre¬ 
dinţa catolică. Lent ard, văzându-se învins şi căzut din 
ambiţiile sale demagogice, se sinucise, înecându-se 
într-un puţ 1 . 

Opunându-se bogăţiei Bisericii (incitând la neplata 
datoriilor), spărgând crucifixul pentru că arăta trupul 
lui Dumnezeu mort pe cruce, ceea ce i se părea un 
atentat la transcendenţa Atotputernicului, abando- 
nându-şi nevasta pentru a trăi în castitate, acest „nebun” - 
care, deşi ieşit din „poporera instruit şi aparţinea 

deci ordinului ecleziastic - manifesta exigenţe spi¬ 
rituale foarte apropiate de cele care aveau să apară şi 
să înflorească mult mai târziu în mişcarea cathară. Nu 
era, fără îndoială, departe de „maniheiştii” a căror 
prezenţă avea să se facă simţită pe ici, pe colo, peste 
vreo douăzeci de ani. 

Puţin după anul 1017, în Aquitania apărură ma- 
niheiştii care smintiră poporul. Negau sfântul botez ; 
crucea şi tot ceea ce constituia sfânta învăţătiţră. Abţi- 
nându-se de la anumite feluri de mâncare, păreau 
asemănători călugărilor şi simulau castitatea; dar între 
ei se dedau la tot felul de destrăbălări. Erau mesagerii 
Antihristului şi pe mulţi i-au scos de pe orbita credinţei. 

Erezie, chiar la Orleans 

Ademar de Chabannes, care punea categoric această 
urâciune în legătură cu preludiile dezastruoase ale 
Parusiei, vorbeşte de o întâmplare cu atât mai gravă, 
mai scandaloasă, cu cât apăruse la Orleans. (Acest 
oraş , spune Raoul Glaber, fusese altădată principala 
reşedinţă a regilor Franţei, datorită atât frumuseţii cât 
şi numeroasei lui populaţii, fertilităţii solului şi puri¬ 
tăţii apelor fluviului care-l scaldă.) 

în vremea aceea, zece canonici de la Saint-Croix 
d’Orleans, care păreau mai pioşi decât alţii, fură con¬ 
vinşi să treacă la maniheism. în faţa refuzului lor de 
a reveni la credinţă, regele Robert îi deposedă mai întâi 
de rangul lor sacerdotal, îi expulză apoi din Biserică, 
şi la urmă îi arse pe rug. Pe aceşti nefericiţi îi abătuse 
de la calea dreaptă un ţăran din Perigord care se lău¬ 
dase că ar fi capabil de vrăji, purtând asupra lui o 
pulbere fabricată din cadavre de copii, cu ajutorul 
căreia transforma în maniheist pe oricine se apropia 

de el. Ei adorau un diavol care le apărea când sub 
forma unui negru , când sub forma unui înger de lu¬ 
mină şi care le dădea de fiecare dată o mulţime de 
bani. Ascultându-i vorbele , în secret, îl renegară cu 
totul pe Hristos, dedându-se pe ascuns unor orori şi 
crime a căror simplă relatare ar fi un păcat, în timp ce 
în public se dădeau drept veritabili creştini. Maniheişti 
au fost descoperiţi şi la Toulouse\ fiind exterminaţi; 
aceşti mesageri ai lui Antihrist apăreau în diferite ţări 
din Occident, având mare grijă să stea ascunşi şi co- 
rupând în acest timp atât bărbaţi, cât şi femei. Un 
canonic de la Saint-Croix d’Orleans, un cantor cu nu¬ 
mele Theodat, murise cu trei ani mai înainte în 
această erezie şi fusese considerat, după mărturia oa¬ 
menilor demni de încredere, o persoană foarte pioasă. 
Când i-a fost dovedită erezia, trupîd i-a fost aruncat 
în afara cimitirului, din ordinul episcopului Ulric, şi 
lăsat în stradă. în privinţa celor zece despre care am 
vorbit mai sus, ei au fost condamnaţi la rug la fel ca 
şi Lisoius, cel pentru care regele avea o adevărată afec¬ 
ţiune, datorită încrederii depline pe care o avea în 
sfinţenia lui. Siguri de ei înşişi, nu se temeau de foc : 
declaraţi că vor ieşi neatinşi din flăcări şi, râzând, se 
lăsară legaţi în mijlocul rugului. Se prefăcură într-o 
clipă în cenuşă, şi nu s-a mai găsit din ei nici măcar o 
aşchie de os 8 . 

Despre erezia din Orleans, Raoul Glaber ne-a lăsat 
o imagine mai puţin naivă. La origine, vede şi el o 
vrăjitorie vicleană, dar nu mai pomeneşte de pulberea 
vrăjită ; pentru el, canonicii din Orleans nu sunt ado¬ 
ratorii lui Satan, ci nişte neliniştiţi care se lovesc de 
misterul creaţiei şi de cel al Trinităţii, care îşi pun 
problema prezenţei răului în lume. Sunt, fireşte, oa¬ 
meni de o deosebită măreţie, puternici prin proas¬ 
petele cunoştinţe dobândite la şcolile episcopale şi în 

faţa cărora argumentele contradictorii expuse de Raoul 
Glabei* (a se vedea mai sus, pp. 61-67) par derizorii. 

în anul al douăzeci şi treilea după anul 1000 
(adică în anul 1022, socotind Anul 1000 ca fiind pri¬ 
mul), se descoperi la Orleans o erezie foarte puternică 
şi insolentă, ai cărei germeni mult timp ascunşi au 
făcut să crească holda deasă a pierzaniei, aruncând 
un mare număr de oameni în plasa orbirii sale. Se 
povesteşte că această erezie smintită s-ar fi răspândit 
în Galia printr-o femeie, sosită din Italia; era stăpâ¬ 
nită în întregime de diavol şi vicia tot ce atingea, nu 
numai pe cei proşti şi pe oamenii simpli, ci şi pe majori¬ 
tatea celor din ordinul clericilor care treceau drept 
foarte învăţaţi. Ea veni în Orleans, unde rămase un 
timp, contaminând mulţi oameni cu otrava infamiei 
ei. Purtătorii acestor germeni detestabili făceau toate 
eforturile pentru a-i propaga în jună lor. Cei doi autori 
ai perversei doctrine eretice treceau, vai, în oraş drept 
cei mai nobili şi mai savanţi membri ai clerului; urmi 
se numea Herbert, celălalt Lisoius. Cât timp afacerea 
rămase secretă, regele şi mai marii palatului îi ţinură 
de prieteni; ceea ce le-a şi permis să corupă cu mai 
multă uşurinţă pe toţi cei al căror spirit nu era destul 
de puternic în iubirea credinţei universale. Ei nu s-au 
mărginit să acţioneze mimai în oraşul unde se aflau, 
ci au încercat să răspândească primejdioasa doctrină 
şi în cele vecine. La Rouen, trăia un preot cu o minte 
sănătoasă, căruia vrură să-i împărtăşească nebunia 
lor; îi trimiseră mesageri însărcinaţi să-l instruiască 
în toate secretele învăţăturii lor perverse; ziceau că 
era aproape momentul când întreg poporul va adopta 
doctrina lor. Pus astfel la curent, preotul îl căută imediat 
pe contele foarte credincios al acestui oraş, Richard 
[duce de Normăridia], căruia îi relată tot ce ştia despre 
această afacere. Fără să piardă nici o clipă, contele 

trimise un mesaj regelui pentru a-i dezvălui răul secret 
care bântuia în regat, printre oile lui Hristos. Imediat 
ce află, Robert, un rege foarte învăţat şi foarte creştin, 
profund întristat şi plin de amărăciune, se temu atât 
de ruina ţării cât şi de moartea sufletelor. Se grăbi spre 
Orleans, reuni un marc număr de episcopi, abaţi, că¬ 
lugări şi laici şi începu să-i caute grabnic pe autorii 
acestei doctrine perverse şi pe cei care, deja corupţi, se 
alăturaseră sectei lor. în timpul anchetei întreprinse 
printre clerici , pentru a afla cum înţelegea şi credea 
fiecare ceea ce credinţa catolică păstra şi predică neclin¬ 
tit după învăţătura apostolilor, cei doi oameni, Lisoius 
şi Herbert, nu negară nici măcar o clipă că ei o înţele¬ 
geau altfel, făcând public ceea ce ţinuseră multă vreme 
ascuns. După ci, mulţi mărturisiră public că aparţi¬ 
neau acestei secte, declarând că pentru nimic în lume 
nu s-ar lepăda de ea. 

Dezvăluirile sporiră şi mai mult tristeţea regelui şi 
a episcopilor, încât ei îi interogară în taină; într-adevăr, 
era vorba de oameni care aduseseră până atunci mari 
servicii prin moravurile lor, întru totul ireproşabile; 
unul, Lisoius, trecea, în mănăstirea Saint-Croix, drept 
cel mai milostiv dintre clerici; celălalt, Herbert, era, la 
biserica Saint-Pierre-le-Puellicr, directorul şcolii. Fură 
întrebaţi prin cine şi cum ajunseseră la o asemenea 
trufie; răspunseră cam în felul următor: „Noi ne-am 
raliat acestei secte de foarte multă vreme, cu mult îna¬ 
inte ca voi s-o fi descoperit; aşteptam ziua în care veţi 
adera şi voi la ea, voi şi ceilalţi, de toate neamurile şi 
din toate ordinele; mai credem şi acum că această zi 
va sosi.” 

Spunând acestea, începură să expună fără să şo¬ 
văie erezia care-i stăpânea, mai stupidă şi mai jalnică 
decât toate cele vechi. Elucubraţiile lor se sprijineau 
atât de puţin pe argumente valabile, că se doi’ediră de 
trei ori contrare adevărului. Socoteau, într-adevăr, ca 

extravagant tot ceea ce în Vechiul şi Noul Testament, 
prin semne neîndoielnice, miracole şi mărturii vechi, 
ne atestă, despre natura în acelaşi timp triplă şi una a 
divinităţii, autoritatea sacră. Cerul şi Pământul, aşa 
cum se arată privirii, ziceau ci, n-au fost niciodată 
create, ci au existat din totdeauna. Şi aceşti nesăbuiţi, 
lătrând ca nişte câini, conform celei mai rele dintre 
erezii, erau foarte înrudiţi cu ereticii epicurierii: nu 
credeau că desfrânarea atrăgea o pedeapsă răzbunătoa¬ 
re. în orice operă creştină pioasă şi dreaptă, socotită a 
merita recompensa eternă, nu i’edeau decât eforturi 
inutile. Şi totuşi, aceşti smintiţi şi toţi ceilalţi, câţi putu¬ 
seră. fi câştigaţi de partea lor ; vedeau în faţa lor destui 
credincioşi, martori ai adevărului, perfect capabili, 
dacă ar fi vrut să accepte acest adevăr, şi cu el propria 
lor mântuire, să le respingă orbirea şi falsitatea aser¬ 
ţiunilor lor. 



V 


Răsturnarea Templului 


în sfârşit, ultimul semn al dereglării, ultimul aver¬ 
tisment, dar nu şi cel mai neînsemnat: distrugerea 
Sfântului Mormânt. 

în vremea aceea , adică în anul al nouălea după 
anul 1000, biserica în care se afla la Ierusalim 
mormântul Domnului şi Mântuitorului nostru fu dis¬ 
trusă în întregime la porunca prinţului din Babilon. 
După cum se ştie, această distrugere a avut la origine 
faptele pe care le vom povesti. Cum, din lumea întrea¬ 
gă, mulţimi de credincioşi se îndreptau spre Ierusalim 
pentru a vizita ilustrul monument al Domnului, diavolul, 
plin de ură, reîncepu, prin intermediul obişnuitului 
său aliat, poporul evreu, să reverse peste adepţii adevă¬ 
ratei credinţe veninul infamiei sale. Exista la Orleans, 
oraşul regal al Galiei, o colonie considerabilă de oa¬ 
meni de acest neam, care se arătau mai orgolioşi, mai 
nelegiuiţi şi mai insolenţi decât ceilalţi congeneri ai 
lor. Pentru a-şi atinge scopul mârşav, au momit cu 
bani un vagabond care purta haine de pelerin, pe nu¬ 
me Robert, un slujitor fugit din mănăstirea Sainte-Marie 
de Moutiers. îl trimiseră, cu mii de precauţii, la prinţul 
Babilonului, să-i ducă în secret o scrisoare, compusă 
cu caractere ebraice şi introdusă în bastonul lui, sub 
un inel de fier, pentru ca nimeni să nu i-o poată fura. 
Omul plecă la drum şi duse prinţului această scrisoare 
plină de minciuni şi infamii, în care i se spunea că, 
dacă nu se grăbeşte să dărâme venerabila casă a 
creştinilor, trebuie să se aştepte ca, într-un timp scurt, 



Răsti imarea Temphtiu i 


131 


aceştia să-i ocupe regatul şi să-l deposedeze de toate 
rangurile sale. La citirea scrisorii , prinţul, cuprins de 
furie, îşi trimise imediat oamenii la îemsalim pentru a 
dărâma numitul templu. Imediat ce sosiră, aceştia fă¬ 
cură ceea ce li se ordonase; dar, când încercară să 
dărâme cu târnăcoapele de fier mormântul, rut reuşiră. 
Distruseră atunci şi biserica Sfântul Gbeorgbe de la 
Ramlab, a cărei pittere magică îi îngrozise odinioară 
pe sarazini: căci, după cum se povestea, cei ce intrau 
să fure erau loviţi de orbire. Deci, după ce templul fu 
distrus, se vădi curând că infamia evreilor pusese la 
cale acest atentat. Imediat ce se răspândi vestea, în 
întreaga hune toţi creştinii botărâră în unanimitate 
să-i alunge pe toţi evreii de pe pământurile şi din ora¬ 
şele lor 9 . 

La lucrarea răului cooperează ceea ce e mai vred¬ 
nic de dispreţuit în umanitate : necredincioşii (prinţul 
Babilonului, califul oraşului Cairo), evreii şi, în sfârşit, 
pleava (slujitorul care, pe deasupra, îşi trădase stăpânii 
fugind). Relatarea lui Ademar de Chabannes diferă 
puţin de aceea a lui Raoul Glaber ; cel dintâi stabileşte 
totuşi o corelaţie inversă între pogrom şi decizia cali¬ 
fului. El face caz mai ales de un avertisment pe care-1 
primise el însuşi : toată cohorta de calamităţi care 
aveau, după aceea, să se abată asupra oamenilor se 
aflau, în germene, într-un accident premonitoriu, într-un 
miracol cosmic, crucea care i-a apărut pe cer într-o 
noapte. 


în vremea aceea, se arătară semne în astre, secete 
dezastruoase, ploi excesive, epidemii, foamete înfrico¬ 
şătoare, numeroase eclipse de soare şi de lună. Râul 
Vierme se revărsă timp de trei nopţi în Limoges pe o 
distanţă de două mile. Şi călugărul Ademar numit mai 
sus, care trăia în vremea aceea, alături de ilustrul său 

unchi Roger, la Limoges, în mănăstirea Saint-Martial, 
trezindu-se în cursul nopţii şi privind stelele, văzu în 
partea australă a cerului, parcă implantat pe cer ; un 
crucifix uriaş, cu imaginea Domnului spânzurată pe 
cruce, răspândind un fluviu de lacrimi. Cel care avu o 
asemenea viziune, înfricoşat, nu putu face nimic decât 
să verse şi el lacrimi. Văzu crucea şi imaginea 
Crucificatului, în culori de foc şi sânge, stăruind pe 
cer jumătate de noapte, după care cerul se închise. 
Ceea ce a văzut a păstrat în taină în adâncul inimii 
sale, până în ceasul în care a scris aceste rânduri; şi 
Domnul îi e martor că a văzut cu adevărat toate acestea. 

în anul acela, episcopul Audouin îi constrânse pe 
evreii din Limoges să se boteze, publicând o lege prin 
care-i soma ori să se creştineze, ori să părăsească ora¬ 
şul ; timp de o lună, la ordinul său, învăţaţii în ştiinţa 
divină discutară cu evreii pentru a le demonstra fal¬ 
sitatea cărţilor lor: trei sau patru evrei se creştinară. 
Mulţimea celorlalţi se grăbi să-şi găsească adăpost în 
alte oraşe, cu copiii şi femeile lor. Alţii au preferat să se 
spintece cu propriile lor săbii decât să accepte botezul, 
în acelaşi an, mormântul Domnului de la Ierusalim a 
fost distrus de evrei şi sarazini, în a treia zi a calen- 
delor lui octombrie, în anul 1010 de la întruparea 
aceluiaşi Domn. Evreii din Occident şi sarazinii din 
Spania trimiseseră într-adevăr o scrisoare în Orient, 
plină de acuzaţii împotriva creştinilor, anunţând că 
armatele Occidentului porniseră la drum împotriva 
sarazinilor din Orient. Atunci, Nabucodonosor din 
Babilon, pe care-l numeau Amirat, stârnit până la 
furie de sfaturile păgânilor, răspândi printre creştini o 
mare nenorocire, dând o lege care-i condamna pe toţi 
creştinii din statele sale, care ar refuza să devină sara¬ 
zini, la confiscarea bunurilor sau la moarte. Urmarea 
fu că un mare număr de creştini trecu la legea sara¬ 
zină ; nici unul nu fu vrednic să moară pentru Iisus, 

în afară de patriarhul de la Ierusalim, care fu supus la 
tot felul de chinuri şi omorât, şi de doi călugări tineri 
decapitaţi în Egipt, remarcându-se după aceea prin 
numeroase miracole. Biserica Sfântul Gheorghe, pe care 
până atunci nici un sarazin n-o profanase, fu distrusă, 
asemenea multor alte biserici ale sfinţilor şi, ca o pe¬ 
deapsă pentru păcatele noastre, bazilica mormântului 
Domnului fu rasă până la pământ. Neputând sparge 
piatra monumentului aprinseră peste ea un foc mare, 
dar aceasta rămase neclintită şi tare ca un diamant l0 . 




5 

Dezlănţuirea răului 

Care să fie semnificaţia atâtor semne şi miracole ? 
Ca odinioară preoţilor anticei Rome, ca vrăjitorilor 
vechii Germanii, în Anul 1000, revenea oamenilor 
Bisericii sarcina de a le interpreta, de a le descifra 
sensul şi de a-1 revela poporului. întreaga învăţătură 
primită şi înclinaţia lor naturală care le orientase toate 
demersurile inteligenţei îi pregătiseră pentru o aseme¬ 
nea exegeză. Aşa cum într-o glosă, cu fiecare cuvânt, 
comentatorul progresează de la sensul literal la sensul 
moral pentru a ajunge, în cele din urmă, la sensul 
intim şi cel mai ascuns ce deschide căile iluminării 
mistice, la fel Raoul Glaber sau Ademar de Chabannes 
încep prin a reuni şi confrunta anumite fapte, o viziu¬ 
ne, o perioadă de foamete, ploile excesive, descope¬ 
rirea unei secte eretice ; apoi, citând pe Profeţi, pe 
Apostoli, pe Sfinţii Părinţi, ei avansează spre cauzele 
morale, evocă delăsarea credinţei provocată în sânul 
poporului de slăbiciunile clerului şi desfrâul călugărilor. 
Dar au fost obligaţi să meargă şi mai departe şi, elibe- 
rându-se de vălul aparenţelor, să ajungă la resortul 
originar. Cum se explică tulburarea de care suferea 
universul în acel moment al istoriei ? 

Diavolul 

Aceşti oameni au oroare de „maniheişti”. Totuşi, şi 
ei sunt convinşi că în împărăţia nevăzutului se înfruntă 
două armate, cea a Binelui şi cea a Răului. „O mie de 
ani împlinindu-se r , după cuvântul Scripturilor, ei nu 

se pot îndoi că puterile satanice nu se dezlănţuie 
într-adevăr. Astfel, sunt tentaţi să considere pertur¬ 
barea tuturor lucrurilor, care lua pe atunci forme atăt 
de diverse, ca o victorie a diavolului pe care îngerul 
l-a eliberat din legături, ca o prăbuşire a tuturor cas¬ 
telelor în care se concentraseră forţele benefice. Mileniul 
înseamnă, mai întâi, deruta armatei divine şi reîntoar¬ 
cerea la haosul care-i urmează. Iată de ce unul din 
personajele principale ale povestirii lui Raoul Glaber 
este diavolul. La începutul cărţii a V-a a Istoriilor sale, 
acesta ocupă singur prim-planul scenei : 

La neajunsurile de tot felul , la atâtea catastrofe care 
buimăceau, doborau, îndobitoceau pe aproape toţi 
muritorii acelei vremi, se adăugară atacurile spiritelor 
rele; şi totuşi se povestea adesea că acestea reuşiseră, 
prin fantasmele lor, să facă mai limpede înţelesul ade¬ 
vărurilor folositoare. 

Diavolul, când intervine, încearcă să seducă ; el 
este spiritul care înşală, care lucrează insidios pentru 
a-i îndepărta pe cei buni de la calea cea dreaptă ; el 
este agentul descurajării şi al pervertirii doctrinale : 

Urnii călugăr i se păru că vede într-o noapte, la 
ceasul în care băteau clopotele pentru Matutinae, 
ridicându-se în faţa lui o fiinţă înfricoşătoare care-l 
copleşea cu sfaturi şi-i vorbea cam în felul următor: 

r .De ce voi, călugării, vă impuneţi atâtea munci, 
veghe şi post, tristeţe şi psalmodieri, atâtea alte mortificări 
care nu sunt în obiceiul celorlalţi oameni ? Nenumă¬ 
rate persoane care trăiesc la modul laic şi perseverează 
până la sfârşitul ineţii lor în tot felul de vicii nu vor 
găsi o odihnă asemănătoare cu aceea sperată de voi ? 
O zi, o oră chiar, ar ajunge pentru a merita eterna 
beatitudine ca recompensă pentru spiritul vostru de 

dreptate. în ceea ce te priveşte, mă întreb de ce, cu 
atâtea scrupule, imediat ce auzi clopotele bătând, sari 
din pat atât de prompt, renunţând la dulceaţa som- 
nului, când ai putea să te odihneşti până la a treia 
chemare a clopotelor ? Trebuie să-ţi dezi'ălui un secret 
cu adevărat demn de ţinut minte care, dacă este în 
detrimentul nostru, pentru voi este poana mântuirii. 
Este sigur că în fiecare an, în ziua în care Hristos învie 
din morţi, dând viaţă neamului omenesc, goleşte com¬ 
plet infernul luându-i pe ai lui cu el în cer. Astfel, nu 
ai de ce să-ţi fie teamă. Poţi să te laşi fără primejdie în 
voia tuturor voluptăţilor cărnii. în voia tuturor pof¬ 
telor.” lată vorbele uşuratice pe care.alăăiri de încă 
multe altele, acel diai'ol impostor le debita călugărului; 
el făcu în aşa fel, încât călugărul nu se mai alătură 
fraţilor la Matutinae. Invenţiile lui perfide cu privire la 
învierea Domnului sunt evident dezminţite de cuvin¬ 
tele sfintei Evanghelii care spune : „Multe din trupurile 
sfinţilor care dormeau se treziră.” Deci nu „toate”, ci 
„multe”, aceasta fiind în realitate doctrina credinţei 
catolice. 

Raoul Glaber crede de cuviinţă să răspundă aici celor 
nedumeriţi de ambiguitatea manifestărilor supranatu¬ 
rale şi uimiţi că, uneori, răul poate da naştere binelui : 

Dacă uneori, printre scopurile Celui Atotputernic, 
se află şi acela de a pune în gura diavolilor, alcătuiţi 
numai din minciună, şi altceva decât neadevăruri, nu 
e mai puţin adevărat că toţ ceea ce spun prin ei înşişi 
este periculos şi înşelător: şi chiar dacă se întâmplă ca 
ei să realizeze o parte din preziceri, acestea nu sunt de 
ajutor pentru mântuirea oamenilor, numai dacă nu 
cumva divina providenţă nu face cu iscusinţă din ele 
o ocazie de îndreptare. 

Întâlnirile lui Raoul Glaber cu Satana 

Iată-1 acum povestindu-şi experienţa personală, foarte 
bogată, de altfel : diavolul i-a apărut în trei rânduri, 
întotdeauna înainte de răsăritul soarelui, în aburii 
primei treziri, sub înfăţişarea unui monstru hirsut, aşa 
cum l-au figurat pe capiteluri sculptorii din secolul 
alXI-lea. 


Aşadar ; mie însumi, tul cu mult timp în urmă, 
Dumnezeu a vrut să mi se întâmple asemenea lucruri 
de mai multe ori. Pe când mă aflam la mănăstirea 
preafericitului martir Leger, numit Champeaux, într-o 
noapte, înainte de Matutinae, se arătă înaintea mea, 
la picioarele patului, un soi de pitic oribil la vedere. 
Era, după cât am putut constata, de o statură mijlocie, 
cil un gât subţire, o faţă scofâlcită, ochii foarte negri, 
cu fruntea ca scoarţa, încreţită, cu nările subţiri şi 
gura ca un bot, cu buzele umflate şi bărbia trasă îna¬ 
poi şi foarte ţeapănă, cu o barbă de ţap, cu urechile 
păroase şi lunguieţe, cu părul ridicat în vârful capului, 
dinţi de câine, ţeasta ascuţită, pieptul umflat, spatele 
cocoşat, cu fesele tremurânde, veşminte sordide, încins 
de efort, cu tot trupul aplecat înainte. Se prinse de un 
capăt al patului în care mă odihneam, zgâlţâindu-l 
îngrozitor, şi spuse într-un sfârşit: 

„Tu, n-ai să mai stai mult în acest loc. ” 
înspăimântat, mă trezesc brusc şi-l văd exact aşa 
cum l-am descris, scrâşnind din dinţi şi repetând 
întruna: 

„Tu n-ai să mai stai mult aici.” 

Sării din pat, alergai în oratoriu, mă prosternai în 
faţa alt andin sfântului părinte Benedict, copleşit de 
spaimă; rămasei mult timp acolo, încercând să-mi 
aduc aminte de toate greşelile şi păcatele grai’epe care 

le comisesem din cea mai fragedă pruncie, din nesu¬ 
punere sau nepăsare; şi, culmea, penitenţele acceptate 
din dragoste sau din teama de divinitate se reduceau 
aproape la nimic. Astfel, strivit de mizeria şi tulburarea 
mea, n-aveam nimic mai bun de spus decât aceste 
simple cuvinte: 

„Doamne Iisuse, tu care ai venit să-i mântui pe 
păcătoşi, în mare îndurarea ta, ai milă de mine” 

De altfel, nu roşesc deloc mărturisind nu numai că 
părinţii mei m-au născut în păcat, dar şi eu m-am 
arătat dificil prin moravuri şi insuportabil prin faptele 
mele mai mult decât aş putea-o spune. Un călugăr, 
care era unchiul meu , m-a smuls cu forţa din vanită¬ 
ţile pewerse ale vieţii seculare, la care mă dedam mai 
mult decât oricine, când abia împlinisem doisprezece 
ani: am îmbrăcat haina de călugăr, dar, vai! nu mi-am 
schimbat decât veşmântul, nu şi mintea. în ciuda bine¬ 
voitoarelor sfaturi de cumpătare şi sfinţenie pe care mi 
le dădeau superiorii sau, fraţii mei spirituali, eu, plin 
de o trufie sălbatică, care îmi acoperea inima cu un 
scut impenetrabil, sclav al superbiei mele, mă opuneam 
propriei mele vindecări. Neascultător faţă de fraţii mei 
mai vârstnici, supărător pentru cei de vârsta mea şi 
împovărător pentru cei mai tineri decât mine, pot cu 
adevărat mărturisi că prezenţa mea era o povară pen¬ 
tru toţi, iar absenţa mea, o uşurare. în sfârşit, purtarea 
mea îi hotărî pe fraţii de la mănăstirea Saint-Leger să 
mă alunge din comunitatea lor; ei ştiau că pot ori¬ 
când afla adăpost într-o altă mănăstire, dar numai 
din pricina cunoştinţelor mele literare. Şi asta mi s-a 
întâmplat de multe ori. 

Deci, după aceea, pe când mă aflam în mănăstirea 
sfântului martir Benigne, la Dijon, un diavol foarte 
asemănător, fără îndoială, acelaşi , îmi apăru în dor¬ 
mitorul fraţilor. începeau să se arate zorile, când el ieşi 
alergând din clădirea latrinelor, strigând : „ Unde-mi 
este asistenţid ? Unde-mi este asistentul ?” 

A doua zi, in jurul aceleiaşi ore, un tânăr frate, 
mai slab de minte, pe nume Thierri, fugi din mănăs¬ 
tire, părăsi veşmântul şi trăi câtva timp ca un laic; 
dar căinţa puse stăpânire pe inima lui şi reveni în 
rândurile sfântului ordin. 

A treia oară, s-a întâmplat pe când mă aflam în 
biserica preafericitei Maria, pururea fecioară, numită 
Moutiers-Saint-Jean; într-o noapte, pe când bateau 
clopotele pentru Matutinae, obosit de nu ştiu ce muncă, 
nu m-am trezit, cum ar fi trebuit, la bătaia clopotului; 
mai erau şi alţii care rămăseseră ca şi mine, prizonierii 
acestui prost obicei , în timp ce ceilalţi alergau spre 
biserică. Cei din urmă tocmai plecaseră, când acelaşi 
diavol urcă gâfâind scările; cu mâinile la spate, spri¬ 
jinit de zid, repetă de două sau trei ori : 

„Eu sunt cel ce stă cu aceia care rămân. ” 

Auzindu-i vocea, ridicai capul şi recunoscui pe cel 
pe care-l mai văzusem de două ori. Or, trei zile mai 
târziu, unul din fraţi care, aşa cum am mai spus, 
luase obiceiul să rămână ascuns în pat, îndemnat de 
acest demon, îndrăzni să iasă din mănăstire şi rămase 
în afara ei, cu laicii, petrecând şase zile de viaţă dez¬ 
ordonată: în ziua a şaptea totuşi, se întoarse, căit. 
Este sigur, aşa cum atestă şi sfântul Grigore, că dacă 
aceste apariţii sunt vătămătoare pentru unii, pe alţii îi 
ajută să se pocăiască; şi pentru ca să fie acestea întru 
mântuirea mea, doresc ca rugăciunea să-mi fie pri¬ 
mită de Domnul nostru lisus Mântuitorul. 



II 

Când îl vezi pe diavol, orice îndoiala dispare. Dar, 
la drept vorbind, în multe cazuri, e greu de spus din 
ce parte, fastă sau nefastă, se produc apariţiile. 

Ambiguităţi 

în orice caz trebuie să ţinem bine minte că, atunci 
când miracole clare li s-au arătat celor care mai pose¬ 
dai l încă un trup, fie prin intermediul spiritelor bune, 
fie prin intermediul spiritelor rele, după ce au văzut 
asemenea lucruri, ei n-au mai avut mult de trăit viaţa 
lor trupească. Există o mulţime de asemenea exemple, 
dintre care n-am ales decât pe acelea pe care vreau să 
le încredinţez memoriei; astfel, de fiecare dată când 
se vor întâmpla, ele vor folosi să insufle prudenţă mai 
degrabă decât să inducă în eroare. în burgul fortificat 
Tonnerre, în vremea în care Brunon ocupa scaunul 
episcopal din Langres, trăia cu mare credinţă un preot 
pe nume Frottier. într-o duminică, la căderea serii, 
înainte de cină, se aşeză să se odihnească puţin la 
fereastra casei; privind cerul, văzu apropiindu-se dinspre 
miazănoapte o mulţime fără număr de călăreţi care 
păreau să meargă la luptă, îndreptându-se spre vest. îi 
privi cu ochii larg deschişi, îndelung, apoi vru să che¬ 
me pe cineva din casă pentru a fi martorul unei aseme¬ 
nea apariţii. Dar abia apucă să strige că viziunea se 
risipi foarte repede. Cu sufletul îngrozit, abia dacă-şi 
mai stăpânea lacrimile. Curând căzu bolnav şi muri 
în anul următor la fel cum trăise. Prevestirea cu care 

se învrednicise cel ce avea să moară va fi văzută îrn- 
plinindu-se de urinaşi. în anul următor, Henric, fiul 
regelui Robert, cel care mai târziu îi va urma la tron. 
atacă oraşul cu o armată imensă, provocând un cumplit 
măcel atât de o parte, cât şi de cealaltă. Este clar, din 
acest exemplu, că omul a fost martorul a ceea ce a 
văzut, atât pentru el cât şi pentru ceilalţi. 

Diavolii sunt negri ca şi cei pe care-i slujesc. Lup¬ 
tătorii din armata Binelui se recunosc după veşmintele 
albe pe care le poartă. 

Diferit, dar nu mai puţin miraculos , este faptul pe 
care ni-l amintim a şefi întâmplat laAuxerre, în biserica 
Saint-Germain. Acolo trăia un frate pe nume Gerard 
care obişnuia să rămână în oratoriu după Matutinae. 
într-o dimineaţă adormi rugându-se. Cufundat într-un 
somn adânc, ca de moarte, fu scos afară din sanctuar; 
cum şi de cine, nu se ştie. Se trezi în mănăstire, în 
afara bisericii. O inexprimabilă uimire îl cuprinse vă¬ 
zând cele întâmplate. Printr-o aventură asemănătoare 
trecu şi un preot care-şi petrecea noaptea în aceeaşi 
biserică; adormise în criptele inferioare, acolo unde se 
odihnesc multe trupuri de sfinţi; spre cântatul coco¬ 
şilor îşi dădu seama că fusese transportat în spatele 
stranei călugărilor. Or. în această mănăstire se stabi¬ 
lise regi da ca, dacă în timpul nopţii se sting candelele, 
paznicii bisericii să nu aibă odihnă până când nu le 
aprind la loc. Un frate al acestui aşezământ avea obi¬ 
ceiul, ceea ce este foarte bine, să se ducă la altarul 
preafericitei Marii pentru a se ruga şi a se stărui în 
vaiete şi lacrimi de pocăinţă. Dar avea defectul, 
obişnuit aproape la toată lumea, să scuipe adesea în 
timpul rugăciunilor şi să lase să-i curgă saliva. Se în¬ 
tâmplă că o dată, învins de somn, adormi. Atunci îi 
apăru, stând în picioare lângă altar, un personaj 

îmbrăcat în veşminte albe, ţinând în mâini o ţesătură 
foarte albă, şi care îi adresă aceste cuvinte : 

,.De ce mă umpli de sus până jos de scuipat ? După 
cum vezi , eu sunt acela care transmite rugăciunile 
tale , eu le duc în faţa Judecătorului preamilostiv. ” 

Răvăşit de această viziune, fratele începu nu numai 
să se supravegheze, dar avu grijă să recomande şi ce¬ 
lorlalţi să se supravegheze cât pot în lăcaşul sfânt. Cu 
toate că este o nevoie naturală, în cele mai multe ţări, 
credincioşii se abţin să scuipe în biserică, dacă nu 
cumva au recipiente pe care le golesc apoi afară; cei 
mai atenţi cu aceste lucruri sunt grecii, la care regulile 
ecleziastice au fost întotdeauna scrupulos respectate. 

De mult timp , se ştie bine, datorită meritelor sfân¬ 
tului Germain şi ale altor sfinţi a căror odihnă o adă¬ 
posteşte, această mănăstire s-a remarcat prin semne şi 
miracole: s-au văzut aici vindecări şi pedepse răzbu¬ 
nătoare care i-au lovit pe cei ce îi prădau bunurile. De 
fiecare dată când seniorii localnici ai îndrăznit să 
invadeze sau să jefuiască bunurile mănăstirii, 
Dumnezeu le-a dezonorat spiţa, le-a luat bunurile şi 
aproape că i-a nimicit. O probă evidentă, între altele, 
cu privire la ceea ce am spus, se vede în pedeapsa care 
a lovit spiţa unui oarecare Bovon şi a fiului său Auvalon 
şi în dezastrele care copleşiră nelegiuitul castel al fami¬ 
liei Seignelav. 


Raoul Glaber şi Sfântul Germain 

Şi iată ce mi s-a întâmplat mie personal: într-o zi, 
am fost rugat de camarazii şi fraţii mei din acest loc, 
să restaurez inscripţiile altarului, redactate de mult de 
oameni învăţaţi, dar care, uzate de ani, ca mai toate 
lucrurile, nu se mai vedeau bine ; această muncă era 
pe măsura competenţei mele şi mă străduii cu mare 
râvnă s-o fac cât mai bine. Dar înainte de a putea 



146 


Interpretare 


duce la bun sfârşit întreprinderea mea, fui lovit de o 
boală pricinuită, cred, de stand prea mult în picioare; 
într-o noapte, culcat pe salteaua mea, îmi simţii toate 
membrele atât de înţepenite de o afecţiune nen'oasă, 
că tul ptiteam nici să mă ridic şi nici să mă întorc pe 
partea cealaltă. Trei zile mai târziu, noaptea, cum 
eram stăpânit de temeri greu de îndurat, îmi apăru un 
bătrân cu părul alb care mă luă, aşa, adormit, în 
braţe, şi-mi zise: 

„Sfârşeşte cât mai repede ce ai început şi tul te mai 
teme de dureri. ” 

Mă trezii imediat şi, plin de uimire, mă dădui jos 
din pat şi mă îndreptai alergând spre altarul victo¬ 
rioşilor martiri Victor, Apollinaire şi Georges, a căror 
capelă era lipită de infirmerie; acolo, mulţumind cu 
smerenie Dumnezeului universului, asistai cu mare 
bucurie la Matutinae. îndată ce se făcu ziuă, deplin 
stăpân pe forţele mele fizice, am compus inscripţia 
punând chiar numele acestor sfinţi martiri. în biserica 
cea mare erau douăzeci şi două de altare : după cuvi¬ 
inţă, le restauram inscripţiile, redactate în hexametri, 
precum şi epitafurile sfinţilor; mă îngrijii apoi să îm¬ 
podobesc în acelaşi fel mormintele câtorva personaje 
religioase. Oamenilor de bun simţ le fu pe plac acest 
lucru. Dar se întâmplă ceea ce abatele Odilon avea 
obiceiul să deplângă adesea :Vai!zicea el, dacă lepra 
invidiei stăpâneşte pe toţi oamenii, cu toate acestea în 
inima unora care au jurat să trăiască viaţa de că¬ 
lugări şi-a ales ea lăcaşulUn călugăr, care se făcuse 
detestat de fraţii din mănăstirea lui, îi părăsi şi veni 
printre ai noştri care, după cum le era obiceiul, îl pri¬ 
miră cu multă bunătate. Dar el îi umplu de veninul 
invidiei sale pe abate şi pe câţiva călugări şi le inspiră 
în privinţa mea o asemenea avers Urne, încât şterseră 
toate inscripţiile gravate de mine pe altare. Dar 
Dumnezeul răzbunării nu întârzie să-l lovească pe 

acest instigator la discordie între fraţi. Fu lovit pe loc 
de orbire şi sortit să se poticnească prin întuneric până 
la sfârşitul vieţii sale. Acest deznodământ a cănii veste 
se răspândi în vecinătate şi mai departe iscă o mare 
admiraţie 1 . 


A fi pregătit 

în toate miracolele, în toate prevestirile - şi chiar 
când se arată diavolul însuşi - trebuie să vedem mâna 
lui Dumnezeu. Căci dualismul instinctiv al învăţaţilor 
anului 1000 nu merge până acolo încât să-i refuze 
atotputernicia. Răul există, el acţionează liber ; el are 
forţa necesară să-i ispitească pe oameni şi să le otră¬ 
vească mintea. Dar Dumnezeu este stăpân peste toate. 
Astfel, când, în apropierea a două aniversări ale anului 
1000, cea a naşterii şi cea a răstignirii lui Hristos, se 
văd înmulţindu-se miracolele, este îngăduit să le consi¬ 
derăm drept efectul dezlănţuirii Satanei, al depravării 
oamenilor, şi vestitoare ale apropierii fulgurante a 
Antihristului. Totuşi, prin aceste semne se exprimă, în 
ultimă instanţă, o voinţă superioară, aceea a Domnului : 
cometele, foametea, erezia vin incontestabil de la divi¬ 
nitate. Aceste fenomene nu rămân mai puţin ambigue. 
Atunci când aruncă nenorociri asupra umanităţii, ma- 
nifestându-şi mânia, Dumnezeu urmăreşte el oare, cum 
o fac în mod obişnuit regii pământului, ducii şi seniorii 
mai mici, o răzbunare brutală împotriva celor care-1 
insultă ? Este răul o pedeapsă ? Nu este oare, în egală 
măsură, şi un avertisment generos al Stăpânului care, 
în îndurarea lui, încearcă să prevină creaturile înainte 
de a abate asupra lor cele mai teribile lovituri ? 

Vindictă ? Admonestare ? Orice ar fi, dezordinile 
universului îndeamnă la penitenţă. Căci gânditorii se¬ 
colului al Xl-lea - chiar dacă refuză, aşa cum o face 
Abbon de Fleury, să-i urmeze pe adepţii milenarismului 

şi să situeze într-un punct precis al viitorului ziua 
maniei divine - interpretează cu toţi istoria timpului lor 
bazăndu-se pe discursul eshatologic al lui Iisus, aşa cum 
este relatat în cele trei evanghelii sinoptice : „Şi vor fi 
cutremure mari şi, pe alocuri, foamete şi ciumă şi spaime 
şi semne mari din cer vor fi (Luca, 21, 11)...* „Căci se 
vor ridica hristoşi mincinoşi şi prooroci mincinoşi şi 
vor da semne mari şi chiar minuni (Matei, 24, 24)../ 
Eclipsele, balenele monstruoase, maniheiştii din Orleans, 
apariţia sfinţilor, a diavolului, a morţilor, anunţă în per¬ 
manenţă că lumea este trecătoare, condamnată şi că 
sfârşitul îi este aproape. De oriunde ar veni, aceste 
dezordini sunt destinate să-l smulgă pe om din tihna 
lui, să-l ţină treaz şi să-l îndemne să se purifice : „Pri¬ 
vegheaţi deci, căci nu ştiţi în ce zi vine Domnul vos¬ 
tru... ; de aceea, şi voi fiţi gata, că în ceasul în care nu 
gândiţi, Fiul Omului va veni (Matei, 24, 42, 44)/ Nu 
trebuie să dăm crezare spaimelor Anului 1000. Dar 
trebuie să admitem, în schimb, că cei mai buni creştini 
ai timpului trăiau o nelinişte latentă şi că, meditând la 
Evanghelie, făceau din neliniştea lor o virtute. 



6 

Purificare 




I 


Excluderile 


Sacrificiul 

Acesta este sensul tuturor operelor istorice ale epocii. 
Ele sunt morale ; propun exemple. Glaber, Helgaud, 
Ademar de Chabannes şi toţi ceilalţi şi-au compus 
relatarea ca pe o predică îndemnând la penitenţă, 
întregul univers răsuna atunci de chemarea la sacrificiu ; 
era necesar ca neamul omenesc să se lepede de bu¬ 
nurile lumeşti. Trei raţiuni profunde îi îndemnau în 
mod deosebit pe aceşti oameni să desprindă o ase¬ 
menea lecţie din cursul recent al istoriei. Mai întâi, 
erau călugări : părăsiseră, cel puţin într-un moment al 
vieţii lor, lumea ; îşi impuseseră privaţiuni; pentru ei, 
asceza reprezenta, fără îndoială, calea triumfală ; se 
simţeau obligaţi să antreneze cu ei tot poporul lui 
Dumnezeu pe drumul către perfecţiune. Pe de altă 
parte, în pragul secolului al Xl-lea, habitudinile sociale 
şi mai ales practicile judiciare făceau din dar, din 
„iertare", actul prin excelenţă al reconcilierii: un om 
se exclusese din comunitate printr-o crimă ? Lepădân- 
du-se de sine, impunându-şi el însuşi un sacrificiu, 
răscumpăra astfel sângele vărsat, obţinând iertarea de 
la victima sa ; îşi redobândea pacea şi prietenia prin¬ 
ţului a cărui autoritate garanta justiţia pentru întreg 
ţinutul. în sfârşit, într-o religie dominată în întregime 
de gesturile ritualice, sacrificiul, distrugerea voluntară şi 
gratuită a averilor, dăruite puterilor nevăzute, ocupau 
poziţia centrală în mediaţiile între om şi sacru. De 
fapt, după Anul 1000, apare foarte limpede că în 

aşteptarea Parusiei şi în faţă cu acumularea miraco¬ 
lelor, actele purificatoare s-au înmulţit. 

în cursul aceluiaşi noiembrie, în ziua a zecea a 
calendelor lui decembrie (1044), în ceasul al treilea al 
zilei', s-a produs a treia eclipsă de soare din timpid 
nostru; era fireşte a douăzeci şi opta zi a lunii. Căci 
nu se produce niciodată o eclipsă de soare decât în 
ziua a douăzeci şi opta a lunii şi nici eclipsă de lună 
decât în ziua a paisprezecea. Se spune eclipsă, adică 
lipsă sau absenţă, şi nu pentru că astrul ar lipsi efectiv 
ci, mai degrabă, pentru că lipseşte pentru noi din pri¬ 
cina unui obstacol. în aceste zile, am aflat de la Guy, 
arhiepiscopul de Reims, că ai săi au văzut steaua Bosfor, 
numită şi Lucifer, mişcându-se într-o seară de sus în 
jos, ameninţându-i parcă pe locuitorii pământului. La 
vederea unor asemenea miracole trimise din cer ; mulţi 
oameni, înfricoşaţi de propriile vicii, se căiră şi apu¬ 
cară pe calea cea dreaptă \ 

Antisemitismul 

Se cuvenea mai întâi să despărţim neghina de grâu, 
iar poporul lui Dumnezeu să fie purificat de corpurile 
străine şi funeste a căror prezenţă răspândeşte molima 
printre credincioşi. înmulţirea pericolelor provocă deci 
măsuri de excludere. Cele mai ample îi loviră, fără 
îndoială, pe evrei, consideraţi, cum am văzut mai sus, 
drept aliaţii fireşti ai Satanei. Rare până atunci, 
dovezile de antisemitism devin evidente în chiar mo¬ 
mentul în care sporeşte devotamentul pentru Crucifix 
şi la sărbătoarea Paştelui. Prin pogromuri, creştinătatea 
credea că se eliberează de fermentul corupţiei : nu 
vede ea, imediat după aceea, ritmurile universului 
revenind la rânduiala lor ? 



Excluderile 


153 


într-una din zile, de Vinerea Sfântă, dnpă adorarea 
Crucii, Roma fu zdruncinată de un cutremur de pă¬ 
mânt şi de un ciclon teribil Şi imediat, un evreu îl 
anunţă pe Papă că, exact în ceasid acela, evreii din 
sinagogi erau pe cale să profaneze imaginea Crucifixului. 
Benedict anchetă energic faptul şi, primind confirmarea, 
îi condamnă pe autorii acestei mârşăvii la pedeapsa 
capitală. Imediat ce fură decapitaţi, furia vânturilor 
se potoli. 


Excomunicări 

Tot în acel timp se răspândeşte în ceremonialul 
Bisericii obiceiul excomunicării şi interdicţiei, al cărui 
efect este de a îndepărta din corpul creştinătăţii mem¬ 
brele atinse de rău, pentru ca putrefacţia, ai cărei 
purtători sunt, să nu se propage. 

[Episcopul de Limoges], Audouin a fost obligat, din 
pricina jafurilor cavalerilor şi a devastărilor provocate 
de săraci, să instituie o nouă practică constând în 
suspendarea în biserici şi mănăstiri a exerciţiului cul- 
tului divin şi a celebrării sfintei jertfe, privând poporul 
de binecuvântarea divină, ca şi cum ar fi fost păgân ; 
el numea această practică „excomunicare ” 2 . 

Ruguri 

Epoca se împurpurează de flăcările rugurilor. Focului 
purificator îi revine sarcina de a distruge toţi germenii 
malefici. Ruguri pentru eretici şi vrăjitori. Ele se aprind 
în 1022, la Orleans, pentru „maniheiştii” care nu voiau 
să se purifice ei înşişi de propria lor infecţie : 

După ce un mare număr de oameni se străduiseră, 
folosind toate resursele inteligenţei, să-i facă să se 

lepede de ideile lor perfide şi să se întoarcă spre ade¬ 
vărata şi universala credinţă şi fură refuzaţi în toate 
felurile, li s-a comunicat că ; dacă nu revin mai repede 
la o idee sănătoasă despre credinţă, la ordinul regilor 
şi cu consimţământul întregului popor ; vor fi arşi ime¬ 
diat pe rug. Dar ei, plini de funesta lor nebunie, se 
lăudaţi că nu se tem de nimic, anunţau că vor ieşi din 
foc neatinşi şi râdeau dispreţuitori de cei care-i sfă¬ 
tuiau de bine. Văzând, împreună cu toţi cei de faţă, 
că nu-i putea face să-şi revină din nebunia lor, regele 
porunci să se aprindă un foc mare, nu departe de oraş, 
sperând că, îngroziţi, vor renunţa la răutăţile lor; în 
timp ce erau duşi spre rug, cuprinşi de o agitaţie de¬ 
mentă, proclamau sus şi tare că acceptau supliciul şi, 
trăgându-se unii pe alţii, se aruncau în foc. Dar când, 
în sfârşit, treisprezece dintre cei aruncaţi în foc înce¬ 
puseră să ardă, fură auziţi strigând din toate puterile, 
din mijlocul focului, căfuseseră îngrozitor duşi în eroare 
printr-o artă diavolească şi recunoscând că ideile lor 
recente despre Dumnezeul şi stăpânul tuturor lucrurilor 
erau nelegiuite; că, drept răzbunare a hulei de care se 
făcuseră vinovaţi, erau chinuiţi în această lume, înainte 
de a fi în eternitate. Auzindu-i, mulţi dintre cei pre¬ 
zenţi, îndemnaţi de milă şi omenie se apropiară să-i 
scoată din foc, măcar pe cei care nu erau decât pe 
jumătate arşi, dar nu reuşiră; flacăra justiţiară îi mistui 
pe aceşti nefericiţi, prefăcându-i pe loc în cenuşă. De 
atunci, oriunde erau descoperiţi, adepţii acestor credinţe 
perverse eraţi condamnaţi la aceeaşi pedeapsă răzbu¬ 
nătoare. Şi cultul venerabilei credinţe catolice, odată 
extiypată nebunia acestor respingători smintiţi, s-a înveş¬ 
mântat pe întreg pământul într-o lumină şi mai vie \ 

La Angouleme, moartea contelui Guillaume Taillefer, 
prevestită de un incendiu, a dus la rug câteva „vră¬ 
jitoare”, nişte biete femei acuzate de a fi provocat prin 
farmecele lor decesul acestuia. 

în acelaşi an, contele fu cuprins de o slăbiciune a 
trupului şi, în cele din urmă, muri. în anul acela, 
lucru foarte dureros de spus, un incendiu aprins de 
creştini nelegiuiţi a distrus oraşul Saintes şi, odată cu 
el, bazilica Sfântul Petru, reşedinţa episcopului; locxd 
rămase vreme îndelungată lipsit de cultul divin. în 
clipa în care contele se gândea să răzbune această 
jignire adusă lui Dumnezeu, începu, încetul cu încetul 
să-şi piardă puterile; îşi amenaja o casă la Angouleme, 
în apropiere de biserica Sfântul Andrei, pentru a putea 
asista la slujba divină, dar boala îl obligă să rămână 
în pat. Primea neîncetat vizita tuturor seniorilor şi a 
nobilelor personaje venite din toate părţile. Unii sus¬ 
ţineau că boala i se datora unor farmece nefaste : el se 
bucurase întotdeauna de un trup sănătos şi robust, ce 
nu părea bolnav ca trupul bătrânilor, nici ca acela al 
tinerilor. Se descoperi că o femeie malefică folosise îm¬ 
potriva lui arta ei ucigaşă. Cum refuza să-şi mărtu¬ 
risească crima, s-a recurs la judecata lui Dumnezeu, 
pentru ca adevărul ascuns să fie pus în lumină de 
victoria unuia dintre luptători. Aceştia, după ce depu- 
seră jurământul, se bătură îndelung şi cu înverşunare; 
reprezentantul contelui era Etienne, iar Guillaume era 
apărătorul vrăjitoarei. Etienne ieşi învingător fără să 
fie rănit; celălalt, cu capul spart, şiroind de sânge, 
rămase în picioare de la ceasul al treilea al zilei, până 
la ceasul al nouălea; învins, fu luat pe sus, pe jumă¬ 
tate mort şi rămase mult timp la pat. Părăsind câmpul 
de bătaie neatins, imediat Etienne fugi pe jos, pentru 
a-i mulţumi lui Dumnezeu, până la mormântul sfântului 
Cybard, unde îşi petrecuse şi noaptea precedentă în 
veghere şi rugăciuni ; apoi, se întoarse călare în oraş 
pentru a-şi reface forţele. în acest timp, vrăjitoarea, 
fără ştirea contelui, fu supusă la felurite chinuri şi apoi 
crucificată; dar nici aşa nu mărturisi nimic: cu ini¬ 
ma pecetluită de diavol, nu scoase nici o i>orbă, nici 

un sunet. Şi totuşi, trei femei care fuseseră de fatc .a 
vrăjite ei o demascam prin mărturia lor. Aceleaşi femei 
dezgropară sub ochii tuturor nişte statuete magice din 
lut, deja putrezite de timp. Contele o iertă totuşi pe 
femeie şi nu îngădui să mai fie torturată, lăsând-o în 
viaţă. Ieremia povesteşte şi el că Antiochus Epiphanus 
fusese lovit de nebunie ca urmare a farmecelor malefice 
şi că, pradă unor viziuni mincinoase, muri de această 
boală. Nu e nimic de mirare în faptul că Dumnezeu 
îngăduie ca un creştin să fie lovit de o boală trupească 
prin farmece drăceşti, când ştim că preafericiţid Iov a 
fost lovit de diavolprintr-o chinuitoare bubă şi că Pavel 
a fost pălmuit de un înger al lui Sat an; şi nu trebuie 
să ne temem de bolile mortale pentru trup: mai grav 
este ceea ce loveşte sufletul, decât ceea ce loveşte trupul. 

Contele Guillaume primi binecuvântarea din partea 
episcopilor şi a abaţilor; îşi puse în ordine toate trebu¬ 
rile şi-şi împărţi bunurile, aşa cum crezu de cuviinţă, 
între soţie şi fiii săi; iertat şi absolvit, a ascultat litur¬ 
ghia tot timpul cât a ţinut Postul Paştelui; şi, în sfârşit, 
înainte de Săptămâna Sfântă, primind ultimul mir şi 
împărtăşania, închinându-se şi sărutând lemnul 
sfintei cruci, îşi dădu sufletul lui Dumnezeu, în braţele 
episcopului Rohon şi ale preoţilor, sfârşitul lui fiind 
vrednic de laudă. Trupul i-a fost privegheat timp de 
două zile de clerici şi călugări în bazilica Sfântului 
Apostol Petru. întregul oraş se umplu de plânsete. în 
sfânta Duminică a Floriilor, trupul lui, acoperit cu 
verdeaţă şi flori, fu transportat la bazilica Saint-Cybard, 
unde fu îngropat în faţa altarului sfântului Dionisie. 
Slujba de înmormântare a fost ţinută de doi episcopi, 
Rohon dAngouleme şi Arnot de Perigueux. Deasupra 
mormântului, fiul său Audouin aşeză o placă de plumb 
cu următoarea inscripţie: „Aici odihneşte fermecătorul 
senior Guillaume, conte de Angouleme care, în anul 

întoarcerii sale de la Ierusalim, muri în pace în a opta 
zi a idelor lui aprilie, în ajun de Florii, anul 1028 de 
la întrupare.” Tot neamul lui se odihneşte în sanc¬ 
tuarul de la Saint-Cybard. în acest timp, la porunca 
lui Audouin, vrăjitoarele jură arse pe rug în afara 
zidurilor oraşului. După înmormântare, episcopii, îm¬ 
preună cu clend şi poporul, făcură sfânta procesiune 
duminicală şi păstrară un moment de reculegere. 

Danii 

Totuşi, se cuvine ca o umanitate vindecată prin foc 
şi fier de excrescenţele ei nefaste să se supună şi unor 
rituri de penitenţă, atăt individuale cât şi colective. 
Cea mai simplă, cea mai obişnuită dintre toate este 
dania : în pragul morţii, acelaşi conte d’Angouleme 
oferi lui Dumnezeu avuţia sa : 

Guillaume oferi mănăstirii Saint-Cybard, ca preţ al 
lăcaşului său de veci, felurite şi considerabile danii, 
pământuri, fire de aur şi argint şi midie alte lucruri. 
Printre alte daruri, oferi şi o cruce de aur pentru proce¬ 
siuni . împodobită cu pietre preţioase, în greutate de 
şapte livre şi două candelabre de argint de fabricaţie 
sarazină cântărind cincisprezece livre 

Guillaume, între timp, se pregătise mai bine pentru 
marea trecere, „ascultând liturghia şi slujbele divine”, 
adică trăind ca un călugăr. Intr-adevăr, abstinenţele, 
lepădările de tot felul, cerute de profesiunea monasti¬ 
că, sunt în mod ritual impuse şi creştinului care trebuie 
purificat. Adică omului vinovat de un foarte mare păcat 
public şi, în general, tuturor muribunzilor. Aceasta era 
penitenţa : o stare, aş îndrăzni să spun o situaţie socia¬ 
lă. Asemenea călugărului, penitentul părăseşte lumea, 
soţia, armele, bunurile ; se desparte de ceilalţi ; poartă 
un veşmânt deosebit. Cea mai bogată descriere a atitu¬ 
dinii de penitenţă se găseşte în biografia lui Robert 

cel Pios scrisă de Helgaud de la Saint-Benoît-sur-Loire. 
Regele Franţei era vinovat, cum fusese şi regele Da vid : 
îi luase femeia vasalului său care, pe deasupra, era 
legată şi prin ceea ce doctrina considera atunci o 
rudenie prea strânsă ; era deci vinovat deopotrivă de 
adulter şi de incest : 

Deoarece, aşa cum spune Scriptura, Dumnezeu 
îngăduie şi ceea ce nu este voia lui. El le-a permis , prin 
clementa sa înţelepciune, celor doi prinţi [Robert şi 
David] săpăcătuiască; şi astfel s-au recunoscut egali, 
prin condiţia umană, cu supuşii lor şi au petrecut tot 
restul zilelor lor în veghe şi rugăciuni, suportând diverse¬ 
le pedepse corporale pentru a se împlini în ei mărturia 
Scripturii: „Dumnezeu îl îndreaptă pe cel pe care-l 
iubeşte şi-l pedepseşte pe cel pe care-l primeşte. ” Şi unul, 
şi celălalt au păcătuit, acesta fiind obiceiul regilor; 
dar, cu duh de la Dumnezeii, s-au căit, au plâns, au 
gemut, ceea ce nu prea le sta în obicei regilor. După 
exemplul preafericitului David, Robert şi-a mărturisit 
greşeala, a implorat iertarea , şi-a deplâns ticăloşia, a 
postit, s-a rugat şi, manifestându-şi durerea în public, 
a făcut din spovedania sa un exemplu pentru toate 
secolele. Ceea ce indivizii nu roşesc făcând, regele n-a 
roşit să mărturisească. 

Regele s-a purificat prin daniile pe care le-a făcut 
mai mult decât orice rege. Helgaud rememorează lun¬ 
ga listă a pioaselor sale danii : 

Nerăbdător să onoreze un atât de mare episcop 
(Aignan, episcop şi patron al oraşului Orleans), Robert, 
floare înmiresmată, podoaba şi graţia sfintei Biserici, 
vru, cu voia lui Dumnezeu, să-l aşeze într-un sanctuar 
mai mare şi se hotărî să construiască pe mormântul 
lui o casă a Domnului mai frumoasă decât cea aflată 

acolo. Cu ajutorul lui Dumnezeii şi cu sprijinul sfântului 
Aignan, duse această lucrare la bun sfârşit. Edificiul 
măsoară în lungime patruzeci şi doi de stânjeni, în 
lărgime doisprezece, în înălţime zece, iar ferestrele sunt 
vreo sută douăzeci şi trei. în templu, ridică în cinstea 
sfinţilor nouăsprezece altare pe care ne străduim să le 
descriem aici în amănunt: altarul cel mare este în 
cinstea apostolului Petru, căruia regele îi asocie, la 
sfinţire, pe tovarăşul său de apostolat, pe Pavel, deşi, 
până atunci, aşezământul îl venera doar pe Petru; 
alături se află altarul dedicat sfântului Aignan; în 
partea inferioară a biseiicii, un altar este dedicat acelu¬ 
iaşi sfânt; un altul, sfântului Benedict; celelalte erau 
dedicate următorilor sfinţi: Euverte, Laurent, Georges, 
tuturor sfinţilor, Martin, Maurice, Ştefan, Antonin, 
Vincent, Maria, loan, Mântuitorul, Mamert, Nicolas, 
Michel. Absida exterioară a bisericii era o lucrare ad¬ 
mirabilă şi semăna cu cea de la biserica Sfânta Maria, 
mama Domnului, şi cu cea de la biserica sfinţilor 
Agricol şi Vital de la Clermont. Cât despre racla 
sfântului Aignan, regele a rânduit să fie împodobită 
în faţă cu aurul cel mai fin, cu pietre preţioase şi ar¬ 
gint curat. Iar masa altarului sfântului Petru, căruia 
îi este dedicat sanctuarul, a fost acoperită în întregime 
cu aur fin; nobila regină Corist ance, glorioasa lui soţie , 
trebuia, după moartea preasfântului ci soţ, să dea 
şapte litre din acelaşi aur fin şi să-l ofere lui Dumnezeu 
şi sfântului Aignan pentru a înfrumuseţa acoperişul 
bisericii astfel construite; deschisă, de la bază până la 
vârf, se vedea aici mai bine cerul decât pământul. Pe 
masa altarului se aflau cincisprezece livre de aur 
purificat. Ceea ce rămase, regina împărţi celor cărora 
trebuia să-l împartă: se arăta plină de atenţie pentru 
bisericile lui Dumnezeu, după binefăcătoarea voinţă 
a soţului ei. 

După toate acestea, gloriosul rege Robert, dorind să 
sfinţească biserica, în al treizeci şi şaselea an al urcării 

lui pe tron, de la binecuvântarea şi înălţarea sa la 
regalitate, convocă prin poruncă regească, pe arhiepis¬ 
copii Gauzlin, din scaunul de la Bourgcs, şi pe abatele 
de la Fleuri, Lierri, din Sens , precum şi pe Arnoul din 
Tours. Adunării lor li se alăturară episcopii Oury din 
Orleans, Thierri din Chartres, Bernier din Meaux, 
Guerin din Beauvais şi Raoul din Senlis. Se mai afla 
acolo venerabilul senior Odilon, abate de Cluny, şi alţi 
oameni de bine şi de mare merit cu care regele voia 
întotdeauna să stea de vorbă. Aceste personalităţi şi 
alţi miniştri ai lui Dumnezeu ridicară din mormânt 
nobilul trup al prea sfântului prieten al lui Dumnezeu, 
Aignan, şi, odată cu el, pe cele ale sfinţilor mărturisitori 
Euspice, Monitor şi Flosculus, şi pe ale martirilor 
Baudelius şi Subilius; de asemenea şi al sfintei Agie, 
mama sfântului Loup, mărturisitorul; şi gloriosul rege 
împreună cxi cei ale căror nume le-am citat mai sus, 
veniţi pentru această ceremonie, îl veghe ară pe 
Aignan, aduseră laude, cântându-i imnuri în biserica 
Saint-Martin, în timp ce se pregătea tot ceea ce era 
necesar şi ut il pentru sfânta binecuvântare. Când totul 
fu gata, regele binecuvântă şi sfinţi solemn aşezămin- 
tele, prin aceiaşi sfinţi preoţi, în anul de la întruparea 
Domnului 1029, la a douăsprezecea dată fixată. Ilus¬ 
trul rege luă pe umerii săi moaştele sfântului, ajutat 
de poporul său plin de bucurie şi vioiciune, strămutân- 
du-le, în cântece sacre, în noul templu pe care acelaşi 
glorios Robert îl ridicase, lăudând pe pomnul şi pe 
sfântul Aignan în sunet de tobe şi voci umane, de in¬ 
strumente cu coarde şi de orgă; fu depus la locul sfânt 
întru onoarea, slava şi lauda lui Iisus Hristos, Domnul 
nostru şi a slujitorului său Aignan, binecuvântat cu o 
deosebită slavă. 

După ce se săvârşi sfinţirea şi toate ritualurile de 
închinare a sfântului templu, Robert , părintele ţării, 

care nu trebuie numit decât cu mult respect, se în¬ 
dreaptă spre altarul prea sfântului Petru şi al iubitului 
senior Ai grian, şi, în văzul tuturor, lepădându-şi veşmân¬ 
tul de purpură, numit în limba obişnuită hlamidă, se 
lăsă cu ambii genunchi la pământ, adresând lui 
Dumnezeu din adâncul inimii sale următoarea fier¬ 
binte rugăciune : „îţi mulţumesc Doamne, bunule, că 
astăzi, prin străduinţele sfântului Aignan, am dus la 
bun sfârşit proiectul pe care l-am conceput; şi m-am 
bucurat în sufletul meu , pentru trupurile sfinte care 
astăzi trnimfă alături de dânsul. Trimite, Doamne, 
prin sfinţii aceştia, celor ini iertarea păcatelor şi dă 
celor morţi viaţă şi odihnă veşnică. Apleacă-te asupra 
timpurilor pe care le trăim, stăpâneşte regatul care-ţi 
aparţine şi care ne-a fost încredinţat prin îngăduinţa , 
îndurarea şi bunătatea ta; condu-l, ocroteşte-l spre 
cinstea şi slava numelui tău, prin virtutea minunată a 
sfântului Aignan, părinte al acestei ţări pe care a eli¬ 
berat-o printr-un miracol de duşmanii ei. ” 

Odată rugăciunea încheiată, fiecare s-a întors bu¬ 
curos la casa lui; şi în aceeaşi zi, regele îmbogăţi 
aceste aşezăminte în chip strălucit, dăruindu-le patru 
feţe de masă de mare preţ, un vas de argint cu acoperă¬ 
mântul lui, pe care-l închină Dumnezeului atotputer¬ 
nic şi sfântului mărturisitor Aignan. Printre obiectele 
de cult dăruite de acest foarte pios, foarte înţelept şi 
foarte puternic rege Robert se aflau următoarele: opt¬ 
sprezece veşminte preoţeşti în stare bună, magnifice şi 
foarte bine lucrate; două cărţi ale Evangheliilor îmbră¬ 
cate în aur, două în argint şi alte două, mai mici, cu o 
carte de rugăciuni bogat împodobită cu fildeş şi ar¬ 
gint ; douăsprezece fii act ere de aur; un altar minunat 
împodobit cu aur şi argint, cu o piatră încântătoare la 
mijloc, numită onix; trei cruci de aur, din care cea 
mai mare cântăreşte şapte livre de aur curat; cinci 

clopote (unul dintre ele, cu adevărat minunat, cân¬ 
tăreşte două mii şapte sute de livre,- regele puse să se 
graveze pe el simbolul botezului regal . cu idei şi mir ; 
după ritualul Bisericii, pentru ca, prin barul Duhnii ti 
Sfânt, acest clopot să poarte numele lui Robert). Regele 
mai dărui sfântului Aignan două biserici, la Santilly 
şi Ruan, cit satele şi tot ce ţine de ele, confirmând şi 
întărind darulprintr-un precept regal. în plus, el obţinu, 
de la seniorul Tbierri, venerabilul episcop de Orleans, 
altarele pentru aceste două biserici, cu un privilegiu 
acordat de episcop sfântului Aignan şi ilustrului rege 
ce dovedise întotdeauna prin cuvintele sale afecţiunea 
vie pe care o purta sfântului în inima sa. 

Daniile regale îmbracă o formă simbolică când su¬ 
veranul, uns al Domnului, imită faptele lui Iisus în 
timpul Paştelui : 

Dar nu vrem să trecem sub tăcere obiceiul pe care 
şi-l luase de a da pomană în reşedinţele regatului său. 
La Paris, la Senlis, la Orleans, la Dijon, la Auxerre, la 
Avallon, la Melun, la Etampes, în fiecare din aceste 
reşedinţe, s-au dat vin şi pâine pentru trei sute de 
săraci sau, ca să fiu mai exact, pentru o mie; pomeni 
a dat mai ales în anul în care s-a dus la Dumnezeu, 
adică în anul 1032 de la întruparea Domnului. Mai 
mult, în Postul Paştelui, oriunde mergea, distribuia în 
fiecare zi la o sută sau două de săraci, pâine, peşte şi 
vin. în ziua Cinei celei de Taină a Domni din, lucru de 
mirare pentru cine n-a fost de faţă şi cu adevărat vred¬ 
nic de laudă pentru cei care i-aufost martori şi au dat 
o mână de ajutor, se aflau acolo nu mai puţin de trei 
sute de săraci adunaţi în acea zi, prin bunătatea lui, 
cărora el le împărţea cu sfânta lui mână, punând în 
mâinile lor, după ce fiecare făcea plecăciunea, legume, 
peşte, pâine şi un dinar. Şi toate acestea se petreceau la 

a treia oră din zi. La ora şase, oferea la o sută de 
clerici săraci partea lor de pâine, peşte şi vin, dă- 
ruindn-i fiecăruia câte doisprezece dinari, cântând 
fără încetare, cu inima şi buzele, psalmii lui David. 
După masă, umilul rege se pregătea pentru slujba lui 
Dumnezeu, lepădându-şi veşmintele, şi legându-şi un 
ciliciu de-a dreptul pe piele; aduna în jurul lui mai 
mult de o sută şaizeci de clerici; după exemplul 
Domnului, el le spăla picioarele ştergându-le cu părul 
capului său şi, supunându-se poruncii lui Dumnezeu, 
le dădea la fiecare câte doi bănuţi; era de faţă clerul 
şi printre ei se ajla un diacon, însărcinat să citească 
în tot acest timp relatarea Cinei Domnului după Ioan. 
Astfel erau ocupaţiile acestui rege glorios prin meritele 
sale; în cursul întregii zile, în Vinerea Sfântă, el străbă- 
tea toate bisericile sfinţilor şi adora Crucea Domnului, 
până în ajunul sfintei învieri; apoi lua parte la slujba 
de proslăvire, rostind-o cu propria lui gură. Prin me¬ 
ritele acestor virtuţi şi ale atâtor altele, prin mărturia 
actelor lui caritabile, acest glorios rege Robert, care 
trebuie slăvit de tot pământul, s-a oferit admiraţiei 
hunii şi rămâne un exemplu pentru întreaga poste¬ 
ritate. 

Acest bărbat, după Dumnezeu, cu gloria cea mai 
vestită printre regi, în temenii numărului sacru al sfin¬ 
ţilor apostoli pe care-i iubea cu toată iubirea inimii lui 
şi la sărbătorile cărora făcuse jurământ să postească, 
se însoţea de doisprezece săraci pe care-i îndrăgea în 
mod deosebit. Era pentru ei adevărata odihnă după 
prea multa suferinţă îndurată. El îi compara pe aceşti 
sfinţi săraci cu nişte măgăruşi viguroşi şi, pretutindeni 
unde mergea, îi mâna în faţa lui, bucuros, lăudându-l 
pe Dumnezeu şi binecuvântându-i sufletul. Aceşti să¬ 
raci ai lui, dar şi alţii nenumăraţi, când era vorba 
să-i consoleze, nu se dădea în lături niciodată, dimpo¬ 
trivă, îşi dădea toată silinţa. Dacă vreunul murea, 

grija li ti cea mare era ca numărul lor să nu scadă; cei 
ini urmau celor morţi, reprezentând prinosul adus lui 
Dumnezeu de către acest mare rege. 

Mortificări 

Penitent - pentru că este păcătos, dar chiar şi pentru 
simplul fapt că este rege, răspunzător pentru mântu¬ 
irea tuturor, şi reprezentant al lui Hristos în faţa popo¬ 
rului - Robert îşi supune trupul la mortificări : 

într-un an, de sfântul Post al Paştelui, abatele de 
Saint-Arnoul din Crepy se dusese ca de obicei să-şi 
întâlnească regele aflat pe atunci la Poissy şi, după 
ce-şi rezolvă treburile pentru care venise, luă împreună 
cu el hrana trupului şi pe aceea a sufletului. Simţin- 
du-se legaţi prin afecţiunea care însoţeşte de obicei 
aceste clipe, blândul abate, amintind regelui bunătatea 
lui Dumnezeu, îl sfătui să dea puţină putere trupului 
umilit, hrănindu-se cât de cât, el care, bătând neînce¬ 
tat la porţile cerului prin rugăciuni, participa la gloria 
sfinţilor. Regele, om plin de pietate, refuză şi, proster- 
nându-se, îl imploră să nu-l oblige să facă aceasta, 
zicând că, dacă ar asculta sfaturile sale, nu şi-ar mai 
putea împlini jurământul postului pe care îl făcuse lui 
Dumnezeu. La aceste cuvinte, abatele se simţi con¬ 
strâns să tacă şi, meditând în inima lui la perfecţiunea 
virtuţii, a cărei mărturie era acest post atât de aspru, 
făcu multe şi felurite slujbe pentru ca Dumnezeu să-i 
ajute prinţului să-şi împlinească promisiunea. Regele, 
bucuros de darurile spirituale pe care i le făcea sfântul 
bărbat, îi mulţumi lui Dumnezeu şi respectă sfântul 
post fără întrerupere, în aşteptarea învierii Dumnezeului 
nostru Iisus Hristos. înjlăcărat slujitor al binelui în 
materie de religie, pentru curăţarea de păcatele sale, 
proceda în felul următor: din a treia Duminică de 

dinaintea Paştelui şi până la Paşte, fără să mai folo¬ 
sească vreo pernă, se culca adesea direct pe duşumeaua 
tare, înălţându-şi fără încetare sufletul spre Dumnezeu. 
Pentru asemenea fapte şi pentru multe altele, fie ca 
scurta rugăciune care urmează să ajute la mântuirea 
sufletului său: „Să-i ierte Dumnezeu nelegiuirile fapte¬ 
lor sale trecute, să le dea în veşnică uitare, să-l facă 
părtaş la prima înviere, El, cel care este învierea morţilor, 
Iisus Hristos cel viu şi rege în i'ecii vecilor. ” 

Pelerinaj 

Clipa cea din urmă fiind aproape, riturile de peni¬ 
tenţă iau amploare. Cu mult înainte de moartea lui 
trupească, regele Robert vrea să moară pentru viaţa 
profană. Despărţirea de lume se face prin plecarea în 
pelerinaj. Practică penitenţială majoră, o asemenea 
încercare îl supune pe creştin la pericolele unei aven¬ 
turi şi, precum odinioară pe poporul evreu, îl conduce 
spre Pământul Făgăduinţei. Regele vizitează astfel, rând 
pe rând, mormintele tuturor sfinţilor, prietenii săi, în 
drumul său către abaţia Saint-Gilles aflată la hotarele 
regatului: 

Nutrind dorinţa de a părăsi viaţa laică spre a trăi 
întru Hristos, Dumnezeul nostru, puternicul rege, do¬ 
rind să-l vadă pe acela căruia îi aparţine tot ceea ce 
există şi la care ne raportăm în tot ceea ce scriem, a 
voit să-l aibă de prieten pe pământ pe cel pentru care 
cerul se dovedeşte neîncăpător. în timpul Postului Mare 
se alătură sfinţilor, uniţi cu el în slujirea lui Dumnezeu, 
se roagă lor, îi cinsteşte, le loveşte auzul cu umile şi 
mântuitoare rugăciuni, pentru a fi demn să cânte lao¬ 
laltă cu toţi sfinţii laude lui Dumnezeu. Lucra pentru 
aceasta cu tot trupul şi spiritul său, pentru a triumfa 
într-o zi prin virtutea lui Dumnezeu. Fu întâmpinat în 

ţinutul Bourges de sfântul protomartir Ştefan, împre¬ 
ună cu sfântul Maieul, aflat în primele rânduri prin 
meritele sale, de sfânta Maria şi prea cunoscutul şi 
marele martir Iulian, din nou de prea îngăduitoarea 
Fecioară între fecioare Maria, cu mărturisitorul sfânt 
Gîiles. Apoi faimosul Saturnin, curajosul Vincent, dem¬ 
nul Antonin, sfânta Foy martira şi, în sfârşit, sfântul şi 
prea merituosul cavaler al Domnului, Geraud, îl trimit 
înapoi, bine, sănătos, slăviţidui Ştefan lângă care pe¬ 
trece cu mare bucurie zilele de Florii, înainte de a 
ajunge la Orleans, pentru a-l primi aici, în ziua de 
Paşte, pe autorul mântuirii noastre. Pe drum, făcu nu¬ 
meroase danii acestor sfinţi, iar mâna lui nu-i părăsi 
pe săraci niciodată. Există în acest ţinut mulţi bolnavi, 
mai ales leproşi; omul lui Dumnezeu nu se înspăimân¬ 
tă, citind el în Sfintele Scripturi că Iisus Hristos a primit 
adesea, în forma lui umană, ospitalitatea leproşilor. Se 
apropia de ei cu bunăvoinţă, intra în casele lor, le 
dădea bani cu propria lui mână şi le săruta mâinile 
cu gura lui; şi-l lăuda pe Dumnezeu în toate lucrurile, 
amintind cuvintele Domnului:Adu-ţi aminte că ţărână 
eşti şi în ţărână te vei întoarce ” Altor nefericiţi le trimi¬ 
tea, plin de pietate, ajutoare, din dragostea statornică 
pentru Dumnezeu cel atotputernic, care face lucruri 
însemnate pretutindeni unde se află. Şi puterea lui 
Dumnezeu îi hărăzi acestui om o asemenea virtute în 
îngrijirea trupurilor, că atingând cu mâna lui foarte 
pioasă plaga bolnavilor, făcând semnul crucii, îi vin¬ 
deca de toate durerile răului lor. 

Psalmodiere 

în sfârşit, în agonia sa, însoţită de minuni, el împli¬ 
neşte obiceiurile liturghiei monastice, purtându-se ca 
un adevărat fiu al sfântului Benedict : 

înainte de moartea lui, cu adevărat sfântă, din zi¬ 
ua a treisprezecea a calendelor lui august, se văzu în 
Uimea întreagă, de patimile sfinţilor Petru şi Pavel, 
cum soarele luă înfăţişarea lunii în primul ei pătrar 
şi, lipsit de raze, se întunecă, pălind deasupra creştete¬ 
lor oamenilor, spre ceasul al şaselea din zi. Fenomenul 
stânjenea atât de tare privirea că oamenii nu se des¬ 
luşeau unii pe alţii şi trebuia să treacă un timp până 
să se recunoască. Ce prezicea acest fenomen, se ştie: 
pentru noi, ticăloşii, nimic nu s-a întâmplat decât 
durerea de neîndurat în care ne-a lăsat moartea lui. 
Din ziua aniversării sfântului Petru până în ziua morţii 
lui, sunt doităzeci şi una de zile. în acest timp, el citi 
sfinţii psalmi ai lui David şi inedită la legea Domnului, 
zi şi noapte, pentru ca, fireşte, să se poată spune despre 
el ceea ce se spusese despre sfântul nostru Benedict: 

„Sârguincios cântăreţ de psalmi, el n-a lăsat nici¬ 
odată lira să se odihnească, 

Şi muri cântându-şi cu sârguinţă sfinţii psalmi . ” 
Omul acesta, de o mie de ori preafericit, ştia că 
generoasa pace şi blânda odihnă îi aşteaptă pe slu¬ 
jitorii lui Dumnezeu, când, despărţiţi de vânzoleala 
lumii, ajung lângă tronul sigur al limanului etern, şi 
că, după încercarea morţii, ei intră în nemurire. Se 
grăbea ca, prin virtuţile pe care le-am arătat ca fiind 
ale lui, să părăsească tristeţile prezente pentru a ajunge 
la bucuria cea veşnică. Zicea că ai>ea bucuria întreagă 
de a suferi pentru a se învrednici să-l privească pe 
Hristos, Dumnezeul nostru. Pregătit el însuşi să pără¬ 
sească această lume, îl chema neîncetat pe Domnul 
Iisus, învăţătorul mântuirii şi al oricărui bine. Pentru 
a contempla puterea de neînvins a Regelui etern, se 
ruga neobosit, prin voce şi gesturi îngerilor, arhanghelilor 
şi tuturor sfinţilor lui Dumnezeu ca să-i vină în ajutor, 
apărându-şi fruntea, ochii, nările, buzele, gâtul, ure¬ 
chile, cu semnul sfintei cruci, în amintirea întrupării 

Domnului, a naşterii, a patimilor şi minerii lui, a înălţării 
şi a harului Duhului Sfânt. Aşa i-a fost obiceiul în 
timpul vieţii, lui, căruia nu i-a lipsit niciodată în mod 
voit agheazma. înzestrat cu asemenea virtuţi şi cu multe 
altele încă, în al şaizecilea an al vieţii sale, credem, îşi 
aştepta moartea cu seninătate. Boala înrăutăţindu-se 
din pricina unei febre puternice, ceru ultima împărtă¬ 
şanie mântuitoare şi binefăcătoare cu trupul şi sângele 
dătător de viaţă al Domnului nostru Iisus Hristos. Du¬ 
pă ce o primi, mai trecu o clipă doar, apoi se ridică la 
Regele regilor şi la Domnul domnilor şi, plin de bucurie, 
intră în regatul fericit. Adormi, cum am spus, întru 
Domnul, în a treisprezecea zi a calendelor lui august, 
într-o zi de marţi, în zori, în oraşul Melun ; fu dus la 
Paris şi înmormântat la Saint-Denis, lângă tatăl său, 
în faţa altaru lui Sfintei Treim i 5 . 

Profesiunea monastică 

Şi totuşi, perfecta penitenţa individuală, cea mai 
mântuitoare, consta „în convertire’*, în schimbarea cur¬ 
sului existenţei prin intrarea în mănăstire. Majoritatea 
călugărilor Anului 1000 fuseseră „dăruiţi” lui Dumnezeu 
de părinţi încă din prima lor copilărie ; fiind admişi în 
ordin, primeau aici o instrucţie specială în sânul co¬ 
munităţii, care-şi era astfel sieşi propria şcoală. Se 
întâmpla foarte rar ca un adult, crescut pentru viaţa 
profană, să se hotărască s-o rupă cu ai lui şi să îmbrace 
veşmântul lui Benedict ; un asemenea act stârnea ade¬ 
sea scandal (a se vedea p. 210). Dar se răspândise în 
vremea aceea obiceiul ca oamenii de o anumită vârstă, 
care se pregăteau să moară, să se retragă din lume. 
Mulţi, asemenea acelui „laic şi totuşi foarte credincios”, 
despre care vorbeşte Raoul Glaber Ca se vedea p. 87), 
se mulţumesc să urmărească slujba cu regularitate şi 
se stabilesc pentru aceasta la porţile mănăstirilor. Unii 

chiar intră şi depun aici jurământul de credinţă. Dar 
cei mai mulţi dintre ei abandonează armele, îşi tund 
părul şi îmbracă rasa pe patul morţii, făcând mănăstirii 
pe care au ales-o importante danii. Iată actul întocmit 
cu ocazia convertirii vicontelui de Marsilia. Acest mare 
senior poseda în patrimoniul familiei episcopia oraşu¬ 
lui (fratele său, Pons, era pe atunci episcop) şi vechea 
abaţie Saint-Victor, restaurată cu vreo patruzeci de ani 
în urmă, odată cu îndepărtarea pericolului sarazin; 
acolo s-a şi călugărit. 

îndemnat de marea bunătate a lui Dumnezeu 
atotputernicul şi cu binevoitoarea sa îngăduinţă, el 
care nu vrea moartea păcătosului ci, dimpotrivă, să se 
convertească şi să fie viu, eu, Guillaume de Marsilia, 
zăcând la pat de boala trimisă de Dumnezeu, încon¬ 
jurat de fraţii din mănăstirea preafericitului Victor, 
adică de Guifred, rânduit în fruntea pomenitei mă¬ 
năstiri de abatele Garnier [de Psalmodi], şi de mulţi 
alţi fraţi, aceştia, după obiceiul slujitorilor Domnului, 
s-au străduiţi să-mi arate că sosise pentru mine clipa 
când trebuia să părăsesc miliţia seculară pentru a lup¬ 
ta de aici înainte numai pentru Dumnezeu. Astfel, prin 
bunăvoinţa lui Dumnezeu, mişcat de îndemnurile lor, 
rni-arn tuns părul şi, după regula sfântului Benedict, 
am primit veşmântul călugăresc. Şi, în afară de ceea 
ce am'dăruit când eram sănătos pomenitei mănăstiri 
a preafericitului Victor martirul, adică domeniul Plan 
d’Aups cu toate dependinţele şi hotarele, acum, în de¬ 
plinătatea simţurilor şi cu mintea întreagă, pentru tă¬ 
măduirea sufletului meu, dăruiesc lui Dumnezeu 
atotputernicul şi sfântului Victor, ca şi abaţilorşi călu¬ 
gărilor care slujesc în pomenitul aşezământ, cel puţin 
jumătate din domeniul numit Campanias, care în te¬ 
meiul folosinţei, îl stăpânesc, întreg, fără nici o restric¬ 
ţie, cu toate dependinţele şi hotarele sale. Aşa cum l-am 

stăpânit o inaţă, tot aşa îl cedez, îl donez, şi-l transmit, 
cum am şi spus, lui Dumnezeu atotputernicul şi se¬ 
niorului meu, sfântul Victor, care totdeauna mi-a stat 
într-ajutor la nevoie şi care acum, punăndu-se chezaş 
pentru mine, înă cheamă în ceata sfântă. 

[Urmează hotarele domeniului astfel donat, apoi 
invocaţiile ameninţătoare, amenda fixată pentru u- 
zurpator fiind fixată la două sute de livre aur.] 

Acest act de donaţie a fost întocmit la Marsilia, în 
cetate, în anul 1004 de la întruparea Domnului, cinci¬ 
sprezece octombrie, Rodolphe fiind rege. 

[Urmează semnăturile donatorului, ale fudui său, 
episcopul Pons, ale celor din familia vicontelui şi ale 
câtorva laici ] 6 . 

în preajma Anului 1000, creştinătatea simte că va 
păşi pragul, toată, ca un singur trup. Se pregăteşte, 
deci, pentru aceasta prin penitenţele pe care şi le 
impun muribunzii. Iată de ce vom vedea toate riturile 
de purificare, nu numai înmulţindu-se, ci devenind 
colective ; ele sunt propuse poporului întreg, vinovat 
deopotrivă şi chemat să traverseze ca un trup unic 
încercarea care ameninţă Regatul. 

Adunările păcii 

Generalizarea practicilor penitenţiale, a interdicţi¬ 
ilor şi renunţărilor a fost principalul obiect al marilor 
adunări care, mai întâi în sudul Galiei, în preajma 
oraşelor prea mici pentru a le încăpea pe toate, reuni¬ 
ră în acea vreme prelaţi, stăpânitori şi mulţime de 
popor în jurul raclelor şi al moaştelor. Se punea pro¬ 
blema de a-i face pe toţi să respecte, oricărui ordin al 
societăţii ar fi aparţinut, regulile unei vieţi urmate pană 
atunci doar în mănăstiri de către călugări şi de specia¬ 
liştii în mortificări şi abstinenţe. A-şi impune privaţiuni 
împreună, a renunţa la plăcerea de a consuma carne, 
de a face dragoste, de a mânui aurul, de a purta 
războaie : acesta era mijlocul prin care poporul lui 
Dumnezeu putea să înduplece răzbunarea divină, să 
îndepărteze pe moment flagelurile şi să se pregătească 
pentru ziua mâniei. Când descrie, în desfăşurarea ei, 
ampla mişcare, care a făcut să se propage de la sud 
spre nordul Galiei asemenea concilii purificatoare, 

Raoul Glaber pune, pe bună dreptate, în evidenţă 
legătura organică, unind cele două principale decizii 
care s-au luat: asprirea regulilor postului şi instaurarea 
păcii Domnului. Două privaţiuni. 

în iremea aceea [anul 1000 după. Patimile 
Domnului], mai întâi în ţinuturile Aquitaniei, epis¬ 
copii, abaţii şi ceilalţi oameni închinaţi sfintei religii, 
începură să strângă poporul în adunări, la care erau 
aduse numeroase trupuri de sfinţi şi racle cu moaşte 
sfinte. De acolo, prin provincia Arles, prin Lyon şi apoi 
prin întregul ţinut al Burgundiei, până în cele mai 
îndepărtate colţuri ale Franţei, în toate diocezele se 
anunţă că, în locuri dinainte hotărâte, prelaţii şi 
mai-marii tuturor ţinuturilor vor ţine adunări pentru 
restabilirea păcii şi pentru instituirea sfintei credinţe. 
Când ştirea se răspândi în toată populaţia, cei mari, 
clasa de mijloc şi cei mai nevoiaşi se uniră, cuprinşi 
de bucurie şi unanim dispuşi să execute tot ceea ce le 
va fi prescris de păstorii Bisericii; o voce, venind din 
cer, adresându-se celor de pe pământ, n-ar fi fost mai 
potrivită. Cu toţii se mai aflau încă sub efectul terorii 
calamităţilor de mai înainte, torturaţi fiind de teama 
dea nu pierde în viitor plăcerile abundenţei. 

O însemnare, împărţită în capitole, conţinea atât 
ceea ce era interzis cât şi angajamentele sacre hotărâte 
a fi luate faţă de Dumnezeul cel atotputernic. Cea mai 
importantă dintre aceste promisiuni era aceea de a 
menţine o pace inviolabilă; oameni de toate condiţiile, 
de orice nelegiuire ar fi fost vinovaţi, puteau de acum 
să jimble în pace, fără arme şi fără teamă. Hoţul sau 
cel care încălcase domeniul altuia era supus rigorii 
unei pedepse corporale. Locurilor sacre ale tuturor 
bisericilor urma să le revină atâta onoare şi respect 
încât, dacă un om, pasibil de pedeapsă pentru vreo 
greşeală, se refugia acolo, el se găsea în afara oricărui 

pericol dacă nu încălcase pactul păcii; dacă se 
întâmpla însă acest lucru, omul era smuls de la altar 
şi trebuia să îndure pedeapsa prescrisă. în privinţa 
clericilor, călugărilor sau călugăriţelor, cel care stră- 
bătea ţara în compania lor trebuia să fie ferit de orice 
violenţă. 

S-au luat în aceste adunări multe hotărâri pe care 
le vom relata amănunţit. Fapt demn de reţinut, toată 
lumea a fost de acord să sfinţească în fiecare săptă¬ 
mână zilele de vineri, abţinându-se de la vin, şi de 
sâmbătă prin renunţarea la carne, în afară de cazul 
unor boli grave sau al unei mari sărbători celebrate 
chiar în ziua aceea : cel care era obligat de vreo împre¬ 
jurare să nu respecte întru totul această lege trebuia să 
dea de mâncare la trei săraci 1 . 

Cronologia adunărilor pentru restaurarea păcii este 
într-adevăr mult mai largă decât apare în Istoriile lui 
Glaber. Primele întruniri s-au ţinut în anii 989-990, 
simultan la Charroux, Poitou şi Narbonne. Altele se 
ţin în Aquitania şi în vechea Gothie până în Anul 
1000. Apoi, în jurul anului 1023, mişcarea cuprinde, 
prin valea Ronului şi cea a Saonei, Franţa de nord ; o 
nouă expansiune s-a produs, în anii 1027-1041, în 
aproape toată Galia, mai ales în provinciile meridio¬ 
nale. Organizată efectiv în jurul celor două aniversări 
milenare, ea nu s-a propagat în Imperiu, al cărui suve¬ 
ran mai era capabil să menţină ordinea şi dreptatea. 
De fapt, neputinţa regelui Franţei a condus Biserica, 
mai întâi în acele ţinuturi ale regatului unde degrada¬ 
rea autorităţii monarhice fusese foarte timpurie, să-şi 
asume singură misiunea de pacificare pe care odi¬ 
nioară Dumnezeu o încredinţase regelui. 

Jurământul Păcii 

Restaurarea păcii a fost concepută ca un pact desti¬ 
nat să ţină în frâu răzvrătirea unuia din cele trei ordine 
ale societăţii, acela al războinicilor. în fiecare provin¬ 
cie, cavalerii fură obligaţi să jure cu mâna pe relicvarii 
că-şi vor stăpâni agresivitatea între limite precise. Iată 
textul jurământului stabilit de episcopul din Beauvais, 
Guerin, în 1023-1025 : 

Nu voi năpăstui, în nici un fel, vreo biserică. în 
temeiul imunităţii ei, nu voi năvăli nici în piuliţele ei, 
în afară de cazul în care un răufăcător ar călca a- 
ceastăpace, ar comite vreo crimă, ar răpi un om sau 
un cal. Iar dacă, din aceste motive, voi intra în pivniţe, 
nu voi lua altceva decât pe acel răufăcător şi uneltele 
lui, în deplină cunoştinţă de cauză. 

Nud voi ataca pe preot sau pe călugăr dacă nu 
poartă arme lumeşti, nici pe cei care-i însoţesc fără 
lance şi scut; nu le voi lua calul, în afară de cazul 
când îi voi prinde făcând fapte rele care să mă autori¬ 
zeze s-o fac sau dacă refuză să-şi îndrepte greşeala 
într-un răstimp de cincisprezece zile de la avertismen¬ 
tul meu. 

Nu voi lua boul, vaca, porcul . oaia, mielul, capra, 
măgarul, lemnele pe care le cară, iapa sau mânzul ei 
neînvăţat. Nu voi ataca un ţăran, o ţărancă, im soldat 
sau pe vreun negustor; nu le voi liia banii; nu-i voi 
constrânge la răscumpărare, nu-i voi ruina luându-le 
avutul, sub pretext că seniorul lor se află în război şi 
nu-i voi biciui pentru a le lua bucatele. 

Măgarul sau măgăriţa, calul sau iapa şi mânzul 
care sunt la păşune, de acestea nu voi despina pe ni¬ 
meni de la calendele lui martie până la sărbătoarea 
Tuturor Sfinţilor, ci numai dacă-i voi prinde făcându-mi 
pagubă. 

Nu voi incendia şi nu voi dărâma casele, dacă nu 
s-au refugiat acolo un cavaler ; duşman al meu, sau 
vreun hoţ; şi în afară de cazid în care aceste case nu 
fac parte din corpul unui castel care este şi fortăreaţă. 

Nu voi tăia, nu voi smulge şi nu voi culege viile 
altora sub pretextul războiului, ci doar în cazul în care 
acestea se află pe pământurile care sunt şi trebuie să 
fie ale mele. Nu voi distruge morile şi nu voi fura grâul 
aflat acolo, decât atunci când voi fi în cavalcadă sau 
într-o expediţie militară publică şi acestea se află pe 
propriile mele pământuri. 

Hoţului dovedit public nu-i voi acorda nici sprijin, 
nici protecţie, nici lui, nici faptei lui de jaf în deplină 
cunoştinţă de cauză. în privinţa celui care va călca 
această pace cu bună ştiinţă, voi înceta să-l sprijin 
imediat ce voi afla şi, dacă a făptuit fără voie şi a 
venit să-mi ceară sprijinul, atunci fie că voi îndrepta 
greşeala lui, fie îl voi obliga s-o facă el, într-un răstimp 
de cincisprezece zile, după care voi fi îndreptăţit să-i 
cer socoteală sau să-i retrag protecţia mea. 

Nu-i voi ataca pe negustor şi pelerin şi nu-i voi jefui, 
în afară de cazul că au comis o fărădelege. Nu voi 
ucide vitele ţăranilor dacă nu voi avea nevoie pentru 
hrana mea şi a escortei mele. 

Nu voi lua prizonier nici un ţăran şi nici nu-i voi 
lua bitcatele la îndemnul viclean al seniorului său. 

Nu voi ataca femeile nobile, nici pe cei care le înso¬ 
ţesc, în absenţa soţului lor ; numai dacă le voi descoperi 
comiţând o faptă rea împotriva mea, din propria lor 
voinţă; voi păstra aceeaşi atitudine faţă de văduve şi 
călugăriţe. 

Nu-i voi jefui nici pe cei care mână căruţele cu vin 
şi nu le voi lua boii. Nu-i voi opri pe vânători, nici nu 
le voi lua caii sau câinii, în afară de cazul în care-mi 
fac daune, mie şi tuturor acelora care şi-au luat ace¬ 
laşi angajament şi-l respectă în ceea ce mă priveşte. 

Fac excepţie pământurile aflate în proprietatea mea, 
şi în fieful meu , date mie în folosinţă sau aflate sub 
protecţia ori autoritatea mea. Exceptez de asemenea 
cazurile în care voi construi o fortificaţie sau voi ase- 
dia un castel , când fac parte din armata regelui şi a 
episcopilor noştri sau mă aflu în cavalcadă. Dar, chiar 
şi atunci, nu voi cere decât atât cât este necesar traiu¬ 
lui meu şi nu voi lua la mine decât potcoavele cailor 
mei. în armată fiind, nu voi viola imunitatea biserici¬ 
lor, în afară de cazul în care îmi interzic cwnpărarea 
şi transportul proviziilor. 

De la începutul Postului Mare până la Paşte, nu voi 
ataca nici un cavaler care nu poartă arme lumeşti şi 
nu-i voi lua proviziile. Dacă un ţăran face o nedreptate 
altui ţăran sau unui cavaler, voi aştepta cincisprezece 
zile; după care, dacă n u-şi îndreaptă greşeala, voi 
pune mâna pe el, dar nu-i voi lua din avutul lui decât 
ceea ce este stabilit legal 8 . 

Este, într-adevăr, vorba de protecţia celor care mun¬ 
cesc şi se roagă şi, la un mod mai general, de protecţia 
săracilor şi a tuturor celor care nu au arme pentrli a se 
apăra împotriva jafurilor şi atacurilor profesioniştilor 
războiului, deci de menţinerea ordinii publice, aşa 
cum făceau odinioară regii. Totuşi jurămintele conţin 
câteva dispoziţii care implică ceva mai mult decât o 
intenţie paşnică. Ele limitează cu mai multă rigoare 
anumite activităţi militare în timpul Postului Mare, fur¬ 
nizând dovada că, în această perioadă de penitenţă, 
anumiţi cavaleri îşi depuneau armele şi renunţau la 
plăcerile bătăliilor, preocupaţi de purificarea lor per¬ 
sonală. 

Armistiţiul lui Dumnezeu 

De fapt, încetul cu încetul, simplelor consemne ale 
păcii li se substituie un angajament de un cu totul alt 
gen, care nu caută doar să delimiteze ariile de protecţie 
împotriva violenţelor războiului, ci stabilesc suspen¬ 
darea generală a oricărei ostilităţi în perioadele cele 
mai sfinte ale calendarului liturgic. Această abstinenţă, 
armistiţiu al Domnului, a fost propusă cavalerilor ca o 
formă de asceză potrivită rangului lor : 

S-a întâmplat în acele vremuri [în anul 1041, spune 
Glaber, de fapt ceva mai devreme], la inspiraţia ha¬ 
rului divin, mai întâi în ţinuturile Aquitaniei, apoi, 
treptat, în toată Galia, să se încheie un pact, din teamă, 
dar şi din iubire de Dumnezeu. Pactul interzicea ori¬ 
cărui muritor, de miercuri seara până în zorii zilei de 
luni, să cuteze a lua cu forţa orice de la oricine ar fi, 
de a se răzbuna pe vreun duşman sau chiar de a se 
face stăpân peste gajurile garantului unui contract. Cel 
care ar încălca această măsură publică, fie că va plăti 
cu viaţa, fie cu expulzarea din ţară şi cu excluderea 
din comunitatea creştină. Le-a plăcut tuturor să 
numească acest pact, în limba vulgară, armistiţiul lui 
Dumnezeu. într-adevăr, el nu numai că s-a bucurat 
de sprijinul oamenilor, dar a fost de multe ori ratificat 
prin redutabile semne divine. Căci majoritatea nebu¬ 
nilor care, în îndrăzneala lor insolentă, nu s-au temut 
să încalce pactul, au fost pedepsiţi fără întârziere, fie 
prin mânia răzbunătoare a li ti Dumnezeu, fie prin 
sabia oamenilor. Acestea s-au petrecut pretutindeni şi 
de atâtea ori, că numărul mare de exemple ne împie¬ 
dică să le cităm unul câte unul; şi, de altfel, toate au 
fost îndreptăţite. Căci, dacă duminica este considerată 

drept demnă de veneraţie în amintirea învierii 
Domnului - ea numindu-se şi octavă- tot aşa, zilele a 
cincea, a şasea şi a şaptea ale săptămânii, în amin¬ 
tirea Cinei de Taină şi a Patimilor Domnului, trebuie 
sărbătorite şi ferite de fapte nedrepte 9 . 



IV 


Pelerinajele colective 


Trebuie sa situăm în aceleaşi perspective desfă¬ 
şurarea concomitentă a pelerinajelor colective. în anii 
care au precedat Anul 1000, marii seniori ai regatului 
Franţei luară obiceiul să plece departe, însoţiţi de 
prieteni, preoţi şi vasali, pentru a vizita un loc sfânt, 
ceea ce însemna impunerea unei penitenţe mântuitoare 
şi asigurarea favorurilor personajelor nevăzute şi remar¬ 
cabile la ale căror morminte se duceau să se închine. 
La acestea se adăuga bucuria de a călători în grup. 
Astfel, Wilhelm cel Mare, duce de Aquitania, încă din 
tinereţea lui luase obiceiul să se ducă în fiecare an la 
Roma, la mormântul apostolilor; în anii în care nu 
mergea la Roma, făcea în compensaţie o călătorie, în 
semn de devoţiune, la Santiago de Compostela. 

Spre Ierusalim 

Convertirea prinţului Ungariei, în Anul 1000, înde¬ 
părta unul din obstacolele care împiedicau drumul 
spre Ierusalim : 

în acele timpuri, ungurii, care trăiau în preajma 
Dunării, se întoarseră, împreună cu regele lor, spre 
credinţa lui Hristos. Acest rege, botezat cu numele de 
Ştefan, îşi făcu o onoare din a fi foarte creştin ; împă- 
ratul Henric îi dădu pe sora lui de soţie, în vremea 
aceea, mai toţi cei care, din Italia şi Galia, doreau să 
meargă la mormântul Domnului de la Ierusalim, în¬ 
cepură să părăsească drumul obişnuit care traversa 

ţinuturile prin care călătoriseră până atnnci, prin 
strâmtorile mării, şi să treacă prin ţara acestui rege. El 
le înlesnea la toţi o cale din cele mai sigure şi îi primea 
ca pe nişte fraţi pe toţi cei pe care-i vedea, făcându-le 
preţioase daruri. Asemenea purtări îndemnară o mare 
mulţime, nobili şi oameni din popor, să plece spre 
Ierusalim 10 . 

în anii următori, mai ales după distingerea Sfântului 
Mormânt, care fu foarte repede reconstruit, Ierusalimul 
deveni, împreună cu Roma şi Santiago de Compostela, 
ţinta celor mai exaltate şi mântuitoare peregrinări. Faima 
pe care au cunoscut-o atunci călătoriile spre Pământul 
Sfânt i-a uimit pe contemporani. 

în vremea aceea (1026), Guillaume, contele dAngou- 
leme, străbătea Bavaria, în drum spre Mormântul 
Domnului. Era însoţit de Eude din Bourges, sire de Deols, 
de Richard, abatele de Verdun, de Ricbard, abate de 
Saint-Cybard dAngouleme, de priorul şi consilierul său 
Girată Fane sin, de Amfroi, care avea să fie abate , şi de 
o mare cohortă de nobili. Ştefan, regele Ungariei, îl 
întâmpină cu cele mai mari onoruri şi îl copleşi cu 
daruri. Plecat la drum în prima zi a funii octombrie, 
ajunse la cetatea sfântă în prima săptămână a lunii 
martie şi se întoarse la ai săi în a treia săptămână a 
lunii iunie. La întoarcere, trecu prin Li mo ges, unde 
toţi călugării de la Saint-Martial îi ieşiră în 
întâmpinare şi-l primiră cu mare pompă. Mai mult 
chiar, de îndată ce se auzi la Angotcleme vestea sosirii 
lui, toţi seniorii, nu mimai cei din Angoumois, ci şi 
din Poitou şi Saintonge, oameni de toate vârstele, băr¬ 
baţi şi femei, alergară în întâmpinarea lui , plini de 
bucurie, să-l privească. Preoţii mănăstirii Saint-Cybard, 
în veşminte albe şi purtând diferite podoabe, însoţiţi de 
o mare mulţime de clerici şi canonici, îi ieşiră voioşi 

înainte, până la o milă în afara zidarilor oraşului , 
intonând laude şi antifoane. Şi toţi, strigând să se au¬ 
dă până în înaltul cerului Te Deum laudamus, îl înso¬ 
ţiră, venind în urma lui, după obicei. Atunci îl alese el 
pe călugărul Amfroi, care-i era alături, drept abate al 
bazilicii Saint-Cybard. Abatele Richard murise pe drum, 
într-adevăr, la Salembria, o cetate a Greciei de din¬ 
coace de Constantinopol, şi fusese înmormântat în afu¬ 
mă Bobotezei. Noiă abate fu uns de episcopul Rohon, 
chiar în prezenţa contelui, a abatelui de la Saint-Martial, 
Ulric, înconjurat după cuviinţă de călugării de la aba- 
ţiile învecinate şi de înalta nobilime a seniorilor [...]. 
întors de la Ierusalim, Guillaume dăduse un bun 
exemplu multor nobili seniori, oamenilor din clasele 
mijlocii şi săracilor. într-adevăr, Isembert, episcopiă de 
Poitiers, Jordan, episcopul de Limoges şi contele [de 
Anjou] Foulque, mulţi mari baroni, precum şi o imensă 
mulţime din clasele mijlocii, bogaţi şi săraci, luară 
grabnic drumul Ierusalimului n . 

Marele avânt 

în relatarea lui însă, Raoul Glaber plasează apogeul 
„sfintei călătorii" în anul 1033, la o mie de ani de la 
Patimi. El ştie astfel să marcheze semnificaţia profundă 
a pelerinajului înţeles ca o pregătire pentru moarte, ca 
o promisiune a mântuirii. Pelerinul care-şi părăseşte 
casa, despărţindu-se de familie, lepădându-se de orice 
protecţie, şi eliberându-se de orice afecţiune, pleacă, 
de fapt, asemenea regelui Robert în lunile de dinaintea 
morţii, spre lumea cealaltă. Adevărata lui speranţă este 
să-şi găsească moartea pe drum. 

în vremea aceea, o mulţime nenumărată începuse 
să se îndrepte din toate colţurile lumii spre Mormântul 
Mântuitorului de la Ierusalim; nimeni n-ar fi putut să 

prevadă până atunci o asemenea afluenţă. Mai întâi, 
oamenii din clasele inferioare, apoi cei din clasa de 
mijloc, apoi toţi cei puternici, regi, conţi, marchizi, 
prelaţi şi, în sfârşit, ceea ce nu se mai întâmplase nicio¬ 
dată, multe femei, cele mai nobile alături de cele mai 
sărace, plecară într-acolo. Majoritatea doreau să moară 
înainte de a se întoarce în ţara lor. Un om, pe nume 
Liebaut, originar din Burgundia, din dioceza Auturi, 
călătorind alături de ceilalţi, ajunse acolo. După ce 
contemplă locurile, cele mai sfinte între toate, se duse 
la Muntele Măslinilor, cel de pe care Mântuitorul, şub 
ochii atâtor martori demni de încredere, s-a înălţat la 
ceruri, de unde a promis să revină pentru a judeca ini 
şi morţii; cu braţele în cruce, prosternat cât era de 
lung, cu ochii plini de lacrimi, se simţi cuprins întru 
Domnul de o bucurie interioară de nedescris. Din când 
în când, se ridică, înălţă braţele, întinzându-se din 
toate puterile cu trupul spre cer, rostindu-şi dorinţa 
inimii cu aceste vorbe : 

„Doamne Iisuse, care din pricina noastră ai binevoit 
să cobori din tronul majestăţii tale pe pământ, pentru 
a mântui neamul omenesc, şi care, din locul acesta, 
pe care-l i'ăd cu ochii mei, te-ai urcat cu veşmântul 
tău de carne la cerul din care-ai coborât, mă rog bu¬ 
nătăţii tale atotputernice să îngăduie ca, dacă sufletul 
trebuie să-mi părăsească anul acesta trupul, să nu mai 
plec de aici, ci să se întâmple chiar pe locul înălţării 
tale. Cred, cu adevărat, că, aşa cum te-a urmat trupul 
meu venind până aici, tot aşa sufletul meu va intra 
viu, mântuit şi bucuros'pe urmele tale în Paradis. ” 

După această rugăciune, se întoarse cu ceilalţi la 
gazda sa. Era ora la care trebuiau să mănânce. Pe 
când ceilalţi se aşezau la masă, el se întinse pe patul 
lui, cu un aer vesel, ca şi cum, doborât de un somn 
greu, voia să se odihnească; aţipi imediat şi nu se ştie 
ce a văzut în vis. Dar, de cum adormi, începu a striga : 
„Slavă, Ţie, Doamne ! Slavă Ţie, Doamne !” 

însoţitorii auzindu-ll-au invitat să se ridice şi să 
mănânce cu ei. El refuză şi, hitorcându-se pe partea 
cealaltă, le declară că nu se simte bine; rămase culcat 
până seara, îşi chemă tovarăşii de călătorie, ceru şi 
primi ultima împărtăşanie a Euharistiei, cea dătătoare 
de viaţă; îşi luă rămas bun cu blândeţe şi-şi dădu 
duhul. Fireşte, omul acesta ei'a lipsit de acea vanitate 
careA face pe atâţia oameni să pornească într-o ase¬ 
menea călătorie mimai din dorinţa de a se împăuna 
cu prestigiosul titlu de pelerin la Ierusalim; cu credinţă, 
a cerut, în numele Domnului Iisus, să se apropie de 
Tatăl ceresc şi dorinţa i-a fost împlinită. Cei care A 
însoţiseră la drum, la întoarcere, ne-au relatat acest 
fapt pe când ne aflam la mănăstirea din Beze. 

Pelerinaj şi eshatologie 

Raoul Glaber stabileşte totuşi un raport esenţial 
între impulsul misterios care face ca popoarele din 
Occident sa pornească spre locul Patimilor şi apro¬ 
pierea sfârşitului lumii. Pentru el este vorba tot de o 
prevestire : 

Multă lume mergea să ceară sfatul anumitor oa¬ 
meni, cei mai îngrijoraţi din vremea lor, cu privire la 
semnificaţia unei atât de mari revărsări de mulţimi 
spre Ierusalim, aşa cum nici un veac trecut nu mai 
văzuse; aceştia răspunseră, cântărindu-şi cuvintele, 
că nu se prevestea altceva decât venirea acelui ticălos 
Antihrist pe care, în apropierea sfârşitului hunii trebuie, 
după mărturia puterii divine, să ne aşteptăm să A vedem 
apărând pe pământ. Toate aceste naţii băteau drumul 
Orientului, acolo unde trebuie să sosească Antihristul, 
pentru că toate naţiile trebuie atunci să meargă în 
întâmpinarea lui. S-ar adeveri astfel profeţia Domnului, 
după care chiar cei aleşi, dacă e cu putinţă, vor cădea 

atunci în ispită. Ne oprim aici în privinţa acestui su¬ 
biect, fără să negăm de altfel că pioasele eforturi ale 
credincioşilor merită să primească de la Judecătorul 
cel drept recompensa şi plata lor' 1 . 

Se credea, într-adevăr, că timpul nefericirilor va 
începe atunci când ultimul împărat va fi venit, în frun¬ 
tea întregului popor al lui Dumnezeu, să depună la 
Golgota însemnele puterii lui. Dar roiurile de pelerini 
visau să ajungă, dincolo de Ierusalimul carnal, în Cetatea 
lui Dumnezeu. 




7 

Noua Alianţă 

a 




I 


Primăvara lumii 


Pentru istoricii care îşi începuseră munca imediat 
după un mileniu de la Patimi, jurămintele de pace, 
pelerinajele, toate măsurile de purificare colectivă, îşi 
atinseseră ţinta. Forţele răului se retrăgeau în dezordi¬ 
ne. Dumnezeu îşi domolise mania. Accepta să încheie 
cu neamul omenesc un nou legământ. După trecerea 
celor o mie de ani, după ce flagelurile se potoliseră, 
creştinătatea renăştea ca dintr-un nou botez. Ordinea 
succeda haosului. Abia se împlinise Anul 1000 şi în 
lume se instală o nouă primăvară. 

într-una din cele mai frumoase pagini ale Istoriilor 
sale, Raoul Glaber evocă voioşia de care era cuprins 
universul în anul 1033, după o foamete teribilă, în 
timp ce mişcarea pentru pacea lui Dumnezeu lua am¬ 
ploare. 

în Anul 1000 de la Patimile Domnului, după o foa¬ 
mete dezastruoasăploile se liniştiră, ascultând de bu¬ 
nătatea şi mila divină. Cerul începu să surâdă, să se 
lumineze, însufleţit de vânturi prietenoase. Prin seninul 
şi pacea lui, arăta tuturor generozitatea Creatorului. 
Suprafaţa pământului se acoperi toată cu o verdeaţă 
plăcută şi era o abundenţă de roade care alungă foamea 
de tot... O mulţime de bolnavi se vindecau în adunările 
la care erau aduşi sfinţii. Şi, pentru ca nimeni să nu 
ia toate acestea drept fantasme, se întâmplă în mai 
multe rânduri ca, în clipa în care nişte braţe sau pi¬ 
cioare strâmbe se îndreptau, devenind cum fuseseră la 
început, să se vadă pielea rupându-se, carnea plesnind 

şi sângele curgând valuri: acestea pentru ca să se dea 
crezare în cazul în care mai putea stărui vreo îndoia¬ 
lă. Entuziasmul era atât de fierbinte, încât cei de faţă 
întindeau mâinile spre Dumnezeu strigând într-un 
glas : „ Pace ! Pace ! Pace !” Ei vedeau semnul pactului 
definitiv, al legământului între ei şi Dumnezeu. Se sta¬ 
bilise, de altfel, ca, după cinci ani, pentru a consolida 
pacea, să se reînnoiască aceste manifestări în întreaga 
lume. Totuşi, chiar în acel an, grâul, vinul şi celelalte 
roade ale pământului au fost atât de abundente, că 
nu mai puteau spera o asemenea bogăţie în următorii 
cinci ani. Orice hrană bună pentru om, în afară de 
carne şi bucate foarte delicate, nu mai aveau nici un 
preţ, ca pe vremea marelui jubileu mozaic din Antichi¬ 
tate. Nici în al doilea an, nici în al treilea, nici în al 
patrulea, recolta nu fu mai mică 1 . 

Răul, fireşte, nu este învins ; oamenii n-au scăpat 
de ispite ; îi putem vedea deja căzând iar în alte păcate. 
Dar sporesc semnele unei noi Alianţe şi ale unui suflu 
tineresc pe care ea îl comunică întregii creaţii. Mai 
toate garanţiile iertării divine se situează, evident, în 
ordinea evenimentelor spirituale. Acestea sunt armele 
noi oferite umanităţii pentru a o ajuta în acea mare 
aventură : călătoria ei spre Pământul Făgăduinţei. 



II 

Prelaţii reformatori 

Aşa apare mai întâi elanul de purificare pe care 
reforma avea să-l introducă în Biserică, mai precis, în 
avangarda acesteia, adică în consiliile canonicilor, în 
comunităţile clericilor reuniţi în jurul episcopului şi, 
mai energic încă, în instituţia monastică. întreprinderile 
reformatoare au început foarte devreme, mult înaintea 
Anului 1000. Arhiepiscopul de Reims, Adalberon, le 
susţinea deja prin anii şaptezeci ai secolului al X-lea : 

Canonicilor, care trăiau în case particulare şi nu 
se ocupau decât de treburile lor.personale, le porunci 
să trăiască în comunitate. Fiecărei catedrale îi adă¬ 
ugă câte o mănăstire, unde trebuiau să locuiască îm¬ 
preună, de asemenea un dormitor pentru a se odihni 
noaptea în linişte şi o sală de mese, unde să mănânce 
în comun. Le prescrise, ca regulă, să nu ceară nimic 
în biserică în timpul rugăciunii, decât prin semne sau 
numai în caz de nevoie grabnică; să mănânce împre¬ 
ună în tăcere; să cânte după masă, mulţumind şi 
lăudând pe Dumnezeu; să nu rupă tăcerea de la 
Completa până la laudele de la Matutinae ; şi atunci, 
treziţi de sunetul orologixdui, să se ia la întrecere cine 
ajunge mai repede la slujba numită Laudes. înainte 
de Prima, nimănui nu-i era îngăduit să părăsească 
mănăstirea, în afară de cei care se duceau la treburi 
obşteşti. Şi pentru ca nimeni, din ignoranţă, să nu 
neglijeze ceva din ceea ce are de făcut, erau obligaţi să 

repete zilnic regula sfântului Auguslin şi decretele 
Părinţilor Bisericii. 

în privinţa moravurilor călugărilor, nu se pot în¬ 
chipui grija şi râvna depuse în a-i corecta şi a-i deosebi 
în comportament de mireni. Nu numai că veghea ca ei 
să se remarce prin demnitatea vieţii lor religioase, dar 
a avut grijă să evite ca această demnitate să nu sufere, 
sporindu-le bunurile temporare. Manifestându-şi iubirea 
pentru toţi, îi prefera în mod deosebit pe călugării sfân- 
tului Remi, patronul francilor. S-a dus la Roma, cu 
dorinţa de a-şi asigura viitorul drepturilor lor asupra 
bunurilor ce le aparţineau. Pentru că era un om nobil 
şi puternic, renumit pentru viaţa lui exemplară, a fost 
întâmpinai cu tot respectul de către Papa loan de sfân¬ 
tă aducere aminte. 

într-un sinod, el făcu o gravă plângere împotriva 
vieţii religioase a călugărilor: regulile stabilite de cei 
vechi erau încălcate de unii şi deformate de alţii. în 
prezenţa episcopilor ; hotărî să-i cheme la el pe abaţii 
diferitelor aşezăminte pentru a le cere sfatul. Fu stabilii 
locid şi timpul acestei întâlniri, după care sinodul se 
risipi. 

Şi veni şi vremea aceea : abaţii sosiţi din diverse 
locuri se adunară, iar dintre ei, Raoul cel de sfântă 
aducere aminte, abate al mănăstirii Saint-Remi, fu 
rânduit ca întâiul primat. Prezidă şi obţinu demni¬ 
tatea de a fi cel dintâi; ceilalţi se aranjară în cerc; 
arhiepiscopul se aşeză în faţa lui, în scau nul său. La 
cererea preşedintelui şi a celorlalţi preoţi, el luă cu¬ 
vântul rostind următoarele: 

„Este foarte important, preasfiriţi părinţi, ca oamenii 
buni să se adune dacă sunt cu adevărat preocupaţi să 
culeagă roadele virtuţii. Astfel vor j'i în slujba celor 
buni şi a căii celei drepte. în schimb, este vătămător să 
se adune cei răi spre a căuta şi împlini fărădelegi. Iată 

de ce vă îndemn pe voi, cei adunaţi aici în numele lui 
Dumnezeu, să căutaţi numai lucrul cel bun, şi vă chem 
să nu făptuiţi nimic din răutate. Iubirea profană şi 
ura să nu-şi afle loc în inimile voastre, căci ele slăbesc 
dreptatea şi înăbuşă ne părtinirea. Vechea disciplină a 
ordinului vostru s-a îndepărtat de puritatea tradiţio¬ 
nală şi, în mod exagerat, faptul este cunoscut de toată 
lumea. Nu sunteţi nici măcar între voi de acord în 
aplicarea regulii, fiecare gândind şi voind altceva. Ia¬ 
tă de ce, până acum, sfinţenia voastră a suferit atât de 
mult; iată de ce am crezut că e de folos, pentru că 
ne-am adunat aici , cu voia lui Dumnezeu , să vă con¬ 
ving să voiţi, să gândiţi şi să făptuiţi împreună, pentru 
ca o aceeaşi voinţă, un acelaşi gând şi o asemenea 
cooperare să readucă virtutea uitată şi să alunge defi¬ 
nitiv ticăloşia viciului ” 

Fiecare să rămână în ordinul lui 

La fel, în Anul 1000, împăratul Otto al III-lea : 

La sugestia Papei şi a multor alte persoane preocu¬ 
pate de interesele religiei în casa Domnului , se gândi 
să-i alunge pe câţiva călugări de la biserica Saint-Paul, 
care nu erau călugări decât cu numele, trăind altfel 
numai în păcat. După aceleaşi sfaturi, avea să asigure 
serviciul divin, numind în locul acestora călugări dintr-o 
altă instituţie, dintre cei pe care-i numim canonici. 
Era gata să ducă la îndeplinire această dispoziţie 
când, într-o noapte, îi apăru în vis preafericitul apostol 
Pavel care adresă împăratului următoarele avertismente: 

„Dacă, într-adevăr, arzi de dorinţa de a face ceea 
ce e mai bine pentru slujirea lui Dumnezeu, veghează 
să nu ajungi până acolo încât să schimbi regula aces¬ 
tei biserici, alungându-i pe călugări. Nu se cuvine unui 
ordin religios, chiar dacă e decăzut, să-şi calce vreodată 

regula sau s-o schimbe. Fiecare trebuie judecat în or¬ 
dini d în care iniţial a depus jurământ să-l slujească 
pe Dumnezeu. Fiecăruia îi este îngăduit să se îndrepte, 
dacă a păcătuit, dar aceasta să se facă în cadrul pro¬ 
priei lui chemări 

întărit cu asemenea sfaturi, împăratul repetă alor 
săi ce-i spusese apostolul şi se strădui el însuşi să refor¬ 
meze regula călugărilor, dar nu să-i alunge sau să-i 
schimbe \ 


Saint-Victor din Marsilia 

Abaţia Saint-Victor din Marsilia fusese părăsită din 
secolul al IX-lea până în secolul al X-lea, căci, aşezată 
în afara zidurilor oraşului, era prea expusă incursiu¬ 
nilor piraţilor sarazini; averea ei se topise în aceea a 
episcopiei, care se încorpora în moştenirea viconţilor 
oraşului. în jurul anului 970, comunitatea fu reconstru¬ 
ită şi supusă regulii sfântului Benedict. Episcopul, în 
1005, împlini reforma, scutind mănăstirea, cum fusese 
şi cea de la Cluny, încă de la întemeiere, de orice 
ingerinţă externă. în secolul al Xl-lea, Saint-Victor de¬ 
venea capul unei congregaţii întinse din Sardinia până 
în Catalonia. 


Din paginile cărţilor noastre sfinte se degajă o certi¬ 
tudine : după venirea şi glorioasa înălţare a Domnului 
şi Mântuitorului nostru, înainte ca aceia care alcă¬ 
tuiau comunitatea celor de la Ierusalim să se fi risipit, 
şi fiecare din membrii ei să se îndrepte spre diferite 
regiuni ale lumii, pentru ca, ajutaţi de Duhul Sfânt, să 
predice slava numelui său şi să răspândească ştiinţa 
despre el, mulţimea credincioşilor nu era decât o inimă 
şi un suflet. Nici unul dintre cei care posedau ceva nu 
spunea că este al său, totul era bun comun. Şi nici unul 
dintre ei nu se afla în nevoie. Toţi proprietarii îşi vindeau 

[xlmânturile Sau casele şi preţul acestora îl depuneau 
la picioarele apostolilor. Banii erau împărţiţi fiecăruia 
(lupă nevoile sale [Faptele Apostolilor, IV, 32-35]. Iată 
de ce se afla la Ierusalim o asemenea mulţime de cre¬ 
dincioşi, pe când astăzi este atât de greu să-i găseşti 
chiar şi în mănăstiri. 

Datorită predicilor apostolilor, grumazul tuturor 
naţiunilor a fost supus la jugul Domnului, de unde a 
rezultat şi numărul nesfârşit de credincioşi. Dar, din 
clipa în care sfinţii apostoli, prin gloria martiriului, 
au părăsit această lume, sfânta comuniune şi insti¬ 
tuţia apostolică începu încetul cu încetul să se-nfierbân- 
te. Spiritul unora dintre cei care primiseră învăţătura 
de la sfinţii şi preafericiţii apostoli se înflăcără. Izo- 
lându-se, hotărâm să locuiască împreună. Aceştia e- 
rau numiţi cu un cuvânt grecesc cenobiţi, însemnând 
viaţă în comun. De aici îşi trag originea mănăstirile. 

După formula cenobită, exista şi între hotarele ţării 
noastre\ în Provenţa, o mănăstire celebră, aşezată nu 
departe de meterezele cetăţii Marsilia. Sfinţită prin tru¬ 
pul cunoscutului martir Victor, înălţată prin nume¬ 
roase daruri şi privilegii ale împăratului Carol [cel 
Mare], ea îşi păstră mult timp perfecţiunea, stabilitatea 
şi regula. 

După mulţi ani, după ce preabumd prinţ părăsise 
această lume, Dumnezeu cel atotputernic vru să pedep¬ 
sească poporul creştin cil flagelul păgân. Triburile bar¬ 
bare invadară Provenţa şi, răspândindu-se peste tot, 
îşi întinseră puterea asupra acestui ţinut; locuind în 
aşezări fortificate, ele devastară totul, distrugând bise¬ 
ricile şi numeroase mănăstiri. Astfel, locuri altădată 
bogate fură aduse la starea de ruină şi ceea ce fuseseră 
odinioară locuinţe omeneşti devenim grajduri pentru 
animale 

Se întâmplă deci ca această mănăstire, candida cea 
mai mare şi mai cunoscută din întreaga Provcriţă, să 
fie dărâmată şi transformată în ruine, până când se¬ 
niorul Guillaume şi seniorul Honorat, episcopul aminti¬ 
tului oraş, împreună cu fratele său, vicontele Guillaume 
şi fiul acestuia, seniorul Pons, episcop, succedând un¬ 
chiului său la scaunul episcopal, se îngrijiră s-o restau¬ 
reze. Aceştia din urmă nu numai că îi înapoiară 
mănăstirii unele bunuri ale ei, dar îi dăruiră cu gene¬ 
rozitate din proprietăţile ce le aveau, pentru mântuirea 
sufletului lor şi, adunând călugări, rânduiră aici o 
abaţie. 

în consecinţă, eu, Pons, prin birotonisire divină 
pontif al bisericii din Marsilia, înflăcărat de focul iu¬ 
birii divine şi arzând de aceeaşi iubire pentru prea- 
slăvitul şi preaiubitul monsenior, preafericiml martir 
Victor, pentru ca mănăstirea în care trupul lui sfânt şi 
venerat se odihneşte să rămână pentru secolele care 
vin, statornică şi neatinsă, fără întrerupere sau micşo¬ 
rare, pentru ca lucrarea noastră de dăruire , restituire 
dar şi adăugire să rămână nedespărţită, puternică şi 
stabilă în veci (a noastră, ca şi cea a predecesorilor 
noştri pomeniţi mai sus), în acord cu seniorul 
Rodolpbe, regele alamanilor şi al Provenţei, în înţele¬ 
gere cu seniorul apostolic [loan al XVIII-1ea], Papă al 
Romei şi la ordinul lui, din voinţa seniond'ui, conte 
Roubauld şi a doamnei contese Adela'is, a seniorului 
conte Guillaume, fiul lor, ai’ând consimţirea clerului 
şi a poporului sfintei biserici din Marsilia, [eu, Pons], 
am întocmit această cbartă de împuternicire, dăruire 
şi danie Domnului atotputernic şi sfântului Victor, 
martirul lui, cât şi călugărilor şi abaţilor, cei de faţă şi 
cei ce vor veni, pentru ca, începând din această zi, 
mănăstirea să nu cadă în mâna niciunui om, oricare 
ar fi acesta, decât în caz de apărare, ci, asemenea altor 
mănăstiri supuse regidii şi ridicate spre slava lui 

Dumnezeu atotputernicul şi a sfinţilor săi, să aparţină 
abaţilor şi călugărilor care au ales să trăiască aici 
după regula sfântului Benedict şi după sfintele canoane. 

Nici un episcop, nici o persoană, oricărui ordin ar 
aparţine, preot sau laic, să nu îndrăznească să pă¬ 
gubească pe călugări sau pe abaţii acestei mănăstiri 
de vreun bun sau de pământ, pe care mănăstirea le 
posedă în prezent sau le va putea dobândi mai târziu. 
Şi toate acestea, cu scopul ca abaţii şi călugării, cei de 
azi şi cei ce vor veni, să-l poată sluji pe Dumnezeu în 
pace şi siguranţă, nedepinzând de voinţa vreunui om, 
şi să se roage pentru noi toţi, întemeietorii deja numiţi, 
ca şi pentru mântuirea tuturor creştinilor, ini sau morţi. 

Dacă o putere vrăjmaşă se va ridica împotriva 
sfântului Victor şi a mănăstirii lui, voind să surpe ope¬ 
ra noastră şi această instituţie întemeiată pentru tămă¬ 
duirea sufletelor noastre sau să atace acest privilegiu 
care, după preceptul regal şi din ordinul puterii apos¬ 
tolice, ca şi al tuturor autorităţilor invocate mai sus, îl 
fixăm în scris, sau se va strădui să facă acest privilegiu 
neavenit şi mincinoasă opera mâinilor noastre, de va 
fi episcop, abate sau oricine ar fi, numai prin faptul de 
a fi vrut să deturneze o danie destinată mănăstirii, să 
fie anatema, maranatha, să fie anatema, maranatha, 
să jie anateina daca ia sau daca da, adica atat cel 
care dă cât şi cel care primeşte, după sfintele canoane. 
Şi să fie excomunicat şi blestemat şi urât de Tatăl şi 
Fiul şi Duhul Sfânt, şi, de asemenea, de monseniorul 
Papă al scaunului apostolic şi roman şi de toate or¬ 
dinele sfintei Biserici catolice a lui Dumnezeu, de 
episcopi, preoţi, diaconi şi de toţi cei care au puterea 
să lege şi să dezlege. Să fie pedepsiţi să stea în fundul 
iadului, laolaltă cu Iuda trădătorul, cu Arie şi Sabelie 
şi cu toţi ereticii şi necredincioşii, atât cei care vor face 
cât şi cei care vor consimţi la aceste fapte. 

Eu, Pons, episcop, şi fraţii mei, monseniorul 
Guillaume şi monseniorul Fonique, adăugăm aici . din 
tot ceea ce, moştenit de la părinţii noştri şi de la rudele 
noastre, a fost dat sau se va da acestei mănăstiri, de 
tatăl sau de rudele noastre, dacă vreo autoritate, fie 
episcop, fie o persoană de orice stare ar fi ea, ar vrea 
să ia ceva acestei mănăstiri sau abaţilor şi călugărilor, 
pretenţia lor să nu fie admisă. Şi dacă aceasta se va 
întâmpla, moştenitorii şi succesorii noştri să aibă de¬ 
plina putere de a relua şi recupera tot ceea ce aceştia 
ar vrea să fure sau să ia. 

Abatele şi călugării pomenitei mănăstiri au toată 
puterea de a aduce, în ce priveşte dispoziţiile de mai 
sus, pe cei care ar vrea să atenteze la acest act scris în 
faţa curiei regale sau în faţa senioridui apostolic al 
Romei şi să-i oblige să plătească o amendă de cinci 
sute de livre de aur, acest act scris rămânând în forma 
de mai sus, pecetluit şi definitiv. 

Această cbartă a fost scrisă în anul întrupării 
Domnului, 1005, Rodolphe fiind rege al alamanilor şi 
Provenţei, iarloan, prin voia Domnului, Papă al scau¬ 
nului apostolic. 

[Urmează semnăturile:] Roubauld, conte de Pro- 
venţa; Pons, episcop de Marsilia; Adelais, mama lui 
Roubauld; fiul ei Guillaume; Guillaume, conte de 
Toulouse; Ermengarde, soţia contelui Roubauld; 
Garnier, abate de Psalmodi; Guifred care, deşi ne¬ 
demn, este numit abate al pomenitei mănăstiri; 
Arcbinricus, abate de Montmajour; Rado, episcop; 
Elmerad, episcop de Riez; Pons, arhiepiscop de Arles; 
Paton, abate [de Saint-Gemais, la Fos-sur-Mer] ; 
Deodat, Andre, Massilius [canonici din Marsilia], Ugo; 
Guillaume, Lambert şi Radalde; Amalric, arhiepiscop 
de Aix-en-Provence; seniorid Franco A . 

Cluny 

Totuşi, pe atunci, în Cluny, în Anul 1000, floare a 
ordinului benedictin, exemplu de puritate şi ferment 
al dinamismului, ţâşneşte cu mai multă vigoare seva 
regenerării. 

în sfârşit, regula [sfântului Benedict], aproape com¬ 
plet căzută în desuetudine, găsi, prin voia lui Dumnezeu, 
pentru a se revigora şi a înflori în numeroase ramuri , 
un refugiu de înţelepciune: mănăstirea numită Cluny. 
Acest aşezământ îşi trage numele de la împrejurimile 
deluroase şi sărăcăcioase sau, poate, ceea ce i s-ar 
potrivi mai bine, de la cuvântul cluere, căci spunem 
cluere pentru ..a spori”. Şi, într-adevăr, ea a sporit 
într-un mod strălucit, de la o zi la alta, prin diverse 
danii, chiar de la începuturile ei. A fost ridicată întâi 
de părintele călugărilor mănăstirii de la Baume, pome¬ 
nită mai sus, pe nume Bernon, la ordinul lui Wilhelm, 
prea piosul duce de Aqilitania, în comitatul Mâcon, pe 
malul râului Grosne. Această mănăstire, se spune, n-a 
primit drept danie, la început, decât cincisprezece ţa¬ 
rini săteşti; şi, totuşi, se mai spune că fraţii adunaţi 
aici fise seră doisprezece. Această sămânţă aleasă s-a 
înmulţit apoi, răspândindu-se, după cum se ştie, ca 
soldaţi ai credinţei în Dumnezeii, pe o mare parte a 
pământului. Aceşti oameni s-au îngrijit permanent de 
ceea ce este de la Dumnezeu, adică de operele de drep¬ 
tate şi binefacere; ei au meritat deci să fie copleşiţi de 
toate bunurile; şi, pe deasupra, au lăsat posterităţii un 
exemplu demn de urmat. După Bernon, în fruntea 
abaţiei a fost numit foarte învăţatul Odon, om mai 
credincios decât oricare, ce fusese înainte stareţ la bi¬ 
serica Saint-Martin din Tours, cu adevărat demn de 
admirat pentru sfinţenia moravurilor şi a vieţii sale 

religioase. El a depus atâta râvnă în răspândirea regulii 
că, din provincia Benevent până la Ocean, toate mă¬ 
năstirile importante din Italia şi Galia au avut bucu¬ 
ria să se supună autorităţii sale. După moarte, a fost 
înlocuit de Aymard, om simplu care, fără să fie la fel 
de faimos, nu a fost un paznic mai puţin vigilent al 
respectării regidii. După el fu ales sfântul şi venera¬ 
bilul Maieul, despre care am vorbit mai sus şi care-l 
desemnă ca urmaş al său la conducerea călugărilor 
pe O di Ion. 


Guillaume de Volpiano 

Congregaţia clunisiană a fost efectiv constituită de 
sfântul Odilon abate de Cluny, în jurul Anului 1000. 
Pe lângă el au activat şi alţi reformatori, precum 
Guillaume de Volpiano, discipolul sfântului Maieul şi 
abate de Saint Benigne la Dijon, prin care restaurarea 
purităţii monastice s-a răspândit în regiunea lombardă 
şi în Normandia. 

în vremea aceea, străluci, în reformarea aşezămin¬ 
telor lui Dumnezeu, venerabilul abate Guillaume care 
fusese numit odinioară de preafericitul Maieul, abate 
al bisericii Saint Benigne, martirul. El reconstrui zi¬ 
durile bisericii într-un mod atât de admirabil, încât 
era foarte greu de aflat ceva mai frumos. Şi nu se re¬ 
marca mai puţin prin rigoarea cu care respecta regulile; 
în timpul său, s-a dovedit un incomparabilpropăvădu- 
itor al ordinului. Dar, cu cât se făcea mai iubit de 
persoanele religioase şi pioase, cu atât îşi atrăgea hida 
şi reaua credinţă a viclenilor şi nelegiuiţilor. Se năs¬ 
cuse în Italia, într-o familie de viţă nobilă, dar era şi 
mai nobil prin înalta ştiinţă pe care o dobândise. Pe 
aceleaşi pământuri, pe domeniul pe care-l moştenise 
de la părinţii săi, înainte numit Volpiano, ridică o 

mănăstire plină de slavă, căreia îi schimbă numele în 
Fruttuaria. O îmbogăţi cu binefaceri de tot felul şi nu¬ 
mi un abate, care era în toate demnul său ucenic, pe 
nume Jean. Guillaume, era un spirit ascuţit, de o re¬ 
marcabilă înţelepciune, ceea ce-l făcea să fie primit în 
palatele prinţilor şi ale celor mai mari regi. De fiecare 
dată când o mănăstire rămânea fără pastorul ei, imediat 
regele, contele sau prelatul îl ruga să preia conducerea 
pentru a o reforma : căci se vedeau mănăstirile înflo¬ 
rind sub conducerea lui, datorită bogăţiei şi sfinţeniei 
sale. Şi se punea el însuşi garant că, dacă în fiecare 
dintre aceste aşezăminte, călugării păzeau prescripţiile 
regulii, nu le va lipsi niciodată nimic. Ceea ce s-a veri¬ 
ficat în mod evident în aşezămintele care-i fuseseră 
încredinţate... Mănăstirea Cluny auzea adesea cc- 
rându-i-se din diferite ţări fraţi care, odată rânduiţi 
abaţi, sporeau în mii de feluri lucrările lui Dumnezeu. 
Dar Guillaume, părintele pomenit la începiUul acestui 
capitol, i-a întrecut pe toţi cei care au părăsit înaintea 
lui acest aşezământ, prin efortul depus şi rezultatele pe 
care le-a obţinut, purtând pretutindeni sămânţa regu¬ 
lii noastre \ 

Totuşi, nu numai spiritul Bisericii câştiga o nouă 
tinereţe, în încercările de purificare ale riiileniului. Ea 
se reînnoieşte şi în armătura ei corporală. Pretutindeni 
se reconstruiesc sanctuarele, în virtutea daniilor care 
se revarsă şi a invizibilei sporiri a profiturilor senioriale. 

Reims 

Deja în ultimul sfert al secolului al X-lea, arhi¬ 
episcopul Adalberon din Reims, bunul prelat pe care 
Richer îl propunea ca exemplu, 

...se preocupă, chiar de la început (în 976), de la 
numirea sa, să reconstruiască în biserica lui. A înde¬ 
părtat în întregime arcadele, ale căror structuri supra¬ 
etajate încărcau aproape un sfert din bazilică, înce¬ 
pând chiar de la intrare. întreaga biserică fi înfru¬ 
museţată prin extinderea navei şi prin structuri mai 
impunătoare. în temeiul onoarei datorate, a plasat trupul 
sfântului Calixte, papă şi martir, la intrarea în biserică, 
într-un loc mai înălţat şi-i consacră un altar, la care 
mai adăugă un oratorul astfel dispus încât să se poată 
ruga cât mai lesne lui Dumnezeu. împodobi altarul 
principal cu o cruce de aur şi dispuse de o parte şi de 
alta sanctuare sclipitoare. 

în plus, mai rândui un altar portativ, de o lucră¬ 
tură nu mai puţin îngrijită. Pe acest altar, unde preotul 
stă cu faţa la Dumnezeu, se aflau chipurile celor patru 
evanghelişti, modelate în aur şi argint, aşezate în fiecare 

din cele patru colţuri. Prin aripile lor desfăşurate, aco¬ 
pereau până la jumătate feţele laterale ale altarului, 
iar capetele lor întoarse priveau spre neprihănitul Miel. 
Aici a vrut el să imite chivotul lui Solomon. Făcu, de 
asemenea, un candelabru cu şapte braţe care, răsărind 
din aceeaşi tijă, simbolizau cele şapte daruri ale graţiei, 
emanând toate de la acelaşi Spirit. Decoră, printr-o nu 
mai puţin elegantă lucrătură, racla în care închise to¬ 
iagul şi mana, adică relicvele sfinţilor. în onoarea biseri¬ 
cii, suspendă coroane a căror cizelură nu fu mai puţin 
costisitoare. O lumină prin ferestre în care încadrase 
diverse imagini şi o făcu să răsune de hanii clopotelor 6 . 

„Veşmântul alb” 

Intr-adevăr, imediat după Anul 1000, asistăm la o 
bruscă apariţie a lucrărilor decorative, despre care ne 
vorbeşte şi Raoul Glaber. 

Despre renovarea bazilicilor în întreaga lume 

în preajma celui de al treilea an de după Anul 1000, 
mai peste tot, mai ales în Italia şi Galia, se reînnoiesc 
bazilicile bisericilor: cu toate că majoritatea, fiind 
foarte bine construite, n-ar fi avut nici o nevoie, o 
anume emulaţie îndemna fiecare comunitate creştină 
să-şi ridice o bazilică mai somptuoasă decât a altora. 
Era ca şi cum lumea însăşi s-ar fi scuturat şi, lepă- 
dându-şi vechiul veşmânt, ar fi îmbrăcat pretutindeni 
albul veşmânt al bisericii. Mai toate bisericile episco¬ 
pale, sanctuarele mănăstirilor închinate diverşilor 
sfinţi şi chiar micile oratorii săteşti fură reconstruite şi 
înfrumuseţate de credincioşi. 

Când Raoul Glaber evocă acest „veşmânt alb’’, el 
nu foloseşte numai o admirabilă metaforă. El vrea să 

spună că creştinătatea se leapădă de omul cel vechi şi 
trece de partea binelui spre a lupta împotriva puterilor 
de pervertire, că ea se pregăteşte pentru un nou botez 
şi se îmbracă în veşmânt de nuntă pentru a lua parte 
la ospăţul Regelui său. Este vorba despre acea tunică 
albă (semn bun atunci când apare în vis), pe care o 
purtau în vremea aceea chiar oamenii lui Dumnezeu, 
cei care trasau planurile noilor bazilici: 

Saint-Martin din Tours 

în irernea aceea, mănăstirea Saint-Martin din Tours 
se deosebea de oricare alta; venerabilul Hen>6, care-i 
era trezorier, o dărâmă şi avu timp cât mai trăi să o 
reconstruiască în chip strălucit. Viaţa şi vocaţia reli¬ 
gioasă ale acestui om, din copilărie şi până la sfârşitul 
vieţii sale pământeşti, ar arăta pentru cei de astăzi, 
dacă cineva ar vrea să-i scrie istoria, o personalitate 
cu totul deosebită. Ivit dintr-o familie de nobili fran¬ 
cezi, mai nobil încă prin spiritul său, semănând cu 
un crin sau cu un trandafir printre spini, el făcea 
parte, prin viţa lui, dintre oamenii cei mai plini, de 
cruzime din ţinut. Cum este obiceiul pentru cei de viţă 
înaltă, primi o educaţie aleasă, studiind apoi artele 
liberale; dar înţelese că mulţi pun în aceste studii mai 
mult orgoliul decât supunerea în faţa legilor dumne¬ 
zeieşti ; şi socoti, în ceea ce-l prwea, că e destul să 
câştige din ele mântuirea sufletului său. Abandonă 
studiid acestor zadarnice ştiinţe şi intră în taină într-o 
mănăstire, unde cu umilinţă ceru să fie primit călugăr. 
Dar, aşa cum am mai spus, el aparţinea unei familii 
ilustre; astfel că, temându-se de mânia părinţilor săi, 
fraţii din această mănăstire nu-i îndepliniră rugămin¬ 
tea. Dar, pentru a-i fi pe plac, îi promiseră că, dacă 
părinţii nu se opun în nici un fel, ei îi vor îndeplini 
bucuroşi dorinţa. în timpul şederii lui, dădu, prin 

sfinţenia sa, o dovadă de ceea ce avea să devină mai 
târziu, şi tuturor celor care se aflau acolo le dădu 
exemplul de ceea ce ar trebui să facă. Tatăl său, însă, 
când fu înştiinţat de purtarea fiului, cuprins de furie, 
veni la mănăstire să-l ia înapoi; pe copilul care nu se 
preocupa decât de bunurile cele mai de dorit îl copleşi 
cu reproşuri şi-l sili să meargă cu el până la curtea 
regelui, unde îl rugă chiar pe rege să-i scoată din cap 
un asemenea proiect, ademenindu-l cu mari onoruri. 
Dar regele Robert, un om plin de pietate şi credinţă, îl 
îndemnă, dimpotrivă, să persevereze în acelaşi spirit, 
pentru un scop atât de înalt şi-l numi pe loc trezorierul 
bisericii Saint-Martin, socotind să facă din el mai târ¬ 
ziu un prelat exemplar. încercă în multe rânduri, mai 
târziu, să-şi pună în aplicare planul, dar se lovi întot¬ 
deauna de un refuz. Sfântul om, însărcinat fără voia 
lui cil grijile unei biserici, rămase îmbrăcat în veşmântul 
lui cel alb şi, trăind după regula canonicilor, îşi păstra 
în toate starea de spirit şi felul de viaţă ale unui călu¬ 
găr. Purtând în permanenţă un cilicui direct pe piele, 
mortificându-şi trupulprintr-un post neîntrerupt, avar 
cu el, risipitor cu săracii, urma cu asiduitate prive¬ 
gherile şi rugăciunile. 

Acest om, pătruns de Dumnezeu, concepu pentru 
biserica a cărei pază îi fusese încredinţată proiectul 
unei reconstrucţii din temelii, prin care să devină mai 
vastă şi mai înaltă. La inspiraţia Duhului Sfânt, el le 
indică zidarilor locul \mde urma să fie săpate fun¬ 
daţiile incomparabilei lucrări pe care o duse el însuşi 
la bun sfârşit, aşa cum îşi dorise. 

Orleans 

Cei care văd înmulţindu-se şantierele şi răsărind 
din pământ clădiri mai vaste, mai înalte, mai stră¬ 
lucitoare, nu recunosc într-o asemenea înflorire unul 
din efectele celui dintâi progres al economiei rurale, 
al unei bunăstări care, încetul cu încetul, cuprinde 
trupul Occidentului, şi nici al înmulţirii daniilor. Ei 
vorbesc tot despre miracole : 

în această epocă . episcop al oraşului era venerabilul 
Arnoul, un bărbat nobil\ atât prin viţă cât şi prin şti¬ 
inţa sa, şi foarte bogat prin veniturile proprietăţilor 
familiei sale. în faţa dezastrului care lovise scaunul 
său şi a jalei poporului pe care-l avea în pază, el a 
hiat cea mai înţeleaptă hotărâre : făcu pregătiri ample 
şi se apucă imediat să reconstruiască din temelii clă¬ 
dirile marii biserici care fusese odinioară consacrată 
Crucii li ti Hristos. Pe când el şi toţi ai săi grăbeau 
însufleţiţi opera începută pentru a o încheia maiestuos 
cât mai curând posibil, fu binecuvântat de o evidentă 
încurajare divină. într-o zi, în timp ce zidarii, vrând 
să aleagă locul în care să sape fundaţiile bazilicii, 
sondau soliditatea solului, găsiră o mare cantitate de 
aur. Gândiră că ar fi fost suficientă pentru a renova 
întreaga bazilică, cu toate că aceasta era destul de 
mare. Luară aurul descoperit din întâmplare şi-l duse¬ 
ră episcopului. Acesta aduse mulţumiri lui Dumnezeu 
cel atotputernic pentru darul pe care i-l făcea, luă aurul 
şi-l încredinţă celor care se ocupau de această lucrare, 
poruncindu-le să-l cheltuiască tot pentru construcţia 
bisericii. Se spune că acest aur se datora grijii sfântului 
Evurce, fostul prelat al acestui scaun, care-l îngropase 
acolo, prevăzând această reconstruire. Ideea îi venise 
sfântului prelat pe vremea când el însuşi reconstruise 

biserica, făcând-o mai frumoasă decât fusese înainte, 
găsind în acelaşi loc un dar divin pregătit special pen¬ 
tru el. Astfel au fost reconstruite nu numai biserica 
aceea ci, la sfaturile episcopului, şi alte biserici care se 
deteriorau în acelaşi oraş, precum şi bazilicile dedicate 
memoriei diferiţilor sfinţi, fiind acum mai frumoase 
decât cele vechi ; în ele se oficiază slujbe mai străluci¬ 
toare decât în alte părţi; oraşul însuşi se umplu cu¬ 
rând de case frumoase, iar poporul, purificat în sfârşit 
de vicii prin clemenţa divină, îşi reveni cil atât mai 
repede cu cât întâmpinase cu înţelepciune necazurile, 
ca pe o pedeapsă a păcatelor lui 1 . 



IV 

Dar semnul cel mai strălucit al noii alianţe n-a fost 
oare, în anii ce au urmat Mileniului, descoperirea de 
noi relicve ? Occidentul nu prea dispunea de moaşte ; 
cele pe care le poseda păreau de o calitate îndoielnică. 
Occidentul era sărac în această privinţă, în timp ce în 
ţările creştinismului oriental se găseau din belşug rămă¬ 
şiţe sfinte. Şi iată că Dumnezeu binevoi să îşi scoată 
poporul, în sfârşit purificat, din această sărăcie şi-i 
oferi din abundenţă armele atât de necesare în lupta 
împotriva diavolului. De fapt, pelerinii tot mai nume¬ 
roşi, care mergeau să viziteze bisericile bizantine şi 
cele ce continuau să prospere sub dominaţia musul¬ 
mană, aduceau uneori din călătoriile lor rămăşiţe de 
trupuri sfinte ; altele erau fabricate de falsificatori ; în 
sfârşit, în mod firesc, terasările pregătitoare pentru 
reconstrucţiile bisericilor scoteau la iveală sarcofage 
necunoscute. Dar pentru Raoul Glaber şi pentru toţi 
călugării din vremea sa aceste moaşte păreau că reînvie 
din pământ, aşa cum în curând, la chemarea trâm¬ 
biţelor, o vor face toţi morţii din lume. Asemenea 
apariţii, într-o nouă primăvară a lumii, era pusă pe 
seama infuziei de graţie divină. 

Despre descoperirea pretutindeni a sfintelor moaşte 

Lumea întreagă, aşa cum am spus, aflându-se în¬ 
veşmântată în alb prin renovarea bazilicilor ; se întâmplă 
apoi, adică în al optulea an, după un mileniu de la 
încarnarea Mântuitorului, că anumite indicaţii 

permiseră descoperirea a numeroase moaşte de sfinţi , 
în locurile în care ele stătuseră mult timp ascunse. Ca 
şi cum ar fi aşteptat clipa glorioasă a reînvierii, la un 
semn al lui Dumnezeu, fură dezvăluite contemplării 
credincioşilor şi revărsară în sufletele lor o mare mân¬ 
gâiere. Se ştie că aceste descoperiri au început mai întâi 
într-un oraş din Galia, la Sens, în biserica preaferici¬ 
tului martir Ştefan. Arhiepiscop al oraşului era atunci 
Lierri şi el descoperi acolo un lucru uimitor, însemnele 
riturilor vechi: printre multe alte obiecte ascunse, găsi 
chiar un fragment din toiagul lui Moise. La vestea aces¬ 
tei descoperiri, credincioşii alergară, venind nu numai 
din ţara Galiei, ci din aproape întreaga Italie şi din 
ţinuturile de peste mare; şi nu rareori se vedeau bolnavi 
întorcându-se de acolo vindecaţi prin mijlocirea 
sfinţilor 8 . 




8 

Avântul 




Despre avântul care începuse să însufleţească creş¬ 
tinătatea occidentală, scriitorii nu vorbesc deloc. Auto¬ 
rii de cronici şi istorii n-au simţit că, în jurul lor, 
oamenii se înmulţeau şi se hrăneau mai bine. Din 
calamităţile pe care le relataseră, unii dintre ei desprind 
poate semnificaţia unei instabilităţi proprii adolescen¬ 
ţei şi tensiunilor unui prim avânt: n-au ştiut, n-au vrut 
să le discearnă originea. N-au fost conştienţi nici de 
transformările la care era supusă societatea timpului 
lor; din irupţia formelor feudale n-au sesizat decât 
tumultul, dezordinile, cărora le dădeau drum liber 
vechile forme în dezagregare, şi această schemă prea 
simplă a celor trei „ordine’*, o expresie la a cărei fixare 
contribuiseră chiar ei. La fel ca şi predecesorii lor din 
cel mai îndepărtat Ev Mediu, nu încetau să preamă¬ 
rească pe bunul împărat, pe bunul rege şi, păstrând 
vii astfel de reprezentări mentale, consolidau inconştient 
bazele unei viitoare renaşteri a autorităţii monarhice. 
N-au observat că, în ordinea realităţilor temporale, 
lumea se schimbă în jurul lor. Dar se schimba oare cu 
adevărat ? Suntem îndreptăţiţi să ne întrebăm dacă 
mişcarea evoluţiei politice, economice şi sociale nu 
era, într-adevăr, în acele decenii, mai puţin percep¬ 
tibilă şi, în consecinţă, mai puţin vie decât încercăm 
noi, istoricii, să ne-o imaginăm, luând în considerare 
fenomene care nu sunt prea clare în documentele de 
dinaintea secolului al Xl-lea. întrebarea merită să fie 
pusă. Dar să ne fie îngăduit să credem în aceeaşi 
măsură că martorii noştri nu erau observatori fideli ai 

cotidianului şi ai carnalului. Ei nu priveau ceea ce era 
comun în jur, căci ochii lor se înălţau întotdeauna tot 
mai sus. 

Simptomele de creştere alese de ei spre a ni le 
relata privesc toate sacrul, atitudinile religioase. Adică, 
în ochii lor, singurele modificări cu o oarecare impor¬ 
tanţă pentru destinul omului, singurele schimbări, în 
orice caz, susceptibile să intre, pentru a-1 devia, în 
curentul istoriei, aşa cum îl concepeau ei, în întregime 
aspirat de iminenţa Parusiei. Căci pentru ei, dezvol¬ 
tarea forţelor productive sau transferul puterilor de 
comandă nu erau, ca să spunem aşa, decât nişte epi¬ 
fenomene, în orice caz, nişte suprastructuri. Pentru ei, 
să nu uităm, adevăratele structuri ale istoriei erau spiri¬ 
tuale. Totuşi, inovaţiile de care fac atâta caz - şi care 
toate se situează în perspectiva eshatologiei - sunt 
suficiente pentru a le hrăni speranţele şi sentimentul 
de încredere în irezistibilul progres al lumii. Aceşti 
oameni ai lui Dumnezeu credeau în om. 



I 


Răspândirea credinţei 


Misionarii 

Ei simt, în primul rând, avântul creştinătăţii ca pe o 
dilatare, ca pe o cucerire în detrimentul necredinţei 
(sfârşitul timpurilor apropiindu-se, nu trebuia să fie el 
precedat de reunirea tuturor naţiunilor în jurul crucii ?). 
în epoca lor, credinţa continua să se propage în nord 
şi est, pe drumurile deschise de evanghelizatorii carolin- 
gieni. Erou al misiunii creştine este pe atunci sfântul 
Adalbert, prietenul împăratului din vremea mileniului. 

[Otto al III-lea] ţinea pe lângă el doi prelaţi vene¬ 
rabili, pe sfântul Adalbert, arhiepiscopid cetăţii Praga, 
situată în provincia Boemia şi pe sfântul Brunon, epis¬ 
copul din Augsburg, în provincia Bavaria, vărul împă¬ 
ratului. Sfântul Adalbert era scund, Brunon era înalt 
de statură. Or, sfântul Adalbert, în timp ce se afla la 
curtea împăraţi din, se ducea singur prin pădure, 
noaptea, încărca o sarcină de lemne pe umeri şi, în 
picioarele goale, le aducea în casă fără ştirea nimă¬ 
nui; le înndea apoi pentru a-şi procura hrana. După 
multe zile, află împăratul şi, cum îl considera un om 
sfânt, într-o zi, pe când stătea de vorbă cu el ca de 
obicei, îi zise în glumă: 

„ Un episcop ca dumneata ar trebui să evanghelizeze 
popoarele slave. ” 

Imediat, episcopid sărutând picioarele împăratului, 
îi spuse că se va apuca de treabă, iar împăraţid nu 
reuşi să-l întoarcă din drum; prelatul îi ceru numai 

să numească în locul lui un alt arhiepiscop la Fraga 
pe care îl va alege el însuşişi împăratul consimţi cu 
plăcere. După ce se pregăti de drum, plecă în picioarele 
goale, îndepărtându-se spre Polonia, unde nimeni nu 
auzise încă pronunţă?idu-se numele lui Hristos şi unde 
începu să predice Evanghelia. 

Urmându-i exemplul, episcopul Brunon ceru şi el 
împăratuhti să numească în locul său, în scaunul epis¬ 
copal, un episcop ales de el, pe nume CJlric. Când aces¬ 
tea se împliniră, Brunon se duse plin de umilinţă în 
Ungaria, în partea numită Ungaria Albă, în opoziţie 
cu Ungaria Neagră, numită astfel pentru că pe acolo 
oamenii aveau pielea închisă la culoare, de parcă ar 
fi fost negri. 

Sfântul Adalbert converti la credinţa lui Hristos patru 
provincii prizoniere încă ale rătăcirilor antice: Polonia, 
Slavonia, ţinuturile Varşoviei şi Cracoviei. După ce le 
statornici în credinţă, el se îndreptă spre provincia 
pincenaţilor pentru a le predica şi lor învăţătura 
Mântuitorului. Acest popor era însă cumplit de legat 
de idolii lui: Adalbert sosise la ei de opt zile şi începuse 
să le anunţe venirea împărăţiei lui Hristos, când în 
ziua a noua, aflându-se prosternat în rugăciuni, îl 
străpunseră cu săgeţi de fier, făcând din el un martir 
al lui Hristos. Apoi îi tăiară capul şi-i înecară trupul 
într-un lac; cât despre cap, acesta fu aruncat pe câmp, 
drept hrană animalelor, de unde un înger al Domnului 
îl luă însă şi-l duse lângă trup, pe malul celălalt al 
lacului. Sfintele rămăşiţe s-au menţinut intacte şi fără 
să se descompmiă, până în ziua în care nişte negustori 
au trecut pe acolo, într-o corabie. Ei luară această 
comoară sacră şi o duseră în Slavonia. Când află rege¬ 
le slavonilor, pe nume Boleslav, cel pe care îl botezase 
chiar Adalbert, le făcu daruri preţioase, primind de la 
ei cu mare pompă trupul şi capul sfântului şi construi 
apoi în cinstea lui un mare sanctuar; acest martir al 

lui Hristos începu să facă multe minuni. Patimile 
sfântului Adalbert s-au petrecut în ziua a douăzeci şi 
patra a lunii aprilie, a opta a calendelor lunii mai. 

Cât despre sfântul Brunon, el converti provincia 
Ungariei şi o alta, pe nume Rusia. îl boteză pe regele 
ungurilor , care se chema Gouz, şi-i schimbă numele în 
Ştefan. împăratul Otto îl primi după botez, de ziua 
protomartirului Ştefan, şi-i dădu, putere absolută 
asupra regatului său, permiţându-i să poarte în toate 
locurile sfânta lance, aşa etan avea însuşi împăratul 
obiceiul s-o facă. îi dărui cuie din crucea lui Hristos 
şi-i mai dărui lancea sfântului Mauriciu, pentru a se 
folosi de ea ca de propria lui lance. 

Fiul acestui rege a fost botezat tot de sfântul Brunon 
şi i se dădu acelaşi nume, Ştefan. Acestui Ştefan, împă¬ 
ratul Otto îi dădu în căsătorie pe sora lui Henric, şi el 
avea să devină împărat. 

în acest timp, sfântul Brunon se duse la pincenaţi, 
unde începu să predice despre Hristos şi fu martirizat 
de ei ca şi sfântul Adalbert. Aceşti pincenaţi, stăpâniţi 
de o furie diabolică, îi simţiseră toate măruntaiele 
printr-o deschizătură pe care i-o făcură într-o parte, 
transformându-l astfel într-un eroic martir al lui Hristos. 
Ruşii îi răscumpărară trupul preţios şi construim în 
onoarea sa un sanctuar în Rusia, unde începu să se 
remarce, făcând nemaivăzute minuni. 

La puţin timp după aceea, un episcop grec veni în 
Rusia pentru a converti cealaltă jumătate a acestei pro¬ 
vincii, dedată încă idolatriei, şi-i făcu pe locuitori să 
poarte bărbi lungi şi să adopte alte obiceiuri greceşti \ 

Evanghelizarea, crucea şi simbolismul cosmic 


Totuşi, obstacolele pe care le întâmpină evanghe¬ 
lizarea în regiunile din Sud ridică o problemă. 

lată un subiect demn de reflecţie: dacă am aflat 
din cele relatate despre convertirile popoarelor necre¬ 
dincioase la religia lui Hristos, produse frecvent în re¬ 
giunea Aquilon şi în Occident; în schimb nu auzim 
nimic povestindu-se despre asemenea lucruri în vreu¬ 
nul din ţinuturile orientale şi meridionale ale hunii. 
Adevărata prezicere despre toate acestea a fost poziţia 
Crucii Domnului, în clipa în care Mântuitorul atârna 
prins de ea, pe Calvar; în timp ce în spatele Crucificatului 
se afla Orientul şi popoarele lui sângeroase, în faţa 
ochilor lui se întindea Occidentul, gata să se lase inun¬ 
dat de lumina credinţei; dreapta lui atotputernică, 
întinsă spre iertarea păcatelor, ţintea Septentrionul îm¬ 
blânzit prin credinţa sa în cuvântul sfânt, în timp ce 
stânga era rezervată Sudului, mişunând de popoare 
barbare. Totuşi, dacă am evocat pe scurt această sfântă 
prevestire, ea nu ştirbeşte cu nimic acel consolator arti¬ 
col al credinţei noastre catolice, conform căruia, în 
orice loc şi în orice naţiune, fără excepţie, cel care, 
regenerat de apa sfântă, crede că Tatăl atotputernic 
cu Fiul său Iisus Hristos, reuniţi în Duhul Sfânt, sunt 
unicul şi adevăratul Dumnezeu, va fi, dacă credinţa îl 
va duce pe calea cea dreaptă, iubit de Domnul; iar 
dacă va persevera, se va bucura de viaţa veşnică. Nu¬ 
mai Dumnezeu ştie raţiunile care fac rasa umană mai 
aptă sau mai puţin aptă să se mântuie, după diferitele 
părţi ale hernii. Dar scopul nostru este numai să rea¬ 
mintim că, dacă ţinuturile cele mai îndepărtate ale 
celor două părţi ale lumii, Nordul şi Occidentul, au 

fost vizitate de Evanghelia Domnului Hristos, care a 
pus printre popoarele lor temeinice temelii ale sfintei 
credinţe, în schimb, în celelalte două ţinuturi, Orientul 
şi Sudul, ea şi-a făcut mai puţin drum, lăsând popoa¬ 
rele mai mult timp captive în erorile lor barbare. 

Dar, pentru ca nimeni să nu rostească în această 
privinţă o calomnie profanatoare împotriva dispoziţi¬ 
ilor prevăzătoare ale bunului nostru Creator, trebuie 
să scrutăm cu precâtiţie textul sacru al Scripturilor; 
acest text furnizează, fără nici o îndoială, o reprezen¬ 
tare a lumii terestre în care btmătatea şi dreptatea 
Creatorului sunt incontestabil demonstrate de cei care 
s-au mântuit sau de cei care au eşuat. Căci aşa după 
cum primului părinte al oamenilor, autorul tuturor 
bunurilor i-a acordat libertatea de a se mântui sau 
nu, la fel, devenit Mântuitor, el oferă tuturor mân¬ 
tuirea, în general, numai că fiecare trebuie să şi-o 
cucerească în mod firesc. Dar misterioasele dispoziţii 
ale aceştia Dumnezeu, pentru care tot ceea ce există 
este şi prezent şi căruia nimic nu-i scapă, ne lasă să 
vedem oricând şi oriunde că el este Atotputernicul, 
singurul bun şi adet'ărat, atât prin operele sale de cle¬ 
menţă, cât şi prin pedepsele răzbunătoare pe care i le 
dictează dreptatea sa. Căci nu numai că bunătatea sa 
esenţială nu a lipsit din opera clemenţei lui ci, dimpo¬ 
trivă, el nu osteneşte să adune, într-un număr tot mai 
mare pe fiii necredinciosului Adam la sânul Fiului 
divinităţii sale. Şi când acestea se întâmplă în fiecare 
zi în lume, nu e oare dovada bunătăţii energice a 
Atotputernicului, schimbătoare deşi neclintită, neclin¬ 
tită deşi schimbătoare 2 ? 



II 


Războiul sfânt 


Cel puţin, dacă spre est şi spre sud, predicatorii lui 
Hristos se lovesc de ceaţa deasă a necredinţei, lumina 
începe să se arate din clipa în care războinicii Occi¬ 
dentului vor merge să înfrângă prin sabie rezistenţa 
acestora. în mutaţia Anului 1000 se maturizează spiritul 
cruciadelor. Pacea, apoi armistiţiul lui Dumnezeu li¬ 
mitau, încetul cu încetul, exerciţiul armelor în sânul 
poporului creştin ; în anul 1054, la Conciliul de la 
Narbonne, se proclama : „Nici un creştin să nu ucidă 
un alt creştin, căci acela care ucide un creştin varsă, 
fără nici o îndoială, sângele lui Hristos.” Or, cavalerii 
primiseră chiar de la Dumnezeu vocaţia luptei. încotro 
îşi vor îndrepta ei loviturile ? împotriva necredincioşilor. 
Este din ce în ce mai limpede că, în mişcarea de 
purificare la care iminenţa sfârşitului lumii angajează 
creştinismul Occidentului, numai războiul sfânt este 
licit. Contează ca poporul lui Dumnezeu, îndreptându-se 
spre Pământul Făgăduinţei, să-şi domolească toate dis¬ 
cordiile interioare : el trebuie să călătorească în pace. 
Dar, mergând în fruntea lor, războinicii deschid dru¬ 
mul, îndepărtând prin vitejia lor pe adepţii celui Rău. 
în zilele care au urmat mileniului, cavaleria Occiden¬ 
tului se împotriveşte bandelor de jefuitori sosite din 
ţinuturile sarazinilor; ea îi alungă, îi învinge şi, obţi¬ 
nând victoria, îşi salvează propriul suflet. 

Apărarea Narbonnei 

în această epocă, maurii din Cordoba, trecând prin 
marea Galiciei, ancorară intr-o noapte, pe neaşteptate, 
cu o flotă numeroasă, în faţa cetăţii Narbonne; şi în 
zorii zilei se răspândiră, cu armele în mână, în jurul 
oraşului; după câte ne-au relatat chiar ei, în capti¬ 
vitate, vrăjile le promisesem că aveau să învingă şi să 
cucerească Narbonne. Dar creştinii, în mare grabă, 
împărtăşindu-se cu sângele şi trupul lui Hristos, pe care 
le primiră de la preoţii lor, şi gata fiind să moară, 
alergară împotriva sarazinilor; ci repurtară victoria, 
îi uciseră pe unii, pe alţii îi luară prizonieri, pe ei, 
navele lor şi tot felul de prăzi; îşi vândură prizonierii 
sau îi făcură sclavi, trimiţând în dar sfântului Marţial 
din Limoges douăzeci de mauri de talie uriaşă. Abatele 
Geoffroi îi păstră pe doi ca sclavi şi-i dădu pe ceilalţi 
seniorilor străini, sosiţi din diverse ţări, la Limoges. 
Limba acestora era foarte diferită de aceea a sara¬ 
zinilor ; aveau vocea unor căţei, părând că latră \ 

Ofensive în Spania 

Despre luptele sarazinilor împotriva creştinilor în Africa 

în aceeaşi vreme, perfidia sarazinilor faţă de creştini 
spori [de fapt, pentru Glaber, Spania aparţine Africii] ; 
aceştia îi hăituiau pe toţi cei pe care-i puteau prinde 
pe pământ sau, pe mare, îi jupuiau de vii şi-i masa¬ 
crau ; trecuse deja multă vreme de când aceste ucideri 
reciproce făceau ravagii şi de când minele se acumu¬ 
lau de o parte şi de alta; în sfârşit, într-o zi, cele două 
părţi căzură de acord să se bată armatele între ele. 
Duşmanul, punându-şi nădejdea trufaşă în furia săl¬ 
batică a mulţimii lor imense, se vedea dinainte 

învingător; ai noştri, cn toate că într-nn număr foarte 
mic, invocau ajutorul lui Dumnezeu atotputernicul şi 
sperau cu tărie că, prin mijlocirea mamei sale Maria, 
a preafericitului prinţ al apostolilor, Petru, şi a tuturor 
sfinţilor, vor obţine victoria. Şi mai ales îşi puneaţi 
nădejdea în angajamentul luat în momentul intrării 
în luptă: dacă puternica mână a Domnului îi va ajuta 
să înfrângă poporul necredincios, tot ceea ce le va fi 
dat să ia de la acesta, aur, argint şi alte podoabe, va fi 
trimis la Cluny, prinţului apostolilor ; Petru. într-adevăr, 
de mult timp, aşa cum am consemnat mai sus, nume¬ 
roşi călugări din acest ţinut, care îmbrăcaseră veşmân¬ 
tul acestei mănăstiri, ştiuseră să atragă spre sfântul 
aşezământ iubirea tuturor locuitorilor din împreju¬ 
rimi. Ce le trebuia mai mult ? Lupta porni; ea fu lungă 
şi înverşunată, creştinii nu suferiseră nici o pierdere şi 
păreau deja a fi învingători. Pe armata sarazinilor 
pusese stăpânire o asemenea panică încât, părând să 
fi uitat să lupte, încercau s-o ia la fugă; dar nu reuşiră; 
se împiedicau în propriile lor arme sau, mai degrabă, 
puterea lui Dumnezeu îi ţintuia pe loc. Armata creştină, 
de neînvins graţie ajutorului divin, îi masacră într-atât, 
încât din mulţimea lor nenumărată abia dacă reuşiră 
să se salveze câţiva. Motget, prinţul lor, al cărui nume 
îşi are originea în coruperea numelui lui Moise, muri, 
se spune, în bătălie. Prada de război fu adunată şi 
creştinii luară o cantitate uriaşă de talanţi de argint, 
neuitând de promishinea pe care o făcuseră lui 
Dumnezeu. Acesta era, într-adevăr, obiceiul sarazi¬ 
nilor, când mergeau în bătălie, să poarte podoabe de 
aur şi argint; obiceiul, în acest caz, fu benefic pioasei 
generozităţi a soldaţilor noştri. Ei trimiseră în grabă 
toată prada, aşa cum au promis, mănăstirii de la Cluny. 
Venerabilul abate al aşezământului, Odilon, făcu un 
splendid baldachin deasupra altarului sfântului Petru. 
Din ceea ce a rămas, rândui, printr-o generoasă şi 

foarte vestită măsură, să fie distribuit cum se cuvenea 
săracilor, până la ultimul bănuţ. între timp, neastâm¬ 
părul sarazinilor învinşi se domoli pentru moment \ 

Relatările iau curând tonul unor cântece de gestă : 

Apoi normanzii, sub conducerea lui Roger, îi exter¬ 
minară pe păgânii din Spania şi uciseră nenumăraţi 
sarazini, luându-le multe cetăţi şi castele. De cum sosi, 
Roger captură câţiva sarazini din care tăia câte unul 
bucăţi în fiecare zi, în prezenţa celorlalţi, ca pe un 
porc , oferindu-le apoi celor rămaşi în viaţă, drept fier¬ 
tură de prânz, prefăcându-se că merge în altă casă cu 
prietenii lui să mănânce restul. Dttpă ce-i îngrozi pe 
toţi, îl lăsă să evadeze, printr-o vicleană neglijenţă, pe 
cel mai naiv dintre ei, pentru ca să povestească sara¬ 
zinilor toate aceste orori. Morţi de frică, la această 
idee, sarazinii din Spania apropiată şi regele lor Muset 
cerură pacea lui Ermessinde, contesa de Barcelona, 
angajându-se să plătească un tribut anual. Contesa 
era văduvă şi-şi dăduse fiica în căsătorie lui Roger. 
După ce încheie pacea cu aceşti duşmani, Roger îşi 
continuă războită în inima Spaniei; într-o zi, însoţit 
de numai patruzeci de creştini, căzu într-o ambuscadă 
pusă la cale de cinci sute de sarazini de elită; îşi pier¬ 
du în bătălie fratele nan trai, atacă de trei ori, doborî 
mai mult de o sută de duşmani şi se întoarse la poziţiile 
ocupate de armata sa, fără ca sarazinii să îndrăzneas¬ 
că să-l urmărească. 

[...] Sanchez, regele Navarrei, cit ajutorulgasconilor, 
îndreptă o armată împotriva sarazinilor, devastă Spania 
şi se întoarse plin de glorie şi prăzi de război. în acelaşi 
an (1027), Alfonso, regele Galiciei, făcu prăpăd prin¬ 
tre sarazini. în clipa în care o cetate a Spaniei i se 
preda, pe când el lăsase armele şi dădea creştinilor, 

fierbând de nerăbdare sub metereze, ordinul de încetare 
a luptei, o săgeată lansată de pe ziduri de duşmanii pe 
care el voia să-i cruţe, l-a lovit mortal; iar trupele lui 
au trebuit să se întoarcă, îndurerate şi plângându-şi 
prinţul \ 



III 


Dumnezeu se întrupează 


Or, preludiile cruciadei vădesc o modificare de 
atitudine, modificare izvorâtă din chiar inima conşti¬ 
inţei religioase, ce poate fi considerată ca unul din 
faptele esenţiale ale istoriei mentale a Evului Mediu, 
pentru că astfel se modifică pentru secole nuanţele 
creştinismului. în timpul mileniului, chiar Dumnezeu 
începea să-şi schimbe înfăţişarea. Sub atotputernicia 
de necunoscut a Tatălui, umanitatea Fiului pare să 
capete, încetul cu încetul, prezenţă şi apropiere ; Crucea, 
Evanghelia, Iisus cel viu cuceriră, unul câte unul, su¬ 
fletele pioase. 

Astfel, în riturile Bisericii, locul ocupat de consa¬ 
crarea euharistică tinde, în această epocă, să se lărgeas¬ 
că. Ceea ce nu se întâmplă fără să apară probleme : 
într-adevăr, în legătură cu semnificaţia mistică a aces¬ 
tor rituri, s-au dezvoltat cele mai acute nelinişti eretice, 
primele eforturi de reflecţie dialectică şi, curând, în 
jurul lui Beranger de Tours, primele controverse teo¬ 
logice. 


Miracolele euharistice 

Pentru Raoul Glaber, darurile euharistice ţin încă 
de universul magiei : ca şi relicvele, ca şi persoana 
regelui, ele introduc în viaţa zilnică o parte de sacru ; 
ele se înconjoară de miracole şi minuni ; benefice sau 
malefice, după cum sunt folosite, ele aduc bunăvoinţa 
sau mânia Atotputernicului. 

Misterul Euharistiei nu este, fireşte, limpede decât 
pentru un număr foarte mic de oameni. Pentru majo¬ 
ritatea muritorilor rămâne de neînţeles, la fel ca şi 
toate celelalte lucruri care ţin de credinţă şi nu pot fi 
văzute cu ochii. în privinţa acestora, mai ales, trebuie 
să fim avertizaţi: împărtăşania cu trupul şi sângele 
Domnului lisus Hristos este considerată ca fiind dătă¬ 
toare de viaţă şi oamenii cred că ea îi pune la adăpost 
de orice atingere sau pericol de cădere în păcat. Dar 
dacă trupul şi sângele Domnului sunt abandonate şi 
distruse prin neglijenţa celor care le mânuiesc, nu le 
mai rămâne acestora, în afară de o promptă penitenţă, 
decât judecata care-i condamnă. Domnul a spus: , : Ccl 
care mănâncă trupul meu şi bea sângele meu are viaţa 
veşnică şi eu îl voi învia. ” Dar nu trebuie să credem că 
un alt animal, în afară de om, poate participa la învie¬ 
rea trupului; mai mult, numai un adevărat creştin 
poate primi Euharistia ca pe un instrument al mântui¬ 
rii sale. A existat în vremea noastră un individ îmbră¬ 
cat în veşmânt preoţesc, care a apărut în faţa judecăţii 
pentru nu ştiu ce crimă; avu îndrăzneala, în cursul 
instrucţiei, să consume darul euharistiei, caliciul sângelui 
lui Hristos. Pe loc s-a văzut ieşind, imaculată, din 
burta lui, acea parte a sfântului sacrificiu pe care o 
înghiţise, dând prin aceasta o evidentă mărturie asupra 
vinovăţiei celui care o primise cu nevrednicie; acesta, 
de altfel, mărturisi imediat crima de care până atunci 
se apărase şi se pocăi cum se cuinne. în comitatul Chalon, 
am întâlnit oameni care, în ajunul urmi dezastru, 
văzuseră pâinea sfinţită transformând!i-se în carne 
adevărată (umană). La Dijon, în aceeaşi vreme, o per¬ 
soană care aducea Euharistia unui bolnav, o scăpă 
din mână; toate eforturile de a o găsi au fost zadarnice. 
După un an, a fost descoperită la marginea drumului 
public, în aer liber, acolo unde căzuse, la fel de albă şi 
imaculată ca şi cum abia căzuse acolo atunci. în sfârşit, 

la Lyon , la mănăstirea Ile Barbe, un individ a pus 
mâna în chip neîngăduit pe cutiuţa sau pyxida în care 
se păstra dttpă obicei Euharistia şi aceasta, trebuie să 
credem, s-a smuls din mâinile lui şi a rămas mult timp 
în aer. 

în ceea ce priveşte hrysmalul pe care unii îl numesc 
coiporal [pânza pe care se depune ostia pe altar], 
acesta şi-a dovedit de nenumărate ori virtutea mântu¬ 
itoare pentru cei care au recurs la el cu o credinţă 
neştirbită. Adesea, în faţa incendiilor a obligat flăcă¬ 
rile să se stingă, să dea îndărăt sau să se-ndrepte în 
altă parte. A vindecat, de nenumărate ori, durerile 
membrelor bolnave sau i-a readiLS la viaţă pe bolnavii 
de friguri. La mănăstirea Moutiers-Saint-Jean, în vremea 
venerabilului abate Guillaume [de Volpiano], nefericirea 
a lovit printr-un incendiu împrejurimile mănăstirii. 
Fraţii aşezământului luară hrysmalul şi-l ridicară ca 
pe un steag în faţa flăcărilor sinistre. Imediat, focul 
s-a localizat şi nu s-a mai întins dincolo de ceea ce 
deja cuprinsese. Dar fanionul Domnului, smuls de pe 
prăjina sa de vânt, zbură cam pe o distanţă de două 
mile ajungând într-un sat numit Tivauche, unde se 
aşeză pe o casă; fu urmărit până acolo şi-l readuseră 
cu multă grijă înapoi la mănăstire. în ziua de Paşte a 
aceluiaşi an, în biserica mănăstirii, închinată sfântului 
Pavel, se întâmplă că un preot scăpă din mână potirul 
plin cu sângele cel dătător de viaţă, care se risipi pe 
jos. Imediat ce află, abatele, un om plin de înţelep- 
ciune, porunci la trei călugări să facă penitenţă pentru 
această greşeală; se temea ca nu cumva stângăcia 
preotului să atragă vreo pedeapsă răzbunătoare asu¬ 
pra lor; ceea ce s-ar fi întâmplat dacă acel om învăţat 
nu ar fi fost suficient de prevăzător, cum aiL dovedit-o 
evenimentele. Am povestit cele de mai sus pentru a întări 
credinţa fermă că, acolo unde i se întâmplă acestui 
dar sacru şi însufleţitor vreun accident datorat 

neglijenţei, cade imediat flagelul răzbunării divine; 
tot aşa cwn, dimpotrivă, locurile unde este tratat cu 
multă atenţie vor fi copleşite de bunuri. 

Cluny şi liturghia 

Una din inovaţiile majore ale obiceiurilor clunisiene 
a fost, în jurul Anului 1000, de a-i incita pe călugări să 
devină ei înşişi preoţi, de a asocia mai strâns morti¬ 
ficările şi lepădările inerente vocaţiei monastice func¬ 
ţiilor sacrificiale ale sacerdoţiului şi de a rândui viaţa 
fraţilor în jurul ceremoniilor euharistice. Astfel au fost 
revigorate puterile mântuitoare ale mănăstirii ; comuni¬ 
tatea nu primea harul numai prin rugăciuni şi priva¬ 
ţiuni ; ea participa la obţinerea trupului şi sângelui lui 
Hristos ; se străduia să sporească în lumea vizibilă 
partea de sacru. Şi această lucrare mântuitoare era, la 
Cluny, strâns legată de liturghia morţilor. Asumându-şi 
funcţiile euharistice, mănăstirile au reuşit, în pragul seco¬ 
lului al Xl-lea, să se statornicească în inima devoţiunii 
populare şi să devină mai importante decât catedralele. 

în ceea ce priveşte celebrarea acestui măreţ mister, 
există deja nenumărate mărturii privind binefacerile 
pe care ea le-a adus sufletelor credincioşilor defuncţi; 
totuşi aş vrea să vă fac cunoscută pe tina, între atâtea 
altele. în ţinuturile cele mai îndepărtate ale Africii, 
trăia un anahoret, despre care se spunea că petrecuse 
douăzeci de ani fără să vadă faţă de om. Trăia din 
munca mâinilor lui şi se hrănea cu ierburi şi rădăcini. 
Un individ, cetăţean al Marsiliei, urmi din acei oameni 
care străbat ţările, niciodată sătui să vadă şi să afle 
locuri noi, tocmai trecea pe acolo. Auzind vorbindu-se 
despre anahoret, el înfruntă pustietatea ţinutului învă¬ 
luit de arşiţa soarelui şi se încăpăţână mult timp să-şi 
încerce norocul în a-l descoperi. Până la urmă, singu- 

raticul îl zări pe omul care-l căuta şi-i strigă să se 
apropie de dânsul. Şi când acesta veni lângă el, îl în¬ 
trebă cine era, de unde venea şi ce caută prin acele 
locuri. Omul îi răspunse, fără să se lase rugat, că do¬ 
rinţa lui arzătoare de a-l vedea îl adusese până acolo 
şi că rut dorea nimic altceva. Omul, plin de ştiinţa lui 
Dumnezeu, îi zise atunci : 

„Aflu că ini din Galia, dar te rog spune-mi, ai văzut 
vreodată mănăstirea Cluny care se află în această ţară P” 

„Am văzut-o, răspunse celălalt, o cunosc foarte bine. ” 

Atunci celălalt îi zise : 

„Să ştii că această mănăstire nu are pereche în 
Iwnea romană , mai ales când e vorba să elibereze 
sufletele căzute în stăpânirea diavolului. Se aduce în 
acest loc atât de des jertfa însufleţit oare, încât aproape 
că nu există zi lăsată de la Dumnezeu, fără ca, printr-o 
astfel de mijlocire, să nu fie similse câteva suflete din 
stăpânirea diavolului. ” 

Intr-adevăr, în această mănăstire am fost noi înşine 
martorii unui obicei, posibil datorită marelui număr 
de călugări, care cerea să se slujească liturghia fără 
întrerupere, de la prima oră a zilei până la ora de culca¬ 
re ; iar slujba se oficiază cu atâta demnitate, pictate şi 
veneraţie, încât ei par mai degrabă îngeri decât oameni ( \ 

Regele, apărătorul lui Hristos 

Uns al Domnului, hristofor, atent să imite gesturile 
lui Iisus în timpul ceremoniilor pascale, bunul rege, 
cel al cărui exemplu ne este prezentat de Helgaud în 
persoana lui Robert cel Pios, intervine el însuşi, pentru 
că este sfinţit, în discuţiile pe care le suscită în epocă 
misterul Euharistiei : 

Un anume episcop nu avea o concepţie prea sănă¬ 
toasă despre Domnul şi căuta> din anumite motive, 
dovada prezenţa reale a trupului Domnului nostru 

Iisus Hristos. Acest rege, cuprins de bunătate, fu indignat 
auzind acestea şi-i adresă o scrisoare concepută astfel: 

...întrucât ai dobândit faimă de om învăţat fără ca 
lumina înţelepciunii să strălucească în tine , mă întreb 
surprins cum, printr-o putere pe nedrept exercitată şi 
prin ura înspăimântătoare pe care o măreşti împotriva 
slujitorilor hă Dumnezeii, ai încercat să pui sub semnul 
întrebării trupul şi sângele Domnului: şi de ce, atunci 
când preotul, oferindu-le, spune: «Trupul Domnului 
nostru Iisus Hristos să-ţi fie spre mântuirea sufletului 
şi trupului», tu, cu o gură îndrăzneaţă şi prihănită, 
spui: «Primcşte-le , dacă eşti vrednic», când nu e de fapt 
nimen i vrednic să le primească. De ce atribui divinită¬ 
ţii slăbiciunile trupului şi adaugi naturii infirmităţile 
durerii umane ?” 

Suveranul devine astfel păzitorul trupului şi al 
sângelui lui Hristos şi ordonatorul liturghiilor, în care 
vom vedea apărând din nou simbolismul veşmântului 
alb. 

Acest slujitor al lui Dumnezeu, cuibărit la sânul 
maicii noastre Biserica, a devenit viteazul protector al 
corpului şi sângelui Domnului şi al vaselor care-I con¬ 
ţin. El rânduia aproape totul, până în cele mai mici 
amănunte, în aşa fel încât Dumnezeu părea să fie 
primit, nu împodobit în slava altiăa, ci chiar în slava 
propriei sale măreţii. Regele, cu tot devotamentul, se 
îngrijea permanent ca jertfa Domnului pentru păcatele 
lumii întregi să fie oficiată de un slujitor cu inima 
neprihănită şi îmbrăcat în alb. Oficierea cultului era 
desfătarea hă cea mare şi, pe pământ fiind încă, trăia 
deja în cer. Marea hă bucurie era să se ocupe de moaştele 
sfinţilor, pe care le îmbrăca în aur şi argint, în veş¬ 
minte albe, cu podoabe sacerdotale, cruci preţioase, 
potire de aur fin, cădelniţe pline de tămâie aleasă şi 
vase de argint pentru ablaţiunile preotului 1 . 

Prelatul pe care-1 mustra Robert cel Pios (era, fără 
îndoială, Lierri, arhiepiscopul de Sens) să fi fost oare 
şi el adeptul doctrinei „maniheiştilor” pe care regele 
i-a ars la Orleans ? Căci ei se întrebau cu mai multă 
fervoare decât oricine cu privire la virtuţile Euharistiei, 
în acelaşi timp, aşa cum am văzut mai sus, alţi eretici 
distrug crucifixul. Crucea, pentru ei, era simbolul tu¬ 
turor inovaţiilor şi prilej de noi nelinişti. De fapt, în 
Anul 1000, prima im pere a lui Dumnezeu-omul în 
reprezentările religioase sporeşte necontenit rolul crucii 
în ceremonii şi rituri. 

Crucile despre care ne vorbeşte Raoul Glaber mai 
reprezentau încă emblemele victoriei cosmice a unui 
Dumnezeu Mântuitor, fiind obiecte magice prin care 
se manifestau avertismentele lumii de dincolo : 

în anul 988 de la întrupare, în oraşul Orleans, din 
Galia, s-a petrecut o minune pe cât de memorabilă pe 
atât de înspăimântătoare. Există în acest oraş o mă¬ 
năstire ridicată în onoarea prinţului Apostolilor, des¬ 
pre care se ştie că, la început, o comunitate de fecioare 
consacrate asigurau oficierea slujbelor închinate lui 
Dumnezeu atotputernicul; de atunci, mănăstirea este 
cunoscută s\ib numele de Saint-Pierre-le-Puellier. în 
mijlocul acestei mănăstiri era înfipt un venerabil stin¬ 
dard al crucii care oferea imaginea Mântuitorului în¬ 
durând, pentru salvarea oamenilor, chinurile morţii; 
or, din ochii acestei imagini, câteva zile la rând, nu¬ 
meroşi martori au văzut ţâşnind un râu de lacrimi; 

înfricoşătorul spectacol provocă, după cum e şi firesc, 
o mare afluenţă de oameni. Mulţi dintre ei, privind 
mai de aproape, văzură în această întâmplare semnul 
lui Dumnezeii, după cum, Mântuitorul, cunoscând prin 
ştiinţa sa iminenta ruină a Ierusalimului, plângea de 
mila oraşului, la fel şi acest semn era o ameninţare 
apăsând asupra oraşului Orleans, cea a unui apropiat 
dezastru, care-l făcea să plângă prin imaginea sa vizi¬ 
bilă. La puţină vreme, în acelaşi oraş, se petrecu un 
fapt neobişnuit, în care se văzu semnul aceleiaşi pre¬ 
vestiri. într-o noapte, pe când paznicii marii biserici, 
adică ai catedralei [închinată Sfintei Cruci], se treziră, 
ca de obicei, ca să deschidă ponile sfântului aşeză¬ 
mânt celor care veneau la Matutinae, apăru brusc un 
lup care intră în biserică, apucă cu botul funia clopo¬ 
tului, o zgâlţâi şi începu să tragă clopotele. înlemniţi 
de spaimă, cei de faţă începură să ţipe şi, cu mâinile 
goale, se repeziră să-l alunge afară din biserică. în anul 
următor, toate locuinţele oraşului ca şi construcţiile bise¬ 
ricilor au căzut pradă unui incendiu cumplit. Şi 
nimeni nu s-a îndoit că acest dezastru n-ar fi fost 
anunţat prin cele două minuni 8 . 

Dar în scrierile lui Ademar de Chabannes, crucea 
capătă o altă semnificaţie. El însuşi văzuse într-o 
noapte imaginea ei pe cer, împovărată de suferinţa lui 
Dumnezeu. El relatează că ducele Guillaume d’Angou- 
leme, în agonia sa, săruta fără încetare lemnul Crucii. 
Acest senior se întorsese de curând de la Sfanţul 
Mormânt. Să fi adus cu el oare, de pe Pământul Sfânt, 
o evlavie sporită faţă de însemnele Patimilor ? 

[în 1017] Gui, vicontele de Limoges şi fratele său, 
episcopul Audouin, se întorseseră nestânjeniţi de la 
Ierusalim. Mormântul sfântului Cybard începu brusc 
să se remarce prin miracole de o frecvenţă neobişnuită. 

Foucher, abate de Charroux , şi călugării lui, avură cu 
toţi deodată o vizunie care-i chemă fără întârziere să 
aducă sfântul lemn al crucii la mormântul preafe¬ 
ricitului Cybard. Acest lucru se făcu printr-o ceremonie 
solemnă şi, sub conducerea abatelui d’Angouleme, 
Renaut, lemnul sfânt fu strămutat în bazilica Saint- 
-Cybard chiar de ziua sfântului . prima din luna iulie; 
odată îndeplinită porunca dată de îndurarea divină, 
călugării din Charroux îşi luară rămas bun de la fraţii 
lor din Angouleme şi se retraseră cu cinste, luând cu ei 
lemnul cel sfânt. 

S-a stabilit că lemnul acesta provine chiar din 
crucea Domnului; patriarhul Ierusalimului îl trimisese 
lui Carol cel Mare, iar împăratul l-a depus în bazilica 
pe care o întemeiase Roger, conte de Limoges, în onoarea 
Mântuitorului 9 . 

în timp ce la Saint-Benoît-sur-Loire şi la Saint- 
-Martial-de-Limoges, credincioşii considerau ca este 
bine ca, în săptămâna sfântă, să insereze în liturghie, 
pentru asistenţa laică, schiţa unei reprezentări şi a unui 
dialog care se află la originea teatrului european, fă¬ 
când vizibilă tuturor drama Patimilor, tot mai mulţi 
cavaleri, în căutare de aventuri, aveau să aducă în faţa 
necredincioşilor însemnul triumfal al crucii, la ceasul 
în care împăratul Otto al III-lea deschidea mormântul 
lui Carol cel Mare, scoţând de acolo crucea de aur a 
celui mort, pentru a se împodobi el însuşi cu ea ; 
proliferând, legenda carolingiană se întreţesea cu pri¬ 
mele manifestări ale spiritului cruciadei, creştinătatea 
Occidentului, bântuită de Ierusalimul viselor sale, des¬ 
coperea Ierusalimul terestai şi, prin el, pe Iisus cel viu. 

Jean, nepotul lui Guillaume de Volpiano, discipolul 
său, şi însoţitor al lui Raoul Glaber, înainte de a de¬ 
veni, în 1028, abate de Fecamp, introducea în a sa 
Confesiune teologică această meditaţie despre Hristos : 

El a fost circumcis, pentru a ne opri de la viciile 
cărnii - prezentat la templu, pentru a ne duce la Tatăl 
neprihăniţi şi sfinţiţi - botezat, pentru a ne spăla de 
crimele noastre - sărac , pentru a ne îmbogăţi pe noi, şi 
slab, pentru a ne face pe noi tari - ispitit, pentru a ne 
putea elibera pe noi de atacurile diavoleşti - prins, 
pentru a ne răscumpăra prin sângele lui - despuiat, 
pentru a ne înveşmânta pe noi în veşnicie - batjocorit, 
pentru a ne feri pe noi de batjocura diavolilor - înco¬ 
ronat cu spini, pentru a ne smulge pe noi dintre spinii 
blestemului originar- umilit, pentru a ne exalta - ridicat 
pe cruce, pentru a ne atrage spre el - i s-a dat fiere şi 
oţet pentru a ne duce pe pământul bucuriei fără sfârşit 
- sacrificat ca un miel fără pată pe altarul crucii, 
pentru a purta păcatele lumii 10 . 

Această gândire nu este una raţională ; ea merge 
pe calea exegezei şi a meditaţiilor claustrale, pe firul 
analogiilor, al asociaţiilor de cuvinte, căutând cores¬ 
pondenţe şi rezonanţe verbale. Importantă este legă¬ 
tura ei cu pătimirea lui Iisus. Inaugurând, în Anul 
1000, călătoria ei spre Sfântul Mormânt, creştinătatea 
Occidentului credea, călcând pe urmele lui Hristos, că 
înaintează spre împărăţie. Ea începea de fapt cucerirea 
lumii vizibile. 

Asemenea ereziei, asemenea avântului care duce 
spre cruciade, asemenea celor dintâi exerciţii ale raţiu¬ 
nii în faţa misterului, întoarcerea vieţii interioare spre 
simbolurile evanghelice transpune în faptă această pri¬ 
mă plecare. Ea se naşte din acelaşi cutremur care 
stimulează primele cercetări ale constructorilor romani, 
care revelează structurile noii societăţi, cele trei „ordi¬ 
ne", cele trei „stări", între care europenii trebuiau apoi 
să se considere împărţiţi pe aproape tot parcursul 
noului mileniu. Chiar în această clipă, în aşteptarea 

sfârşitului lumii, s-a realizat o convertire radicală a 
valorilor creştinismului. Umanitatea se mai prosternează 
încă în faţa unui Dumnezeu teribil, magic şi răzbu¬ 
nător care o domină şi o striveşte. Dar începe să-şi 
făurească imaginea unui Dumnezeu devenit om, care-i 
seamănă mai mult şi pe care va îndrăzni curând să-l 
privească în faţă. Ea se angajează pe lungul drum 
eliberator ce o va duce mai întâi spre catedralele go¬ 
tice, spre teologia lui Toma d’Aquino, a lui Francesco 
d'Assisi, apoi, urmând diferitele forme de umanism, 
spre toate progresele ştiinţei, politicii şi socialului, 
pentru a ajunge, în sfârşit, dacă ne gândim bine, la 
valorile ce stăpânesc cultura noastră actuală. 

în istoria atitudinilor mentale în care mi-am situat 
aproape toate remarcile şi în funcţie de care au fost 
alese şi dispuse aceste texte, ce semnifică oare cu 
adevărat Anul 1000 al întrupării şi al mântuirii ? înce¬ 
putul unei întoarceri majore, trecerea de la religia 
rituală şi liturgică a lui Carol cel Mare şi a aşezămân¬ 
tului de la Cluny - la o religie a acţiunii, întrupată, 
religia pelerinilor Romei, a Sfântului Iacob şi a Sfântului 
Mormânt, a apropiatelor cruciade. în mijlocul terorilor 
şi al fantasmelor, o primă percepţie despre ceea ce 
înseamnă demnitatea omului. Aici, în această beznă, 
în această tragică sărăcie şi sălbăticie, încep pentru 
secolele care vor veni victoriile gândirii europene. 

Prima pagină a manuscrisului lui Raoul Glaber dedicat lui Oclilon 
de Cluny (Biblioteca naţională, Paris). 




Hristos în slavă (Biblioteca naţională, Paris). 










A patra trâmbiţă în Apocaiipsa Sfanului Sever, 
sec. XI, (Biblioteca naţională, Paris). 


Potopul în Apocaiipsa Sfântului Sever, sec. XI 
(Biblioteca naţională, Paris). 









Miracolele Sfintei Foy. Statuie relicvarâ de la 
Sainte-Foy-de-Conques (Archives Photos). 



Diavolul îi prezintă o femeie Sfântului Benedict, 
care stă ca pe ghimpi (Archives Photos). 





A cincea trâmbiţă în Apocalipsa Sfântului Sever, sec. XI 
(Biblioteca naţională, Paris). 







Instituirea păcii lui Dumnezeu, Cartea Macabeilor în Biblia de la 
Saint-Pierre-de-Roda (Biblioteca naţională, Paris). 









Lintoul de la Saint-Genis-de-Fontaines, cel mai vechi fragment de sculptură datat din Evul Mediu, în Franţa, începutul 
sec. XI (Archives Photos). 





Primele trei tonuri ale 
cântului pe o singură voce; 
capiteluri ele la Cluny, către 
1100 (Arcliives Photos). 




Crucea spusă a lui Lotliar, lucrare din aur de pe vremea lui 
Otto, ultima treime a sec. X, păstrată la Aix-la-Cliapelle. 



Tratatul lui Raban Maur în onoarea Sfintei 
Cruci, sec. XI (Biblioteca Naţională, Paris). 


































Rusaliile în Pontificatul lui Robert de Winchester, sec. X (Biblioteca 
clin Rouen). 


















Judecata de Apoi, în Aj)ocalipsa de la Reichenau, anul 1000 
(Biblioteca din Bambc-ii»). 































învierea morţilor în Evangheliarul de la Vişegrad, şcoala din 
Boemia, către 1083 (Biblioteca naţională, Praga). 

Cronologie 


Fapte politice 


Fapte culturale 


981 


983 înscăunarea lui Otto al 
III-lea 

985 Botezarea regelui ungu¬ 
rilor 

987 Alegerea lui Hugues 
Capet. Victorii ale lui Al 
Mansur în Spania 

989 Primele instituiri ale păcii 

la conciliul de la Char- 
roux 

990 

991 Marea invazie daneză în 

Anglia 

99'1 

996 Robert cel Pios, unic rege 

al Franţei 

997 Al Mansur jefuieşte 

Santiago de Compostela 

998 


Consacrarea celei de a 
doua mănăstiri de la 
Cluny 


Construirea pridvorului 
de la Saint-Germain- 
-des-Pres 


Donjonul din Langeais 
începerea construirii bise¬ 
ricii de la Romain- 
motier 

începerea construirii bi¬ 
sericii Saint-Martin de 
Tours 

Evangheliarul lui Otto al 
III-lea (Reichenau) 

Fapte politice 


Fapte culturale 


999 Otto al III-lea îşi stabileş¬ 
te capitala la Roma 
Gerbert devine papă sub 
numele de Silvestru al 
II-lea 

1001 Papa îl încoronează pe 

Ştefan, rege al Ungariei 

1002 Henric al II-lea rege al 

Germaniei 

1005 

1006 
1007 


1009 Creştinii din Spania intră 
în Cordoba. Califul 
Hakim distruge Sfântul 
Mormânt 

1011 Atac sarazin la Pisa 

1012 


1014 încoronarea imperială a 
lui Henric al II-lea 
1019 Knut, regele Angliei şi al 
Danemarcei 

1021 


1022 


Moartea ermitului italian 
Nil 

începerea construirii nar- 
texului din Tournus 

Guillaume de Volpiano 
întreprinde construi¬ 
rea rotondei de la 
Saint-Benigne din 
Dijon 

Navă boltită la Saint- 
-Martin du Canigou 


Sfântul Romuald fondea¬ 
ză ordinul camaldu- 
lilor 


Lintou sculptat de la 
Saint-Genis-des-Fon- 
taines 

Rug pentru eretici la 
Orleans 

Fapte politice 


Fapte culturale 


1024 Insurecţia poporului din 
Pavia 

1026 


1027 încoronarea imperială a 
lui Conrad al II-lea 

1031 Henric I, unic rege al 

Franţei 

1032 Regatul Burgundiei s-a 

unit cu Imperiul 

1033 


1039 


Pelerinajul lui Knut la Ro¬ 
ma. începutul con¬ 
struirii pridvorului la 
Saint-Benoît-sur-Loire 


Sfinţirea de la Saintes- 
-Marie-de-Ripoll 


Consacrarea de la Saint- 
-Michel de Hildes- 
heim 

Congregaţia canonicilor 
din Saint-Ruf 

Postfaţă 




Georges Duby reprezintă astăzi, la scara comunităţii euro¬ 
pene a istoricilor, sinonimul specialistului în studii medie¬ 
vale. Guitta Pessis-Pasternak, redactor la : ,Le Monde”, nu 
exagera deloc recomandându-1 ca fiind ..cel mai mare medie¬ 
vist al nostru (al Franţei - n.ny \ aceasta se petrecea în 1981, 
când profesorul de la College de France, titular al Catedrei 
de Istorie a Mentalităţilor şi Istorie a Societăţii Medievale 
din 1970, era intervievat asupra rosturilor sale spirituale 
într-o lume atât de îndepărtată, după schisma cartesiană, de 
universul sensibil al Evului de Mijloc. „Cel mai mare" în¬ 
semna, pentru ziarista pariziană, nu doar cel mai prolific, 
dar şi cel mai cunoscut dintre omologii săi, în majoritate 
celebri şi, poate, la fel de îndreptăţiţi să primească laude 
ditirambice. Pe de altă parte, Duby este un patriarh. Născut 
în 1919, la Paris, şi-a câştigat repede notorietatea graţie 
situării sale fidele în descendenţa intelectuală imediată a 
întemeietorilor aşa-numitei şcoli istorice ele la Annales : Marc 
Bloch şi Lucien Febvre. O generaţie întreagă de istorici - 
printre care se numără Jacques Le Goff, Jean Delumeau, 
Philippe Aries, Pierre Chaunu, Paul Veyne, Robert Mandrou 
sau Emmanuel Le Roy Ladurie, pentru a nu aminti decât 
numele cu rezonanţă în mediul intelectual românesc - se 
revendică de la spiritul analitic ilustrat de „Annales. Economie, 
Societe, Civilisation", contemporan şi sincron, prin demersul 
metodologic, cu post-modernismul cultural. 

A scris enorm ; detaliul nu surprinde astăzi, într-o epocă 
de surplus editorial. Diferenţa, însă, constă în faptul că a 
scris bine. Teza de doctorat (La Societe aux Xîe et Xlle siecles 
dans la region mâconnaise , Paris, 1953) l-a remarcat pentru 

acribie şi stil. Jean Delumeau afirma, într-un volum omagial 
închinat profesorului şi colegului său, că ,.Duby a izbutit să 
transforme istoria economiei rurale într-un text lizibil”, invo¬ 
când succesul de librărie al lucrării citate, dar şi proiectul 
gigantic de ..istorie neconvenţională a Franţei’* deschis cu 
LEconomie rurale et la vie des campagnes dans l'Occident 
medieval (2 voi., Paris, 1962). în 1966 şi 1967, editura geneve- 
ză Skira îi tipăreşte trei tomuri pe care, cu oarecare larghe¬ 
ţe, le-am putea numi „albume". De fapt, imaginea constituie 
numai pretextul unor incursiuni anecdotice în medieval, 
acolo unde mileniul creştin devine accesibil prin analogia 
cu evenimentele contemporane nouă ( Fondements d : un 
nouvel humanisme, 1966; L Europe des catheclrales, 1966; 
Adolescence de la chretiente occidentale , 1967). Le urmează 
Anul O Mie (1967), despre care va spune că defineşte „o 
civilizaţie în efortul ei de împăcare cu Divinitatea’*, că nu 
suportă mitul generic al „fricii medievale", că, de la el, 
„istoricul poate avansa către înţelegerea globală a trecutului 
ca viaţă, ca societate". Pledoaria pentru o istorie medievală 
eliberată de prejudecăţi va continua între 1970 şi 1972, când 
va conduce redactarea monumentalei Histoire de la France 
(Larousse, Paris). De la această dată, argumentele lui Duby 
vor căpăta şi autoritate magisterială ; titularizarea la univer¬ 
sitatea pariziană şi publicarea primelor note de curs vor 
confirma nu numai valoarea ştiinţifică a cercetărilor între¬ 
prinse în arhivele Franţei vreme de decenii, dar şi efectul 
renovator al „noii istoriografii” şi rezonanţa sa didactică în 
perimetrul umanioarelor. La scurtă vreme, Gallimard va 
edita Guerriers et paysans. Essai sur la premiere croissance 
economique de l Europe (1973), urmată, la distanţă de un 
an, de Le Dimanche de Bouvines (Gallimard) şi d e Les Proces 
dejeamie dArc (Gallimard, coautor fiind Andre Duby, 1974). 
încercare de antropologie a războiului medieval, Duminica 
Bouvinilor viza, în concepţia autorului, pătrunderea în uni¬ 
versul mental al cavalerilor de la începutul secolului XIII. 
„încerc’* - mărturisea candid Duby - „deci, să ghicesc - da, 

aţi auzit bine, să ghicesc - care putea fi măsura ce-i deter¬ 
mina să modifice percepţia realului într-un sens sau în al¬ 
tul”. Reconstituirea este, fără discuţie, riscantă, dar presu¬ 
pune o relaţie de ordin afectiv cu subiectul cercetării care, 
chiar dacă atrage exagerări, recompensează autor şi cititor 
deopotrivă. Marc Bloch numea acest mariaj emoţional „sâm¬ 
burele dulce al ştiinţei istoricului”. Le Temps des cathedrales 
(Gallimard, 1976; traducerea românească apare la Editura 
Meridiane, în 1987) şi conducerea - împreună cu Armând 
Wallon - a seriei Histoire de la France rurale (1975, 4 voi.) 
îi ocupă cu prisos următorii ani. Prima carte va atrage oferta 
alcătuirii unui album închinat influenţelor clunisiene în arta 
plastică monumentală a finelui de secol IX (Saini Bernard 
et l'art cistercien , Paris, 1976, 1979). Duby va face referire 
la etica şi estetica ordinului cistercian prin intermediul co¬ 
respondenţelor stabilite între reuşitele economice şi sociale 
care caracterizează activitatea confreriei monahale, va aminti 
de interdependenţa opţiune morală - succes economic (în 
cea mai bună tradiţie weberiană), va opta pentru o analiză 
dialectică a inserţiei sacrului în societatea laică. în 1978 
vede lumina tiparului Les Trois Ordres ou limaginaire du 
feodalisme (Gallimard, 1978), complementul celebrei Civili- 
sation de VOccident medieval a lui Jacques Le Goff. Printre 
rânduri, ocupat cu figuraţia academică şi cu împlinirea ciclu¬ 
rilor de conferinţe ţinute pe continent sau dincolo de Ocean, 
s-a îngrijit de tipărirea altei monografii masive, Histoire de 
la France urbaine , în cinci volume, la Paris, în 1980. Le 
Chevalier, la Femme et le Pretre dans la France feodale 
(Hachette, 1981) şi Mâle Moyen Age. De l amour et d’autres 
essais (Flammarion, 1988 ; ediţia românească : Meridiane, 1992) 
sunt produsele unei anchete în practica şi gesturile căsăto¬ 
riei, ce urmăreşte procesul de transformare a mariajului 
dintr-un reflex profan într-o ceremonie religioasă, cu mare 
valoare simbolică. Ferindu-se de „aventura personală a psih¬ 
analizei”, ca şi de răspunsurile ei categorice, Georges Duby 
îndeamnă la o revizuire nepătimaşă şi abstrasă din morala 

contemporană a contractului social, afectat de curgerea tim¬ 
pului, sortit să decadă până la o legătură laxă, cu grade 
sporite de libertate, între sexe. 

Duby pledează pentru o reconsiderare atentă a actului 
hermeneutic : textul istoric nu presupune numai o construc¬ 
ţie seacă de argumente, menite să slujească „demonstrării” 
unei axiome de definire a subiectului, ci şi o tentativă deli¬ 
cată de penetrare a aparenţei formale, pentru a descoperi, 
în spatele ei, omenescul, viul, inteligibilul uman. Documen¬ 
tele, oricărei familii ar aparţine, „relevă atitudini mentale şi 
reprezentări ale psihologiei sociale”. Salman Rushclie scria 
undeva că „istoria este tot ceea ce mai rămâne din om” ; 
pentru Duby, ceea ce mai rămâne din om, în afara învelişului 
carnal, beneficiază de o prezenţă infinit mai rezistentă decât 
natura fizică, de o existenţă lărgită la dimensiunile „duratei 
lungi” : memoria conservată în scris. Duby nu va căuta per¬ 
soane ca atare, ci persoane exemplare pentru o categorie 
sau o societate, surprinse în gesturile care le identifică, în 
primul rând, ca fiinţe sociale, nu doar ca unicate. 

Ce loc ocupă „mentalitatea” în scrierile lui Duby? Ea 
este definită ca o conduită psihică rutinieră, impersonală şi 
care aglomerează automatismele gândirii. Pe ţesătura fină şi 
deasă a mentalităţilor se ridică structurile culturale, favori¬ 
zate documentar, ispite permanente ale specialiştilor. Istoria 
mentalităţilor nu are surse specifice ; ea se descifrează în 
subtext, prin lectura dezinhibată a probelor. „Totul”, afirma 
Duby în 1978, „se reduce la a pune întrebările pe care 
nimeni n-a mai avut curajul să le pună ! Răspunsurile apar 
de la sine apoi, răsar dintre rânduri!” Cum se pot alătura 
istorii personale şi istorii colective pentru a compune o 
istorie culturală? Adunând date şi depăşind, prin identi¬ 
ficarea seriilor evenimenţiale, prin sinteza interdisciplinară, 
limitările ce se impun scriiturii istorice. „Golurile” de informa¬ 
ţie sunt umplute cu produse de speculaţie, inducţii reuşite 
care îmbogăţesc substanţial explicaţia. Istoria instituţiilor, 
istoria comportamentelor este, pentru Duby, o istorie a gru- 



Postfaţă 


255 


pului uman, cu tot ansamblul de atitudini, de reacţii ce-1 
particularizează în exterior (stereotipii, idiosincrasii). După 
Febvre („nu omul, ci societatea reprezintă ţinta preocupărilor 
noastre!"), istoricul francez speră , ; să avanseze în înţelegerea 
acelui tot a cărui istorie este cea a societăţilor”. Profesionis¬ 
tului i se cere să evadeze din particularul neinteresant şi să 
aspire la sinteză prin transdisciplinaritate, acceptând în 
preajmă sociologi sau psihologi, demografi sau economişti. 
Fără să fie atât de tranşant ca sociologul german Norbert 
Elias, care preconiza statuarea „istorio-psihologiei” şi auto¬ 
nomizarea „sociologiei istorice”, Duby ia partea celor ce 
apără rolul epistemologic al „ştiinţelor de intersecţie” cu 
argumentul eficienţei lor ştiinţifice. Istoriografia blocată în 
manierism academic, redusă la funcţia necerebrală a reper- 
torierii, nu se poate încumeta nici la critica sistematică a 
istoriei ideilor, nici la includerea detaliilor umane în contextul 
social sau economic. Duby acuză unilateralitatea pozitivis¬ 
mului şi produce istorii ale „utilajului mental” (L. Febvre), 
adică ale mulţimii categoriilor de percepţie, de concep¬ 
tualizare, de expresie publică sau privată, de acţiune care 
ordonează experienţele individuale sau colective. „Lumea 
pe care am pierdut-o” (P. Laslett) redevine accesibilă şi 
disputabilă. O istorie „care păzeşte răscrucea ştiinţelor uma¬ 
ne”- cum numea Jacques Le Goff, în 1974, „istoria menta¬ 
lităţilor” - manifestă afinităţi pentru subiectele care pretind 
o desprindere conştientă de convenţional ; ea este „une 
affaire de sensibilite et de curiosite” şi atacă, cu egală îndrăz¬ 
neală, sociologia culturală şi antropologia istorică. Anul 1000 
reprezenta, prin urmare, o ţintă perfectă pentru „noua istorie”. 


Milenarismul este credinţa potrivit căreia lumea va suferi 
o schimbare fundamentală la un anumit moment, o schim¬ 
bare definitivă, ultimă, irevocabilă. Apocalipsa - termenul 
declinat întotdeauna ca sinonim al Parusiei - survine ori- 

cum ; caracterul ei iminent are sens numai în legătură cu 
termenul sorocit pentru împlinirea profeţiei ioanite. Subiect 
preferat al „sociologiei limitelor’* (Yonina Talmon. Sylvia 
Thrupp, Michael Barkun) şi al antropologiei culturale 
(Weston La Barre), la concurenţă cu psihologia maselor 
(Serge Moscovici), milenarismul are audienţă şi influenţă 
proporţionale cu numărul celor care, aparţinând aceleiaşi 
generaţii, susţin apropierea sfârşitului lumii. Apocalipsa, 
rezultat al colaborării forţelor terestre şi cereşti, determină 
salvarea spirituală, morală şi adăpostirea, într-o altă lume, 
perfectă, a credincioşilor sau a întregii omeniri. De obicei, 
orice milenarism presupune câteva repere fixe pentru a fi 
definit: credinţa într-o nouă viaţă, speranţa purificării şi 
resurgenţa unui ales (Mesia), sortit să împlinească actul final 
al istoriei umane. 

Primul cuvânt care se leagă natural de ideea cataclis¬ 
mului generalizat este „frica”, „teama” sau, în varianta ei 
socială, „panica”. Construind argumente pentru o istorie a 
fricii în Lumea Veche, Jean Delumeau constata, cu oarecare 
amărăciune, că ipocrizia funciară a literatului şi supra-cenzura 
atitudinilor critice - datorată istoricului - au exmatriculat 
viaţa însăşi din catalogul subiectelor istorice. L. Febvre pre¬ 
tindea, pe drept cuvânt, că restituirea trecutului trebuie să 
aibă ca scop şi remodelarea memoriei volatile, adică a me¬ 
moriei sentimentelor, comportamentelor, gesturilor care, la 
un loc, alcătuiesc şi definesc* constituţia vie a trecutului. 
Frica este firească şi omniprezentă, este încărcată de isto- 
ricitate - creşte şi descreşte o dată cu purtătorii ei - este 
socială şi nediscriminatorie, este un articol din setul reacţiilor 
reflexe; cu atât mai mult se remarcă în peisajul schimbării 
de mileniu, presupus a fi semnalul dezlănţuirii stihiilor. Deci 
este posibilă o istorie medievală cu sprijin în mărturisirile 
sincere ale temătorilor. Delumeau, aminteam, a demon¬ 
strat-o în La Peur en Occident (XlVe - XVIIIe siecles). Une 
cite assiegee , Paris, 1978; traducerea românească la Editura 
Meridiane, 1986). însă ideea are vechime, căci, până să se 

ajungă la contemplarea generalităţilor istorice ale fricii, me¬ 
moria colectivă păstra nealterate două exemple clare ale 
existenţei sale palpabile : anul 1000 şi Marea Teroare iaco- 
bină. în amândouă cazurile, sentimentul atoatestăpânitor al 
fricii suspendă Istoria. 

„Avem dreptul să introducem în studiul istoriei feno¬ 
menele de psihologie colectivă?”, se întreba, la începutul 
cărţii sale, Anul O Mie , Henri Focillon. înarmat cu răbdare 
şi precaut în aprecierea izvoarelor, istoricul este capabil să 
supravieţuiască onorabil acestei încercări. Informaţiile sal¬ 
vează trecutul instituţiilor, circumscriu mobiluri, cauze şi 
efecte. Convocând, însă, şi disciplinele umane asociate - 
sociologia sau psihologia - tabloul „vastei regiuni nedeter¬ 
minate a instinctelor, credinţelor şi frământărilor care urnesc 
indivizi şi mase” iese la iveală. Din nou Focillon: „Nişte 
mari unde afective ca iubirea şi teama tulburând un întreg 
popor nu sunt neapărat iluzii romaneşti. Totul e să le con¬ 
staţi mai întâi în texte, să le analizezi, să arăţi ce amploare 
şi intensitate au relativ la timpul şi locul lor.” A scrie istoria 
anului 1000 garantează saltul în patologia unei isterii euro¬ 
pene, prefaţată de vestitori celeşti, de semne stranii, de 
întâmplări absurde. O vom numi în continuare „frică”, deşi 
nu se ţine cont de faptul că nu proba un obiect clar asupra 
căruia să se concentreze ; anul 1000 este anul angoasei 
generale, al temerii că lumea, dispărând din contingent, va 
trece într-un regn necunoscut al realului perceptibil, în care 
măcar judecata morală - de pe urmă - va aparţine altcuiva. 
Astfel a şi intrat în istorie ! 

Istoriografia franceză din ultimele două secole, ca, de 
altfel', toţi cei care se conformaseră canoanelor estetice ro¬ 
mantice, s-a dovedit foarte receptivă la o asemenea temă 
de reflecţie. „Anul 1000” se preta la tratamentul moralizator 
al situaţiei prezente şi putea suplini, fie şi prin intermediul 
unor analogii puternice, absenţa miturilor naţionale în stare 
de funcţionare. Christian Amalvi (Biblioteca Naţională din 
Paris, autor, printre altele, al câtorva cărţi primite cu 

reticenţă de istoricii de serviciu din Hexagon : Les Heros de 
Vhistoire de France , Phot'Oeil, 1979, De VArt et la maniere 
daccomoder les heros de Vhistoire de France; essais de 
mythologie naţionale; A. Michel, 1988 ) a purces, în 1990, 
la compunerea unui inventar al interpretărilor recurente; 
ceea ce a descoperit întrece, însă, imaginaţia. 

Anul 1000, sfârşitul cosmic al umanităţii, constituie o 
obsesie - de dimensiuni continentale - cauţionată de dogma 
creştină, întreţinută cu fervoare mistică, dar şi un obiect al 
disputei politice. în condiţiile în care există un muzeu al 
„Anului 1000 M , la Arrau, în Pirineii Superiori, în care s-a 
compus, pentru stagiunea Operei Comice pariziene, în 1837, 
piesa L An Mii şi s-a cântat, la 1897, un oratoriu cu acelaşi 
titlu (autorul a rămas obscur: G. Pierne), nu trebuie să 
mire că, de două sute de ani, omenirea se pregăteşte pentru 
Marea Trecere. Romanticii nu i-au pus la îndoială coloritul 
sumbru, aşa cum nici nu s-au întrebat vreodată dacă Parusia 
aparţine, cu certitudine, unui timp proxim. Cum ar arăta 
lumea la ceasul revanşei lui Satan şi-o închipuie, la 1844, 
Theophile Lavallee în a sa Histoire des Frangais , referindu-se 
la anul 1000 : 

Existenţa oamenilor era sumbră, mizerabilă şi barbară. 
De altfel , credinţa în sfârşitul lumii, credinţă care părea 
justificată de ciumele, foametea, calamităţile de orice fel ce 
bântui au Europa, răspândea o atoni e universală. Totul era 
îngheţat în aşteptarea zilei fatale, toate afacerile fuseseră 
suspendate, orice gest se oprise; nu mai era nici speranţă, 
nici viitor. Lumea îşi regăsea o înnoită feiroare religioasă, 
se îngrămădea în mănăstiri, dona proprietăţile Bisericii. Din 
toate colţurile se auzea acelaşi ţipăt lugubru : „Sfârşitul lumii 
se apropie /" 

Referinţa din Histoire de France a lui Jules Michelet 
(1833) nu diferă decât în amănunte ; circumstanţele istorice 
sau, dacă vreţi, mizanscena tragediei este identică. Doar 
procedeele stilistice variază: 

Sfârşitul unei lumi atât de triste cuprinde, sub acelaşi 
înveliş, speranţa şi teama Evului Mediu. Prizonierul care îl 
aşteaptă în donjonul negru, în celula ca un mormânt . 
iobagul îl aşteaptă în brazdă, la umbra înfricoşătorului turn ; 
monahul îl aşteaptă prin posturile mănăstireşti, în tumultul 
solitar al inimii, în mijlocul tentaţiilor şi al căderilor în păcat, 
al remuşcărilor şi al fantasmelor ciudate, ignobile jucării 
ale Diavolului care îi dă târcoale şi care, seara, trăgându-i 
pătura, îi şopteşte vesel: „Eşti un damnat! [...] Toţi căutau, 
cu orice preţ, să scape de pedeapsă! Le convenea mai mult 
să cadă o singură dată în mâinile lui Dum nezeu ca, apoi, să 
nu se mai odihnească niciodată, fie chiar şi într-un culcuş 
cuprins de flăcări. [...] Şi atunci, din donjon, din mănăstire, 
de pe ogor s-a liclicat un teiibil hohot de râs în sunetul tuturor 
plânsetelor. 

Izvorul imaginii dramatice, îmbogăţite până la hiperbolă 
în secolul trecut, pare să se afle în textele apocaliptice ale 
veacurilor precedente, XVII şi XVIII. De acolo decurge şi 
matricea de interpretare a anului 1000 şi, de altfel, a oricărui 
milenarism, şi astăzi compusă din secvenţe terifiante, mo¬ 
tivate în cadrele „Evului Mediu întunecat". în urmă cu trei 
sau patru sute de ani, nu se îndoia nimeni de faptul că toţi 
contemporanii anului 1000 au crezut cu pasiune în 
Apocalipsă şi că au interpretat tale quale viziunea ioanită. 
Spaimele, câte vor fi fost, s-au născut din superstiţie şi 
ignoranţă, venirea lui Hristos „etant vainement et faussement 
publiee...” - se menţiona în marile colecţii de documente 
relative la istoria vechii Franţe, redactate, pe la jumătatea 
secolului XVIII, de savanţii benedictini de la Saint-Maur. 
Istoricii Luminilor explicau raţional temerile mulţimii, fără 
să îndrăznească să-şi imagineze o lume „privată” de frică. 
Oamenii Bisericii au luptat împotriva fanteziilor deşarte - 
se afirma în preajma Revoluţiei franceze - dar pasiunea 
mistică nu putea fi tăgăduită şi nici îngrădită altfel decât 
prin raţiune. Cel puţin aceasta era teza expusă de englezul 

William Robertson la 1771, vulgarizatorul descrierii tragice 
a anului 1000 ; cartea sa, reeditată la Paris în 1817, a consti¬ 
tuit, probabil, temeiul livresc al exagerărilor romantice. 

Eugene Sue, bunăoară, a preferat un asemenea subiect 
pentru ultimul său roman monumental, Les Mysteres du 
peuple (1849-1856). Personajele sunt alese dintr-o singură 
familie ;( de proletari'' (sic !), a cărei istorie se desfăşoară 
între Vercingetorix şi 1848, deci traversează şi schimbarea 
miilor de ani. „Fragmentul referitor la finele primului mile¬ 
niu'' - notează Christian Amalvi - „rezumă perfect anticleri¬ 
calismul radical care a inspirat, în bună parte, viziunea 
romantică a secolului XI”. Pentru autorul Misterelor Parisului, 
anul 1000 este : 

... perioada fixată de cupiditatea barbară a Bisericii 
Catolice ca termen ultim al existenţei umane. Graţie acestei 
jonglerii infame, clerul a stors averile unui imens număr de 
nobili franci, oameni de viţă aleasă mult mai habotnici de¬ 
cât feroci sau dedaţi jafurilor De-a lungul ultimelor luni ale 
anului 1000, s-a dezlănţuit o enormă saturnalie, unde şi-au 
găsit loc pasiuni, credinţe, gesturile cele mai contrariante, 
cele mai stranii, cele mai caraghioase şi mai crude ! 

Pe de-o parte, seniorii îşi recunosc greşelile şi purced la 
penitenţă, iar, pe de altă parte, călugării, episcopii, preoţii 
profită din plin de revărsarea unor nesperate bogăţii asu- 
pră-le, dedându-se la abuzuri şi nesocotind condiţia morală 
căreia trebuiau să i se supună. Aluzia este transparentă : 
Biserica însăşi ar fi răspândit, în mod voit, zvonul venirii lui 
Hristos pentru a putea dobândi ceea ce dorise de multă 
vreme : putere economică şi influenţă politică pe continent. 
Posesoare a unor bunuri obţinute prin rapt, avea să fie, la 
rândul ei, deposedată brutal de averile strânse în atâtea 
secole printr-un act specific „Apocalipsei civile” (Fr. Furet) - 
Revoluţia de la 1789 - justificat defacto prin legenda anului 
1000. Genevezul Sismondi, economist şi istoric, a reluat 

teza imposturii pragmatice a clerului catolic în 1823, in- 
cluzând-o în sinteza de istorie a francezilor, elaborată în 
anii Restauraţiei. Stânga liberală şi republicană a popu¬ 
larizat-o în ultima jumătate de veac XIX şi a trecut-o în 
inventarul obligatoriu al stereotipurilor ideologice. 

A fost o vreme când anului 1900 şi succedantului său, 
ce marca pasajul în altă sută, la belle epoqne îi acorda tot 
atâta importanţă simbolică şi rost prevestitor ca şi cu nouă 
veacuri mai devreme. Jules Roy consacra subiectul în urma 
apariţiei, la 1883, a primei „monografii” documentate menite 
să servească cunoaşterii detaliate a ceea ce atunci încă se 
mai numea „ev întunecat" (Van mii. Formation de la legende 
de l an mii: ctat de la France de Van 950 ă 1050). Tot lui i 
se datorează şi prima încercare de circumscriere istorică, 
socială, politică şi culturală a unui reper temporal ce părea 
să conserve exclusiv amprenta fracturii de mentalitate : anul 
1000 conta doar ca limită calendaristică în istoria fricii. Roy, 
totuşi, a fost convins că singură memoria „spaimelor”, a 
aşteptării nesfârşite a Apocalipsei, nu salvează panorama 
istorică. Aidoma lui Henri Focillon, care, în 1932, lăsa în 
seama autorilor îmbibaţi de romantism descrierea prezum¬ 
tivei atmosfere de groază care ar fi fost specifice încheierii 
primului mileniu creştin, J. Roy pleda pentru o lectură glo¬ 
bală a istoriei, chiar şi cu preţul desfiinţării celor mai re¬ 
zistente, mai populare legende ; lui i s-a raliat, la un secol 
distanţă, Jean Delumeau care, invocând temeritatea lui Roy 
şi legitimitatea sa ca precursor al „Annales”, a definit prin îl 
faut tordre le cou a cette legende ! atitudinea congenerilor 
faţă de mitologiile naţionale. Anul 1000 căpăta o identitate 
nouă, de context, şi părăsea teritoriul ficţiunii horror, după 
ce nutrise fanteziile întortocheate ale epicului gotic. 

J. Roy şi, urmând calea deschisă de el, Fr. Duval şi N. 
Valois îndrăzneau să propună o altă versiune a istoriei me¬ 
dievale în condiţiile în care preeminenţa politică a stângii 
liberale consacrase şi mitizase imaginea sumbră, de epocă 
abrutizată a Evului Mediu, încărcată de superstiţii, falsuri 

otrăvitoare, lipsă de scrupule. între o medievalitate bucolică 
şi o perioadă intermediară de criză general-umană, care să 
facă tranziţia către modernitatea fin du siecle, se preferă 
ultima variantă. Discreditarea Bisericii şi comparaţia defavo¬ 
rabilă pe care trebuia să o înfrunte trecutul istoric în raport 
cu prezentul republican şi anticlerical contribuie din plin la 
vulgarizarea „anului 1000”. Literatura monarhistă, prin reac¬ 
ţie inversă, îngroaşă tuşele aplicate analizei Evului Mediu, 
exagerând rolul politic al papalităţii şi construind o istorie 
creştină în manieră augustiniană, exclusivistă. în primii ani 
ai veacului nostru, în preajma elaborării legilor care 
consfinţeau divorţul dintre Stat şi Biserică, subiectul a deve¬ 
nit argument politic într-o dispută a extremelor. Primeşte 
un loc privilegiat în manualele utilizate în şcolile laice, ca 
martor al ignominiei ecleziastice şi al exceselor mistice. Am 
extras aici, tot după Christian Amalvi, un pasaj din cartea 
de istorie folosită pentru gimnaziu la 1904 (autori : Gauthier 
şi Deschamps): 

Oamenii, la acea vreme, erau atât de nefericiţi încât cre¬ 
deau în sfârşitul apropiat al lumii. în Anul O Mie, majori¬ 
tatea nobililor, terorizaţi de eternitatea damnării, au dăruit 
Bisericii proprietăţile lor, sperând să se salveze. De atunci, 
Biserica, formidabil de bogată, s-a transformat în funda¬ 
ment al întregii suveranităţi. 

Propaganda socialistă s-a interesat de foamete, de răz¬ 
boaiele dintre nobili, de rolul nefast al clerului pentru a 
sublinia efectul retardator al primului mileniu creştin şi, în 
general, ineficienţa socială a religiei. Biserica, departe de a 
fi indiferentă, a contraatacat legenda - ajunsă în postura 
unui „loc comun” al istoriografiei franceze - prin promo¬ 
varea lucrărilor de critică istorică axate pe lectura „bine 
temperată” a Evului Mediu timpuriu. Lui Dom Francois Plaine, 
benedictin de la Liguge, i se datorează punerea în circulaţie, 
în 1873, a manuscriselor lui Raoul Glaber, călugăr burgund 



Postfaţă 


263 


trăitor la cumpăna mileniilor, prin publicarea unor părţi în 
aiticolul Ies pretendues terreurs de ian mii , găzduit de „Revue 
des questions historiques”. Titlul este revelator pentru inten¬ 
ţiile autorului; concluziile lui Plaine au fost reluate, la 1881, 
de Ch. Barthelemy în prefeţele scrise la volumele din seria 
pe care o îngrijea ( Erreurs et mensonges historiques). 

în 1886, deci la numai un an de la imprimarea cărţii lui 
J. Roy, M. Prou edita în totalitate însemnările lui Raoul 
Glaber (în traducere : pleşuvul ), frecvent invocate ele cerce¬ 
tătorii perioadei - y compris Duby în Ies cinq livres de ses 
histoires (900 - 1044), Paris. Istoriile lui Glaber vor fi fost 
scrise în liniştea abaţiei benedictine de la Cluny, pe la 1048, 
la finele unei vieţi aventuroase şi risipite pe drumuri nebă¬ 
tute, întreruptă, din când în când, de alungarea lui din 
conventurile cu reguli severe. Pentru el, anul 1000 repre¬ 
zintă data fundamentală a „poveştii lumii”, sursa primă şi 
explicaţia ultimă a întâmplărilor al căror martor nevrednic 
era. Glaber este - se va vedea - unul dintre personajele 
principale din cartea lui Duby, alături de figura călugărului 
auvergnat Gerbert d Aurillac şi de Robert cel Pios, rege al 
Franţei. Celebru în epocă datorită vastelor cunoştinţe, sfetnic 
al vicarilor Sfântului Paul şi amestecat în afaceri politice 
oculte, Gerbert a devenit Papă la sfârşitul secolului X cu 
numele de Silvestru II, în amintirea - se spune - primului 
Silvestru care l-ar fi botezat pe Constantin cel Mare. Primele 
pagini autografe ale lui d'Aurillac, un panere, un etranger, 
n ayant ni naissance ni fortune , au văzut lumina tiparului 
înaintea operei lui Glaber, la 1867, îngrijite fiind de A. 
Olleris ( Oeuvres de Gerbert , Paris - Clermont) şi, mai târziu, 
de Jules Ha vet ( Lettres de Gerbert (983 - 997), Paris, 1889). 
Biografiile mai importante apar la Paris, în 1897 (Frangois 
Picavet, Gerbert, un pape philosophe d apres Vhistoire et 
d'apres la legende ), şi la Hamburg, în 1891 (Karl Schultes, 
Papst Sylvester II als Lehrer und Staatsmann). Ultima va in¬ 
spira şi cartea lui F. Eichengrun, Gerbert (Sylvester II) als 
Personlichkeit (Leipzig, 1928). 

în ultimul deceniu al secolului trecut, articolele lui Emile 
Gebhart, publicate în „Revue des deux mondes" (1891) sau 
colectate în volumul Moines et papes. Essais de psychologie 
histovicjue (Paris, 189.6), au repus în discuţie validitatea unei 
istorii a psihozelor de masă şi relaţia lor cu specii diferite 
de milenarisme iudeo-creştine. Anul 1000 - ca metaforă a 
Resurecţiei - trebuie căutat altundeva decât în proximitatea 
efectivă a datei calendaristice; el poate însemna anul 1000 
de la Naşterea Mântuitorului sau anul 1000 de la Răstignire, 
adică 1033 după computul lui Dionisie Exiguus. Gebhart ia 
în consideraţie prezenţa simbolică neîntreruptă a anului 
1000 în toată curgerea istoriei creştine, care defineşte dog¬ 
matic caracterul inexorabil al Judecăţii de Apoi. Sfântul 
Augustin, susţine istoricul francez, ar fi descifrat prolegome¬ 
nele Apocalipsei ioanite în semnele prăbuşirii Imperiului 
roman de apus ; prin urmare, calculul împlinirii mileniului 
de păcat ar schimba data fatidică pentru jumătatea celui de 
al doilea mileniu creştin (1400-1500). Citite în cheia sugestiei 
de interpretare, textele lui Gebhart fac aluzie la omnipre¬ 
zenţa, în rang social şi istoric, a angoasei născute din teama 
faţă de Judecata finală. Spaimele omenirii se extind pe 
durate aproape infinite, de ordinul miilor de ani, şi sunt 
perfect justificabile istoriceşte şi dogmatic - iată concluzia 
lui Gebhart. Teama, recognoscibilă în gesturi şi atitudini, 
are dimensiuni sociale, se poate preta la analiza sociologică; 
Durkheim face casă bună cu istoricul pozitivist. Să adăugăm 
că Gebhart a folosit pe larg, în sprijinul afirmaţiilor sale, 
fragmentele publicate în Patrologia latina a lui Migne. Lu¬ 
crând cu minuţie şi păstrând legătura cu documentul, 
Gebhart este primul specialist care a început să arhiveze 
probele necesare unei analize de mentalitate medievală, 
inaugurând astfel un teritoriu spectaculos al investigaţiei 
ştiinţifice. între timp, C. Pfister, cunoscut autor de istorii ale 
Franţei medievale, terminase de redactat monografia dedi¬ 
cată lui Robert cel Pios, rege al Franţei între 996 şi 1031, 
contemporanul lui Raoul Glaber şi al papei Silvestru II 
(Etndes sur le regne de Robert le Pieitx , Paris, 1885). 

Eforturile savanţilor laici s-au suprapus peste cele ale 
cercetătorilor proveniţi din rândul clericilor catolici. O dată 
principalele izvoare documentare explorate şi editate, deci 
utilizabile, a reînceput campania de reabilitare a „anului 
1000”, acum considerat ca expresie sintetică a Evului Mediu, 
în 1911, Jean Guiraud lansează cartea intitulată Histoire 
paniale- histoire vraie, al cărei stil violent o va consacra în 
şirul - deja prea lung - al lucrărilor polemice. însă ea va 
figura, de acum înainte, în toate bibliografiile temei, atribu- 
indu-i-se o valoare metodologică deosebită : ea fundează 
cercetarea modernă a „anului 1000”. Sentinţa lui Guiraud, 
bazată pe câştiguri istoriografice recente, sună astfel : 

Neexistând vreo spaimă (a sfârşitului lumii - n.n.) în 
amil 1000, Biserica nu-i datorează acestuia bogăţia sa. Cei 
ce continuă să afirme existenţa acestei frici şi a beneficiului 
obţinut de cler sunt fie ignoranţi, care nu sunt la curent cu 
progresul istoriografiei moderne, fie calomniatori, care per¬ 
sistă în propagarea unei false legende în scopul înfruntării 
Bisericii cu ajutorul minciunii. Şi într-un caz, şi în celălalt, 
ei nu merită nici o încredere. 

Sintezele de istorie medievală europeană redactate de 
universitarii francezi nu erau prea generoase cu paginile 
alocate descrierii Sfântului Imperiu Roman de Naţiune 
Germană (Imperiul romano-german). Rarele excepţii - ca 
Louis Halphen, preocupat de ceremonialul curţii romane a 
lui Otto III, sau E. Mâle, interesat de semiotica plasticii 
medievale - confirmă observaţia noastră. Raţiuni politice 
contemporane, memoria recentă a unui război pierdut şi 
întemeierea simbolică a politicii externe germane pe visul 
de grandoare al primului imperiu cenzurau istoriografia, 
îngrădindu-i domeniul şi implicând-o în motivarea unor 
conflicte de moment (vezi cazul tomului secund al Histoire 
du moyen-âge, semnată de Auguste Fliche, intitulat VEurope 
occidentale de 888 ă 1125 , Paris, 1885). Aşa se explică de 

ce germanii sunt singurii care, înainte de prima conflagraţie 
mondială şi în perioada interbelică, au dispus imprimarea 
primelor monografii serioase privitoare la Otto III (R. Kopke, 
F. Diîmmler, Kaiser Otto der GroJSe, Leipzig, 1876), efort 
continuat de nume celebre în anii 30, cum ar fi E. Percy 
Schramm ( Die deutschen Kaiser tind Kdnige in Bildern ihrer 
Zeit, 751-1152 , Berlin, 1928; Kaiser, Rom und Renovatio , 
Berlin, 1929), Otto Homburger sau Hans G. Voigt. 

Istoriile ecleziastice şi cercetările consacrate raporturilor 
ele putere dintre Sfanţul Scaun şi statele europene (Andre 
Lapotre, L'Europe et le Saint-Siege d Vepoque carolingienne , 
Paris, 1895) completează tabloul documentar şi interpretativ 
al perioadei puse în cauză de medieviştii finelui de secol XIX. 

între cele două războaie mondiale, tema Apocalipsei 
reprezintă una dintre obsesiile predilecte ale istoriografiei 
medievale, alături de structurile sociale, de emergenţa şi 
semnificaţia imaginarului medieval. De la I.Yoshikawa şi. 
descrierea basoreliefurilor din porticul bisericii Saint-Savin- 
-sur-Gartempe (amintit şi de Henri Focillon în al său L An 
Mii) până la Henri Pirenne ( Les villes du moyen-âge , 
Bruxelles, 1927), de la Gilles de Valois, fascinat de succesul 
cultural atribuit monahismului de regulă benedictină ( Le 
monachisme clunisien , Liguge, 1935), până la Rene Latouche 
sau Marc Bloch - Apocalipsa incită la dezbatere şi provoacă 
incontinuu inteligenţele speculative. 

în 1947 va deveni faimoasă cartea lui Edmond Pognon 
(Z An miile , Paris), urmată la scurtă vreme de LAn mila lui 
Henri Focillon (Paris, 1952). Graţie lor, cercetarea perioadei 
de mijloc a Evului Mediu se relansează şi îşi recâştigă citi¬ 
torii plictisiţi ele manierismul în care se scufundase discursul 
istoric, excesiv preocupat de enumerarea şi catalogarea eve¬ 
nimentelor politice şi prea puţin dornic să descompună 
proba istorică până la substratul ei uman. Sub influenţa 
crescândă a magiştrilor de la College de France şi „Annales", 
din ce în ce mai populari între omologii lor academici şi 
acceptaţi - poate şi datorită interesului manifestat pentru 

investigaţia socială, înrr-o ţară răvăşită de război - de literaţi, 
retorica istorică se emancipează treptat, evadând din terito¬ 
riul neîncăpător al paradigmei pozitiviste. ..Legenda neagră” 
a anului 1000 începe să nu mai intereseze pe nimeni; nici 
preopinenţii nu mai trăiau, nici dezbaterea politică nu mai 
viza istoria ecleziastică. Ch. Seignobos şi butada sa, transfor¬ 
mată, la început de veac XX, în principiu constitutiv al 
scrierii istorice - Pas de docurnents, pas d’ histoire / - intrau 
în uitare. Noul drum spre care se îndreaptă istoricii stârneşte 
remarcile aprobatoare ale lui Ferdinand Lot, exprimate într-un 
articol programatic pentru istoriografia modernă, construit 
pe un pretext analitic : acelaşi obsedant .,an 1000" (Le mythe 
des Terreurs de Van miile ’, 1947). 1947 - şi nu întâmplător 
- este anul în care Jules Romains publică L An Mii , la Paris ; 
lansarea cărţii i-a prilejuit autorului să amintească de uitatul 
Lucien Larguier, părintele primului roman istoric contempo¬ 
ran care speculează istoria întortocheată a finelui de mileniu 
(L’An Miile , Paris, 1937). Tot atunci apare şi biografia mo¬ 
dernă a lui Silvestru II ( Gerbert, humanisme et chretiente au 
Xe siecle, Saint-Wandrille,1946), purtând semnătura lui J. 
Leflon, astăzi, la jumătate de secol de la publicare, carte de 
referinţă pentru specialiştii în prosopografii medievale. 


înainte de Pognon, Lot sau Duby, în 1932, Georges 
Lefebvre reuşeşte, cu La Grande Peur (histoire exemplaire 
d une „gigantesquefausse nouvelle v - apreciază Jacques Revel), 
să descrie un mod de analiză a comportamentelor culturale 
în funcţie de diferenţele sociale. Ca fondator al „Annales" şi 
precursor în studierea fenomenelor d e psihologie colectivă, 
Duby îl va invoca deseori între autorii esenţiali ai istorio¬ 
grafiei moderne. Astfel procedează în 1938, când va cola¬ 
bora cu Robert Mandrou la alcătuirea unui volum în seria 
Histoire de la civilisation frangaise (Armând Colin, reeditat 
în 1968), dedicat Evului Mediu timpuriu. Cartea se deschide 



268 


Postfaţă 


cu un capitol consistent privitor la anul 1000, unde sunt 
enumerate ipostazele unei culturi blamate de legendă şi 
redescoperită în modernitate. ..în mod evident”, notează 
Duby, „istoria civilizaţiei franceze nu începe într-un moment 
precis” ; anul 1000 punctează doar finele a ceea ce istorici 
ca Michelet au catalogat ca fiind „timpuri obscure”. Dincolo 
de etichete, însă, rămâne adevărata poveste a primului mi¬ 
leniu creştin. 

După Duby, o serie de istorici prestigioşi s-au solidarizat 
în efortul de restituire critică a istoriei „mileniului obscur”. 
E. Pognon revine în librării cu La vie quotidienne en Pan 
miile (Paris, 1981), iar, în 1983, N. Cohn ocupjă locul de 
onoare în suita volumelor de gen cu Les Fanatiques de 
lApocalypse (Paris, 1983), una dintre cele mai serioase lu¬ 
crări focalizate pe activitatea misionară catolică din ultimele 
două veacuri dinaintea datei fatidice. în 1988, activitatea 
editorială a lui \V. Werbecke, D. Verhelst şi A. Welkenhuysen 
se vede, în sfârşit, răsplătită prin tipărirea culegerii de studii 
intitulată The Use and Abuse of Esc hat ol ogy in the Middle 
Ages (Louvain), care include un florilegiu de articole consa¬ 
crate anului 1000, legendelor care l-au însoţit şi mitologiei 
sale persistente. Aceeaşi dată marchează apariţia comentariu¬ 
lui, semnat de D. Milo, într-o cunoscută revistă de filosof ie 
a istoriei (Z An Mii . un probleme d : historiographie moderne 
în „History and Theorv”), prilej de revizuire critică a subiec¬ 
telor recurente din istoriografia milenarismelor creştine. 

Apropierea vertiginoasă a anului 2000 a impus o modă 
retorică în istoriografia medievală franceză, contaminată şi 
susţinută acum de consensul eshatologic post-modern : „sfâr¬ 
şitul istoriei”, „sfârşitul ideologiilor” etc. 1990 pare să fie 
anul de cotitură ; peste noapte, trecerea într-un alt mileniu 
devine rentabilă, din punct de vedere publicistic. Volume 
cu titluri din ce în ce mai transparente, cu acces deschis la 
paradoxuri vandabile, inundă librăriile. Ceea ce cutezase 
Pierre Riche în 1976, sporind bibliografia milenarismelor 
(Le mythe des terreurs de Pan miile în Les Terreurs de PAn 

2000, Hachette, Paris), continuă Robert Delort cu La France 
ele VAn Mii (Paris, Seuil) ; P. Bonnassie şi D. Barthelemy îl 
secondează, românului Lucian Boia, universitar de excepţie 
şi întemeietor de şcoală istoriografică, i se tipăreşte La Fin 
du monde (Paris, La Decouverte). Magiştrii nu au pregetat 
să iasă în for şi să ridice vocea ori de câte ori li s-a oferit 
ocazia : Jean Delumeau se întreabă, în paginile săptămânalului 
,.Le Nouvel Observateur, dacă Adventul ar trebui aşteptat 
în următorii zece ani {La grande peur de ian 2000?, 1990), 
iar Jacques Le Goff, în „Telerama”, atinge fără menajamente 
punctul sensibil : Faut-il avoir peur de Van 2000? In conse¬ 
cinţă, nici reeditarea lui Duby - chiar în 1980 - nu sur¬ 
prinde, ea prefaţând o aventură livrescă de proporţii, în 
care se implică, fără mari scrupule,, specialiştii, misionarii, 
predicatorii, politicienii şi fanii lui Fukuyama. 

La a doua imprimare a Anului O Mie, în 1981, Georges 
Duby dădea curs unei rugăminţi venite din partea celebrei 
reviste „L’Histoire” : realizarea unui număr dedicat finelui 
de mileniu creştin. Astfel că, în ianuarie 1982, „LHistoire” 
se deschidea cu un ,.billet de... Georges Duby", intitulat 
„An Mii, An deux miile ’. Textul merită reprodus pentru că 
explică postfactum intenţiile autorului, dar şi motivele căro¬ 
ra li se datorează întâlnirea cu anul fatidic al Evului Mediu : 

Se apropie sfârşitul celui de-al doilea mileniu al erei 
creştine. Au ieşit la iveală cei care caută printre şaradele lui 
Nostradamus semnele timpului ce vrea să vină. Cu adevărat 
sunt îngrijoraţi! Foamea, frigul nu mai constituie astăzi apa¬ 
najul lumii a treia: şi copiii Varşoviei suferă de foame. în 
plus, încă există război, bombe, rachete. Apocalipsa. împlinirea 
mileniului şi Apocalipsa călăuzesc, în mod natural, spiritul 
către „spaimele Anului O Mie 

Ce ştim cu siguranţă? Aproape nimic. Naraţiile vremii 
oferă numai indicii vagi. Nimeni nu obsen'ă că valul de 
donaţii pioase - aceste asigurări împotriva damnării - de 
care beneficiau mănăstirile a crescut extraordinar în 



270 


Postfaţă 


ultimul deceniu al secolului X. Tot ceea ce se poate imagina 
ca simptom al fricii colective provine din relatarea lui Raoul 
Glaber. El a luat pana în mână imediat după trecerea cum¬ 
penei dintre ani pentru a argumenta o demonstraţie teolo¬ 
gică privitoare la sensul istoriei. Plin de înţelegere, a pus în 
pagină un număr de evenimente tragice care au precedat, 
la un interval neglijabil , nu Anul O Mic, ci anul 1033■ 
foametea, epidemiile, explozia de violenţe. însă, dacă ne-am 
referi la nelinişte, Glaber nu aminteşte deloc de vreo recru¬ 
descenţă a groazei. Aşteptarea înfricoşată a rei enirii lui Hristos 
este permanentă în interiorul creştinismului. Este posibil ca 
unii clerici, descifrând în Apocalipsă că, în al miilea an, 
Satana va fi eliberată din lanţurile sale şi că va începe era 
judecăţii, să fi clădit pe aceste temeiuri îndemnuri la peni¬ 
tenţă. Se ştie oă, răspunzând chemării călugărilor, în popor 
şi printre cei mari s-a răspândit setea de asceză al cărei 
apogeu a fost atins la începutul secolului IX. 

Istoricii veacidui trecut şi cei din prima parte a secolului 
nostru nu erau pregătiţi pentru a recunoaşte că apropierea 
venirii Izbăvitorului şi a învierii morţilor a stârnit, în Anul 
O Mie, mai multă dorinţă decât înfrânare. O lume, cea pre¬ 
zentă, îşi încheia socotelile, dar, dincolo de aceasta, celor 
care se pregătiseră din timp urma să li se ofere bucuriile 
Ierusalimului ceresc. Deci, nu fiica , din contra, speranţa se 
năştea pentru ei. 

Iată ce deosebeşte atât de profund sfârşitul primului mi¬ 
leniu de finele celui de-al doilea. Cine mai crede încă astăzi 
că încercările următoare înseamnă traversarea Mării Roşii 
şi găsirea îngust ei treceri către Ţara Sfântă? Mai există o 
diferenţă: azi nu mai atribuim capriciilor celeste flagelurile 
tot mai ameninţătoare. Ele sunt provocate - şi o cunoaştem- 
de furia oamenilor. Suntem cu toţii responsabili / Dar nimeni 
nu se aşteaptă ca noi să ne prăbuşim în adâncurile pier¬ 
zaniei definitive; de aceea, nouă ni se cere ca, lucid şi cu 
generozitate, să facem ceva. 

Citiţi atent rândurile de mai sus şi încercaţi să depăşiţi 
sensul imediat al cuvintelor lui Duby! Enunţând diferenţa, 
el evidenţiază, printr-un paradox stilistic, termenii comuni 
care mediază raportul de identitate fenomenologică dintre 
anul 1000 şi actualitate : flageluri, războaie, arme sofisticate, 
foamete. Apocalipsă pare să se apropie ele împlinirea ei 
definitivă : clin text devine substanţă, din numen se transfor¬ 
mă în re alia. Ea ar urma, cât de curând, să se substituie 
evidenţei comode a unei lumi excesiv împăcate cu sine, în 
ciuda moralei creştine, afirmată în dogmă şi nesocotită în 
fapt. Ce îl sperie, însă, pe istoricul francez este chiar si¬ 
militudinea epocilor, confundarea lor până la amănunte, 
sub speţa realităţilor sociale, politice, mentale, comporta¬ 
mentale în rang individual sau general. Identificarea por¬ 
neşte de la criteriul simplu, clar, transparent al gradului de 
entropie, care-şi atinge maximul în preajma trecerii de la 
un mileniu la altul sau când, aşa cum susţin numerologii, 
copiindu-i pe cabalişti, ultimele trei cifre ale anului coincid. 
666, 1000, 2000 invocă Sfârşitul, stârnesc forţele oculte ale 
întunericului. Duby anunţă profetic că dezordinea planetară 
se poate produce oricând, şi că şansele ca noi să asistăm la 
colapsul general al civilizaţiilor cresc pe măsură ce suma 
zilelor rămase până la scadenţa numerară se micşorează. 
Astfel, strădania descrierii unui veritabil „tablou al spaimelor” 
sau măcar tentativa reproducerii celor mai semnificative 
detalii de epocă nu apar ca lipsite de scop : autorul pozează 
în moralist, înscriindu-se într-o tradiţie intelectuală la care 
poate aspira numai datorită cunoştinţelor sale enciclopedice. 
Prevestind vremea socotelilor cu Divinitatea şi arătând către 
relele lumii, numindu-i pe cei sortiţi pieirii, istoricul arată 
că ştiinţa nu-1 înlănţuie, nu-1 îndepărtează de semeni până 
acolo unde să nu mai dea atenţie cataclismului ce vine. 
Casandră împăcată cu soarta-i, Georges Duby avertizează 
că „altădată a fost la fel”, că, deşi tributari Raţiunii şi con¬ 
vinşi că simetria este doar un construct abstract, oamenii 
trebuie să reziste unei Istorii care se poate auto-reproduce 

în simptomele ei, dacă nu şi în consecinţe. Atenţie - spune 
Duby, citându-1 pe călugărul Marculf din veacul VII - 
in undi ter minuni ruinis crescentibus appropinquanteni 
indicia certa manifestant („Semne vădite vestesc sfârşitul 
lumii aproape ; ruinele se înmulţesc”) ! 

Mihai~Răzi an Ungureanii 

